**ACTA NÚM. 10/2016**

ACTA DE LA SESSIÓ ORDINÀRIA REALITZADA PEL PLE DE L’AJUNTAMENT EL DIA

**24 D’OCTUBRE de l’any 2016**.

A Santa Margarida i els Monjos, essent les divuit hores i quaranta-cinc minuts de l’ **24 d’octubre de l’any 2016**, es reuneixen a la Sala de Sessions de l’Ajuntament, els senyors Regidors electes que més avall s'esmenten, prèvia convocatòria cursada a l’efecte amb l’antelació reglamentària, a l’objecte de realitzar sessió ordinària, per a tractar els assumptes que figuren a l’Ordre del Dia, , assistits de la Secretària Interventora de la Corporació, na **Maria Victòria Ripolles Duch .**

REGIDORS ASSISTENTS:

Nom i cognoms LLista electoral IMMA FERRET RAVENTÓS PSC-CP JOSEP ORIOL TORRENTS PUYAL PSC-CP ESTHER MARMANEU DOMINGO PSC-CP ANDREU CLEMENTE MARTÍNEZ PSC-CP MARIA FILOMENA MARTÍNEZ BRAVO PSC-CP RAIMON GATELL SOLER PSC-CP

JOSÉ LUIS SORIANO NUÑEZ PSC-CP FRANCISCO GARCIA GARCIA PSC-CP AMANDA GALLEGO SANTACANA PA-CUP JORDI SALGUERO VIDAL PA-CUP JOSEP ARASA FERRER ERC-AM MONTSERRAT MONTFORT MORENO**,** ERC-AM JOAN BAPTISTA RUBIO HERNÁNDEZ CIU

NO ASSISTEIXEN: S’EXCUSEN: S’INCORPOREN:

Per l’alcaldia s’obre la sessió i tot seguit el plenari passa a

conèixer els punts de l’ordre del dia indicats a la convocatòria i, que a continuació es relacionen.

1.- APROVACIÓ ACTA DE LA SESSIÓ ANTERIOR.

2.- ACORD DE MODIFICACIÓ DE LES ORDENANCES FISCALS REGULADORES DELS TRIBUTS MUNICIPALS per a l’any 2017. 238/16

3.- APROVACIÓ CONVENI AMB EL CONSELL COMARCAL DE L’ALT PENEDÈS PER LA PRESTACIÓ DE SUPORT EN MATÈRIA DE JOVENTUT 2017.

4.- APROVACIÓ, SI S’ESCAU, ANUALITATS IMPUTACIÓ DESPESA OBRA , PLEC DE CLÀUSULES I L’INICI DE LA LICITACIÓ PER A LA CONTRACTACIÓ DE LES OBRES CONTEMPLADES EN EL PROJECTE BÀSIC I EXECUTIU CONSTRUCCIÓ DE BLOC DE NÍNXOLS I ARRANJAMENT DEL CEMENTIRI MUNICIPAL,MITJANÇANT CONCURS - PROCEDIMENT OBERT EN EXPEDIENT DE TRAMITACIÓ ORDINÀRIA 295/2016.

5.- DONACIÓ COMPTES DECRETS ALCALDIA.

6.- TORN OBERT DE PARAULA.

**1.- APROVACIÓ ACTA DE LA SESSIÓ ANTERIOR. Intervencions**

La Sra. Alcaldessa Imma Ferret: Aquest punt seria l’aprovació de l’acta de la sessió anterior, si hi ha alguna qüestió per part dels grups de corregir o esmenar, la Sra. Secretària té la paraula

La Sra. Secretària:En el punt 3 s’ha de fer constar que, atès que el grup d’ERC va considerar que era nul el procediment per nomenar jutge de pau, conseqüentment els 2 regidors del grup municipal d’ERC van notar en contra de les dues propostes de nomenament de Jutge de Pau i

en canvi només constava el seu vot en una

**Votació**

**L’acta amb les correccions realitzades és aprovada per UNANIMITAT** amb

13 vots a favor (8 regidors del grup PSC, 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

**2.- ACORD DE MODIFICACIÓ DE LES ORDENANCES FISCALS REGULADORES DELS TRIBUTS MUNICIPALS per a l’any 2017. 238/16**

EL text refós de la Llei reguladora de les Hisendes Locals, aprovat pel Reial Decret Legislatiu 2/2004, de 5 de març, estableix en els seus articles 15 a 19 el procediment per a l’aprovació i modificació de les Ordenances fiscals reguladores dels tributs locals.

En el cas d’imposició de nous tributs, les Ordenances fiscals hauran d’aprovar-se simultàniament a l’adopció dels respectius acords d’imposició. L’article 16.1 del text legal esmentat estableix que les Ordenances fiscals contindran com a mínim la determinació dels elements tributaris, el règim de declaració i d’ingrés, així com les dates d’aprovació i d’inici de la seva aplicació.

Quan es modifiquen les Ordenances fiscals, els acords de modificació hauran de contenir la nova redacció dels preceptes afectats.

La publicació dels textos actualitzats de les ordenances fiscals municipals resulta necessària, a fi de donar compliment al que estableix l’article 85 de la Llei 58/2003, de 17 de desembre, General Tributària, ja que aquestes han de complir la doble funció de servir com a eina normativa fonamental de gestió dels tributs locals i alhora comunicació informativa amb els ciutadans.

Així mateix, la Disposició addicional quarta, apartat 3, de la Llei

General Tributària, i l’article

12 del text refós de la Llei reguladora de les Hisendes Locals possibiliten que les Entitats locals adaptin l’aplicació de la normativa tributària general al règim d’organització i

funcionament propi de cada Entitat, previsió aquesta que justifica la proposta d’aprovar i mantenir actualitzada, amb les modificacions que s’escaiguin, una Ordenança General, redactada a l’empara de l’article 106.2 de la Llei 7/1985, de 2 d’abril, reguladora de les Bases del Règim Local.

En aquest sentit, les modificacions introduïdes als textos de les ordenances fiscals municipals obeeixen, al compliment de les previsions normatives esmentades anteriorment.

Vistos els informes tècnic econòmics a què es refereix l’article 25 del text refós de la Llei reguladora de les Hisendes Locals, en els quals es posa de manifest el valor de mercat de la utilitat derivada de la utilització privativa o aprofitament especial del domini públic local en cadascú dels supòsits que originen la imposició de taxes o la modificació de les seves tarifes.

Verificat que, en relació a les taxes per prestació de serveis públics o realització d’activitats administratives de competència local, que s’imposen o es modifiquen, l’import de la recaptació estimada no excedeix, en el seu conjunt, del cost previsible del servei o activitat que es prestarà, conforme al que preveu l’article 24.2 del text refós de la Llei reguladora de les Hisendes Locals.

Vista la Memòria de l’Alcaldia, els informes de Secretaria Intervenció i el de la Comissió Informativa d’Hisenda, es proposa al Ple l’adopció dels següents acords:

**Primer.**- Aprovar provisionalment la modificació de l’Ordenança General de Gestió, Liquidació, Inspecció i Recaptació dels ingressos de dret

públic municipals que haurà de regir per a l’exercici 2017 i següents, així com el seu text refós.

**Segon.-** Aprovar provisionalment per a l’exercici de 2017 i següents la modificació de les Ordenances fiscals que a continuació es relacionen, així com el seu text refós:

|  |  |
| --- | --- |
| Ordenança fiscal núm. 1 | reguladora de l'impost sobre béns immobles |
| Ordenança fiscal núm. 2 | reguladora de l'impost sobre activitats |
| Ordenança fiscal núm. 3 | reguladora de l'impost sobre vehicles de tracció mecànica. |
| Ordenança fiscal núm.  4. | reguladora de l'impost sobre l'increment de valor  dels |
| Ordenança fiscal núm.  21 | reguladora de la taxa per la prestació dels serveis d'intervenció administrativa en l'activitat dels ciutadans i les  empreses a través del sotmetiment a prèvia llicència, comunicació prèvia o declaració responsable, així com pels controls |
| Ordenança fiscal núm.  28 | reguladora de les taxes per ila pirestació del  servei de gestió de residus municipals |

**Tercer.-** Imposar les taxes per utilització privativa o aprofitament especial del domini públic local i aprovar les Ordenances fiscals reguladores de les mateixes que a continuació es relacionen:

Ordenança fiscal núm.

22

reguladora de la taxa per instal·lació de caixers automàtics, a les façanes dels immobles amb accés directe des de la via pública.e l'activitat, els control

periòdics i les revisions periòdiques

**Quart.-**Els acords definitius en matèria de derogació, aprovació i modificació d’Ordenances fiscals per a l’exercici de 2017, així com el text refós aprovat, seran objecte de publicació en el *Butlletí Oficial de la Província.*

**Cinquè.-** Exposar al públic en el tauler d’anuncis de l’Ajuntament els anteriors acords provisionals, així com el text complet de les Ordenances fiscals modificades durant el

termini de trenta dies hàbils, comptats des del dia següent al

|  |  |  |  |  |  |
| --- | --- | --- | --- | --- | --- |
| de la | publicació de l’anunci | d’exposició | en | el | Butlletí |
| Oficial | de la Província. |  |  |  |  |

De conformitat amb allò que preveuen els articles 49.b) de la Llei 7/1985, de 2 d’abril, reguladora de les Bases del Règim Local; 17.1 del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març, i 178 del Decret Legislatiu 2/2003, de 28 d’abril, pel qual s’aprova el Text refós de la Llei Municipal i de Règim Local de Catalunya, els acords provisionals i les ordenances fiscals aprovades estaran exposats al públic a la Secretaria de l’Ajuntament durant 30 dies comptadors des de l'endemà de la publicació d’aquest anunci al “Butlletí Oficial de la Província”, perquè els interessats puguin examinar l’expedient i presentar-hi les reclamacions que considerin oportunes. En cas de no haver-hi cap reclamació, l’acord provisional esdevindrà definitiu.

Annex

5

**ORDENANÇA FISCAL NÚM 22**

**TAXA PER INSTAL·LACIÓ DE CAIXERS AUTOMÀTICS**, **A LES FAÇANES DELS IMMOBLES AMB ACCÉS DIRECTE DES DE LA VIA PÚBLICA.**

**Article 1.- Fonament i naturalesa**

En ús de les facultats concedides pels articles 133.2 i

142 de la Constitució, així com per l’article 106 de la

Llei 7/1985 de 2 d’abril, Reguladora de les Bases de Règim

Local, l’article 8 del Decret Legislatiu 2/2003, de 28 d’abril, pel qual s’aprova el Text Refós de la Llei Municipal i de Règim Local de Catalunya i de conformitat amb el que disposen els articles 15 a 19 del Real Decret Legislatiu 2/2004, de 5 de març pel que s’aprova el Text Refós de la Llei Reguladora de les Hisendes Locals, en relació amb el que disposa en l’article 20 del mateix Text Legal, aquest Ajuntament estableix la Taxa per Instal·lació de Caixers Automàtics i màquines expenedores ( Vending) en les façanes dels immobles amb accés directe des de la via pública.

**Article 2.- Fet imposable**

Constitueix el fet imposable de la taxa l’aprofitament especial del domini públic que comporta la instal·lació per les entitats financeres de caixers automàtics dels quals se serveixen les mateixes per prestar els seus serveis en les façanes dels immobles, amb accés directe des de la via pública

També constitueix el fet imposable de la taxa l’aprofitament especial del domini públic que comporta la instal·lació per part de farmàcies, comerços de vídeo club o altres , de caixers automàtics dels quals se serveixen els mateixos per prestar els seus serveis en les façanes dels immobles, amb accés directe des de la via pública .

També constitueix el fet imposable de la taxa l’aprofitament especial del domini públic que comporta la instal·lació per part de farmàcies, comerços de vídeo club o altres , de màquines expenedores (Vending) que es troben annexes o no a l’establiment, en línia de façana i que siguin susceptibles d’utilització des de la via pública, dels quals se serveixen els mateixos per prestar els seus serveis en les façanes dels immobles, amb accés directe des de la via pública .

|  |  |  |
| --- | --- | --- |
| L’obligació de contribuir neix per l’atorgament | de | la |
| concessió de la llicència administrativa o des de | que | es |

realitzi l’aprofitament si es fes sense la corresponent llicència.

**Article 3.- Subjectes passius**

Són subjectes passius d’aquesta Taxa les persones físiques o jurídiques i les entitats que s’assenyalen en l’article

35.4 de la Llei General Tributària a favor dels quals s’atorguin les llicències o qui es beneficiï de l’aprofitament, si es va procedir sense l’oportuna autorització i en qualsevol cas, l’entitat financera titular del caixer automàtic o l’establiment de farmacia o comercial titular del caixer automàtic o de la màquina expenedora (Vending).

Tindran la condició de substituts del contribuent els propietaris dels edificis o locals on s’ubiquin els aparells o caixers objecte d’aquesta Taxa.

**Article 4.- Quota Tributària**

1.- La quota tributària de la Taxa reguladora d’aquesta

|  |  |  |  |  |  |
| --- | --- | --- | --- | --- | --- |
| Ordenança | serà la | fixada | a la Tarifa | continguda | en |
| l’apartat | següent |  |  |  |  |

2. Les quotes a satisfer per cada un dels caixers automàtics instal·lats serà les que resultin de l’aplicació de les següents tarifes:

**1.** Caixers automàtics d’establiments bancaris

**1.1.** Per cada caixer automàtic 209,52 € anuals

**2.** Caixers automàtics, instal·lats per part de comerços de vídeo club o altres ,

**2.1.** Per cada caixer automàtic 209,52 € anuals

**3.** Màquines expenedores (Vending),

**3.1.** Per cada màquina expenedora (Vending) 209,52 € anuals

**Article 5.- Exempcions i bonificacions**

No es concediran altres beneficis fiscals que els expressament previstos en les normes amb rang de llei o els derivats de l’aplicació dels Tractats Internacionals.

**Article 6.- Normes de Gestió**

1.- Les persones o entitats interessades en la concessió d’aprofitaments regulars en aquesta Ordenança hauran de sol·licitar prèviament la corresponent llicència per la seva instal·lació, i formular declaració en la que consti la ubicació de l’aprofitament.

2.- Els serveis tècnics d’aquest Ajuntament comprovaran les declaracions formulades pels interessats, concedint-se les autoritzacions quan procedeixi.

3.- Una vegada concedida la llicència o es procedeixi a l’aprofitament sense haver- se atorgat aquella, l’Ajuntament girarà la liquidació tributària que correspongui, sense que aquest fet pressuposi la concessió de cap llicència.

4.- L’aprofitament s’entendrà prorrogat mentre no es presenti la baixa degudament justificada per l’interessat. Amb aquest objectiu, els subjectes passius hauran de presentar la pertinent declaració en el termini d’un mes següent a aquell en què es retiri la instal·lació. Juntament amb la declaració, el subjecte passiu haurà d’acompanyar la llicència expedida per l’Ajuntament per suprimir físicament l’aparell. La presentació de la baixa sorgirà efectes a partir del primer dia del trimestre natural següent al de l’efectiva retira del caixer automàtic.

Sigui quina sigui la causa que s’al·legui en contra, la no presentació de la baixa amb les especificacions anteriors determinarà l’obligació de continuar abonant la taxa.

**Article 7.- Període impositiu i meditació**.

1.- El període impositiu comprendrà l’any natural, excepte en els supòsits d’inici o cessament de l’aprofitament especial, en aquest cas el període impositiu s’ajustarà aquesta circumstància amb el conseqüent prorrateig de la quota, calculant-se les tarifes proporcionalment al nombre de trimestres naturals que resten per finalitzar l’any inclòs el de l’inici de l’aprofitament especial.

Tanmateix, en el supòsit de baixa per cessament en l’aprofitament, les tarifes seran prorrategables per trimestres naturals. A aquests efectes, els subjectes passius podran sol·licitar la devolució de la part de la quota corresponent als trimestres naturals en els que no s’hagués produït l’aprofitament especial.

2.-El pagament de la Taxa es realitzarà per ingrés directe on estableixi l’Ajuntament de Santa Margarida i els Monjos.

**3.- La taxa d’exercicis successius es notificarà col·lectivament, mitjançant l’exposició pública del padró. Els períodes de cobrament s’anunciaran mitjançant publicació en el *Butlletí Oficial de la Província de Barcelon*a.**

**Article 8.- Infraccions i sancions.**

En tot allò relatiu a la qualificació d’infraccions tributàries, així com de les sancions que a les mateixes corresponguin en cada cas, s’estarà a allò que disposa l’article 183 i següents de la Llei General Tributària.

**Disposició Transitòria Única**

Per tal de realitzar les liquidacions corresponents al primer exercici de la imposició, els Serveis municipals encarregats de la gestió de la Taxa remetran a les entitats financeres, farmàcies, comerços de video club o altres un escrit sol·licitant la relació dels caixers automàtics i Màquines expenedores (Vending), la seva ubicació, que compleixin les condicions establertes en l’article 2.1 d’aquesta Ordenança Fiscal, instal·lats per cada una d’elles en aquest Terme Municipal.

Una vegada comprovada la relació citada, l’Ajuntament emetrà liquidacions que seran notificades als interessats en la forma prevista en els articles 109 i següents de la Llei General Tributària.

La contestació a l’escrit de sol·licitud de la relació de caixers automàtics tindrà el caràcter de declaració tributària en l’alta de Padró i els efectes de l’article

102.3 de la citada Llei General Tributària.

L’incompliment d’aquesta obligació serà considerada infracció tributària lleu de les assenyalades en l’article

198 de la Llei General Tributària i sancionada conforme al que es disposa en el RD 2063/2004 de 15 d’octubre que aprova el Reglament General del Règim Sancionador Tributari.

**Disposició Final**

Aquesta ordenança, que va ser aprovada inicialment pel Ple de l’Ajuntament en sessió celebrada el dia 26 ’octubre de

2016 i, definitivament el dia \* de desembre del mateix any, començarà a regir el dia següent de la seva publicació al Butlletí Oficial de la Província de Barcelona i es mantindrà en vigor mentre no s'acordi de modificar-la o derogar-la.

**Ajuntament de Santa Margarida i es Monjos**

*ORDENANÇA GENERAL DE GESTIÓ, LIQUIDACIÓ, INSPECCIÓ I RECAPTACIÓ DELS INGRESSOS DE DRET PÚBLIC MUNICIPALS*

*SECCIÓ I.- DISPOSICIONS GENERALS Article 1.- Objecte*

1. La present Ordenança general, dictada a l’empara del que preveuen l’article 106.2 de la Llei 7/1985, de 2 d’abril, reguladora de les bases del règim local, els articles 11, 12.2 i 15.3 del text refós de la Llei reguladora de les Hisendes Locals, aprovat pel Reial Decret Legislatiu 2/2004, de 5 de març (TRHL), i la Disposició addicional quarta, apartat 3 de la Llei 58/2003, de 17 de desembre, general tributària, conté normes comunes, tant substantives com de procediment, que es consideraran part integrant de les Ordenances fiscals i dels Reglaments interiors que es puguin dictar relatius a la gestió, recaptació i inspecció dels ingressos de dret públic municipals.

2. Aquesta Ordenança es dicta per a:

a) Desplegar allò que es preveu a la Llei general tributària en aquells aspectes referents als procediments tributaris de gestió, inspecció i recaptació, portats a terme per aquest Ajuntament.

b) Regular aquells aspectes procedimentals que puguin millorar i simplificar la gestió, de possible determinació per l’Ajuntament.

c) Regular aquells aspectes comuns a diverses ordenances fiscals i evitar-ne així la reiteració. d) Regular les matèries que necessitin concreció o desenvolupament per part de l’Ajuntament.

e) Informar als ciutadans de les normes i procediments el coneixement dels quals pugui facilitar el compliment de les seves obligacions tributàries.

*Article 2.- Àmbit d'aplicació*

1. La present ordenança s’aplicarà a la gestió dels ingressos de Dret públic la titularitat dels quals correspon a l’Ajuntament o als seus Organismes Autònoms.

2. Quan l’Ajuntament hagi delegat en la Diputació de Barcelona la gestió i/o la recaptació dels ingressos, les actuacions que ha de dur a terme l’Organisme de Gestió Tributària es regiran per la seva pròpia normativa, constituïda pels Estatuts, el Reglament Orgànic i Funcional, i l’Ordenança General de Gestió, Liquidació, Inspecció i Recaptació dels Ingressos de Dret Públic Municipals.

No obstant, l'Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions, respecte d’alguns dels tributs o ingressos de dret públic la gestió dels quals ha estat delegada en la Diputació de Barcelona, quan circumstàncies organitzatives, tècniques o de distribució competencial dels serveis municipals ho facin convenient.

3. Per decret de l’Alcalde es podran dictar disposicions interpretatives i aclaridores d'aquesta Ordenança i de les

Ordenances reguladores de cada ingrés.

*SECCIÓ II.- PROCEDIMENT Article 3.- Aspectes generals*

1. La tramitació d'expedients estarà guiada per criteris de racionalitat i eficàcia, i es procurarà també simplificar els tràmits que hagi de realitzar el ciutadà i facilitar-li l'accés a la informació administrativa.

2. L’Alcalde podrà delegar l'exercici de competències i la signatura de resolucions administratives, llevat els supòsits en què legalment s’hagi prohibit la delegació.

3. S’impulsarà l’aplicació de tècniques i mitjans electrònics, informàtics i telemàtics per a la tramitació d’expedients administratius, per tal de millorar l’eficiència de les comunicacions dels ciutadans amb l’Ajuntament.

Quan es tracti de relacions amb els ciutadans derivades de l’exercici de les funcions de gestió i recaptació delegades en la Diputació de Barcelona, els interessats que disposin de certificat digital, clau concertada o altres

mitjans reconeguts com acreditatius de la seva identitat, podran fer per Internet consultes i tràmits personalitzats en les condicions previstes per l’Organisme de Gestió Tributària de la Diputació de Barcelona.

4. Es poden fer actuacions automatitzades per a constatar la concurrència dels requisits que estableix l’ordenament jurídic, declarar les conseqüències previstes, adoptar les resolucions i comunicar o certificar les dades, els actes, les resolucions o els acords que constin en els sistemes d’informació de l’ORGT, mitjançant la utilització dels sistema de signatura amb certificat d’aplicació corporativa.

*Article 4.- Comunicacions informatives i consultes tributàries*

1. Els diferents serveis de l’Ajuntament informaran els contribuents que ho sol·licitin dels criteris administratius existents per a l’aplicació de la normativa tributària.

2. Les sol·licituds formulades verbalment, es respondran d’igual forma. En els casos en què la sol·licitud es formulés per escrit, es procurarà que el contribuent expressi amb claredat els antecedents i circumstàncies del cas, així com els dubtes que li susciti la normativa tributària aplicable.

3. Les consultes tributàries escrites que es formulin abans de la finalització del termini establert per a la presentació de declaracions, autoliquidacions o el compliment d’altres obligacions tributàries, s’hauran de contestar en el termini de sis mesos des de la presentació.

4. La contestació a les consultes tributàries escrites tindrà efectes vinculants per a l’Ajuntament. Els criteris expressats en l’esmentada contestació s’aplicaran al consultant i a altres obligats tributaris, sempre que existeixi identitat entre els fets i circumstàncies objecte de consulta i els que van ser tractats en la contestació susdita.

5. Si la sol·licitud d’informació es refereix a una matèria reglamentada a les Ordenances, o en circulars internes municipals, o bé es tracta d’una qüestió la resposta de la qual es dedueix indubitadament de la normativa vigent, el Servei receptor de la consulta podrà formular la resposta. En altre cas, es respondrà des de la Secretaria de l’Ajuntament.

6. Per a garantir la confidencialitat de la informació, es requerirà del contribuent la seva deguda identificació mitjançant presentació del NIF quan es tracta de compareixença personal. Quan l’interessat es relacioni amb l’Administració per mitjans telemàtics, podrà identificar-se utilitzant el certificat digital que acrediti la seva identitat.

7. Si s’actua per mitjà de representant, aquest haurà d’acreditar la seva condició de tal, en els termes previstos a l’article 46 de la Llei general tributària. En tot cas, es presumirà concedida la representació quan es tracti d’actes de mer tràmit.

*Article 5.- Accés a la informació pública, arxius i documents*

**1. Els ciutadans tenen dret a accedir a la informació pública, arxius i registres en els termes establerts a la Constitució, a la Llei 39/2015, d'1 d'octubre, del Procediment administratiu comú de les administracions públiques, a la Llei 40/2015, d'1 d'octubre, de Règim jurídic del sector públic, a la Llei 58/2003, de 17 de desembre, general tributària, a la Llei del Parlament de Catalunya 10/2001, de 13 de juliol d’arxius i documents i a la normativa sobre transparència.**

2. Perquè sigui autoritzada la consulta caldrà que es formuli petició individualitzada especificant els documents que es desitja consultar.

La consulta haurà de ser sol·licitada per l’interessat i no podrà afectar la intimitat de terceres persones. Quan el compliment d’aquests requisits resulti dubtós per als responsables dels Serveis, caldrà que la Secretaria informi (per escrit o verbalment) sobre la procedència de la consulta i valori que aquests documents no contenen dades referents a la intimitat de persones diferents del consultant.

3. Per la utilització de documents de propietat municipal per tercers es podrà exigir la corresponent taxa, de conformitat amb el que preveu la llei del Parlament de Catalunya, 10/2001 de 13 de juliol, d'arxius i gestió de documents, i en els termes que, si escau, prevegi l’Ordenança fiscal.

*Article 6.- Dret a l’obtenció de còpia dels documents que obren a l’expedient*

1. Les peticions de còpies hauran de realitzar-se pel contribuent o el seu representant, per escrit.

2. L’obtenció de còpies facilitades per l’Ajuntament requerirà el pagament previ de la taxa establerta per expedició i reproducció de documents.

3. Quan les necessitats del servei ho permetin, es complimentarà la petició del contribuent en el mateix dia. Si es tracta d’un número elevat de còpies, o quan altre fet impedeixi complir el termini anterior, s’informarà al sol·licitant

de la data en què podrà recollir les còpies sol·licitades. En circumstàncies especials, aquest termini no excedirà de 10 dies naturals.

El moment per a sol·licitar còpies és el termini durant el qual s’ha concedit tràmit d’audiència o, en defecte d’aquest, en el d’al·legacions posterior a la proposta de resolució.

4. Per diligència incorporada en l’expedient, es farà constar el número dels folis dels quals s’ha expedit còpia i la seva recepció pel contribuent.

5. Els contribuents no tindran dret a obtenir còpia d’aquells documents que, figurant a l’expedient, afectin a interessos de tercers o a la intimitat d’altres persones. La resolució que denegui la sol·licitud de còpia de documents obrants a l’expedient haurà de motivar-se.

Quan es susciti qualsevol dubte en relació amb els anteriors extrems, es consultarà a la Secretaria.

*Article 7.- Identificació dels responsables de la tramitació dels procediments*

Les sol·licituds dels contribuents relatives a la identificació dels responsables de la tramitació o resolució dels procediments, es dirigiran a l’Alcaldia.

*Article 8.- Al·legacions i tràmit d’audiència a l’interessat*

1. Quan els contribuents formulin al·legacions i presentin documents abans del tràmit d’audiència, es tindran en compte uns i altres en redactar la corresponent proposta de resolució, fent expressa menció de les circumstàncies de la seva aportació en els antecedents d’aquesta.

2. En els procediments d’inspecció es donarà audiència a l’interessat en els terminis previstos en la Llei general tributària i en el Reglament general de les actuacions i els procediments de gestió i inspecció tributària i de desenvolupament de les normes comunes dels procediments d'aplicació dels tributs.

En el procediment de gestió, es donarà tràmit d’audiència quan, per a l’adopció de la resolució administrativa, es tinguin en compte fets o dades diferents dels aportats per altres administracions o per l’interessat.

3. Especialment, podrà prescindir-se del tràmit d’audiència quan es tracti de rectificar errors aritmètics deduïts dels fets i documents presentats pel contribuent, així com en el supòsit de liquidació dels recàrrecs dels articles

27 i 28 de la Llei general tributària.

En les resolucions dictades en aquells procediments en què no hagi resultat necessari tràmit d’audiència, es farà constar el motiu legal de la no realització.

Amb caràcter general, el termini d’audiència serà de 10 dies.

*Article 9.- Registres*

1. Podran presentar-se pels interessats escrits adreçats a l’Ajuntament per qualsevol dels mitjans següents:

a) En el Registre General Municipal.

b) En qualsevol registre de l’Administració estatal o autonòmica, de les Diputacions, Cabildos i Consells Insulars, o dels Ajuntaments de Municipis a què es refereix l’article 121 de la Llei 7/1985.

c) En les oficines de Correus.

d) En les representacions diplomàtiques i oficines consulars d’Espanya en l’estranger.

2. Quan, per aplicació de les Ordenances Fiscals, s’hagués de satisfer alguna taxa amb motiu de la presentació de sol·licituds i escrits adreçats a l’Administració, la quota corresponent es podrà fer efectiva en les oficines municipals, en el moment de presentació d’aquells.

3. A l'efecte del còmput de terminis per a dictar resolució s'entendrà data de presentació del corresponent escrit la data de recepció en el registre municipal.

Registrat un document, se li anotarà la data en què s'inscriu i el número d'ordre que li hagi correspost. L'encarregat del registre, una vegada efectuada la inscripció, procedirà a distribuir els documents entre els

departaments o òrgans competents per a la seva oportuna tramitació.

Amb referència als assentaments en els llibres del registre, podran expedir-se certificacions autoritzades pel

Secretari.

4. Els interessats podran presentar escrits dirigits a l’ORGT en qualsevol registre de les administracions estatal o autonòmica. Així mateix, en els registres de les Diputacions, Cabildos i Consell Insulars, Ajuntaments de Municipis subjectes al règim de l’article 121 de la Llei 7/1985, o en els registres d’altres entitats locals amb les que s’hagués subscrit el conveni oportú.

5. Quan l’Ajuntament creï el Registre Informàtic, els documents rebuts per via telemàtica s’hi registraran sempre que compleixin els requisits establerts en la corresponent resolució administrativa.

6. Els escrits d’al·legacions, recursos, o altre contingut administratiu, que es presentin a les oficines de l’ORGT, relatius a ingressos la gestió dels quals s’hagi delegat en aquest Organisme, podran remetre’s des del Registre receptor a l’Ajuntament mitjançant imatge escanejada i degudament compulsada la integritat del document. Concorrent les condicions de validesa del document electrònic per produir els mateixos efectes que el document manuscrit, no caldrà remetre els documents originals en suport paper.

*Article 10.- Còmput de terminis*

1. **Sempre que no s'expressi una altra cosa, quan els terminis s'assenyalin per hores, s'entén que aquestes són hàbils. Són hàbils totes les hores del dia que formen part d'un dia hàbil.**

**Els terminis expressats per hores es computaran d'hora en hora i de minut en minut des de l'hora i minut en que tingui lloc la notificació o publicació de l'acte de que es tracti i no podrà tenir una duració superior a vint-i-quatre hores, ja que aleshores es comptaran per dies.**

**Quan els terminis s'assenyalin per dies, s'entén que són hàbils, i s'exclouen del còmput els dissabtes, els diumenges i els declarats festius.**

**Quan els terminis es fixin per dies naturals, es farà constar a les notificacions.**

**En els procediments d'aplicació dels tributs, si el venciment de qualsevol termini coincideix amb un dia inhàbil, es traslladarà el susdit venciment al primer dia hàbil següent.**

2. Si el termini es fixa en mesos o anys, aquests es computaran a partir del dia següent a aquell en què tingui lloc la notificació o publicació de l’acte, o des del dia següent a aquell en què es produeixi l’estimació o desestimació per silenci administratiu. Si en el mes de venciment no hagués dia equivalent a aquell en què comença el còmput, s’entendrà que el termini finalitza l’últim dia del mes.

3. Quan l’últim dia del termini sigui inhàbil, s’entendrà prorrogat al primer dia hàbil següent.

4. Els terminis expressats en dies es comptaran a partir del dia següent a aquell en què tingui lloc la notificació o publicació de l'acte, o des del dia següent a aquell en què es produeixi l’estimació o desestimació per silenci administratiu.

5. Els terminis per a resoldre es computaran a partir del dia de la data en què la sol·licitud hagi tingut entrada en el Registre Municipal.

6. Excepcionalment, d'ofici o a petició dels interessats, es podrà concedir una ampliació de terminis que no excedeixi de la meitat d'aquests.

7. Respecte als terminis, en aquells procediments corresponents a ingressos de dret públic d’aquest Ajuntament tramitats per l’Organisme de Gestió Tributària de la Diputació de Barcelona, s’estarà al que disposi la seva Ordenança General de Gestió, Inspecció i Recaptació d’ingressos de dret públic.

*Article 11.- Tramitació d'expedients*

1. Dels escrits que es presentin a les oficines municipals, els interessats podran exigir el corresponent rebut;

s'admetrà com a tal una còpia en què figuri la data de presentació.

2. Si les sol·licituds no reuneixen tots els requisits exigits per la normativa vigent, es requerirà l'interessat perquè en un termini de deu dies esmeni les anomalies, i se li indicarà que, si no ho fa, se'l tindrà per desistit de la seva petició.

3. Quan es requereixi a un interessat l'aportació de la documentació necessària per a la continuïtat del procediment iniciat a instància de part, transcorreguts més de tres mesos sense que s'hagi produït el compliment

del requeriment de l'Administració, es produirà la caducitat del procediment, de la qual cosa s'advertirà l'interessat.

4. Els tràmits no essencials per a la continuïtat del procediment que s’han de complimentar per part dels interessats, hauran de realitzar-se en el termini de 10 dies a partir de la notificació del corresponent acte.

5. Als interessats que no compleixin el que disposa l’apartat anterior, se’ls podrà declarar decaiguts en el seu dret al tràmit corresponent continuant amb el procediment; d’altra banda s’admetrà l’actuació de l’interessat i produirà els seus efectes legals, si es produeix abans o dins del dia que es notifiqui la resolució en la que es tingui per transcorregut el termini.

6. La terminació convencional del procediment haurà de ser autoritzada pel Ple.

7. En particular, la notificació d’actuacions de gestió i recaptació dels ingressos municipals que hagi de practicar l’ORGT s’efectuarà en la forma prevista en la seva Ordenança General.

*Article 12.- Obligació de resoldre*

1. L’Ajuntament està obligat a resoldre totes les qüestions que es plantegin en els procediments tributaris, així com a notificar dita resolució expressa. S’exceptua aquest deure de resoldre expressament en els casos següents:

- En els procediments relatius a l’exercici de drets que només han de ser objecte de comunicació per l’obligat tributari.

- Quan es produeixi la caducitat, la pèrdua sobrevinguda de l’objecte del procediment, la renúncia o el desistiment dels interessats.

El termini màxim de duració dels procediments serà de 6 mesos, excepte que la normativa aplicable fixi un termini diferent.

2. S’ assenyalen en concret els següents terminis, d’interès particular:

a) El recurs de reposició, previ al contenciós administratiu, es resoldrà en el termini d’un mes. Quan no hagi recaigut resolució en termini, s’entendrà desestimada la sol·licitud.

b) La concessió de beneficis fiscals en els tributs locals es resoldrà en el termini màxim de sis mesos. Si en aquest termini no ha recaigut resolució, s’entendrà desestimada la sol·licitud.

3. En els procediments iniciats a sol·licitud de l’interessat, el venciment del termini màxim fixat per a la seva resolució sense haver-se dictat i notificat acord exprés, legitima l’interessat per entendre estimada o desestimada la sol·licitud per silenci administratiu, segons procedeixi i sense perjudici de la resolució que l’Administració ha de dictar.

4. Els terminis a què fan referència els apartats anteriors, tindran únicament els efectes expressats en aquest article, i pel que fa a les previsions establertes a l’article 26.4 de la Llei general tributària, s’estarà al que es disposa a l’article 21 d’aquesta ordenança.

*SECCIÓ III.- NORMES SOBRE GESTIÓ SUBSECCIÓ I.- GESTIÓ DE TRIBUTS CAPÍTOL I.- DE VENCIMENT PERIÒDIC Article 13.- Impostos de venciment periòdic*

1. En la gestió dels impostos sobre béns immobles, sobre activitats econòmiques i sobre vehicles de tracció mecànica, s’aplicarà les prescripcions contingudes a les seves Ordenances fiscals específiques.

2. A les actuacions que, en relació als tributs enumerats en el present article, dugui a terme l’Organisme de Gestió Tributària, se’ls aplicarà el que preveu la seva Ordenança General de Gestió, Liquidació, Inspecció i Recaptació dels Ingressos de Dret Públic Municipals.

*Article 14.- Taxes*

1. Els padrons es formaran a partir del padró de l'exercici anterior, i s'hi incorporaran les modificacions derivades de la variació de tarifes aprovades a l'ordenança fiscal municipal corresponent i també altres incidències que no constitueixin alteració dels elements essencials determinants del deute tributari i que siguin conegudes per l'ORGT o per l'Ajuntament.

2. Quan s’hagi delegat en la Diputació de Barcelona la gestió de les taxes, el padró corresponent serà aprovat per l’òrgan competent de l’ORGT.

3. Quan no s’hagi delegat en altra Entitat la gestió de les taxes, correspondrà a l’òrgan competent de l’Ajuntament.

4. Es podrà sol·licitar la divisió de la quota tributària, sent indispensable aportar les dades personals i els domicilis de la resta dels obligats al pagament, així com els documents públics acreditatius de la proporció, sempre i quan l’import de la quota sigui superior a 10 euros.

En cap cas es podrà sol·licitar la divisió de la quota de la taxa en els supòsits del règim econòmic matrimonial de societat de guanys.

En els supòsits de separació matrimonial judicial o de divorci, amb atribució de l'ús de l'habitatge a un dels cotitulars, es pot sol·licitar l'alteració de l'ordre dels subjectes passius per a fer constar, en primer lloc, qui es beneficiari de l'ús.

5. En les taxes per prestació de serveis o aprofitaments especials que s’estenguin a varis exercicis, l’acreditament de la taxa tindrà lloc l’1 de gener de cada any i el període impositiu comprendrà l’any natural, excepte en els supòsits d’inici o cessament en la recepció dels serveis o la utilització privativa o aprofitament especial, en què s’aplicarà el previst en els apartats següents:

a) En els casos d'inici en la recepció dels serveis o la utilització privativa o aprofitament especial, l'import de la quota es calcularà proporcionalment al nombre de trimestres naturals que restin per transcórrer l'any, inclòs aquell en què es produeix l'inici de la recepció dels serveis o la utilització o aprofitament.

b) En els casos de cessament en la prestació del servei o la utilització privativa o aprofitament especial, la quota es prorratejarà per trimestres naturals. Correspondrà al subjecte passiu pagar la part de quota corresponent als trimestres de l'any transcorreguts des de la meritació, inclòs aquell en què es produeixi el cessament en la recepció dels serveis o la utilització privativa o aprofitament especial.

*Article 15.- Calendari fiscal*

1. Quan es tracti d’ingressos la gestió i/o recaptació dels quals ha estat delegada en la Diputació de Barcelona, correspondrà a l’ORGT l'aprovació del calendari fiscal i la seva publicació en el BOP i també en la seva seu electrònica.

La consulta telemàtica dels períodes de cobrança dels tributs municipals serà possible al llarg de tot l’exercici, mitjançant accés a la seu electrònica de l’ORGT.

2. Així mateix, es distribuirà un fulletó informatiu del calendari fiscal i, quan calgui, es divulgarà a través dels mitjans de comunicació municipals.

**3. Anualment, en el calendari de cobrament, que es publica al Butlletí Oficial de la Província, s'inclouran les dates en què es farà el càrrec dels rebuts de cobrament periòdic domiciliats.**

**En el cas que l'Ajuntament titular dels ingressos ho tingui establert mitjançant Ordenança Fiscal, els obligats tributaris que tinguin domiciliat el pagament dels rebuts de venciment periòdic gaudiran d'un fraccionament del deute en els terminis que figurin en el calendari fiscal publicat, en les condicions i termes que prevegi la seva ordenança.**

*Article 16.- Exposició pública de padrons*

**1. El termini d’exposició pública dels padrons serà de vint dies naturals, comptats a partir de deu dies abans del primer dia d'inici del període de cobrament en voluntària.**

**Aquest tràmit d’informació pública es realitza mitjançant anunci publicat en el Butlletí oficial de la província i per mitjans electrònics amb la publicació a la seu electrònica de l’ORGT o de l'Ajuntament segons qui hagi aprovat el padró corresponent.**

2. Tots els interessats que accedeixin a la seu electrònica de l’ORGT, o dels ajuntaments que han delegat competències de gestió tributària en la Diputació de Barcelona i disposin de signatura electrònica, poden consultar l'expedient, durant el tràmit d’informació pública, llevat de les dades excloses del dret d’accés.

La consulta es podrà realitzar així mateix de forma presencial en les oficines de l’ORGT.

3. Les variacions dels deutes i altres elements tributaris originades per l’aplicació de modificacions introduïdes en la llei i les ordenances fiscals reguladores dels tributs, o resultants de les declaracions d’alteració reglamentàries que hagi de presentar el subjecte passiu, seran notificades col·lectivament, a l'empara d'allò que preveu l'article

102 de la Llei general tributària i disposició addicional 14 del Text Refós de la Llei Reguladora de les Hisendes

Locals.

4. Contra l'exposició pública dels padrons i de les liquidacions que porten incorporades, es podrà interposar recurs de reposició, previ al contenciós administratiu, en el termini d'un mes a comptar des de la data de finalització del termini d’exposició pública dels corresponents padrons.

5. El recurs de reposició es presentarà davant l’òrgan que ha aprovat el corresponent padró. Conseqüentment, en els supòsits en què s’hagi aprovat per l’òrgan competent de l’ORGT, es formularà el recurs de reposició davant aquest òrgan.

*CAPÍTOL II.- DE VENCIMENT NO PERIÒDIC Article 17.- Pràctica de liquidacions*

1. En els termes regulats a les ordenances fiscals municipals, i mitjançant l'aplicació dels respectius tipus impositius, es practicaran liquidacions quan, no havent-se establert l'autoliquidació, l'Ajuntament tingui coneixement de l'existència del fet imposable respecte dels tributs següents:

a) Impost sobre construccions, instal·lacions i obres. b) Contribucions especials.

c) Taxes en els supòsits de primera o única sol·licitud de serveis.

d) Taxes en els supòsits de primera o única utilització privativa o aprofitament especial del domini públic.

2. L’aprovació de les liquidacions a què es refereix l’apartat anterior és competència de l’Alcalde.

3. Quan s’hagi delegat la gestió de l’ingrés corresponent a la Diputació de Barcelona, les liquidacions seran practicades i aprovades per l’òrgan competent de l’ORGT.

4. Quan, dins el procediment de comprovació limitada, les dades en poder de l’Administració siguin suficients per formular proposta de liquidació, es notificarà dita proposta per tal que l’interessat al·legui el que convingui al seu dret.

Vistes les al·legacions, podrà practicar-se liquidació provisional.

5. Per raons de cost i eficàcia, no es practicaran liquidacions quan resultin quotes inferiors **a 10 euros**, excepte en el cas de l’Impost sobre Vehicles de Tracció Mecànica, taxes i preus públics.

*Article 18.- Presentació de declaracions*

1. L'Ajuntament establirà els circuits per a conèixer de l'existència de fets imposables que originen la meritació dels tributs municipals.

2. Sense perjudici del previst en el punt anterior, els subjectes passius estan obligats a presentar les declaracions previstes legalment.

3. La manca de presentació de declaracions de forma completa i correcta, necessàries perquè l’Ajuntament pugui practicar la liquidació d’aquells tributs que no s’exigeixen pel procediment d’autoliquidació, constitueix infracció tributària, excepte que l’interessat regularitzi la seva situació sense requeriment de l’Administració.

4. La infracció tributària prevista a l’apartat anterior pot ser lleu, greu o molt greu, conforme al que estableix l’article 192 de la Llei General Tributària.

*CAPÍTOL III.- NOTIFICACIONS ADMINISTRATIVES*

*Article 19.- Notificació de les liquidacions de venciment singular i altres actes de gestió, liquidació, recaptació i inspecci*

**1. Les notificacions es practicaran preferentment per mitjans electrònics i, en tot cas, quan l'interessat resulti obligat a rebre-les per aquesta via.**

**2. Els interessats que no estiguin obligats a rebre notificacions electròniques, podran decidir i comunicar en qualsevol moment a l'Administració Pública la seva voluntat.**

3. La notificació es practicarà per qualsevol mitjà que permeti tenir constància de la recepció, així com de la data, la identitat del receptor i el contingut de l’acte notificat.

**4. La pràctica de notificacions s’ajustarà al que estableixen la Llei General Tributària i per la normativa de desenvolupament; supletòriament, la Llei 39/2015, d'1 d'octubre , del Procediment administratiu comú de les administracions públiques.**

**5. Quan la notificació es practiqui en paper, si ningú es fes càrrec de la notificació, es farà constar aquesta circumstància en l'expedient, junt amb el dia i hora en que es va intentar la notificació, intent que s'haurà de repetir per una sola vegada i en un hora diferent dins dels tres dies següents. En cas que el primer intent de notificació s'hagi realitzat abans de les quinze hores, el segon intent s'haurà de realitzar desprès de les quinze hores i a l'inrevés, deixant, en tot cas, un marge de diferència de tres hores entre ambdós intents.**

**6. Les notificacions per mitjans electrònics s'entendran practicades en el moment en que es produeixi l'accés al seu contingut. La notificació s'entendrà rebutjada quan hagin transcorregut deu dies naturals des de la posada a disposició de la notificació sense que s'hagi accedit al seu contingut.**

**7. Quan la notificació no ha estat rebuda personalment es citarà a l’interessat o el seu representant amb l’objecte de dur a terme la notificació per compareixença, mitjançant anuncis que es publicaran, per una sola vegada per cadascú dels interessats, al Butlletí oficial de l'Estat. En la publicació constarà la relació de notificacions pendents, amb indicació del subjecte passiu, obligat tributari o representant, procediment que les motiva, òrgan responsable de la seva tramitació, i lloc i termini on s’ha de comparèixer per ser notificat. En tot cas, la compareixença es produirà en el termini de quinze dies naturals, a comptar des del següent al de la publicació de l’anunci al BOE. Quan transcorregut el termini indicat no s’hagués comparegut, la notificació s’entendrà produïda a tots els efectes legals des del dia següent al del venciment del termini per comparèixer.**

8. La notificació corresponent a la resta d'actuacions de gestió, recaptació i inspecció dels ingressos de dret públic es practicarà conforme a les previsions contingudes als apartats 3, 4, 5 i 6.

9. Quan es tracti de notificacions relatives a ingressos la gestió dels quals ha estat delegada en la Diputació de Barcelona, s’hi practicaran segons allò previst a la seva Ordenança General de Gestió, Inspecció i Recaptació dels Ingressos de Dret Públic Municipals.

**10. Amb independència que la notificació es realitzi en paper o per mitjans electrònics, l'Ajuntament enviarà un avis al dispositiu electrònic i/o a l'adreça de correu electrònic del contribuent, informant-li de la posada a disposició d'una notificació en la seu electrònica de l'Ajuntament.**

**11. Quan l'interessat hagués estat notificat per diferents vies, es prendrà com a data de notificació, la produïda en primer lloc, als efectes d'entendres notificada.**

12. Quan es produeixin modificacions de caràcter general dels elements integrants dels tributs de cobrament periòdic per rebut, mitjançant les corresponents Ordenances Fiscals, no serà necessària la notificació individual de les liquidacions resultants, excepte en els supòsits establerts a l’apartat 3 de l’article 102 de la Llei 58/2003, de 17 de desembre, general tributaria.

*CAPÍTOL IV.- CONCESSIÓ DE BENEFICIS FISCALS Article 20.- Sol·licitud*

1. La concessió o denegació de beneficis fiscals es competència de l’Alcalde.

2. Quan els beneficis fiscals es refereixin a tributs la gestió dels quals ha estat delegada en la Diputació de

Barcelona, correspondrà a l’òrgan competent de l’ORGT resoldre sobre la seva concessió.

3. Excepte previsió legal expressa en contra, la concessió de beneficis fiscals té caràcter pregat, per la qual cosa hauran de ser sol·licitats.

4. La sol·licitud es formularà del mode i en els terminis fixats legalment o en les ordenances fiscals.

5. L’acord de concessió o denegació dels beneficis fiscals de caràcter pregat s’adoptarà en el termini de sis mesos comptats des de la data d’aquella sol·licitud. Si no es dicta resolució en aquest termini, la sol·licitud formulada s’entendrà desestimada.

No caldrà que l’interessat aporti la documentació acreditativa dels beneficis fiscals sol·licitats, quan l’Administració gestora del tribut pugui consultar i verificar telemàticament les dades declarades i consti el consentiment de l’interessat perquè es realitzi l’esmentada consulta.

6. No s’admetrà l’analogia per estendre més enllà dels seus termes estrictes l’àmbit del fet imposable o el de les exempcions, bonificacions i altres beneficis tributaris.

*CAPÍTOL V.- PROCEDIMENT DE REVISIÓ Article 21.- Recursos administratius*

1. Contra els actes d’aplicació i efectivitat dels ingressos de dret públic municipals, només podrà interposar-se recurs de reposició davant l’òrgan que dictà l’acte administratiu que es reclama.

2. El recurs de reposició s’entendrà desestimat si no ha estat resolt en el termini d’un mes comptat des de la data d’interposició.

3. Als efectes de la no exigència d’interessos de demora a que fa referència l’article 26.4 de la Llei General Tributària, s’entendrà que l’Ajuntament ha incomplet el termini màxim de resolució del recurs de reposició quan hagi transcorregut el termini d’un any des de la seva interposició, sense que hagi recaigut resolució expressa. Aquest termini s’estableix a l’empara de la Disposició addicional quarta, apartat 3 de la Llei General Tributària, i en paritat amb el que preveu dita Llei per a la resolució de les reclamacions econòmic-administratives.

4. Contra la desestimació del recurs de reposició pot interposar-se recurs contenciós administratiu en els terminis següents:

a) Si la resolució ha estat expressa, en el termini de dos mesos comptats des del dia següent a la notificació de l’acord resolutori del recurs de reposició.

b) Si no hi hagués resolució expressa, en el termini de sis mesos comptats des del dia següent a aquell en què hagi d’entendre’s desestimat el recurs de reposició.

5. El termini per a interposar recurs contenciós administratiu contra l’aprovació o la modificació de les Ordenances Fiscals serà de dos mesos comptats des del dia següent a la data de publicació de la seva aprovació definitiva.

*Article 22.- Revisió d’ofici*

1. El Ple de l’Ajuntament podrà declarar, previ dictamen favorable de la Comissió Jurídica Assessora de la Generalitat de Catalunya, la nul·litat dels actes de gestió i recaptació dels ingressos de dret públic en els quals concorrin motius de nul·litat de ple dret, en els termes establerts a l’article 217 de la Llei General Tributària.

2. El procediment de nul·litat a què es refereix l’apartat anterior podrà iniciar-se:

a) Per acord de l’òrgan que dictà l’acte. b) A instància de l’interessat.

En el procediment s’haurà de concedir audiència a aquells a favor dels quals va reconèixer drets l’acte que es pretén anul·lar.

*Article 23.- Declaració de lesivitat*

1. En altres casos, diferents del previst a l’article anterior i dels que es refereix l’article 220 de la Llei General Tributària, l’Ajuntament només podrà anul·lar els seus actes declaratius de drets si els declara lesius per a l’interès públic.

2. La declaració de lesivitat correspon al Ple de l’Ajuntament.

3. En el termini de dos mesos des del dia següent a la declaració de lesivitat, s’haurà d’interposar el corresponent recurs contenciós administratiu.

*Article 24.- Revocació d'actes i rectificació d’errors*

1. L'Ajuntament podrà revocar els seus actes en benefici dels interessats quan s’estimi que infringeixen manifestament la llei, quan circumstàncies sobrevingudes que afectin una situació jurídica particular posin de manifest la improcedència de l’acte dictat, o quan en la tramitació del procediment s’hagi produït indefensió als interessats.

El procediment de revocació s’iniciarà exclusivament d’ofici, sens perjudici que els interessats puguin promoure la seva iniciació per l’Ajuntament, mitjançant un escrit que dirigiran a l’òrgan que va dictar l’acte.

La revocació serà possible mentre no hagi transcorregut el termini de prescripció.

2. Es rectificaran en qualsevol moment, d'ofici o a instància de l'interessat, els errors materials, de fet i els aritmètics, sempre que no hagin transcorregut quatre anys des que es va dictar l'acte objecte de rectificació.

Tramitat l'expedient en què es justifiqui la necessitat de procedir a la rectificació, el servei competent formularà proposta d'acord rectificatori, que, haurà de ser aprovada pel mateix òrgan que va dictar l'acte objecte de rectificació.

*CAPÍTOL VI.- SUSPENSIÓ DEL PROCEDIMENT Article 25.- Suspensió per interposició de recursos*

1. La interposició de recursos administratius no requereix el pagament previ de la quantitat exigida; això no obstant, la interposició del recurs no aturarà l'acció administrativa per a la cobrança llevat que l'interessat sol·liciti la suspensió del procediment, supòsit en què serà indispensable aportar una garantia que cobreixi el total del deute, els interessos de demora que generi la suspensió i els recàrrecs que resultin procedents en el moment en què es procedeixi a l’execució.

2. No obstant el que es disposa al punt anterior, l'òrgan competent per resoldre el recurs podrà suspendre, d'ofici o a sol·licitud del recurrent, l'execució de l'acte recorregut quan concorri alguna de les circumstàncies següents:

a) Que l'execució pugui causar perjudicis d'impossible o difícil reparació. b) Que la impugnació es fonamenti en una causa de nul·litat de ple dret.

3. Si la impugnació afecta un acte censal relatiu a un tribut de gestió compartida, no se suspèn en cap cas, per aquest fet, el procediment de cobrament de la liquidació que pugui practicar-se. Això sense perjudici que, si la resolució que es dicta en matèria censal afecta el resultat de la liquidació abonada, es realitzi la devolució d’ingressos corresponent.

4. Quan hagi estat resolt el recurs de reposició interposat en període voluntari en sentit desestimatori es notificarà a l'interessat concedint-li termini per pagar en període voluntari, en els termes següents:

- Si la resolució es notifica en la primera quinzena del mes, el deute es podrà satisfer fins el dia 20 del mes posterior, o l'immediat hàbil posterior.

- Si la resolució es notifica entre els dies 16 i últim de cada mes, el deute es podrà satisfer fins el dia 5 del segon mes posterior, o l'immediat hàbil posterior.

5. Quan de la resolució del recurs es derivi l'obligació de modificar la liquidació, el deute resultant podrà ser satisfet en els mateixos terminis establerts en el punt anterior.

6. Quan l'Ajuntament conegui de la desestimació d'un recurs contenciós administratiu contra una liquidació que es troba en període de pagament voluntari, haurà de notificar el deute resultant comprensiu del principal més els interessos de demora acreditats en el període de suspensió i concedir període per efectuar el pagament, determinat segons el previst al punt 4.

Quan el deute suspès es trobés en via de constrenyiment, abans de continuar les actuacions executives contra el patrimoni del deutor, se li requerirà el pagament del deute suspès més els interessos de demora acreditats durant els temps de la suspensió.

7. Quan l'execució de l'acte hagués estat suspesa, un cop conclosa la via administrativa, els òrgans de recaptació no iniciaran o, en el seu cas, reiniciaran les actuacions del procediment de constrenyiment mentre no finalitzi el termini per interposar el recurs contenciós administratiu, sempre que la vigència i eficàcia de la caució

aportada es mantingui fins llavors. Si durant aquest termini l'interessat comuniqués a aquest òrgan la interposició del recurs amb petició de suspensió i oferiment de caució per garantir el pagament del deute, es mantindrà la paralització del procediment en tant conservi la seva vigència i eficàcia la garantia aportada en via administrativa. El procediment es reiniciarà o suspendrà a resultes de la decisió que adopti l'òrgan judicial.

8. Es podrà concedir la suspensió parcial quan la impugnació afecti només a elements tributaris clarament individualitzats, la incidència dels quals en la determinació del deute tributari resulti quantificable.

En aquest cas, l’import de la garantia només haurà de cobrir el deute suspès.

*Article 26.- Altres supòsits de suspensió*

1. Dins del procediment recaptatori, es poden originar altres supòsits de suspensió quan s’hagi sol·licitat ajornament dels deutes, o s’hagi interposat terceria de domini.

2. Caldrà paralitzar el procediment quan l'interessat ho sol·liciti si demostra l'existència d'alguna de les circumstàncies següents:

a) Que ha existit error material, aritmètic o de fet en la determinació del deute. b) Que el deute ha estat ingressat, condonat, compensat, suspès o ajornat.

3. Fins que la liquidació del deute tributari executat sigui ferma en via administrativa i judicial, no es podrà procedir a l’alienació dels béns i drets embargats en el curs del procediment de constrenyiment, llevat que es tractés de supòsits de força major, béns peribles, béns en què existeixi un risc de pèrdua imminent de valor o quan el contribuent sol·liciti de forma expressa la seva alienació.

4. Quan la recaptació dels ingressos municipals hagi estat delegada en la Diputació de Barcelona la suspensió i si escau paralització del procediment, correspondrà a l’ORGT.

*Article 27.- Garanties*

1. La garantia a dipositar per obtenir la suspensió del procediment serà de la següent quantia:

a) Si el deute es troba en període voluntari de pagament, la suma del principal (quota inicialment liquidada), els interessos de demora que generi la suspensió i els recàrrecs que procedirien en cas d’execució de la garantia.

b) Si el deute es troba en període executiu de pagament, la suma del deute total existent en el moment de sol·licitar la suspensió i els interessos de demora que generi la suspensió

2. Les garanties necessàries per tal d’obtenir la suspensió automàtica, seran exclusivament les següents:

a) Diner efectiu o valors públics, els quals podran dipositar-se en la Caixa General de Dipòsits, en la Tresoreria

Municipal o en la Tresoreria de l’ORGT.

b) Aval o fiança de caràcter solidari prestat per entitat de crèdit o societat de garantia recíproca o certificat d’assegurança de caució.

c) Altres mitjans que es considerin suficients, quan es provi les dificultats per aportar la garantia en qualsevol de les formes ressenyades. La suficiència de la garantia en aquest cas haurà de ser valorada per la Intervenció..

3. En casos molt qualificats i excepcionals, podrà acordar-se per l’Alcaldia, a instància de part, la suspensió del procediment sense prestació de cap garantia, quan el recurrent al·legui i justifiqui la impossibilitat de prestar-la.

4. Respecte a les garanties que hauran de prestar-se en els supòsits d’ajornaments i fraccionaments de pagament, serà d’aplicació el que preveu l’article 35 d’aquesta Ordenança.

*CAPÍTOL VII.- DEVOLUCIÓ D’INGRESSOS INDEGUTS Article 28.- Iniciació de l’expedient*

1. Amb caràcter general, el procediment s'iniciarà a instància de l'interessat, qui haurà de fonamentar el seu dret i aportar el comprovant d'haver satisfet el deute.

2. Si la recaptació del recurs origen de la devolució que es sol·licita ha estat delegada en la Diputació de

Barcelona, la sol·licitud es formularà per escrit o personalment a qualsevol de les oficines de l'ORGT.

3. Podrà acordar-se d'ofici la devolució en els supòsits següents:

a) Quan després de haver-se satisfet una liquidació tributària, aquesta sigui anul·lada. b) Quan es verifiqui la duplicitat del pagament.

4. Quan es tracti de pagaments duplicats, la devolució es podrà realitzar a les oficines centrals o perifèriques de l'ORGT aportant els documents originals acreditatius del pagament, o manifestant davant el funcionari competent de l’ORGT les dades perquè es pugui comprovar informàticament la realitat del pagament i el dret a obtenir la devolució.

Tanmateix, no caldrà l’aportació dels comprovants de pagament quan els funcionaris que han de tramitar l’expedient puguin consultar telemàticament l’efectivitat del pagament.

*Article 29.- Quantia de la devolució*

1. Quan es dicti acte administratiu d’anul·lació, total o parcial, d’una liquidació que havia estat ingressada, es reconeixerà d’ofici el dret de l’interessat a percebre interessos de demora, sempre que es tracti d’un ingrés indegut.

La base de càlcul serà l’import ingressat indegudament; conseqüentment, en supòsits d’anul·lació parcial de la liquidació, els interessos de demora s’acreditaran en raó a la part de liquidació anul·lada.

2. El còmput del període de demora en tot cas comprendrà el temps transcorregut des del dia en què es va fer l’ingrés fins la data en què es fa la proposta de pagament.

3. El pagament efectiu haurà de produir-se en el termini de tres mesos des de la data de la proposta de pagament, que coincidirà amb la data de la resolució que acordi la devolució.

Respecte als tipus d’interès, s’aplicarà el vigent al llarg del període segons el que preveu l’Article 26.6 de la Llei general tributària. Consegüentment, si s’hagués modificat caldrà periodificar i aplicar a cada any o fracció el tipus d’interès de demora fixat per a l’exercici per la Llei de pressupostos de l’Estat.

4. Quan es declari indegut l’ingrés pel concepte de recàrrec de constrenyiment bé perquè s’ha anul·lat la liquidació de la quota o bé perquè no resultava procedent exigir el recàrrec, es tornarà el recàrrec i es liquidaran interessos de demora sobre aqueixa quantia.

5.- En particular, i als efectes del que s’ estableix als articles 31 i 224.1 de la Llei general tributària, tenen la condició d’ ingressos deguts els efectuats com a conseqüència d’ aplicar els valors cadastrals determinats per la Gerència del Cadastre, segons la llei reguladora del Cadastre Immobiliari.

Sense perjudici del que disposa aquest apartat, quan el valor cadastral s’ anul·li per un procediment de rectificació d’ errades materials, es tornarà l’ import ingressat incrementat amb els corresponents interessos de demora .

*Article 30.- Reintegrament del cost de les garanties*

1. Els expedients de reintegrament del cost de les garanties dipositades per suspendre un procediment mentre resta pendent de resolució un recurs, en via administrativa o judicial, s’iniciaran a instància de l’interessat.

Amb el reintegrament dels cost de les garanties que en el seu cas resulti procedent, s’abonarà l’interès legal vigent que s’hagi meritat des de la data acreditada en què s’hagués incorregut en els costos esmentats fins la data en què s’ordeni el pagament.

2. Les dades necessàries que haurà de facilitar el contribuent perquè puguin resoldre’s adequadament aquestes sol·licituds, així com per efectuar, en el seu cas, el reintegrament que correspongui, seran les següents:

a) Nom i cognoms o denominació social, si es tracta de persona jurídica, número d’identificació fiscal, i domicili de l’interessat.

b) Resolució, administrativa o judicial, per la qual es declara improcedent total o parcialment l’acte administratiu impugnat l’execució del qual es va suspendre, així com testimoni o certificació acreditativa de la fermesa d’aquella.

c) Cost de les garanties el reintegrament de les quals es sol·licita, adjuntant com documents acreditatius en el supòsit d’avals atorgats per entitats de dipòsit o societats de garantia recíproca, certificació de l’entitat avalista de les comissions efectivament percebudes per formalització i manteniment de l’aval.

d) Declaració expressa del mitjà escollit pel qual hagi d’efectuar-se el reintegrament, podent optar per:

- Transferència bancària, indicant el número de codi IBAN i les dades identificatives de l’Entitat de crèdit o bancària.

- Xec nominatiu.

- Compensació en els termes previstos en el Reglament General de Recaptació.

3. Si l’escrit d’iniciació no reunís les dades expressades o no adjuntés la documentació precisa, es requerirà l’interessat per a la seva esmena en un termini de deu dies.

4. Els pagaments realitzats per l’ORGT pels conceptes de devolució d’ingressos indeguts i d’indemnització per costos d’avals es faran per compte d’aquest Ajuntament quan es refereixin als ingressos de titularitat municipal.

El seu import degudament justificat, serà aplicat en el primer comunicat comptable que es trameti amb posterioritat a la materialització del pagament.

*SUBSECCIÓ II.- GESTIÓ DE CRÈDITS NO TRIBUTARIS Article 31.- Recaptació dels preus públics*

1. Es podran exigir preus públics per la prestació de serveis o realització d’activitats de competència local que hagin estat sol·licitades pels interessats, sempre que concorrin les dues condicions següents:

a) La recepció del servei és voluntària per a l’interessat, perquè no resulta imprescindible per a la seva vida privada o social.

b) El servei es presta efectivament pel sector privat, dins del terme municipal propi de l’Ajuntament que exigeix el preu.

2. En l’àmbit i amb l’abast de la corresponent delegació, l’ORGT recaptarà els preus públics quan així ho hagi acordat l’Ajuntament.

*SECCIÓ IV.- RECAPTACIó~~Ó~~*

*Article 32.- Òrgans de recaptació i obligats al pagament*

1. La gestió recaptatòria dels crèdits tributaris i qualssevol altres de dret públic que hagi estat delegada en la Diputació de Barcelona la portaran a terme els serveis centrals i perifèrics de l'ORGT, i correspondrà als òrgans i al personal que hi és adscrit l'exercici de competències i funcions segons el que es preveu en el seu Reglament orgànic i funcional.

2. La tramitació dels expedients de recaptació, quan correspongui a l’ORGT, es farà segons el que preveu la seva Ordenança General.

Estan obligats al pagament com a deutors principals, entre d’altres:

a) Els subjectes passius dels tributs, siguin contribuents o substituts. b) Els successors.

c) Els infractors, per les sancions pecuniàries.

2. Si els deutors principals, referits al punt anterior, no compleixen la seva obligació, estaran obligats al pagament els subjectes següents:

a) Els responsables solidaris.

b) Els responsables subsidiaris, prèvia declaració de fallits dels deutors principals.

3. L’ORGT podrà demanar la col·laboració de l’Agència Estatal d’Administració Tributària per a la recaptació executiva dels ingressos municipals, quan no s’hagi pogut recaptar els deutes per no conèixer l’existència de béns embargables situats dins l’àmbit de la província de Barcelona.

*Article 33.- Responsables solidaris i subsidiaris*

1. En els supòsits de responsabilitat solidària previstos per les lleis, quan hagi transcorregut el període voluntari de pagament sense que el deutor principal hagi satisfet el deute, se'n podrà reclamar als responsables solidaris el pagament.

2. Respondran solidàriament del deute tributari les persones següents o entitats:

a) Les que siguin causants o col·laborin activament en la realització d’una infracció tributària. La seva responsabilitat s’estén a la sanció.

b) Els partícips o cotitulars de les entitats a què es refereix l’article 35.4 de la Llei General Tributària, en proporció a les seves respectives participacions.

c) Els que succeeixin per qualsevol concepte en la titularitat d’explotacions econòmiques, per les obligacions tributàries contretes per l’anterior titular i derivades del seu exercici.

S’exceptuen de responsabilitat:

- Les adquisicions efectuades en un procediment concursal.

- Les adquisicions d’elements aïllats, llevat que les esmentades adquisicions, realitzades per una o diverses persones o entitats, permetin continuar l’explotació o activitat.

3. Igualment, també seran responsables solidaris del pagament del deute tributari pendent, fins l’import del valor dels béns o drets que s’haguessin pogut embargar o alienar, les següents persones i entitats:

a) Les que siguin causants o col·laborin en l’ocultació o transmissió de béns o drets de l’obligat al pagament amb la finalitat d’impedir l’actuació de l’Administració tributària.

b) Les que, per culpa o negligència, incompleixin les ordres d’embargament.

c) Les que, amb coneixement de l’embargament, la mesura cautelar o la constitució de la garantia, col·laborin o consentin en l’aixecament dels béns o drets embargats o d’aquells béns o drets sobre els que s’hagués constituït la mesura cautelar o la garantia.

d) Les persones o entitats dipositàries dels béns del deutor que, un cop rebuda la notificació de l’embargament, col·laborin o consentin en l’aixecament d’aquests.

4. Respondran subsidiàriament del deute tributari, els administradors de fet o de dret de les persones jurídiques que no haguessin realitzat els actes necessaris de la seva incumbència per al compliment de les obligacions tributàries fins els límits següents:

a) Quan s’ha comès infraccions tributàries respondran del deute tributari pendent i de les sanciones.

b) En supòsits de cessament de les activitats, per les obligacions tributàries meritades, que es trobin pendents en la data de cessament, sempre que no haguessin fet el necessari per al seu pagament o haguessin adoptat acords o pres mesures causants de la manca de pagament.

c) Els adquirents de béns afectes per llei al pagament del deute tributari.

5. La responsabilitat s'exigirà en tot cas en els termes i d'acord amb el procediment previst a la Llei general tributària.

6. Els procediments de derivació de responsabilitat que hagin de tramitar-se per tal d’exigir als responsables determinats en aquest article, i en els següents, el pagament dels tributs, es tramitaran per l’ORGT, quan es tracti d’ingressos la recaptació dels quals s’ha delegat en la Diputació.

*Article 34.- Successors en els deutes tributaris*

1. A la mort dels obligats tributaris, les obligacions tributàries pendents es transmetran als hereus i legataris, amb les limitacions resultants de la legislació civil, pel que fa a l’adquisició de l’herència.

Podran transmetre’s els deutes acreditats en la data de mort del causant, encara que no estiguin liquidats. No es transmetran les sancions.

2. Les obligacions tributàries pendents de les societats i entitats amb personalitat jurídica dissoltes i liquidades es transmetran als socis, copartícips o cotitulars, que quedaran obligats solidàriament fins els límits següents:

a) Quan no existeixi limitació de responsabilitat patrimonial, la quantia íntegra dels deutes pendents.

b) Quan legalment s’hagi limitat la responsabilitat, el valor de la quota de liquidació que els correspongui i les altres percepcions patrimonials rebudes pels mateixos en els dos anys anteriors a la data de la dissolució que minorin el patrimoni social que hagués hagut de respondre d’aquestes obligacions.

Podran transmetre’s els deutes acreditats en la data d’extinció de la personalitat jurídica de la societat o entitat, encara que no estiguin liquidats.

3. Les obligacions tributàries pendents de les societats mercantils i entitats amb personalitat jurídica, en supòsits d’extinció o dissolució sense liquidació, es transmetran a les persones o entitats que succeeixin, o siguin beneficiàries de l’operació. Aquesta previsió també serà aplicable a qualsevol supòsit de cessió global de l’actiu i passiu d’una societat mercantil o d’una entitat amb personalitat jurídica.

4. Les obligacions tributàries pendents de les fundacions, o entitats a què es refereix l’article 35.4 de la Llei General Tributària, en cas de dissolució de les mateixes, es transmetran als destinataris dels béns i drets de les fundacions, o als partícips o cotitulars de dites entitats.

5. Les sancions que procedeixin per les infraccions comeses per les societats i entitats a les quals es refereixen els apartats 2, 3, 4 del present article s’exigiran als successors d’aquelles, fins al límit del valor de la quota de liquidació que els correspongui.

*Article 35.- Ajornaments i fraccionaments*

1. Quan s’hagi delegat la recaptació dels ingressos en la Diputació de Barcelona la concessió i denegació dels ajornaments i fraccionaments correspondrà a l’ORGT qui actuarà segons allò previst a la seva Ordenança General.

Si s’hagués de resoldre amb altres criteris, respecte a terminis dels ajornaments i fraccionaments, o exigibilitat de garanties, caldrà l’expressa autorització de l’Ajuntament.

2. Per a supòsits diferents dels referits al punt anterior, correspondrà la resolució de la sol·licitud a l’Alcalde.

3. No podran ser objecte d’ajornament o fraccionament els deutes tributaris:

- Que es realitzin mitjançant efectes timbrats.

- En el cas de concurs de l’obligat tributari, no es podran ajornar o fraccionar els deutes que, d’acord amb la legislació concursal, tinguin la consideració de crèdits contra la massa.

**- Per raons de cost i eficàcia, els deutes d'import per principal inferior a 60 euros.**

4. L'acord de concessió especificarà la garantia que el sol·licitant haurà d'aportar o, si escau, la dispensa d'aquesta obligació.

5 La garantia haurà d'aportar-se en el termini de dos mesos, comptadors a partir del dia següent al de la notificació de l'acord de concessió, l’eficàcia del qual quedarà condicionada a dita aportació.

*Article 36- Prescripció*

1. Prescriuran als quatre anys:

a) El dret de l’Administració per determinar el deute tributari, mitjançant l’oportuna liquidació. b) L’acció per exigir el pagament dels deutes tributaris liquidats i autoliquidats.

c) L’acció per imposar sancions tributàries.

d) El dret a la devolució d’ingressos i el reembossament del cost de les garanties.

**2. La prescripció establerta a l'apartat anterior no afectarà al dret de l'Administració per realitzar comprovacions i investigacions conforme al disposat a l'article 115 de la Llei general tributaria, llevat de l'establert a l'apartat segon de l'article 66 del mateix text normatiu.**

3. El termini de prescripció dels deutes no tributaris es determinarà d'acord amb la normativa particular que en reguli la gestió del corresponent ingrés.

4. El termini de prescripció s’interromprà en els casos i termes previstos a l’article 68 de la Llei General Tributària.

5. Produïda la interrupció, s'iniciarà de nou el còmput del termini de prescripció a partir de la data de l'última actuació de l'obligat al pagament o de l'Administració.

Interromput el termini de prescripció, la interrupció afecta tots els obligats al pagament.

6. La prescripció guanyada extingeix el deute.

*Article 37.- Compensació*

1. Podran compensar-se els deutes a favor de l'Ajuntament que es trobin en fase de gestió recaptatòria, tant en voluntària com en executiva, amb les obligacions reconegudes per part d'aquell i a favor del deutor.

**2. Es compensaran d'ofici durant el termini d'ingrés en període voluntari les quantitats a ingressar i a retornar que resultin de l'execució de la resolució a que fa referència l'article 225.3 de la Llei general tributària.**

3. Quan la compensació afecti deutes en període voluntari, serà necessari que la sol·liciti el deutor.

4. Quan els deutes es trobin en període executiu, l’Alcalde pot ordenar la compensació, que es practicarà d'ofici i serà notificada al deutor.

*Article 38.- Compensació i extinció de deutes de les entitats de dret públic mitjançant deduccions sobre transferències*

1. Els deutes a favor de l'Ajuntament, quan el deutor sigui un ens territorial, un organisme autònom, la Seguretat Social o una entitat de dret públic, l'activitat dels quals no es regeixi per l'ordenament privat, seran compensables d'ofici, una vegada transcorregut el termini d'ingrés en període voluntari.

2. Així mateix, els deutes vençuts, líquids i exigibles que l’Estat, les Comunitats Autònomes, entitats locals i demés entitats de dret públic tinguin amb l’Ajuntament podran extingir-se amb les deduccions sobre les quantitats que l’Administració de l’Estat, de les Comunitats Autònomes o dels Ens locals corresponents hagin de transferir a les referides entitats deutores.

3. Quan no sigui possible aplicar la compensació com a mitjà d'extinció dels deutes de les entitats públiques ressenyades anteriorment, en no tenir aquestes cap crèdit contra l'Ajuntament, cas que s’hagin delegat les funcions de recaptació en la Diputació de Barcelona, el tresorer municipal traslladarà a l'Assessoria Jurídica de l'ORGT el conjunt de les seves actuacions.

4. L'Assessoria Jurídica, després d'examinar la naturalesa del deute i del deutor i el desenvolupament de la tramitació de l'expedient, elaborarà la proposta d'actuació, que pot ser una de les següents:

a) Sol·licitar a l'Administració de l'Estat, a l'Administració autonòmica o la Local que, amb càrrec a les transferències que poguessin ordenar-se a favor de l'Ens deutor, s'apliqui la deducció de la quantitat equivalent a l’import del deute.

b) Sol·licitar la col·laboració de la Direcció General de Recaptació.

5. Acreditada la impossibilitat de la compensació de les obligacions pecuniàries per part dels Ens deutors dels Municipis, l’ORGT investigarà l’existència de béns patrimonials, a l’efecte d’ordenar la seva execució si resultés imprescindible per a la realització del crèdit municipal.

6. Les actuacions que, si escau, hagin de portar-se a terme seran aprovades pel Tresorer, i de la seva resolució s'efectuarà notificació formal a l'entitat deutora.

*Article 39.- Situació d'insolvència*

1. Són crèdits incobrables aquells que no puguin fer-se efectius en el procediment de gestió recaptatòria per resultar fallits els obligats al pagament, o per concórrer en els béns coneguts del deutor circumstàncies que els fan inembargables.

2. Quan el procediment recaptatori s’hagi tramitat per l’ORGT, correspondrà al mateix formular proposta de crèdits incobrables, d’acord amb els criteris reflectits en la seva Ordenança General.

3. L’aprovació de la declaració de crèdits incobrables és competència de l’Ajuntament.

Quan es tracti d’ingressos de dret públic recaptats per l’ORGT, aquesta competència pot ser delegada en l’Organisme gestor.

4. Quan s’hagi delegat en l’ORGT la competència per aprovar la declaració de crèdits incobrables, aquest procedirà aplicant els criteris de la seva Ordenança general de Gestió, Inspecció i Recaptació; en tot cas, restaran a disposició de l’Ajuntament les justificacions (en paper o electròniques) de les actuacions dutes a terme en ordre a assolir la realització del crèdit.

**5. En particular, pel que respecta a la recaptació de multes de trànsit, quan s’hagi delegat la competència per aprovar la declaració de crèdits incobrables, s’adoptarà el corresponent acord quan:**

**a) L'import del deute sigui igual o inferior a 100 EUR i hagi estat infructuós l'embarg de fons.**

**b) L'import del deute sigui superior a 100 EUR i inferior a 1000 EUR i hagin estat infructuosos els intents d'embarg de fons, de crèdits, valors i drets realitzables a curt termini (quan l’import del deute sigui igual o inferior a 300 euros) i de salaris.**

**c) Essent l'import del deute igual o superior a 1000 EUR, no han tingut resultat positiu les actuacions d'embarg de vehicles o béns immobles.**

Si no ha estat delegada la competència per aprovar la declaració de crèdits incobrables en els expedients de recaptació de multes de trànsit, l’ORGT elevarà proposta a l’Ajuntament, formulada sota els criteris anteriors. Si en el termini de tres mesos, comptats des de l’entrada de la proposta en el Registre Municipal, l’Ajuntament no formulés cap objecció, l’ORGT, atesa la provada impossibilitat de continuar el procediment recaptatori, es datarà dels expedients, remetent a l’ajuntament el conjunt d’actuacions efectuades. El suport de dites actuacions serà paper, o electrònic, segons procedeixi en cada cas.

6. Quan s'hagin declarat fallits els obligats al pagament i els responsables, es declararan provisionalment extingits els deutes, i podran ser rehabilitats en el termini de prescripció. El deute restarà definitivament extingit si no s'hagués rehabilitat en aquell termini.

*Article 40.- Execució forçosa*

1. Amb caràcter general i a l’efecte de respectar el principi de proporcionalitat entre l’import del deute i els mitjans utilitzats per al seu cobrament, quan calgui procedir a l’execució forçosa dels béns i drets del deutor, per deutes inferiors a 1000 EUR, per l’òrgan responsable de la recaptació només s’ordenaran les actuacions d’embarg següents:

a) Deutes de quantia igual o inferior a 100 EUR:

- Embarg de diner efectiu o en comptes obertes en entitats de crèdit. b) Deutes de quantia superior a 100 EUR i inferior a 1000 EUR:

- Embarg de diner efectiu o en comptes obertes en entitats de crèdit.

- Crèdits, valors i drets realitzables a l’acte, o a curt termini.

- Sous, salaris i pensions.

2. Als efectes de determinar la quantia a què es refereix el punt anterior, es computaran tots els deutes d’un contribuent que resten pendents de pagament.

3. Amb caràcter general, quan el resultat de les actuacions d’embarg referides al punt 1 sigui negatiu, es formularà proposta de declaració de crèdit incobrable. Pel que fa a les multes de trànsit, s’aplicarà el previst a l’apartat 4 de l’article anterior.

4. Quan la quantia total del deute d’un contribuent sigui igual o superior a 1000 EUR, es podrà ordenar l’embarg dels béns i drets previstos a l’article 169 de la Llei General Tributaria, preservant l’ordre establert a l’esmentat precepte.

5. No obstant el previst al punt 4, quan s’hagués d’embargar un bé el valor del qual és molt superior a la quantia del deute, es consultarà al Tresorer de l’Ajuntament i s’actuarà tenint en compte les seves indicacions.

6. A sol·licitud del deutor es podrà alterar l’ordre d’embargament si els béns que designi garanteixen amb la mateixa eficàcia el cobrament del deute que aquells altres béns que preferentment haguessin de ser travats i no causi perjudici a tercers.

7. En els casos de procediments d'execució forçosa on no s'hagin adjudicat en subhasta pública i posterior venda mitjançant adjudicació directa béns propietat dels deutors, correspondrà al Tresorer municipal fer la proposta a l'Alcalde d'adjudicació de béns a favor de l'Ajuntament, de conformitat a allò establert en els articles 108 i següents del Reglament general de recaptació.

Quan el procediment recaptatori s’hagi tramitat per l’ORGT, un cop ultimades les actuacions, aquest elevarà l'expedient a l'Ajuntament a fi que per part del Tresorer municipal pugui formular a l'Alcalde la proposta d'adjudicació de béns.

8. Si l’adjudicació dels béns a què es refereix l’apartat anterior no resulta d’ interès per a l’Ajuntament, es procedirà a la data comptable dels valors objecte de l’expedient per a quina recaptació es tramità la subhasta.

Sens perjudici de la possible rehabilitació de l’expedient cas que es modifiquessin les circumstàncies relatives al deutor i l’ entorn econòmic general.

*SECCIÓ V.- INSPECCIÓ*

*Article 41.- La inspecció tributària*

1. El Departament d’inspecció tributària portarà a terme actuacions de comprovació i, si escau, investigació de la situació tributària dels obligats tributaris per qualsevol dels tributs que integren el sistema tributari local. L’exercici d’aquestes funcions comporta regularitzar, si cal fer-ho, la situació tributària dels obligats mitjançant la pràctica d’una o més liquidacions.

2. En l’exercici d’aquestes funcions administratives, li correspon realitzar les actuacions següents:

a) Investigar els supòsits de fet de les obligacions tributàries per cercar els que siguin ignorats per l’Administració tributària local.

b) Comprovar la veracitat i l’exactitud de les declaracions que els obligats tributaris hagin presentat.

c) Comprovar que s’han ingressat efectivament els deutes tributaris que figurin als documents d’ingrés. d) Practicar les liquidacions tributàries que es derivin de les actuacions de comprovació i investigació.

e) Verificar el compliment dels requisits exigits per a obtenir beneficis o incentius fiscals i devolucions tributàries o per a gaudir-ne.

f) Informar els obligats tributaris sobre el contingut i naturalesa de les actuacions inspectores que s’iniciïn, sobre els drets i deures que els hi pertoquin, sobre les normes fiscals en general i sobre l’abast de les obligacions i drets que se’n derivin.

g) Totes les altres actuacions que dimanin dels particulars procediments de comprovació de tributs locals que la normativa estableixi en cada cas, procurant amb cura especial la inclusió correcta en els censos dels subjectes passius que hi han de figurar.

h) Recercar la informació necessària perquè els òrgans de l’Administració tributària local puguin portar a terme les seves funcions.

i) Comprovar el valor dels drets, rendes, productes, béns, patrimonis, empreses i d’altres elements quan sigui necessari per a determinar les obligacions tributàries.

j) Realitzar actuacions de comprovació limitada en els termes que estableixen els articles 136 a 140 de la Llei general tributària.

3. Si en el curs de les seves actuacions la Inspecció dels Tributs constata que els obligats tributaris són responsables de fets o omissions constitutius d’infraccions tributàries, aplicarà el règim sancionador establert en la Llei general tributària i en les disposicions que la desenvolupen, especialment el Reglament general del règim sancionador tributari, en la mesura que sigui d’aplicació.

4. Les funcions d´ inspecció referides al paràgraf 2, circumscrites a cada tribut en particular i podran ser delegades en la Diputació de Barcelona, quan aquesta Administració hagi assumit la possibilitat de dur-les a terme.

*Article 42.- Personal inspector*

1. Les actuacions de comprovació i investigació a què es refereix l’article anterior seran realitzades pels funcionaris del Departament d’inspecció o altres funcionaris i empleats públics de l’Ajuntament, sota la immediata supervisió de qui tingui el comandament de les actuacions, qui dirigirà, impulsarà i coordinarà el desenvolupament, amb la preceptiva autorització de l’Alcalde.

2. Això no obstant, podran encomanar-se actuacions merament preparatòries o de comprovació o prova de fets o circumstàncies amb transcendència tributària a altres empleats públics que no tinguin la condició de funcionaris.

3. Els funcionaris que duguin a terme funcions d’Inspecció seran considerats agents de l’autoritat i hauran d’acreditar la seva condició, si així se’ls demana, fora de les oficines. Les autoritats públiques hauran de prestar- los la protecció i l’auxili necessaris per a l’exercici d’aquestes funcions.

4. Els funcionaris de la Inspecció actuaran sempre amb la màxima consideració i hauran de guardar sigil rigorós i observar secret estricte sobre els assumptes que coneguin per raó del seu càrrec. La infracció d’aquests deures constituirà, en tot cas, falta administrativa greu.

5. L’Alcaldia proveirà el personal inspector d’un carnet o una altra identificació que l’acrediti per a l’exercici del seu treball.

*Article 43.- Classes d’actuacions*

1. Les actuacions inspectores podran ser:

a) De comprovació i investigació.

b) D’obtenció d’informació amb transcendència tributària. c) De valoració.

d) D’informe i assessorament.

2. L’abast i el contingut d’aquestes actuacions es troben definits en el text refós de la Llei reguladora de les Hisendes locals, en la Llei general tributària i en les disposicions dictades per a desenvolupar-les, tal com disposa l’article 12.1 de la primera de les normes citades.

3. L’exercici de les funcions pròpies de la Inspecció s’adequarà al corresponent Pla de control tributari aprovat per l’Alcalde.

*Article 44.- Lloc i temps de les actuacions*

1. Les actuacions de comprovació i investigació podran desenvolupar-se indistintament, segons decideixi la

Inspecció:

a) Al lloc on el subjecte passiu tingui el domicili fiscal, o en aquell on el representant de l’obligat tributari tingui el domicili, despatx o oficina.

b) Al lloc on es realitzin total o parcialment les activitats gravades.

c) Al lloc on hi hagi alguna prova, encara que sigui parcial, del fet imposable o del pressupost de fet de l’obligació tributària.

d) A les oficines de l’Ajuntament, quan els antecedents o elements sobre els quals hagin de realitzar-se puguin ser-hi examinats.

2. Al final de cada actuació, la Inspecció determinarà el lloc, data i hora on es reprendrà la pròxima, cosa que es farà constar en la corresponent comunicació o diligència.

3. Les actuacions que es desenvolupin a les oficines municipals respectaran preferentment l’horari d’obertura al públic i, en tot, cas, la jornada de treball vigent. Si es fan als locals dels interessats hauran de respectar la jornada laboral d’oficina de l’activitat que s’hi realitzi, sense perjudici de convenir, de mutu acord, que es facin en altres hores o dies.

4.En casos excepcionals, quan hi hagi un perill cert de desaparició d’elements de prova o quan l’expedient s’hagi d’enllestir amb una celeritat especial, l’Alcalde podrà autoritzar que les actuacions inspectores es duguin a terme fora de la jornada laboral esmentada.

*Article 45.- Iniciació i desenvolupament del procediment d’inspecció*

**1. El procediment d’inspecció s’iniciarà:**

**a) D’ofici.**

**b) A petició de l’obligat tributari, perquè tinguin caràcter general respecte del tribut i, si fos el cas, períodes afectats, les actuacions de caràcter parcial en curs. La petició s’haurà de formular dins dels 15 dies comptadors des de la notificació d’inici d’actuacions i haurà de ser atesa en el termini dels sis mesos següents a la sol·licitud.**

**2. Les actuacions inspectores es podran iniciar mitjançant comunicació notificada degudament a l’obligat tributari perquè es personi al lloc, data i hora que s’hi assenyala i tingui a disposició del personal inspector o aporti la documentació i els altres antecedents que s’hi demanen, o personant-se la Inspecció sense prèvia notificació en les empreses, oficines, dependències, instal·lacions o magatzems d’aquell, i es desenvoluparan amb l’abast, les facultats i els efectes que estableixen la Llei general tributària i la normativa dictada per a desenvolupar-la.**

**3. Les actuacions del procediment d’inspecció tindran caràcter general en relació a l’obligació tributària i període comprovat, o caràcter parcial si no afecten la totalitat dels elements d’aquesta obligació i així s’adverteix en la comunicació d’inici d’actuacions o en la de modificació de les ja iniciades. En aquest últim cas, si s’haguessin acabat amb una liquidació provisional, els fets regularitzats en l'actuació no podran tornar a ser objecte d’un nou procediment.**

**4. Els obligats tributaris amb capacitat d’obrar podran actuar per mitjà de representant, que haurà d’acreditar degudament aquesta condició per qualsevol mitjà vàlid en Dret que en deixi constància fidedigna. En aquest cas, les actuacions corresponents s’entendran realitzades amb l’obligat tributari, fins que aquest no revoqui de manera fefaent la representació i n’hagi assabentat a la Inspecció.**

**5. El personal inspector podrà entrar a les finques, als locals de negoci i a qualsevol lloc on es desenvolupin activitats sotmeses a gravamen, existeixin béns subjectes a tributació, es produeixin fets imposables o supòsits de fet de les obligacions tributàries o n’existeixi alguna prova, quan es consideri necessari per a la pràctica de l’actuació inspectora. Si es tracta del domicili constitucionalment protegit d’un obligat tributari, caldrà el seu consentiment previ o, si no ho dóna, l’oportuna autorització judicial.**

**6. En el desenvolupament de les funcions de comprovació i investigació, la Inspecció qualificarà els fets, actes o negocis realitzats per l’obligat tributari amb independència de la qualificació prèvia que aquest els hagués donat.**

**7. En el decurs de la comprovació s’haurà d’examinar si han concorregut o no en els períodes afectats les condicions o els requisits exigits al seu moment per a concedir o reconèixer qualsevol benefici fiscal. Si s’acredités que no ha estat així, la Inspecció podrà regularitzar la situació de l’obligat tributari sense necessitat de procedir a la revisió prèvia de l’acte originari de concessió o reconeixement.**

**8. Les actuacions d’Inspecció dels tributs es documentaran en diligències, comunicacions, informes, actes i la resta de documents en què s’incloguin actes de liquidació i altres acords resolutoris. Les actes són els documents públics que estén la Inspecció amb la finalitat de recollir-hi els resultats de les seves actuacions, proposant-hi, a més, la regularització que escaigui o declarant-hi que la situació tributària de l’obligat és correcta. Les actes fan prova dels fets que motiven la seva formalització, llevat que s'acrediti el contrari; si els obligats tributaris accepten els fets hi recollits, aquests es presumeixen certs i només podran rectificar-se mitjançant prova d'haver incorregut en un error de fet.**

**9. Als efectes del procediment d’inspecció, s’ha d’entendre que les referències a l’inspector en cap que es fan en la normativa estatal d’aplicació directa ho són a l’òrgan municipal que exerceixi aquesta funció i, en altre cas, a l’Alcalde.**

***Article 46.- Terminació de les actuacions inspectores.***

**1. Les actuacions inspectores hauran de prosseguir fins enllestir-les, en un termini màxim de 18 mesos comptadors des de la notificació del seu inici fins que s’hagi d’entendre notificat l’acte administratiu resultant d’aquestes, o de 27 mesos si l'import net de la xifra de negocis de l'obligat tributari és igual o superior al requerit per a auditar els seus comptes, i s'informarà d'aquest termini en la comunicació**

**d'inici d'actuacions. No obstant això, aquest termini es podrà suspendre perllongar motivadament per les circumstàncies previstes als paràgrafs 4t i 5è de l'article 150 de la Llei general tributaria.**

**2. Les actuacions inspectores es donaran per acabades quan, a judici de la Inspecció, s’hagin obtingut les dades i les proves necessàries per a fonamentar-hi la regularització que calgui o per a considerar correcta la situació tributària de l’obligat. Tot just en aquest moment es notificarà l’inici del tràmit d’audiència previ a la formalització de les actes i, a més, es podrà fixar a la mateixa notificació el lloc, data i hora per a estendre-les.**

**3. Les actes d’inspecció seran de conformitat, de disconformitat o amb acord. Si l’obligat tributari o el seu representant no compareixen el dia assenyalat o es neguen a rebre-les o a subscriure-les, s’han d’estendre actes de disconformitat. La negativa a signar-les es considerarà un refús de la notificació i en cas d'incompareixença el termini es comptarà fins la data que s'hagi fet un intent de notificació que contingui el text íntegre de la resolució.**

**4. Les actes que estengui la inspecció tributària municipal tindran el contingut, tramitació i efectes que estableixen els articles 153, 155, 156 i 157 de la Llei general tributària i la normativa dictada per a desenvolupar-los.**

**5. En qualsevol cas, i amb caràcter previ a la formalització de les actes de conformitat o disconformitat, es donarà audiència a l’obligat tributari perquè pugui al·legar tot allò que convingui al seu dret en relació amb la proposta de regularització que es vagi a formular.**

**6. L’autorització per subscriure un acta amb acord s’ha d’atorgar amb caràcter previ o simultani per l’òrgan competent per a liquidar o, en altre cas, per l’Alcalde.**

*SECCIÓ VI.- RÈGIM SANCIONADOR SUBSECCIÓ I.- DISPOSICIONS GENERALS*

*Article 47.- Disposicions generals sobre infraccions i sancions tributàries*

1. En matèria de tributs locals serà d’aplicació el règim d’infraccions i sancions regulat en la Llei general tributària i en les disposicions que la desenvolupin i complementin, especialment el Reglament general del règim sancionador tributari (RD 2063/2004, de 15 d’octubre).

2. Seran subjectes infractors les persones físiques o jurídiques i les entitats esmentades al paràgraf 4 de l’article

35 de la Llei general tributària que realitzin els fets tipificats com a infraccions en les lleis, en el benentès que l’Administració hagi acreditat prèviament la seva responsabilitat en les accions o omissions imputades; si en una

infracció tributària concorre més d’un subjecte infractor, tots quedaran obligats solidàriament al pagament de la sanció.

Qualsevol subjecte infractor tindrà la consideració de deutor principal.

3. Els obligats tributaris quedaran exempts de responsabilitat pels fets constitutius d’infracció tributària quan hagin estat realitzats pels qui no tinguin capacitat d’obrar en l’ordre tributari, quan hi concorri força major, quan derivin d’una decisió col·lectiva per als que no hi eren a la reunió on es va adoptar o per als que haguessin salvat el seu vot, quan adeqüin la seva actuació als criteris manifestats per l’Administració tributària competent en publicacions, comunicacions i contestacions a consultes tributàries, ja siguin pròpies o d’altres obligats, sempre que, en aquest últim cas, hi hagi una igualtat substancial entre les seves circumstàncies i les que va plantejar l’altre obligat, o quan siguin imputables a deficiències tècniques dels programes informàtics facilitats per l’Administració tributària mateixa.

4. No s’imposaran sancions per infraccions tributàries a qui regularitzi voluntàriament la seva situació abans que se li hagi comunicat l’inici d’un procediment de gestió o inspecció tributàries. Si l’ingrés es fa amb posterioritat a la comunicació, tindrà caràcter d’acompte de la liquidació que procedeixi i no minvarà les sancions que calgui imposar.

5. Les sancions tributàries no es transmetran als hereus i legataris de les persones físiques infractores. Sí es trametran però, als successors de les societats i entitats dissoltes, en els termes establerts a l’article 40 de la Llei general tributària.

6. El règim sancionador ara vigent serà d’aplicació a les infraccions comeses abans de la seva entrada en vigor i a les sancions que es van imposar amb la regulació precedent, sempre que resulti més favorable per al subjecte infractor i que la sanció imposada encara no sigui ferma.

*Article 48.- Concepte i classes d’infraccions i sancions tributàries*

1. Són infraccions tributàries les accions i omissions doloses o culposes amb qualsevol grau de negligència que estiguin tipificades i sancionades en la Llei general tributària, en el text refós de la Llei reguladora de les hisendes locals o en una altra llei.

2. Cada infracció tributària es qualificarà de forma unitària com a lleu, greu o molt greu i, si li correspon una multa proporcional, s’aplicarà sobre la totalitat de la base de la sanció que en cada cas correspongui. La base de la sanció serà, en general, l’import de la quantitat a ingressar resultant de la regularització practicada, excepte les parts d’aquest import regularitzat que es derivin de conductes no sancionables.

3. S’entendrà que hi ha ocultació de dades a l’Administració tributària local quan no es presentin declaracions, s’hi incloguin fets o operacions inexistents o amb imports falsos o s’hi ometin totalment o parcialment operacions, ingressos, rendes, productes, béns o qualsevol altra dada que incideixi en la determinació del deute tributari, sempre que la incidència del deute tributari derivat de l’ocultació en relació amb la base de la sanció sigui superior al 10%.

Es consideren mitjans fraudulents les anomalies substancials en la comptabilitat o altres registres obligatoris, l’ús de factures o justificants falsos o falsejats o la utilització de persones o entitats interposades.

4. Llevat que la Llei general tributària estableixi una sanció pecuniària fixa o assenyali un percentatge sancionador particular, cada infracció tributària es sancionarà:

a) Si és lleu, mitjançant la imposició d’una sanció del 50% sobre la base de la sanció.

b) Si és greu, mitjançant la imposició d’una sanció mínima del 50% sobre la base de la sanció, percentatge que s’ha d’apujar per aplicació simultània dels criteris de comissió reiterada i perjudici econòmic per a la Hisenda municipal, sense que ultrapassi el 100%.

c) Si és molt greu, mitjançant la imposició d’una sanció mínima del 100% sobre la base de la sanció, percentatge que s’ha d’apujar per aplicació simultània dels criteris de comissió reiterada i perjudici econòmic per a la Hisenda municipal, sense que ultrapassi el 150%.

d) Si escau, s’imposaran també les sancions no pecuniàries de caràcter accessori quan es donin els supòsits establerts a l’article 186 de la Llei general tributària.

5. Les sancions tributàries es graduaran exclusivament conforme als criteris següents, recollits en l’article 187 de la Llei general tributària, si hi resulten aplicables:

a) Comissió repetida d’infraccions tributàries. b) Perjudici econòmic per a la Hisenda local.

c) Incompliment substancial de l’obligació de facturació o documentació.

d) Acord o conformitat de l’interessat, que es pressuposarà en els procediments de gestió si no interposa recurs de reposició o reclamació econòmica administrativa contra la liquidació resultant, o signa un acta amb acord o de conformitat en un procediment d’inspecció.

Els criteris de graduació s’han d’aplicar simultàniament.

6. Els criteris de graduació assenyalats als apartats a) i b) del paràgraf precedent s’aplicaran d’aquesta manera:

- Comissió repetida d’infraccions tributàries.

Si el subjecte infractor hagués estat sancionat dins dels quatre anys anteriors a l’actual infracció, mitjançant resolució ferma en via administrativa, per una infracció lleu de la mateixa naturalesa, l’increment serà de cinc punts percentuals; quan la infracció que es pren com a antecedent hagués estat greu, l’increment serà de quinze punts percentuals, i si fos molt greu, l’increment serà de vint-i-cinc punts percentuals. A aquestes efectes, es consideraran de la mateixa naturalesa les infraccions tipificades al mateix article de la Llei general tributària, llevat que es tracti d’infraccions per deixar d’ingressar el deute que resultaria d’un autoliquidació correcta, declarar incorrectament o obtenir indegudament devolucions tributàries, supòsit en què totes tres es consideraran de la mateixa naturalesa.

- Perjudici econòmic per a la Hisenda pública local.

Es determinarà, en percentatge, la relació existent entre la base de la sanció, per un cantó, i la quantia total que s’hagués hagut d’ingressar en l’autoliquidació, la que es derivi d’una declaració acurada del tribut o l’import de la devolució obtinguda inicialment, per un altre. Si el resultat representa un percentatge superior al 10% i inferior o igual al 25%, superior al 25% i inferior o igual al 50%, superior al 50% i inferior o igual al 75%, o superior al 75%, respectivament, s’afegiran deu, quinze, vint o vint-i-cinc punts percentuals.

7. Les sancions establertes al paràgraf 4t anterior es reduiran en un 30% del seu import quan l’obligat tributari hagi prestat el seu acord o conformitat a la proposta de regularització que se li formuli, o en un 50% si la regularització s’ha dut a terme mitjançant un acta amb acord. Nogensmenys, aquesta reducció per conformitat només serà aplicable quan la infracció consisteixi en:

a) Deixar d’ingressar el deute tributari que resultaria d’una autoliquidació correcta.

b) Incomplir l’obligació de presentar de forma completa i correcta les declaracions o documents necessaris per practicar liquidacions.

c) Obtenir indegudament devolucions.

d) Sol·licitar indegudament devolucions, beneficis o incentius fiscals.

e) Determinar o acreditar improcedentment partides positives o negatives o crèdits tributaris aparents.

Aquesta reducció s’exigirà sense més tràmit que la notificació a l’interessat si interposa recurs contenciós administratiu contra la regularització o la sanció contingudes en un acta amb acord, si no ingressa en període voluntari, o en els terminis fixats en l’acord d’ajornament o fraccionament demanat en període voluntari de pagament i garantit amb aval o certificat d’assegurança de caució els deutes tributaris derivats d’aquest tipus d’actes o, en els supòsits de conformitat, si interposa recurs o reclamació contra la regularització.

8. A més d’això, qualsevol sanció, excepte les que es derivin d’un acta amb acord, es reduirà en un 25% si s’ingressa l’import restant en període voluntari o en els o terminis fixats a l’acord d’ajornament o fraccionament demanant en període voluntari de pagament i garantit amb aval o certificat d’assegurança de caució, i no s’interposa recurs o reclamació contra la liquidació o la sanció. Si se n’interposés, aquesta reducció s’exigirà sense més tràmit que la notificació a l’interessat.

9. La mort del subjecte infractor extingeix la responsabilitat per les infraccions que hagi pogut cometre. També s’extingeix si s’ultrapassa el termini de prescripció per imposar les sancions corresponents, que serà de quatre anys comptadors des que es van cometre les infraccions corresponents.

Aquest termini de prescripció s’interromprà per qualsevol acció de l’Administració tributària de què tingui coneixement l’interessat, dirigida a la imposició d’una sanció o a la regularització d’una situació de la qual pugui derivar-se’n una.

*SUBSECCIÓ II.- CLASSIFICACIÓ DE LES INFRACCIONS I SANCIONS TRIBUTÀRIES*

*Article 49.- Infracció tributària per deixar d’ingressar el deute tributari que hagués de resultar d’una autoliquidació*

1. Constitueix infracció tributària deixar d’ingressar dins del termini establert en la normativa de cada tribut local la totalitat o una part del deute que resultaria de l’autoliquidació correcta, llevat que es regularitzi voluntàriament la situació sense requeriment previ de l’Administració o s’hagués presentat l’autoliquidació sense efectuar l’ingrés que se’n derivi.

2. La infracció tributària prevista en aquest article serà lleu, greu o molt greu d’acord amb el que disposen els paràgrafs següents.

3. La base de la sanció serà la quantia no ingressada a l’autoliquidació com a conseqüència de la comissió de la infracció.

4. La infracció tributària serà lleu quan la base de la sanció sigui inferior o igual a 3.000 EUR o, si és superior, quan no hi hagi ocultació.

5. La infracció serà greu quan la base de la sanció sigui superior a 3.000 EUR i hi hagi ocultació. La infracció també serà greu, qualsevol que sigui la quantia de la base de la sanció, en els supòsits següents:

a) Quan s’hagin utilitzat factures, justificants o documents falsos o falsejats.

b) Quan la incidència d’haver portat incorrectament els llibres o registres representi un percentatge superior al

10% i inferior o igual al 50% de la base de la sanció.

6. La utilització de mitjans fraudulents determinarà que la infracció sigui qualificada en tot cas com a molt greu.

*Article 50.- Infracció tributària per incomplir l’obligació de presentar de forma completa i correcta les declaracions o els documents necessaris per a practicar liquidacions*

1. Constitueix infracció tributària incomplir l’obligació de presentar de forma completa i correcta les declaracions o documents necessaris perquè l’Administració tributària local pugui liquidar adequadament els tributs que no s’exigeixen per autoliquidació, llevat que es regularitzi voluntàriament la situació sense requeriment previ de l’Administració.

2. La infracció tributària prevista en aquest article serà lleu, greu o molt greu d’acord amb el que es disposa als paràgrafs següents.

3. La base de la sanció serà la quantia de la liquidació quan no s’hagués presentat declaració, o la diferència entre la quantia que resulta de l’adequada liquidació del tribut i la que es derivaria de les dades declarades.

4. La infracció tributària serà lleu quan la base de la sanció sigui inferior o igual a 3.000 EUR o, si és superior, quan no hi hagi ocultació.

5. La infracció serà greu quan la base de la sanció sigui superior a 3.000 EUR i hi hagi ocultació. La infracció també serà greu, qualsevol que sigui la quantia de la base de la sanció, en els supòsits següents:

a) Quan s’hagin utilitzat factures, justificants o documents falsos o falsejats.

b) Quan la incidència d’haver portat incorrectament els llibres o registres representi un percentatge superior al

10% i inferior o igual al 50% de la base de la sanció.

6. La utilització de mitjans fraudulents determinarà que la infracció sigui qualificada en tot cas com a molt greu.

*Article 51.- Infracció tributària per obtenir indegudament devolucions*

1. Constitueix infracció tributària obtenir indegudament devolucions derivades de la normativa de cada tribut.

2. La infracció tributària prevista en aquest article serà lleu, greu o molt greu d’acord amb el que es disposa als paràgrafs següents.

3. La base de la sanció serà la quantitat retornada indegudament com a conseqüència de la comissió de la infracció.

4. La infracció tributària serà lleu quan la base de la sanció sigui inferior o igual a 3.000 EUR o, si és superior, quan no hi hagi ocultació.

5. La infracció serà greu quan la base de la sanció sigui superior a 3.000 EUR i hi hagi ocultació. La infracció tributària també serà greu, qualsevol que sigui la quantia de la base de la sanció, en els supòsits següents:

a) Quan s’hagin utilitzat factures, justificants o documents falsos o falsejats.

b) Quan la incidència d’haver portat incorrectament els llibres o registres representi un percentatge superior al

10% i inferior o igual al 50% de la base de la sanció.

6. La utilització de mitjans fraudulents determinarà que la infracció sigui qualificada en tot cas com a molt greu.

*Article 52.- Infracció tributària per sol·licitar indegudament devolucions, beneficis o incentius fiscals*

1. Constitueix infracció tributària sol·licitar indegudament devolucions derivades de la normativa de cada tribut mitjançant l’omissió de dades rellevants o la inclusió de dades falses en autoliquidacions, comunicacions de dades o sol·licituds, sense que les devolucions s’hagin obtingut.

2. La infracció tributària prevista en aquest article serà greu, la base de la sanció serà la quantitat sol·licitada indegudament i la sanció consistirà en una multa pecuniària proporcional del 15%.

*Article 53.- Infracció tributària per presentar incorrectament autoliquidacions o declaracions sense que es produeixi perjudici econòmic o contestacions a requeriments individualitzats d’informació*

1. Constitueix infracció tributària presentar de forma incompleta, inexacta o amb dades falses autoliquidacions o declaracions, sempre que no s’hagi produït perjudici econòmic a la Hisenda pública local, o contestacions a requeriments individualitzats d’informació.

2. La infracció prevista en aquest article serà greu i es sancionarà d’acord amb el que disposen els paràgrafs següents.

3. Si es presenten autoliquidacions o declaracions incompletes, inexactes o amb dades falses, la sanció consistirà en multa pecuniària fixa de 150 EUR.

4. Si es presenten declaracions censals incompletes, inexactes o amb dades falses, la sanció consistirà en multa pecuniària fixa de 250 EUR.

5. Tractant-se de requeriments individualitzats o de declaracions exigides amb caràcter general en compliment de l’obligació de subministrament d’informació recollida als articles 93 i 94 de la Llei general tributària, que hagin estat contestats o presentades de forma incompleta, inexacta o amb dades falses, la sanció consistirà en:

a) Quan les dades no estiguin expressades en magnituds monetàries, multa pecuniària fixa de 200 EUR per cada dada -o conjunt de dades- omesa, inexacta o falsa referida a una mateixa persona o entitat.

b) Quan les dades estiguin expressades en unitats monetàries, multa pecuniària proporcional de fins el 2% de l’import de les operacions no declarades o declarades incorrectament, amb un mínim de 500 EUR.

6. Les sancions a què es refereix el paràgraf 5è es graduaran incrementant la quantia resultant en un 100% en el cas de comissió repetida d’infraccions tributàries.

*Article 54.- Infracció tributaria per resistència, obstrucció, excusa o negativa a les actuacions de l’Administració tributària local*

1. Constitueix infracció tributària la resistència, obstrucció, excusa o negativa a les actuacions de l’Administració tributària local.

S’entén produïda aquesta circumstància quan el subjecte infractor, degudament notificat a l’efecte, hagués realitzat actuacions que tendeixin a dilatar, entorpir o impedir les actuacions de l’Administració tributària en relació amb el compliment de les seves obligacions.

Entre d’altres, constitueixen resistència, obstrucció, excusa o negativa a les actuacions de l’Administració tributària local les conductes següents:

a) No facilitar l’examen de documents, informes, antecedents, llibres, registres, fitxers, factures, justificants i assentaments de comptabilitat principal o auxiliar, programes i arxius informàtics, sistemes operatius i de control i qualsevol altra dada amb transcendència tributària.

b) No atendre algun requeriment degudament notificat.

c) La incompareixença, llevat causa justificada, en el lloc, data i hora que s’haguessin assenyalat.

d) Negar o impedir indegudament l’entrada o permanència en finques o locals als funcionaris de l’Administració tributària local o el reconeixement de locals, màquines, instal·lacions i explotacions relacionats amb les obligacions tributàries.

e) Les coaccions als funcionaris de l’Administració tributària local.

2. La infracció prevista en aquest article serà greu.

3. La sanció consistirà en multa pecuniària fixa de 150 EUR, tret que a la infracció imputada concorrin les circumstàncies previstes als paràgrafs 4t, 5è o 8è de l’article 203 de la Llei general tributària; en aquest cas, s’aplicarà la multa pecuniària que assenyalen aquests apartats.

*Article 55.- Altres infraccions tributàries*

1. També es consideraran infraccions tributàries:

a) Determinar o acreditar improcedentment partides positives o negatives o crèdits tributaris aparents.

b) Imputar incorrectament deduccions, bonificacions i pagaments a compte o no imputar bases imposables, rendes o resultats per les entitats sotmeses a un règim d’imputació de rendes.

c) No presentar en termini autoliquidacions o declaracions sense que es produeixi perjudici econòmic. d) Incomplir l’obligació de comunicar el domicili fiscal i els canvis que s’hi produeixin.

e) Incomplir obligacions comptables, registrals, de facturació o documentació.

f) Incomplir les obligacions relatives a la utilització del número d’identificació fiscal o d’altres números o codis establerts per la normativa tributària.

2. Tots aquests incompliments es qualificaran i sancionaran, respectivament, tal com disposen els articles 195 a

202 de la Llei general tributària.

*Article 56.- Normes generals del procediment sancionador*

1. El procediment sancionador en l’àmbit tributari local es duu a terme tenint en compte les normes especials de la Llei general tributària sobre potestat sancionadora, el Reglament general del règim sancionador tributari i les normes reguladores del procediment sancionador en matèria administrativa.

2. El procediment sancionador en matèria tributària es tramitarà de forma separada als d’aplicació dels tributs, llevat que es tracti d’actes amb acord o que l’obligat hagi renunciat expressament a la tramitació separada. Si s’hagués enllestit un procediment d’aplicació dels tributs iniciat mitjançant declaració o un procediment de verificació de dades, comprovació limitada o inspecció, no es podrà incoar cap expedient sancionador respecte de la persona o entitat que hagués estat objecte d’aquests procediments quan hagi transcorregut un termini de tres mesos des que s’hagués notificat o s’entengués notificada la liquidació o resolució derivada dels mateixos.

3. El procediment sancionador en matèria tributària s’iniciarà sempre d’ofici, mitjançant notificació de l’acord de l’òrgan competent, que a falta de designació expressa serà el mateix que tingui atribuïda la competència per a resoldre’l. Aquesta notificació d’inici de l’expedient recollirà la identificació de la persona o entitat presumptament responsable, la conducta que motiva la incoació del procediment, la seva possible qualificació i les sancions que li poguessin correspondre, l’òrgan competent per a resoldre el procediment, la identificació de l’instructor i la indicació del dret a formular-hi al·legacions i a l’audiència en el procediment, així com la manera i els terminis per exercir-los.

4. El procediment sancionador en matèria tributària es desenvoluparà d’acord amb les normes especials sobre actuacions i procediments tributaris recollides a l’article 99 de la Llei general tributària, les normes sobre la seva instrucció que estableix l’article 210 de la llei esmentada i les disposicions concordants del Reglament general del règim sancionador tributari.

5. El procediment sancionador ha de concloure sempre mitjançant resolució o per caducitat, en un termini de sis mesos comptadors des de la notificació d’inici del procediment fins la notificació de la resolució que calgui dictar. A aquest respecte, n’hi ha prou amb acreditar que s’ha fet un intent de notificació que conté el text íntegre de la resolució. Si s’hagués ultrapassat aquest termini, la caducitat impedeix l’inici d’un procediment nou.

6. L’expedient s’iniciarà a proposta del funcionari que hagi dut a terme les actuacions de gestió, inspecció o recaptació, respectivament, amb autorització de l’inspector en cap o de l’òrgan competent per a dictar els actes administratius que posen fi als procediments corresponents, i serà instruït pel funcionari que es designi a aquest efecte.

7. L’òrgan competent per acordar i imposar sancions tributàries és l’Alcalde o l’òrgan en què delegui.

8. Contra l’acord d’imposició de les sancions només podrà interposar-se recurs de reposició davant de l’Alcaldia, previ al contenciós administratiu. No obstant això, les sancions que derivin d’actes amb acord no podran ser impugnades en via administrativa.

9. L’acte de resolució del procediment sancionador podrà ser objecte de recurs independent, llevat que s’hagi impugnat també el deute tributari, cas en què s’acumularan ambdós recursos. La interposició d’un recurs contra les sancions impedeix executar-les fins que siguin fermes en via administrativa, sense necessitat d’aportar cap garantia per aconseguir-ne la paralització.

*Article 57.- Procediment sancionador abreujat*

1. No obstant el que es disposa al paràgraf 3r de l’article anterior, si al temps d’iniciar-se l’expedient sancionador es troben en poder de l’òrgan competent tots els elements que permeten formular la proposta d’imposició de sanció, aquesta proposta s’incorporarà a l’acord d’iniciació.

2. Aquest acord es notificarà a l’interessat, indicant-li que es posa de manifest l’expedient i concedint-li un termini de 15 dies perquè al·legui tot allò que consideri convenient i presenti els justificants, documents i proves que consideri oportuns.

3. A més, a l’acord d’iniciació se l’advertirà expressament que si no formula al·legacions ni aporta nous documents o uns altres elements de prova, es podrà dictar la resolució d’acord amb la proposta susdita.

*SECCIÓ VII.- INTERESSOS DE DEMORA Article 58.- Liquidació d’interessos de demora*

1. D’acord amb l’article 26 de la Llei general tributària, s’exigiran interessos de demora quan acabi el termini de pagament en període voluntari d’un deute resultant d’una liquidació practicada per l’Administració o de l’import d’una sanció sense que l’ingrés s’hagi efectuat, quan finalitzi el termini establert per a la presentació d’una autoliquidació o declaració sense que s’hagués presentat o ho hagi estat de forma incorrecta, quan es suspengui l’execució de l’acte administratiu, quan s’iniciï el període executiu, llevat dels supòsits que s’hi contemplen, o quan l’obligat tributari hagi obtingut una devolució improcedent.

2. L’interès de demora serà exigible durant el temps que s’estengui el retard de l’obligat. No obstant això, no s’exigiran interessos de demora pel temps que transcorri fins l’acabament del termini de pagament en període voluntari obert per la notificació de la resolució que posi fi a la via administrativa en un recurs contra una sanció tributària.

3. Els òrgans d’inspecció dels tributs inclouran els interessos de demora en les propostes de liquidació consignades en les actes i en les liquidacions tributàries que practiquin, tenint en compte les especialitats següents:

a) En el cas d’actes amb acord, els interessos de demora es calcularan fins el dia en què hagi d’entendre’s dictada la liquidació per transcurs del termini establert legalment.

b) En el cas d’actes de conformitat, els interessos de demora es liquidaran fins el dia en què hagi d’entendre’s dictada la liquidació per transcurs del termini establert legalment, llevat que abans d’això es notifiqui acord confirmant la proposta de liquidació, supòsit en el qual la data final serà la del acord que aprova la liquidació.

c) En el cas d’actes de disconformitat, els interessos de demora es liquidaran provisionalment fins el dia que acabi el termini per formular al·legacions, i definitivament fins la data en què es practiqui la liquidació corresponent.

**4.- No s’ exigiran interesos de demora en els acords d’ ajornament o fraccionament de pagament que haguessin estat sol·licitats en període voluntari, sempre que se refereixin a deutes de venciment periòdic i notificació colectiva i que el pagament total d’aquests es produeixi en el mateix exercici que el de la seva meritació .**

*DISPOSICIONS ADDICIONALS*

*Primera.- Beneficis fiscals concedits a l’empara de les ordenances fiscals*

Els beneficis fiscals concedits a l’empara de les ordenances fiscals d’aquest municipi i que es puguin estendre a exercicis successius al del seu reconeixement, mantindran la seva vigència per a aquests exercicis futurs sempre i quan es prevegi la seva concessió a l’ordenança fiscal corresponent a l’any en qüestió i, en tot cas, es requerirà que el subjecte passiu reuneixi els requisits que per al seu gaudiment s’estableixi a la ordenança que li resulti d’aplicació l’exercici objecte de tributació.

Així mateix, la quantia i abast del benefici fiscal seran, per a cada exercici objecte de tributació, els que determini l’ordenança fiscal reguladora del corresponent tribut vigent per a l’exercici que es tracti.

*Segona.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors*

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

*DISPOSICIONS FINALS*

*Primera.- S'autoritza l’Alcalde per a dictar totes les instruccions que siguin necessàries per al desenvolupament i l'aplicació de la present ordenança*

Segona.- Aquesta ordenança fiscal aprovada pel Ple en sessió celebrada el *24 d’octubre de 2016 començarà a regir el dia 1r de l’any 2017* i continuarà vigent mentre no se n’acordi la modificació o derogació. En cas de modificació parcial, els articles no modificats restaran vigents.

**Ajuntament de Santa Margarida i els Monjos**

**Ordenança Fiscal núm. 2**

**IMPOST SOBRE ACTIVITATS ECONÒMIQUES Article 1r. Fet imposable**

1. L'Impost sobre activitats econòmiques és un tribut municipal, directe i de caràcter real, el fet imposable del qual és el mer exercici, en el territori nacional, d'activitats empresarials, professionals o artístiques.

2. Es consideren, als efectes d'aquest impost, activitats empresarials les de ramaderia independent, les mineres, industrials, comercials i de serveis.

**Article 2n. Subjectes passius**

1. Són subjectes passius les persones físiques o jurídiques i les entitats a què es refereix l'article 35.4 de la Llei general tributària sempre que realitzin en territori nacional qualsevol de les activitats que originen el fet imposable.

2. Els obligats tributaris que no resideixin a Espanya, hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans del primer acreditament de l’impost posterior a l’alta en el registre de contribuents.

***Article 3.- Responsables i Successors.***

*1. Són responsables tributaris les persones físiques i jurídiques determinades com a tals a la*

*Llei General Tributària i a l’Ordenança General.*

*2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.*

*3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança General.*

**Article 4t. Beneficis fiscals de caràcter obligatori**

1. Estan exempts de l'impost:

A) L'Estat, les Comunitats Autònomes i les Entitats Locals, així com els Organismes autònoms de l’Estat i les Entitats de dret públic de caràcter anàleg de les Comunitats Autònomes i de les Entitats Locals.

B) Els subjectes passius que iniciïn l’exercici de la seva activitat en territori espanyol, durant els dos primers períodes impositius d’aquest impost en què es dugui a terme l’activitat.

Als efectes, es considerarà que es produeix aquest inici quan es tracti de entitats de nova creació o quan, havent estat creades amb anterioritat, hagin romàs inactives des

de la seva constitució. Tanmateix, no es considerarà que s’ha produït l'inici quan, encara que es tracti d'un nou subjecte passiu, l’activitat s'hagi exercit anteriorment sota altra titularitat, condició que concorre, entre d'altres supòsits, en els casos de:

a) Fusió, escissió o aportació de branques d'activitat. b) Transformació de societats.

c) Canvi en la personalitat jurídica tributària de l'explotador quan l'anterior titular mantingui una posició de control sobre el patrimoni afecte a l'activitat en la nova

entitat.

C) Els següents subjectes passius:

- Les persones físiques.

- Els subjectes passius de l’Impost sobre societats, les societats civils i les entitats de l’article 35.4 de la Llei general tributària que tinguin un import net del volum de

negoci inferior a 1.000.000 €

- Quant als contribuents per l’Impost sobre la renda de no residents, l’exempció només afectarà als que operin en Espanya mitjançant establiment permanent,

sempre que tinguin un import net del volum de negoci inferior a 1.000.000 €.

A efectes de l’aplicació de l’exempció prevista en aquesta lletra, es tindran en compte les següents regles:

1a) L’import net del volum de negoci comprendrà, segons l’article 191 del Text refós de la Llei de societats anònimes, aprovat per Reial decret legislatiu 1564/1989, de 22 de desembre, els imports de la venda dels productes i de la prestació de serveis corresponents a les activitats ordinàries de la societat deduïdes les bonificacions i demés reduccions sobre les vendes, així com l’Impost sobre el valor afegit i altres impostos directament relacionats amb l’esmentat volum de negoci.

2a) L’import net del volum de negoci serà, en el cas dels subjectes passius de l’Impost sobre societats o dels contribuents per l’Impost sobre la renda de no residents, el del període impositiu respecte del qual hagués finalitzat el termini de presentació de declaracions per aquests tributs l’any anterior al de l’acreditament de l’Impost sobre activitats econòmiques. En el cas de les societats civils i les entitats a què es refereix l’article 35.4 de la Llei general tributària, l’import net del volum de negoci serà el que correspongui al penúltim any anterior al de l’acreditament d’aquest impost. Si el dit període impositiu hagués tingut una durada inferior a l’any natural, l’import net del volum de negoci s’elevarà a l’any.

*3a) Per al càlcul de l’import del volum de negoci es tindrà en compte el conjunt de les activitats econòmiques exercides pel subjecte passiu.*

*No obstant, quan l’entitat formi part d’un grup de societats en el sentit de l’article 42 del Codi de comerç, l’import net del volum de negoci es referirà al conjunt d’entitats que pertanyin al grup.*

*A aquests efectes existeix un grup quan una societat ostenti, directament o indirecta, el control d’una altra o d’altres. En particular, es presumeix que hi ha control quan una societat, que es qualificarà com a dominant, es trobi en relació amb una altra societat, que es qualificarà com a dependent, en alguna de les situacions següents:*

*a) Tingui la majoria dels drets de vot.*

*b) Tingui la facultat de nomenar o destituir a la majoria dels membres de l’òrgan d’administració.*

*c) Pugui disposar de la majoria dels drets de vot, en virtut d’acords celebrats amb tercers.*

*d) Hagi designat amb els seus vots a la majoria dels membres de l’òrgan d’administració que exerceixin el càrrec en el moment en que calgui formular els comptes consolidats i durant els dos exercicis immediatament anteriors. En particular, es presumirà aquesta circumstància quan la majoria dels membres de l'òrgan d'administració de la societat dominada siguin membres de l'òrgan d'administració o alts directius de la societat dominant o d'altra dominada per aquesta.*

*Són societats dominades les que es trobin en relació amb la dominant en algun dels supòsits anteriors, així com les successivament dominades per aquestes.*

4a) En el supòsit dels contribuents per l’impost sobre la renda de no residents, s’atendrà a l’import net del volum de negoci imputable al conjunt dels establiments permanents situats en territori espanyol.

D) Les entitats gestores de la Seguretat Social i les Mutualitats de Previsió Social regulades en el text refós de la Llei d’ordenació i supervisió de les assegurances privades, aprovat per Reial decret legislatiu 6/2004, de 29 d'octubre.

E) Els organismes públics d'investigació i els establiments d'ensenyament en tots els seus graus costejats íntegrament amb fons de l'Estat, de les Comunitats Autònomes, o de les Entitats Locals, o per fundacions declarades benèfiques o d'utilitat pública, i els establiments d'ensenyament en tots els seus graus que, mancant d'ànim de lucre, estiguin en règim de concert educatiu, inclòs si faciliten als seus alumnes llibres o articles d’escriptori o els presten els serveis de mitja pensió o internat, i encara que, per excepció, venguin al mateix establiment els productes dels tallers dedicats al dit ensenyament, sempre que l’import d’aquesta venda, sense utilitat per a cap particular o tercera persona, es destini, exclusivament, a l’adquisició de matèries primes o al sosteniment de l’establiment.

F) Les associacions i fundacions de disminuïts físics, psíquics i sensorials, sense ànim de lucre, per les activitats de caràcter pedagògic, científic, assistencials i d'ocupació que per a l'ensenyament, educació, rehabilitació i tutela de disminuïts realitzin, encara que venguin els productes dels tallers dedicats a les esmentades finalitats, sempre que l’import d’aquesta venda, sense utilitat per a cap particular o tercera persona, es destini, exclusivament, a l’adquisició de matèries primes o al sosteniment de l’establiment.

G) La Creu Roja.

H) Els subjectes passius als que els sigui d'aplicació l'exempció en virtut de tractats o convenis internacionals.

I) A l’empara del que disposa l’article 15.2 de la Llei 49/2002, de 23 de desembre, de règim fiscal de les entitats sense finalitats lucratives i dels incentius fiscals al mecenatge, estaran exemptes, per les explotacions econòmiques detallades en l’article 7 de dita llei que desenvolupin, en compliment del seu objecte o finalitat específica, les següents entitats sense finalitats lucratives, sempre que compleixin els requisits establerts a l’article 3 de la mateixa llei:

a) Les fundacions.

b) Les associacions declarades d’utilitat pública

c) Les organitzacions no governamentals de desenvolupament a que es refereix la Llei 23/1998, de 7 de juliol, de cooperació internacional per al

desenvolupament, sempre que estiguin constituïdes com a fundacions o

associacions.

d) Les delegacions de fundacions estrangeres inscrites en el registre de fundacions.

e) Les federacions esportives espanyoles, les federacions esportives territorials d’àmbit autonòmic integrades en les anteriors, el comitè olímpic espanyol i el

comitè paralímpic espanyol.

f) Les federacions i associacions de les entitats sense finalitats lucratives a que es refereixen la lletres anteriors.

2. Els subjectes passius a que es refereixen les lletres A),B) D), G) i H) de l’apartat 1 anterior no estaran obligats a presentar declaració d’alta en la matrícula de l’impost.

3. Els beneficis regulats en les lletres E) i F) de l'apartat 1 anterior tindran caràcter pregat i es concediran, quan procedeixi, a instància de part.

4. La aplicació de l’exempció de la lletra I) de l’apartat 1 anterior estarà condicionada a que l’entitat comuniqui a l’ajuntament que s’ha acollit al règim fiscal especial i al compliment dels requisits establerts en la Llei 49/2002, de 23 de desembre, de règim fiscal de les entitats sense finalitats lucratives i dels incentius fiscals al mecenatge

5. Les cooperatives, llurs unions, federacions i confederacions, així com les societats agràries de transformació, gaudiran de la bonificació del 95% de la quota prevista en la Llei

20/1990, de 19 de desembre, sobre règim fiscal de les cooperatives.

6. Els que iniciïn l’exercici de qualsevol activitat professional classificada en la secció segona de les tarifes de l’impost gaudiran d’una bonificació del 50 per 100 de la quota corresponent, durant els cincs anys d’activitat següents a la conclusió del segon període impositiu de desenvolupament de la mateixa. Aquest període caducarà una vegada transcorreguts cinc anys des de la finalització de l’exempció prevista en la lletra B) de l’apartat 1 d’aquest article.

*7. A l’empara del que preveu la nota comuna primera a la divisió 6 de les tarifes de l’impost, quan els locals en què es realitzin les activitats classificades en aquesta divisió restin tancats més de tres mesos per la realització d’obres majors per a les quals es requereixi l’obtenció de llicència urbanística, la quota tributària del període impositiu corresponent es reduirà en proporció al nombre de dies que resti tancat el local.*

*8. A l’empara del que preveu la nota comuna segona a la divisió 6 de les tarifes de l’impost, quan es duguin a terme obres a les vies públiques, que tinguin una duració superior als tres mesos i afectin als locals en què es realitzin activitats classificades en aquesta divisió que tributin per quota municipal, es concedirà una reducció de fins al 80% de la quota tributària del període impositiu corresponent, atenent al grau d’afectació dels locals per les dites obres.*

*9. Les reduccions regulades en els apartats 7 i 8 anteriors abasten exclusivament a la quota tributària, integrada per la quota de tarifa ponderada pel coeficient previst en l’article 8 i modificada, si s'escau, per aplicació del coeficient de situació fixat en l’article 9 d’aquesta ordenança, i es concediran per l’Ajuntament a sol·licitud dels contribuents afectats. L’acord de concessió fixarà el percentatge de reducció i inclourà, si s’escau, el reconeixement del dret a la devolució de l’import reduït.*

**Article 5è. Beneficis fiscals de caràcter potestatiu**

Sense contingut

**Article 6è. Procediment de concessió de beneficis fiscals**

1. Les sol·licituds per al reconeixement dels beneficis fiscals amb caràcter pregat regulats als articles 4t i 5è d’aquesta ordenança, quan no tinguin regulat un termini específic de presentació, s'han de presentar **durant el primer trimestre de l'any** o juntament amb la declaració d'alta per l’impost, a l'entitat que dugui a terme la gestió censal, i hauran d'anar acompanyades de la documentació acreditativa. No obstant això, els beneficis sol·licitats abans que la liquidació corresponent adquireixi fermesa tindran efectes des de l'inici del període impositiu a què es refereix la sol·licitud, sempre que en la data d’acreditament del tribut haguessin concorregut els requisits legalment exigibles per al seu gaudiment.

2. El termini de resolució dels expedients corresponents serà de sis mesos, a comptar des de la data en què la solilicitud hagi entrat al registre de l’òrgan competent per a la seva tramitació. Posat que no s’hagi resolt en aquest termini, la sol·licitd ha d’entendre’s desestimada.

**Article 7è. Quota tributària**

La quota tributària serà la resultant d'aplicar les tarifes de l'impost, el coeficients de ponderació i situació regulats en els articles 8è i 9è de la present ordenança, així com les bonificacions i reduccions regulades en els articles 4 i 5 anteriors.

**Article 8è. Coeficient de ponderació**

D'acord amb el que preveu l'article 86 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, sobre les quotes municipals fixades en les tarifes de l'impost s’aplicarà, en tot cas, un coeficient de ponderació, determinat en funció de l’import net del volum de negoci del subjecte passiu, segons el quadre següent:

Import net del volum de negoci (euros)

***Coeficiente***

Des de 1.000.000,00 fins 5.000.000,00 .................. Des de 5.000.000,01 fins 10.000.000,00 ................ Des de 10.000.000,01 fins 50.000.000,00 .............. Des de 50.000.000,01 fins 100.000.000,00 ............ Més de 100.000.000,00 ....................................... Sense volum net de negoci ....................................

1,29

1,30

1,32

1,33

1,35

1,31

Als efectes de l’aplicació d’aquest coeficient, l’import net del volum de negoci del subjecte passiu serà el corresponent al conjunt d’activitats econòmiques exercides pel mateix i es determinarà d’acord amb allò previst en la lletra C) de l’apartat 1 de l’article 4t d’aquesta ordenança.

El coeficient 1,31 s’aplicarà en tot cas per a la determinació de la quota corresponent a les activitats desenvolupades pels subjectes passius no residents que operin sense establiment permanent.

Quan al moment de practicar la liquidació es desconegui l’import net del volum de negoci per causes imputables al subjecte passiu, es podrà efectuar una liquidació provisional amb aplicació del coeficient 1,31, a expenses de la regularització posterior que sigui procedent.

**Article 9è. Coeficients de situació**

1. Als efectes del que preveu l'article 87 del text refós de la Llei reguladora de les hisendes locals, aprovat per Reial decret legislatiu 2/2004, de 5 de març, les vies públiques d'aquest municipi es classifiquen en 3 categories fiscals. Annex a aquesta ordenança figura l'índex alfabètic de les vies públiques amb expressió de la categoria fiscal que correspon a cadascuna d'elles.

2. ***Les vies públiques que no apareguin relacionades a l'índex alfabètic abans esmentat seran considerades de la categoria que tingui assignat un coeficient més baix i romandran en la susdita classificació fins al primer de gener de l'any següent a aquell en què el Ple d'aquest Ajuntament aprovi la categoria fiscal corresponent i la inclusió a l'índex alfabètic de vies públiques..***

3. Sobre les quotes incrementades per aplicació del coeficient assenyalat a l'article 8è. d'aquesta Ordenança, i atenent la categoria fiscal de la via pública on radica físicament el local en què es realitza l'activitat econòmica, s'estableix la taula de coeficients següent:

CATEGORIA FISCAL DE LES VIES PÚBLIQUES

|  |  |  |  |
| --- | --- | --- | --- |
|  | 1a | 2a | 3a |
| Coeficient aplicable | **2,577** | **2,730** | **2,872** |

L’annex de vies públiques és el mateix que es va publicar al Butlletí Oficial de la Provincia en data 20/03/2003.

4. El coeficient aplicable a qualsevol local ve determinat pel corresponent a la categoria del carrer on tingui assenyalat el número de policia o estigui situat l'accés principal.

**Article 10è. Període impositiu i acreditament**

1. El període impositiu coincideix amb l'any natural, excepte quan es tracta de declaracions d'alta per inici d'una activitat; en aquest cas comprendrà des de la data de començament de l'activitat fins el final de l'any natural.

2. L'impost s'acredita el primer dia del període impositiu i les quotes són irreductibles, excepte quan, en els casos de declaració d'alta per inici d'activitat, el dia de començament no coincideixi amb l'any natural, supòsit en el qual les quotes es calcularan proporcionalment al nombre de trimestres naturals que resten per finalitzar l'any, inclòs el de començament de l'exercici de l'activitat.

També, i en el cas de baixa per cessament en l'exercici de l'activitat, les quotes seran prorratejables per trimestres naturals, exclòs aquell en què es produeixi aquest cessament. A tal fi els subjectes passius podran sol·licitar la devolució de la part de la quota corresponent als trimestres naturals en els quals no s'hagués exercit l'activitat.

(No obstant allò disposat en els paràgrafs anteriors, en els supòsits de fusions, escissions i aportacions de branques d’activitat regulats en el

Capítol VIII del Títol VII del text refós de la Llei de l’Impost sobre

societats, aprovat per Reial decret legislatiu 4/2004, de 5 de març, les declaracions d’alta i baixa que hagin de presentar respectivament les

entitats que iniciïn i cessin l’exercici de l’activitat, causaran efectes a partir de l’1 de gener de l’any següent a aquell en el qual es produeixi la fusió, escissió o aportació de branca d’activitat de què es tracti. En conseqüència, respecte de l’any en el qual tingui lloc l’operació no procedirà cap devolució o ingrés, derivats del prorrateig de les quotes pels trimestres durant els quals aquestes entitats hagin fet efectivament l’activitat.)

3. En les activitats de serveis d'espectacles i de promoció immobiliària, la part de la quota corresponent als espectacles celebrats i als metres quadrats venuts s’acredita quan es celebren els espectacles o es formalitzen les alienacions, respectivament.

**Article 11è. Règim de declaració i d'ingrés**

1. És competència de l'Ajuntament la gestió tributària d'aquest impost, que comprèn les funcions de concessió i denegació de beneficis fiscals, realització de les liquidacions que condueixin a la determinació dels deutes tributaris, emissió dels instruments de cobrament, resolució dels recursos que s'interposin contra els susdits actes, i actuacions per a la informació i l'assistència al contribuent.

2. Contra els actes de gestió tributària, competència de l’Ajuntament, els interessats poden formular recurs de reposició, previ al contenciós administratiu, en el termini d’un mes a comptar des de l’endemà al de la notificació expressa o al de la finalització del període d’exposició pública dels padrons corresponents.

3. La interposició de recursos no paralitza l'acció administrativa de cobrament, llevat que, dins el termini previst per a interposar-los, l'interessat sol·liciti la suspensió de l'execució de l'acte impugnat i adjunti garantia suficient. En casos excepcionals, però, l'òrgan competent pot acordar la suspensió del procediment, sense presentació de garantia, quan el recurrent justifiqui la impossibilitat de presentar-la o demostri fefaentment que hi ha errors materials en la liquidació que s'impugna.

No obstant l'anterior, si la impugnació afecta a un acte censal no es suspendrà en cap cas, per aquest fet, el procediment de cobrament de la liquidació que se'n derivi, sense perjudici

que, si la resolució que es dicti en matèria censal afecta al resultat de la liquidació pagada,

es dugui a terme la corresponent devolució d'ingressos.

4. Les liquidacions d'ingrés directe han de ser satisfetes en els períodes fixats en l'article 62 de la Llei general tributària.

Transcorregut el període voluntari de cobrament sense que s'hagi efectuat l'ingrés s'iniciarà

el període executiu, que determinarà l'exigència dels interessos de demora i dels recàrrecs en els termes prevists als articles 26 i 28 de la Llei general tributària.

5. Les quantitats degudes acrediten interès de demora des de l'endemà del venciment del deute en període voluntari fins al dia del seu ingrés, i s’exigirà quan resulti exigible el recàrrec de constrenyiment ordinari, però no quan sigui exigible el recàrrec executiu o el recàrrec de constrenyiment reduït.

El tipus d'interès és el vigent al llarg del període en què s'acrediti, fixat conforme al que disposa l'article 26.6 de l’esmentada Llei general tributària.

**Article 12è. Comprovació i investigació**

Per delegació del Ministeri d'Economia i Hisenda, l'Ajuntament, o l’Ens al qual hagi delegat aquest les seves competències de gestió tributària, exercirà les funcions d'inspecció de l'impost, que comprendran la comprovació i la investigació, la pràctica de les liquidacions tributàries que, si s'escau, siguin procedents i la notificació de la inclusió, exclusió o alteració

de les dades contingudes en les respectives matrícules, tot això referit, exclusivament, als supòsits de tributació per quota municipal.

**Article 13è. Gestió per delegació**

1. Si la gestió del tribut ha estat delegada en la Diputació de Barcelona, les normes contingudes en l'article 11è seran aplicables a les actuacions que ha de fer l'Administració delegada.

2. Quan l'Administració estatal hagi delegat en la Diputació de Barcelona les funcions de gestió censal, l'Organisme de Gestió Tributària portarà a terme totes les actuacions necessàries per a mantenir i actualitzar la matrícula de contribuents, d'acord amb el que disposi la normativa d'aplicació.

3. Totes les actuacions de gestió i recaptació que dugui a terme l'Organisme de Gestió Tributària s'ajustaran al que preveu la normativa vigent i a la seva ordenança general de gestió, inspecció i recaptació, aplicable als processos de gestió dels ingressos locals, la titularitat dels quals correspon als municipis de la província de Barcelona que delegaren les seves facultats en la Diputació.

**Article 14è. Data d'aprovació i vigència**

Aquesta ordenança fiscal aprovada pel Ple en sessió celebrada a Santa Margarida i els Monjos, a *24 d’octubre de 2016* començarà a regir el dia 1r de gener de *l’any 2017..* i continuarà vigent mentre no se n'acordi la modificació o derogació. En cas de modificació parcial, els articles no modificats restaran vigents.

L’annex de vies públiques és el mateix que es va publicar al Butlletí Oficial de la Provincia en data 20/03/2003.

**Disposició addicional primera**

Els beneficis fiscals concedits a l’empara d’aquesta ordenança i que es puguin estendre a exercicis successius al del seu reconeixement, mantindran la seva vigència per a aquests exercicis futurs sempre i quan es prevegi la seva concessió a l’ordenança fiscal corresponent a l’any en qüestió i, en tot cas, es requerirà que el subjecte passiu reuneixi els requisits que per al seu gaudiment s’estableixi a l’ordenança que resulti d’aplicació en l’exercici objecte de tributació.

**Disposició addicional segona**

Les modificacions produïdes per Llei de Pressupostos Generals de l'Estat o altra norma de rang legal que afectin a qualsevol element d'aquest Impost, seran d'aplicació automàtica dins de l'àmbit d'aquesta ordenança.

**Annex**

**Índex alfabètic de les vies públiques amb expressió de la categoria fiscal que correspon a cadascuna d'elles**

**CATEGORIA PRIMERA**

Nom de via o zona.

Carrer Ajuntament Carrer Alvarez Cuevas Carrer Anoia

Carrer Anselm Clavé Carrer Antistiana Carrer Antoni Gaudi Plaça Avis, dels Carrer Ballestar Carrer Barcelona Carrer Berenguer Carrer Bicentenari Carrer Cadi

Camí Cal Claramunt

Carrer Cal Claramunt

Avda. Cal Rubió (fins al núms. 38 i 41) Avda. Cal Rubió -Barri Cal Rubió-

Avda. Cal Salines

Carrer Camí Cal Salines

Carrer Camí Fondo (fins als núms. 28 i 29) Carrer Canigó

Carrer Castellví

Avda. Catalunya

Avda. Centre

Carrer Circumval.lació Plaça Costa Dorada Carrer Diamant

Carrer Dr. Torroja Carrer Eugeni D'Ors Plaça Europa

Carrer Farigola Carrer Flors, Les Passeig Fluvial Carrer Foix, Del Carrer Francolí Carrer Gaià Carrer Ginesta Carrer Girona Carrer Lleida Carrer Lliri

Carrer Llobregat

Carrer Mª Aurèlia Campmany

Carrer Mahó

Carrer Mare de Déu

Avda. Mas Catarro

Carrer Miramar Carrer Montagut Carrer Montblanc Carrer Montseny Carrer Montserrat Carrer Most

Carrer Nou Carrer Oliveres Carrer Palma, La Carrer Patis

Plaça Pau Casals Carrer Pedraforca Avda. Penedès

Rambla Penyafel

Carrer Perla, La Carrer Pilar, Del Carrer Piscina Carrer Plata, La Carrer Rapió

Carrer Raval de Sant Martí

Carrer Resclosa

Carrer Roman de Saavedra

Carrer Romaní Carrer Rosella Barri Rovira, La Carrer Rubí Carrer Sala, La

Ronda Salvador Espriu

Carrer Sant Antoni

Carrer Sant Antoni - Cal Rubió

Carrer Sant Domenec

Carrer Sant Jaume Carrer Sant Joan Carrer Sant Jordi Carrer Sant Josep Carrer Sant Llorenç Carrer Sant Pere

Carrer Sant Ramón de Penyafort

Carrer Sant Tomàs Carrer Santa Margarida Carrer Santa Tecla

Carrer Tallada

Carrer Tarragona

Carrer Ter

Carrer Torres Picornell

Av. Tres Pins

Urb. Tres Pins

Carrer Via Augusta ( núms parells) Carrer Vinyes

Carrer Zulueta

**Categoría segona**

Nom de via o zona

Dissem. Cal Pages de Bellavista

Dissem. Cal Xacó Dissem. Cal Tico Dissem. Camí Olèrdola Dissem. Can Barceló Dissem. Can Ferran Dissem. Casa Riera Dissem. Cases Espitlles

Dissem. Castell de la Bleda

Carrer Jardí Dissem. Mas Blanc Dissem. Mas Castellà

Dissem. Mas Granell

Dissem. Mas Mascaró Dissem. Mas Vidal Dissem. Masia Cal Noi Dissem. Masia Casals Dissem. Masia El Serral Dissem Masia Espitlles

Dissem. Masia la Senabra Dissem. Masia la Tallada Dissem. Masia Penyafel Carrer Múnia

Dissem. Les Masses Carrer Montanyans Barri Muscarola

Carrer Núria

Rbla. Països Catalans Carrer Pare Guasch Barri Puigdesser Carrer Ponent

Dissem. La Riba Carrer Ribat Carrer Sanabra

Barri Sardinyola

Carrer Segre

**Categoría tercera**

Nom de via o zona

Carrer Abadal

Carrer Alguer

Camí Fondo, (del 30 i 31 en endavant ) Camí Fàbriques, de les

Carrer Illes Balears Carrer València Carrer Roselló

Carrer Vilanova Carrer Estació, de Carrer Vilanova

Carrer Via Augusta , de la ( Núms 1 en endavant núms imparells) Carrer Vilanova

Av. Catalunya (101 en endavant núms imparells)

Av. Països Catalans

Av. Penedès (104 en endavant núms parells )

Av. Plà de l´Estació

Av Cal Rubió ( del 40 al 50, del 43 al 53 ) Polígon Plà de l´Estació ( sector Uniland ) Polígon Plà de l'Estació (Alt. Sectors)

Camí Farinera, de la

Dissem. Mas Pujó.

( Publicat al BOP de 20/03/2003)

**Ajuntament de Santa Margarida i els Monjos**

**ORDENANÇA FISCAL NÚM. 1**

**IMPOST SOBRE BÉNS IMMOBLES**

*Article 1.- Fet imposable*

1. El fet imposable de l'Impost sobre Béns Immobles està constituït per la titularitat dels següents drets sobre els béns immobles rústics i urbans i sobre els immobles de característiques especials:

a) D'una concessió administrativa sobre els propis immobles o sobre els serveis públics que es trobin afectes.

b) D'un dret real de superfície. c) D'un dret real d'usdefruit.

d) Del dret de propietat.

2. La realització del fet imposable que correspongui entre els definits a l’apartat anterior per l’ordre en aquest establert determinarà la no subjecció de l’immoble urbà o rústic a les restants modalitats que l'esmentat apartat preveu.

Als immobles de característiques especials s’aplicarà aquesta mateixa prelació, excepte quan els drets de concessió que puguin recaure sobre l’immoble no exhaureixin la seva extensió superficial, supòsit en el què també es realitzarà el fet imposable pel dret de propietat sobre la part de l’immoble no afectada per una concessió.

*3.* ***Als efectes de l'impost sobre béns immobles, tindran la consideració de béns immobles urbans, rústics, i de característiques especials els definits com a tals en les normes reguladores del Cadastre Immobiliari.***

4. No estan subjectes a l'impost:

a) Les carreteres, els camins, les altres vies terrestres i els béns del domini públic marítim - terrestre i hidràulic, sempre que siguin d'aprofitament públic i gratuït per als usuaris.

b) Els següents béns immobles propietat d'aquest Ajuntament:

- Els de domini públic afectes a ús públic.

- Els de domini públic afectes a un servei públic gestionat directament per l'Ajuntament i els béns patrimonials, excepte quan es tracti d'immobles cedits a tercers mitjançant contraprestació.

*Article 2.- Subjectes passius*

1. Són subjectes passius, a títol de contribuents, les persones físiques i jurídiques i també les herències jacents, comunitats de béns i altres entitats que, sense personalitat jurídica, constitueixin una unitat econòmica o un patrimoni separat, susceptible d’imposició, que siguin titulars d’un dret constitutiu del fet imposable de l’impost, en els termes previstos en l’apartat 1 de l’article 1 d’aquesta Ordenança.

En el cas de béns immobles de característiques especials, quan la condició de contribuent recaigui en un o en diversos concessionaris, cadascun d'ells ho serà per la seva quota, que es determinarà en raó a la part del valor cadastral que correspongui a la superfície concedida i a la construcció directament vinculada a cada concessió. Sense perjudici del deure dels concessionaris de formalitzar les declaracions a què es refereix l'article 10 d'aquesta Ordenança, l’ens o organisme públic al que es trobi afectat o adscrit l'immoble o aquell al càrrec del qual es trobi la seva administració i gestió, estarà obligat a subministrar anualment al Ministeri d'Economia i Hisenda la informació relativa a aquestes concessions en els termes i altres condicions que es determinin per ordre.

2. Amb caràcter general els contribuents o els substituts dels contribuents podran repercutir la càrrega tributària suportada de conformitat a les normes de dret comú.

Les Administracions Públiques i els ens o organismes gestors dels béns immobles de característiques especials repercutiran la part de la quota líquida de l'impost que correspongui en qui, no reunint la condició de subjectes passius, facin ús mitjançant contraprestació dels seus béns demanials o patrimonials, els quals estaran obligats a suportar la repercussió. A aquest efecte la quota repercutible es determinarà en raó a la part del valor cadastral que correspongui a la superfície utilitzada i a la construcció directament vinculada a cada arrendatari o cessionari del dret d'ús.

Per als béns immobles de característiques especials, quan el propietari tingui la condició de contribuent en raó de la superfície no afectada per les concessions, actuarà com substitut del contribuent, l'ens o organisme públic al que es refereix l'apartat anterior, el qual no podrà repercutir en el contribuent l'import del deute tributari satisfet.

3. L’Administració emetrà els rebuts i les liquidacions tributàries a nom del titular del dret constitutiu del fet imposable.

Si, com a conseqüència de la informació facilitada per la Direcció General del Cadastre, es conegués més d'un titular, es faran constar un màxim de dos, sense que aquesta circumstància impliqui la divisió de la quota.

No obstant, quan un bé immoble o dret sobre aquest pertanyi a dos o més titulars es podrà sol·licitar la divisió de la quota tributària, sent indispensable aportar les dades personals i els domicilis de la resta dels obligats al pagament, així com els documents públics acreditatius de la proporció en què cadascú participa en el domini o dret sobre l’immoble.

No es podrà dividir la quota en aquells supòsits que, com a conseqüència de dita divisió resultin quotes líquides d’import inferior als mínims establerts als apartats 1.a) i 1.b) de l’article 5.

Si alguna de les quotes resulta impagada s’exigirà el pagament del deute a qualsevol dels responsables solidaris, de conformitat amb les disposicions de l’article 3 d’aquesta ordenança, referent als supòsits de concurrència d’obligats tributaris.

En cap cas es pot sol·licitar la divisió de la quota del tribut en els supòsits del règim econòmic matrimonial de societat legal de guanys.

Una vegada acceptada per l’Administració la sol·licitud de divisió, les dades s’incorporaran al padró de l'exercici en què s'acordi la divisió, sempre i quan la liquidació no hagi adquirit fermesa; cas contrari s'incorporaran al padró de l’impost de l’exercici immediatament posterior i es mantindran en els successius mentre no se'n sol·liciti la modificació.

4. En els supòsits de separació matrimonial judicial, anul·lació o divorci, amb atribució de l’ús de l’habitatge a un dels cotitulars, es pot sol·licitar l’alteració de l’ordre dels subjectes passius per a fer constar, en primer lloc, qui és beneficiari de l’ús.

5. Els obligats tributaris que no resideixin a Espanya, hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans del primer acreditament de l’impost posterior a l’alta en el registre de contribuents.

*Article 3.- Responsables i successors*

1. Són responsables tributaris les persones físiques i jurídiques determinades com a tals a la Llei General Tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei General Tributària.

3. Les obligacions tributaries pendents s’exigiran als successors de les persones físiques, jurídiques i entitats sense

|  |  |  |  |  |  |
| --- | --- | --- | --- | --- | --- |
| personalitat, | en els termes previstos | a | la | Llei | General |
| Tributària i a | l’Ordenança General. |  |  |  |  |

4. En els supòsits de canvi, per qualsevol causa, en la titularitat dels drets que constitueixen el fet imposable de l’impost, els béns immobles objecte d’aquests drets quedaran afectes al pagament de la totalitat de la quota tributària en els termes previstos en l’article 64 del text refós de la Llei reguladora de les hisendes locals, aprovat per R.D. Legislatiu

2/2004, de 5 de març (TRHL).

Les quotes exigibles a l’adquirent són les corresponents als exercicis no prescrits. S’entendrà que no han prescrit per al nou titular, com successor de l’anterior subjecte passiu, els deutes de l’IBI que tampoc hagin prescrit per a aquest últim.

5. A l’efecte del previst a l’apartat anterior els notaris sol·licitaran informació i advertiran als compareixents sobre els deutes pendents per l’Impost sobre Béns Immobles associats a l’immoble que es transmet, així com de la responsabilitat per manca de presentació de declaracions.

L’Ajuntament facilitarà la consulta informàtica dels deutes pendents als seus titulars i a aquells col·laboradors socials que haguessin subscrit un conveni amb l’Ajuntament i actuïn amb el consentiment del deutor, sempre que el consultant disposi de certificat digital que garanteixi la seva identitat i el contingut de la transacció.

6. El procediment per a exigir a l’adquirent el pagament de les quotes tributàries pendents, a què es refereix el punt 4, precisa acte administratiu de declaració de l’afecció i requeriment de pagament a l’actual propietari.

*Article 4.- Beneficis fiscals de concessió obligatòria i quantia fixa*

1. Gaudiran d’exempció els següents béns:

a) Els que essent propietat de l’Estat, de les Comunitats Autònomes o de les Entitats locals estan directament afectes a la defensa nacional, la seguretat ciutadana i als serveis educatius i penitenciaris.

b) Els béns comunals i les forests veïnals en mà comuna.

c) Els de l’Església Catòlica, en els termes previstos a l’Acord entre l’Estat Espanyol i la Santa Seu i els de les Associacions confessionals no catòliques legalment reconegudes, en els termes establerts en els respectius acords de cooperació subscrits.

d) Els de la Creu Roja Espanyola.

e) Els immobles als quals els sigui d’aplicació l’exempció en virtut de Convenis Internacionals.

f) La superfície de les forests poblades amb espècies de creixement lent reglamentàriament determinades, el principal aprofitament del qual sigui la fusta o el suro.

g) Els ocupats per línies de ferrocarril i els edificis destinats a serveis indispensables per a l’explotació de les esmentades línies.

h) Els béns immobles que es destinin a l’ensenyament per centres docents acollits, total o parcialment, al règim de concerts educatius, respecte a la superfície afectada a l’ensenyament concertat, sempre que el titular cadastral coincideixi amb el titular de l’activitat.

i) Els declarats expressa i particularment monument o jardí històric d’interès cultural, conforme a la normativa vigent en el moment de l’acreditament de l’impost.

Aquests immobles no estaran exempts quan estiguin afectes a explotacions econòmiques, tret que els resulti d'aplicació algun dels supòsits d'exempció previstos en la Llei 49/2002, de 23 de desembre, de règim fiscal de les entitats sense fins lucratives i dels incentius fiscals al mecenatge, o que la subjecció a l'impost a títol de contribuent recaigui sobre l'Estat, les Comunitats Autònomes o les entitats locals, o sobre organismes autònoms de l'Estat o entitats de dret públic d'anàleg caràcter de les Comunitats Autònomes i de les entitats locals.

***j) La superfície de les forest en què es realitzin repoblacions forestals o regeneració de masses d’arbres subjectes a projectes d’ordenació o plans tècnics aprovats per l’Administració forestal.***

***Aquesta exempció té una durada de quinze anys, comptats a partir del període impositiu següent al que es realitzi la sol·licitud.***

k) Els béns immobles dels quals siguin titulars, en els termes que estableix l’article 2 d’aquesta Ordenança, les entitats no lucratives definides a la Llei 49/2002, de 23 de desembre, de règim fiscal de les entitats sense finalitat de lucre i dels incentius fiscals al mecenatge, excepte els afectes a explotacions econòmiques no exemptes de l’Impost sobre Societats.

L’aplicació de l’exempció en la quota d’aquest impost estarà condicionada a què les entitats sense fins lucratius comuniquin a l’Ajuntament que s’acullen al règim fiscal especial establert per a aquestes entitats.

Exercitada l’opció, l’entitat gaudirà de l’exempció en els períodes impositius següents, en tant es compleixin els requisits per a ser considerades entitats sense fins lucratius, i mentre no es renunciï a l’aplicació del règim fiscal especial.

2. Gaudiran de les bonificacions establertes en aquest apartat els següents béns:

a) Els habitatges de protecció oficial gaudiran d’una bonificació del 50 per cent durant el termini de tres anys, comptats des de l’exercici següent al d’atorgament de la qualificació definitiva.

La bonificació es concedirà a petició de l’interessat, la qual podrà efectuar-se en qualsevol moment anterior a l’acabament del període de durada de la mateixa i tindrà efectes, si escau, des del període impositiu següent al de la sol·licitud.

b) Gaudiran d’una bonificació del 95 per cent de la quota els béns immobles rústics de les Cooperatives Agràries i d’Explotació Comunitària de la terra.

***Article 5.- Beneficis fiscals de concessió potestativa o de quantia variable***

1. Gaudiran d’exempció els següents immobles:

a) Els urbans, la quota líquida dels quals sigui inferior a 6 euros.

b) Els rústics, en el cas que, per a cada subjecte passiu, la quota líquida corresponent a la totalitat de béns rústics posseïts en el Municipi sigui inferior a 6 euros.

2. Gaudiran d’una bonificació del 50% en la quota de l’impost els immobles que constitueixin l’objecte de l’activitat de les empreses d’urbanització, construcció i promoció immobiliària i no figurin entre els béns del seu immobilitzat.

**3. Gaudiran d’exempció els immobles destinats a centres sanitaris de titularitat pública sempre que estiguin directament afectes al compliment de les finalitats específiques d'aquests centres. Juntament amb la sol·licitud d'exempció s'haurà de presentar certificat emès per l'òrgan de l'Administració pública al que estiguin adscrits, acreditatiu de la titularitat, del seu caràcter de centre sanitari i de l'ús de l'immoble.**

4. Els subjectes passius que d’acord amb la normativa vigent tinguin la condició de titulars de família nombrosa en la data de meritament de l’impost, tindran dret a una bonificació del **50**

**% per cent** en la quota íntegra, sempre que l’immoble de què es tracti tingui un valor cadastral inferior a **18.700 euros** i constitueixi l’habitatge habitual de la família.

S’entén per habitatge habitual aquell que figura com a domicili del subjecte passiu en el padró municipal d’habitants.

*Article 6.- Base imposable i base liquidable*

1. La base imposable està constituïda pel valor cadastral dels béns immobles.

Aquests valors podran ser objecte de revisió, modificació o actualització en els casos i de la manera previstos en el Text refós de la Llei reguladora de les hisendes locals i en el text refós de la Llei del cadastre immobiliari.

2. La base liquidable serà el resultat de practicar en la base imposable les reduccions que legalment s’estableixin.

3. La determinació de la base liquidable, en els procediments de valoració col·lectiva, és competència de la Gerència Territorial del Cadastre i serà recurrible davant el Tribunal Economicoadministratiu Regional de Catalunya.

4. L’Ajuntament determinarà la base liquidable quan la base imposable resulti de la tramitació dels procediments de declaració, comunicació, sol·licitud, esmena de discrepàncies i inspecció cadastral ***en el supòsit que l'Ajuntament hagi assumit aquesta competència legalment.***. En aquests casos, la base liquidable podrà notificar-se conjuntament amb la liquidació tributària corresponent .

|  |  |  |  |
| --- | --- | --- | --- |
| 5. En els | immobles el valor | cadastral dels | quals s’hagi |
| incrementat | com a conseqüència | de procediments | de valoració |

col·lectiva de caràcter general o de ponències especials, segons

els casos, la reducció s’aplicarà durant nou anys a comptar des de l’entrada en vigor dels nous valors, segons es determina en els apartats següents, tenint en compte que, en el cas d’immobles rústics construïts, la reducció es practicarà únicament sobre el primer component de la base imposable, conforme s'ha definit a l'article 1.9, anterior.

6. Tractant-se de béns immobles de característiques especials, la reducció a la base imposable únicament procedirà quan el valor cadastral resultant de l’aplicació d’una nova ponència de valors especial superi el doble del que, com immoble d’aquesta classe, tingués prèviament assignat. En defecte d’aquest valor, es prendrà com a tal el 40 per cent del què resulti de la nova ponència.

Aquesta reducció s’aplicarà d’ofici sense que sigui necessari que els subjectes passius de l’Impost la sol·licitin.

7. La quantia de la reducció, que decreixerà anualment, serà el resultat d’aplicar un coeficient reductor, únic per a tots els immobles (de la mateixa classe) del municipi, a un component individual de la reducció calculat per a cada immoble.

El coeficient reductor tindrà el valor de 0,9 el primer any de la seva aplicació i anirà disminuint en 0,1 anualment fins la seva desaparició. El component individual de la reducció serà la diferència positiva entre el nou valor cadastral assignat a

l’immoble i la base liquidable de l’exercici immediat anterior a l’entrada en vigor d’aquell.

8. El valor base, en cas de tractar-se de béns urbans, serà el què s’indica a continuació en cadascun dels següents casos:

a) Per a aquells immobles en els quals, havent-se produït alteracions susceptibles d’inscripció cadastral prèviament a la modificació del planejament o a l’1 de gener de l’any anterior a l’entrada en vigor de les ponències de valors, no s’hagi modificat el seu valor cadastral en el moment de l’aprovació de les mateixes, el valor base serà l’import de la base liquidable que, d’acord amb les alteracions esmentades, correspongui a l’exercici immediat anterior a l’entrada en vigor dels nous valors cadastrals.

b) Per als immobles el valor cadastral dels quals s’alteri abans de finalitzar el termini de reducció com a conseqüència de procediments d’inscripció cadastral mitjançant declaracions, comunicacions, sol·licituds, esmena de discrepàncies i inspecció cadastral, el valor base serà el resultat de multiplicar el nou valor cadastral per l’increment mig de valor del municipi, determinat per la Direcció General del Cadastre.

En aquests casos no s’iniciarà el còmput d’un nou període de reducció i el coeficient reductor aplicat als immobles afectats prendrà el valor corresponent a la resta dels immobles del municipi.

c) Per a aquells immobles on l'actualització del valor cadastral per aplicació dels coeficients establerts en les lleis de pressupostos generals de l'Estat determini un decrement en la base imposable dels immobles, el valor base serà la base liquidable de l'exercici immediatament anterior a dita actualització.

d) El component individual, en el cas de modificació de valors cadastrals produïts com a conseqüència dels procediments de valoració col·lectiva previstos en la normativa cadastral, exceptuats els de caràcter general, que tinguin lloc abans de finalitzar el termini de reducció, serà, en cada any, la diferència positiva entre el nou valor cadastral i el seu valor base. Aquesta diferència es dividirà per l’últim coeficient reductor aplicat.

e) El component individual, en el cas d'actualització de valors cadastrals per aplicació dels coeficients establerts en les Lleis de pressupostos generals de l'Estat que impliquin un decrement de la base imposable dels immobles, serà, en cada any, la diferència positiva entre el valor cadastrals resultant de dita actualització i el seu valor base. Dita diferència es dividirà per l’últim coeficient reductor aplicat.

El valor base abans esmentat serà la base liquidable de l’any anterior a l’entrada en vigor del nou valor, sempre que els immobles conservin la seva anterior classificació.

En cas que els immobles es valorin com a béns de classe diferent de la que tenien, el valor base es calcularà d’acord amb allò que disposa el paràgraf b) anterior.

9. En el cas de modificació de valors cadastrals que afecti a la totalitat dels immobles, el període de reducció finalitzarà anticipadament i s’extingirà el dret a l’aplicació de la reducció pendent.

10. Tractant-se de béns immobles de característiques especials el component individual de la reducció serà, en cada any, la diferència positiva entre el nou valor cadastral que correspongui a l’immoble en el primer exercici de la seva vigència i el doble del valor a què es refereix l'apartat 6 que, a aquests efectes, es prendrà com valor base.

11. En cas de tractar-se de béns rústics construïts, el component individual de la reducció a què es refereix l'apartat

5 d'aquest article serà, en cada any, la diferència positiva entre el primer component del valor cadastral de l’immoble (Valor del sòl ocupat per la construcció + valor de la construcció) en el primer exercici de la seva vigència y el seu valor base.

Aquest valor base serà el resultat de multiplicar el citat primer component del valor cadastral de l’immoble pel coeficient, no inferior a 0,5 ni superior a 1, que s’estableixi a l’ordenança fiscal de l’impost. En defecte de determinació per l’ordenança, s’aplicarà el coeficient 0,5.

12. La reducció establerta en aquest article s’aplicarà deduint la quantia corresponent de la base imposable dels immobles que resulti de l’actualització dels seus valors cadastrals per aplicació dels coeficients establerts en les Lleis de Pressupostos Generals de l’Estat.

*Article 7.- Determinació de la quota, els tipus impositius i el recàrrec*

1. La quota íntegra de l’impost és el resultat d’aplicar a la base liquidable el tipus de gravamen.

2. El tipus de gravamen serà el **0,485 per cent** quan es tracti de béns urbans i el **0,547** per cent quan es tracti de béns rústics.

3. El tipus de gravamen aplicable als béns immobles de característiques especials serà el **1,3 per cent**.

4. La quota líquida s’obtindrà minorant la quota íntegra en l’import de les bonificacions previstes en els articles 4 i 5 d’aquesta Ordenança.

*Article 8.- Normes de gestió*

1. Normes de gestió relatives als beneficis fiscals de l’article

4:

1.1. Per a gaudir de les exempcions dels apartats 1.h), 1.i),

1.j) es requerirà que el subjecte passiu les hagi sol·licitades abans que les respectives liquidacions adquireixin fermesa. En la sol·licitud s’haurà d’acreditar el compliment dels requisits exigibles per a l’aplicació de l’exempció.

1.2. La bonificació de l’apartat 2a) (habitatges de protecció oficial), no és acumulable amb la bonificació de l’article 5, apartat 2 (obres d’urbanització, construcció i promoció immobiliària).

Quan, per a un mateix exercici i subjecte passiu, concorrin els requisits per a gaudir d’ambdues, s’aplicarà la bonificació de major quantia.

2. Normes de gestió relatives als beneficis fiscals de l’article

5:

2.1. Quan el pagament de la quota s’hagi fraccionat, el mínim de la quota dels apartats 1.a) i 1.b) es refereix a l’import de la quota líquida anual.

L’Ajuntament podrà agrupar en un únic document de cobrament totes les quotes relatives a un mateix subjecte passiu quan es tracti de béns rústics situats en el municipi d’imposició.

2.2. El termini d’aplicació de la bonificació de l’apartat 2 comprendrà des del període impositiu següent a aquell en què s’iniciïn les obres fins el posterior a l’acabament d’aquestes, sempre que durant aquest temps es realitzin obres d’urbanització, construcció o rehabilitació efectiva, i sense que, en cap cas, es pugui excedir de tres períodes impositius.

Per a gaudir de l’esmentada bonificació els interessats hauran de sol·licitar-la, acompanyar la següent documentació i complir els següents requisits:

a) Acreditar que l’empresa es dedica a l’activitat d’urbanització, construcció i promoció immobiliària, mitjançant la presentació dels estatuts de la societat.

b) Acreditar que l’immoble objecte de la bonificació no forma part de l’immobilitzat, que es farà mitjançant certificació de l’Administrador de la Societat, o fotocòpia de l’últim balanç presentat davant l’AEAT, a l’efecte de l’Impost sobre Societats.

c) Sol·licitar la bonificació abans de l’inici de les obres. Haurà d’aportar-se fotocòpia de la llicència d’obres o del document que acrediti la seva sol·licitud davant l’Ajuntament.

d) Presentar una copia del rebut anual de l’IBI, o del document que permeti identificar de manera indubtable la ubicació i descripció del bé immoble, inclosa la referència cadastral.

e) Presentar fotocòpia dels plànols de situació i emplaçament de la construcció/urbanització/rehabilitació, objecte de la sol·licitud.

f) Acreditar la titularitat de l’immoble, mitjançant el títol de propietat.

g) Per tal de determinar l'inici del període bonificable, caldrà acreditar la data del començament efectiu de les obres mitjançant l'aportació de l’acta de replanteig o del certificat d'inici de les obres signat pel tècnic competent i visat pel col·legi professional corresponent. El termini per la presentació dels esmentats documents serà de dos mesos des que es van produir els fets i, en tot cas, abans que la liquidació tributària adquireixi fermesa.

h) Així mateix, per tal de determinar el final del període bonificable, caldrà acreditar l’estat efectiu de les obres a 31 de desembre de cada any (mentre es realitzin obres d'urbanització o construcció efectives) mitjançant el certificat corresponent; sempre dins dels quinze dies primers del gener següent i, en tot cas, abans que la liquidació tributària adquireixi fermesa.

2.3. Immobles destinats a centres sanitaris públics.

Per a gaudir d’aquesta exempció, caldrà sol·licitar-la i adjuntar els següents documents:

- Còpia del rebut anual de l’IBI, o del document que permeti identificar de manera indubtable la ubicació i descripció del bé immoble, inclosa la referència cadastral.

- Informe tècnic sobre la dotació, equipament i estat de conservació de les instal·lacions, que permetin prestar un servei sanitari de qualitat.

Per a gaudir de l'exempció es requerirà que el subjecte passiu l'hagi sol·licitada abans que les respectives liquidacions adquireixin fermesa.

2.4. Titulars de família nombrosa.

Per a gaudir de la bonificació, s’haurà de presentar davant la hisenda municipal la següent documentació:

- Títol vigent de família nombrosa, expedit per l’Administració competent.

- Còpia del rebut anual de l’IBI, o de document que permeti identificar de manera indubtable la ubicació i descripció del bé immoble, inclosa la referència cadastral.

Aquesta bonificació, que tindrà caràcter pregat, es concedirà pel període de vigència del títol de família nombrosa i es mantindrà mentre no variïn les circumstàncies familiars.

Els contribuents hauran de comunicar qualsevol modificació a l’Ajuntament.

Per a gaudir de la bonificació es requerirà que el subjecte passiu l'hagi sol·licitada abans que les respectives liquidacions adquireixin fermesa.

En cas que l’Administració competent faciliti per via telemàtica a l’Ajuntament o, en el seu cas, a l’ORGT les dades sobre els titulars i membres de les famílies nombroses empadronades al municipi, els interessats que hagin obtingut el reconeixement de la bonificació almenys una vegada, es veuran lliurats d’aportar novament el títol en els anys posteriors al venciment d’aquest.

En aquells supòsits on la propietat de l’immoble correspongui a diversos copropietaris, la bonificació prevista en aquesta Ordenança per als titulars de famílies nombroses s’aplicarà a la quota corresponent al percentatge de propietat que ostenti el subjecte passiu que acrediti la seva condició de titular de família nombrosa.

2.5. El gaudi de les bonificacions establertes pels habitatges de protecció oficial i en el seu cas, la seva pròrroga, és incompatible amb l’aplicació de les bonificacions previstes per als titulars de famílies nombroses.

Quan, per a un mateix exercici i subjecte passiu, concorrin les circumstàncies per a poder gaudir de més d’una, el subjecte passiu només podrà optar per gaudir d’una bonificació, que serà incompatible amb les altres.

*Article 9.- Període impositiu i acreditament de l’impost*

1. El període impositiu és l’any natural.

2. L’impost es merita el primer dia de l’any.

3. Els fets, actes i negocis que, d’acord amb el què preveu l’article 10 d’aquesta Ordenança, hagin de ser objecte de declaració, comunicació o sol·licitud, tindran efectivitat en l’exercici immediat següent a aquell en què es van produir, amb independència del moment en què es notifiquin.

Quan l’Ajuntament conegui una modificació de valor cadastral respecte al que figura en el seu padró, originat per algun dels fets, actes o negocis esmentats anteriorment, aquest liquidarà l’IBI, si és procedent, un cop la Gerència Territorial del Cadastre notifiqui el nou valor cadastral. La liquidació de l’impost comprendrà la quota corresponent als exercicis meritats i no prescrits, entenent com a tal els compresos entre el següent a aquell en que els fets, actes o negocis es van produir i l’exercici en el qual es liquida.

Si escau, es deduirà de la liquidació corresponent a aquest i als exercicis anteriors la quota satisfeta per IBI en raó d’altra configuració de l’immoble, diferent de la que ha tingut realitat.

4. En els procediments de valoració col·lectiva, els valors cadastrals modificats tindran efectivitat el dia ú de gener de l’any següent a aquell en que es produeixi la seva notificació.

*Article 10.- Règim de declaracions, comunicacions i sol·licituds*

1. Els subjectes passius que siguin titulars dels drets constitutius del fet imposable de l’impost, a què es refereix l’article 1 d’aquesta Ordenança estan obligats a declarar les circumstàncies determinants d’una alta, baixa o modificació de la descripció cadastral dels immobles, excepte en els supòsits d’exempció previstos en aquest article.

2. Seran objecte de declaració o comunicació, segons s’escaigui, els següents fets, actes o negocis:

a) La realització de noves construccions i l’ampliació, rehabilitació, demolició o enderrocament de les ja existents, ja sigui parcial o total. No es consideraran com a tal les obres o reparacions que tinguin per objecte la mera conservació i manteniment dels edificis, i les que afectin només a característiques ornamentals o decoratives.

b) La modificació d’ús o destinació i els canvis de classe de conreu o aprofitament.

c) La segregació, divisió, agregació i agrupació dels béns immobles.

d) L’adquisició de la propietat per qualsevol títol, així com la seva consolidació.

e) La constitució, modificació o adquisició de la titularitat d’una concessió administrativa i dels drets reals d’usdefruit i de superfície.

f) Les variacions en la composició interna o en la quota de participació dels copropietaris, o els cotitulars de les entitats de l’article 35.4 de la Llei general tributària.

g) Els actes de planejament i de gestió urbanístics que es determinin reglamentàriament.

3. ***Podrà formular sol·licitud de baixa en el Cadastre Immobiliari, que s’acompanyarà de la documentació acreditativa corresponent, qui , figurant com titular cadastral, hagés cessat en el dret que va originar l’esmentada titularitat.***

4. Les declaracions i sol·licituds es podran presentar davant l’Ajuntament o davant la Gerència Regional del Cadastre.

5. L’interessat quedarà eximit de la seva obligació de presentar la declaració, quan la transmissió suposi exclusivament l’adquisició o consolidació de la propietat de la totalitat de l’immoble; es formalitzi en escriptura pública o se sol·liciti la seva inscripció en el Registre de la Propietat en el termini de dos mesos des de l’acte translatiu del domini, sempre que, a més, s’hi acrediti la referència cadastral mitjançant l’aportació d’un dels documents següents:

a) Certificació cadastral emesa per la Direcció General del

Cadastre o per l’òrgan que actuï per delegació.

b) L’últim rebut pagat de l’Impost sobre béns immobles.

6. Per a la tramitació de les llicències de primera ocupació dels immobles, l'Ajuntament podrà exigir l’acreditació de la presentació de la declaració cadastral de la nova construcció.

*Article 11.- Règim de liquidació*

1. La liquidació i recaptació, així com la revisió dels actes dictats en via de gestió tributària d’aquest impost, seran competència exclusiva de l’Ajuntament i comprendran les funcions de concessió i denegació d’exempcions i bonificacions, realització de les liquidacions conduents a la determinació dels deutes tributaris, emissió dels documents de cobrament, resolució dels expedients de devolució d’ingressos indeguts, resolució dels recursos que s’interposin contra aquests actes i actuacions per a l’assistència i informació al contribuent referides a les matèries compreses en aquest apartat.

2. Les sol·licituds per a acollir-se als beneficis fiscals de caràcter pregat, que preveu aquesta Ordenança han de presentar- se davant l’Ajuntament, acreditant les circumstàncies que fonamenten la sol·licitud.

3. Les liquidacions tributàries seran practicades per l’Ajuntament, tant les que corresponen a valors-rebut com les liquidacions de venciment singular.

4. No serà necessària la notificació individual de les liquidacions tributàries en els supòsits que, portant-se a terme un procediment de valoració col·lectiva, s’hagin practicat prèviament les notificacions del valor cadastral i base liquidable.

Tampoc serà necessària la notificació individual de les liquidacions tributàries quan es produeixin modificacions de caràcter general dels elements integrants dels tributs de cobrament periòdic, mitjançant la corresponent ordenança fiscal.

Una vegada transcorregut el termini d’impugnació previst en les citades notificacions sense que s’hagin utilitzat els recursos pertinents, s’entendran consentides i fermes les bases imposable i liquidable notificades, sense que puguin ser objecte de nova impugnació quan es procedeixi a l’exacció anual de l’impost.

5. La notificació de modificacions en els valors cadastrals, aprovades com a conseqüència de procediments de valoració col·lectiva, o procediments d’incorporació mitjançant declaració, comunicació i sol·licitud, es realitzarà per mitjans telemàtics, sempre que així ho estableixi la normativa cadastral.

*Article 12.- Règim d’ingrés*

1. El període de cobrament per als valors-rebut notificats col·lectivament es determinarà cada any i es farà públic mitjançant els corresponents edictes al Butlletí Oficial de la Província.

**Els obligats tributaris que tinguin domiciliat el pagament del rebut de venciment periòdic gaudiran d'un fraccionament del deute en quatre terminis*.***

**Les dates del càrrec en compte de cada termini figuraran en els edictes assenyalats en el paràgraf anterior.**

Les liquidacions de venciment singular han de ser satisfetes en els períodes fixats per la Llei general tributària, que són:

a) Per a les notificades durant la primera quinzena del mes, fins el dia 20 del mes posterior.

b) Per a les notificades durant la segona quinzena del mes,

fins el dia 5 del segon mes posterior.

2. Transcorreguts els períodes de pagament voluntari descrits en els apartats anteriors sense que el deute s’hagi satisfet, s’iniciarà el període executiu, el que comporta que s’exigeixin els recàrrecs del període executiu i els interessos de demora previstos a la Llei general tributària.

*Article 13.- Impugnació dels actes de gestió de l’impost*

1. Els actes dictats per la Gerència Regional del Cadastre, objecte de notificació podran ser impugnats en via economicoadministrativa sense que la interposició de la reclamació suspengui la seva executivitat, tret que excepcionalment s’acordi la suspensió pel tribunal

economicoadministratiu competent, quan així ho sol·liciti l’interessat i justifiqui que la seva execució pogués causar perjudicis d’impossible o difícil reparació.

2. Contra els actes de gestió tributària, competència de l’Ajuntament, els interessats poden formular recurs de reposició, previ al contenciós administratiu, en el termini d’un mes a comptar des de l’endemà al de la notificació expressa o al de la finalització del període d’exposició pública dels padrons corresponents.

3. Contra els actes de determinació de la base liquidable en els supòsits que correspon tal funció a l’Ajuntament, d’acord amb d’allò que preveu l’article 6.4 d’aquesta Ordenança, es pot interposar el recurs de reposició previst en l’apartat anterior.

4. La interposició del recurs de reposició davant l’Ajuntament no suspèn l’acció administrativa per al cobrament, excepte que en el termini previst per a interposar el recurs, l’interessat sol·liciti la suspensió de l’execució de l’acte impugnat i acompanyi garantia pel total del deute tributari.

No obstant, en casos excepcionals, l’Ajuntament pot acordar la suspensió del procediment, sense prestació de garantia, quan el recurrent justifiqui la impossibilitat de prestar alguna, o bé demostri fefaentment l’existència d’errors materials en la liquidació que s’impugna.

5. Si el motiu d’oposició es fonamenta l'existència de possibles errades en la descripció cadastral de l'immoble, imputables a la Direcció General del Cadastre, no se suspendrà en cap cas, per aquest fet, el cobrament de la liquidació impugnada. Sense perjudici que, una vegada existeixi resolució ferma en matèria censal si aquesta afectés a la liquidació abonada, es realitzi la corresponent devolució d’ingressos.

6. Contra la denegació del recurs de reposició pot interposar-se recurs contenciós administratiu en els terminis següents:

a) Si la resolució ha estat expressa, en el termini de dos mesos comptats des de l’endemà al de la notificació d’acord resolutori del recurs de reposició.

b) Si no hi hagués resolució expressa, en el termini de sis mesos comptats des de l’endemà a aquell en que ha d’entendre’s desestimat el recurs de reposició.

*Article 14.- Actuacions per delegació*

1. Si la gestió i la recaptació del tribut han estat delegades en la Diputació de Barcelona, les normes previstes en aquesta ordenança seran aplicables a les actuacions que ha de fer l’Administració delegada.

2. Quan l’Organisme de Gestió Tributària de la Diputació de Barcelona conegui les transmissions de propietat per haver rebut informació dels Notaris competents o del Registre de la Propietat, modificarà la titularitat del padró de l’IBI i comunicarà els canvis a la Gerència Regional del Cadastre.

3. Les declaracions d'alteracions cadastrals podran presentar-se en l’Ajuntament o en l’oficina de l’Organisme de Gestió Tributària.

Els tècnics d’aquest Organisme responsables de la col·laboració en matèria cadastral realitzaran les tasques adients i traslladaran la documentació corresponent a la Gerència Regional del Cadastre.

4. Totes les actuacions de gestió i recaptació que dugui a terme l’Organisme de Gestió Tributària s’ajustaran a allò que preveu la normativa vigent i a la seva Ordenança General de Gestió, Inspecció i Recaptació, aplicable als processos de gestió dels ingressos locals, la titularitat dels quals correspon als Municipis de la província de Barcelona que delegaren les seves facultats en la Diputació.

5. No obstant l’anterior, en els casos en que la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de l’impost aquí regulat, quan circumstàncies organitzatives, tècniques o de distribució competencial dels serveis municipals ho facin convenient.

*Disposició addicional.- Modificació dels preceptes de l’ordenança i de les referències que fa a la normativa vigent, amb motiu de la promulgació de normes posteriors*

Els preceptes d’aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d’aquesta, s’entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

|  |  |  |  |
| --- | --- | --- | --- |
| *Disposició* | *transitòria.- Beneficis fiscals* | *preexistents* | *o* |
| *concedits a* | *l’empara de la present ordenança* |  |  |

1. Els beneficis fiscals en l’Impost sobre Béns Immobles reconeguts amb anterioritat a l’1 de gener de 2003, es mantindran sense que, en cas que tinguin caràcter pregat, sigui necessària la seva sol·licitud.

2. Els beneficis fiscals concedits a l’empara d’aquesta ordenança i que es puguin estendre a exercicis successius al del seu reconeixement, mantindran la seva vigència per a aquests exercicis futurs sempre i quan se'n prevegi la concessió a l’ordenança fiscal corresponent a l’any en qüestió i, en tot cas, es requerirà que el subjecte passiu reuneixi els requisits que per al seu gaudiment s’estableixi a dita ordenança que li resulti d’aplicació l’exercici objecte de tributació.

Així mateix, la quantia i l’abast del benefici fiscal seran, per a cada exercici objecte de tributació, els que determini l’ordenança fiscal reguladora del present impost, vigent per a l’exercici de què es tracti.

*Disposició final*

Aquesta Ordenança aprovada pel ple en sessió celebrada el

*24/10/2016* entrarà en vigor el dia 1 de gener de *2017* i continuarà vigent mentre no s’acordi la modificació o derogació. En cas de modificació parcial, els articles no modificats continuaran vigents.

*Ajuntament de Santa Margarida i els Monjos. ORDENANÇA FISCAL NÚM. 28*

*TAXES PER LA PRESTACIÓ DEL SERVEI DE GESTIÓ DE RESIDUS MUNICIPALS*

*Article 1.- Fonament i naturalesa*

A l’empara del previst als articles 57 i 20.4.s) del text refós de la Llei reguladora de les Hisendes Locals aprovat per Reial Decret Legislatiu 2/2004, de 5 de març (TRHL), de conformitat amb el que disposen els articles 15 a 19 d’aquest text legal i la Llei 22/2011, de 29 de juliol, de residus i sòls contaminats, l’Ajuntament estableix les taxes pels serveis de recollida, transport i tractament dels residus municipals, que es regiran per la present Ordenança.

I.– Taxa pel servei de recepció obligatòria de recollida, transport i tractament de residus domèstics.

*Article 2.- Fet imposable*

1. Constitueix el fet imposable de la taxa pel servei de recepció obligatòria de recollida, transport i tractament de residus domèstics la prestació dels serveis següents:

a) Recollida, transport i tractament dels residus generats en les llars com a conseqüència de les activitats domèstiques.

b) Recollida, transport i tractament de les restes vegetals generades en solars sense edificar.

c) Recollida, transport i tractament dels residus generats en comerços i serveis, com a conseqüència d’activitats domèstiques i en locals sense activitat comercial o per a usos privats, tals com aparcament, traster o magatzem.

2. Es consideren també residus domèstics: els que es generen en les llars d’aparells elèctrics i electrònics; roba; piles; acumuladors; mobles i estris; els residus i runes procedents d’obres menors de construcció i reparació domiciliària; els residus procedents de neteja de vies publiques; zones verds; àries recreatives i platges; animals domèstics morts i vehicles abandonats.

|  |  |  |
| --- | --- | --- |
| *Article 3.- Subjectes passius* |  | |
| 1. Són subjectes passius contribuents del servei de recepció obligatòria tractament dels residus domèstics, | de la taxa per de recollida, les persones | la prestació transport i físiques o |

jurídiques i les entitats a què es refereix l’article 35.4 de la

Llei General Tributària, que ocupin o utilitzin els habitatges, o els locals o solars situats en places, carrers o vies públiques on es presta el servei a que es refereix l’article anterior, bé sigui a títol de propietari o d’usufructuari, d’arrendatari, fins i tot, a precari.

2. Tindrà la consideració de subjecte passiu substitut del contribuent el propietari dels habitatges, locals o solars, el qual podrà repercutir, si s'escau, les quotes satisfetes sobre els usuaris, que són els beneficiaris del servei.

*Article 4.- Responsables*

1. Son responsables tributaris les persones físiques o jurídiques determinades com a tals a la Llei General tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei General Tributària.

**Article 5. Beneficis fiscals**

**5.1 Exempcions**

1. Per a poder gaudir de l’exempció de la quota corresponent a aquesta taxa, tots els interessats ho hauran de sol.licitar per escrit a presentar davant de l’Ajuntament. Els contribuents que actualment gaudeixen l’exempció de la taxa continuaran amb aquesta situació. L’Ajuntament a principi de l’exercici comprovarà el llistat dels contribuents declarats exemptes, i podrà sol.licitar la presentació de documentació per acreditar alguna circumstància que hagi pogut canviar, i podrà en el seu cas, d’ofici, declarar l’exempció caducada per qualsevol concepte, i, per tant, liquidar de nou la taxa.

2. Podran sol.licitar la bonificació de la taxa els jubilats i pensionistes, que compleixin els següents requisits indispensables:

A. Que el sol.licitant sigui subjecte passiu de la taxa.

B. Que els ingressos de la seva unitat familiar no sobrepassin el sal.lari mínim interprofessional anyal segons escala adjunta, llevat de que part dels mateixos provinguin de pensions compensatòries per minusvalies qualificades de gran invalidesa, els quals no es comptabilitzen per a determinar els esmentats ingressos de l’unitat familiar.

|  |  |  |
| --- | --- | --- |
| ***Membres de***  ***la unitat familiar*** | ***Límit capacitat***  ***econòmica anual*** | ***2015*** |
| ***1*** | ***Salari mínim***  ***interprofesional anual*** | ***9080.40€*** |
| ***2*** | ***X 1.5 del SMI*** | ***13620.6€*** |
| ***3*** | ***X 2 del SMI*** | ***18160.8€*** |
| ***4*** | ***X 2.5 del SMI*** | ***22701 €*** |
| ***5*** | ***X 3 del SMI*** | ***27241.2*** |

***\*L’import del Salari mínim Interprofessional s’actualitzarà cada any***

C. Que l’habitatge que motiva el pagament de la taxa l’ocupi la persona obligada al pagament, excepte en el cas que sigui llogater i el titular repercuteixi el cost del tribut.

D. Que el patrimoni immobiliari del sol·licitant, no podrà tenir un valor cadastral, en data 1 de gener de 2016, superior al

***53.500*** euros actualitzant-se aquest valor amb els successius

increments que es regulen per la Llei de Pressupostos Generals de l’Estat.

E. Que la unitat familiar a la que pertany el beneficiari, no podrà ser titular de més d’una finca de residència, d’un vehicle i d’una placa d’aparcament. No es tindrà en compte en aquesta norma el pis del qual sigui titular el sol·licitant, - a més del seu habitatge habitual -, en el qual visquin els seus ascendents o descendents directes, i no rebi cap renda per aquest fet.

Excepcionalment, i malgrat el que s’ha exposat al punt 2A), els jubilats i pensionistes, - que no siguin subjectes passius de la taxa -, que estiguin en règim de lloguer sempre que no sobrepassi la quota mensual de 300,51 euros - quantitat que es veurà incrementada, igual que el valor immobiliari màxim de l’apartat D)-, i compleixin les condicions indicades amb caràcter general com requisits per a l’ajuda, podran sol·licitar també l’exempció de la quota, aportant el contracte de lloguer vigent i declaració del titular que procedirà a carregar-lo sobre el llogater en el cas que se li cobri.

3. Amb caràcter general s’hauran d’aportar junt amb la sol.licitud:

- Còpia de les declaracions de la renda - presentades a Hisenda l’any anterior - per les qual figurin totes les persones que formen la unitat familiar resident en el domicili pel qual es sol.licita la quota reduïda.

- Malgrat el que s’ha exposat, aquesta obligació no serà aplicable a aquelles persones que no tinguin obligació de presentar la declaració de la renda; en aquest cas, aquesta circumstància la faran constar en la seva sol.icitud.

- Així mateix, a fi de acreditar, en tots el casos, els ingressos familiars, i respecte a les persones que no hagin de presentar la declaració de la renda, però hagin tingut ingressos durant l’any, hauran d’aportar document acreditatiu de l’import d’aquests ingressos.

4. A més de forma específica segons els casos s’haurà d’aportar junt amb la sol.licitud:

- Pensionistes o jubilats: Certificat de la Seguretat Social sobre la quantia de la pensió anual del sol.licitant i del cònjuge.

5. Qualsevol falsetat en les declaracions o omisió de dades necessàries per a la concessió pot comportar la denegació de l’esmentada exempció.

6. Són dades necessàries per a la tramitació de la sol.licitud d’exempció, i per tant que s’hauran de declarar per a poder otorgar la concessió:

- Titularitat sobre propietats immobiliàries sobre les quals es

tingui algun tipus de títol de drets real, per part de qualsevol de les persones residents en el domicili motiu de la sol.licitud (titularitat que hauria de coincidir amb la dels rebuts de l’IBI).

- Vehicles dels que es sigui titular o posseïdor; ingressos regulars, o no, de totes les persones que constitueixen l’unitat familiar resident en el domicili pel que es sol.licita la bonificació de la quota.

- Ingressos de la unitat familiar.

7. Podran sol·licitar l'exempció de la taxa aquelles entitats sòcio-culturals, esportives o de caire benèfic, que en la seva seu social portin a terme determinades activitats de bar, tant si és obert al públic en general o tancat, sempre i quan sigui portat directament per l'entitat beneficiària sense altre empresari interposat.

8 Si es modifiquen les condicions personals dels contribuents de forma que resulti improcedent l’exempció, aquells vindran obligats a comunicar-ho s l’ajuntament a efectes que es pugui liquidar la taxa.

***5.2 Bonificacions***

***1.- Tindran dret a una bonificació del 30% de l’import de la taxa d’escombraries domiciliaries, que compleixin les condicions següents :***

***a) els subjectes passius de la taxa que compleixin alguna de les condicions següents :***

***1. Unitats familiars en què el titular o un o més membres es troben en situació d’atur de llarga durada(\*) i no superar el límit econòmic establert.***

***\*Aturats de Llarga durada: Inscrits com a demandants d’ ocupació al Servei d’Ocupació de Catalunya un mínim de 12 mesos abans de la presentació de la sol·licitud.***

***2. Famílies amb el Títol de Família Nombrosa\* i no superar el límit econòmic establert.***

***(\*) Títol de família nombrosa vigent expedit pel Departament de***

***Benestar Social i Família de la Generalitat de Catalunya***

***3. Famílies amb el Títol de Família Monoparental\* i no superar el límit econòmic establert.***

***(\*) Títol de familia monoparental vigent expedit pel Departament de Benestar i Familia de la Generalitat de Catalunya.***

***4. Famílies on un dels membres convivents està valorat amb un Grau***

***III de dependència (\*) i no superar el límit econòmic establert***

***(\*) Resolució de Reconeixement de dependència de Grau III, expedit per l’ICASS (Generalitat de Catalunya)***

***b).- Altres requisits :***

***1. Capacitat econòmica. No superar el llindar que es detalla a continuació:***

***La capacitat econòmica serà el resultat de la suma dels ingressos anual de la unitat de convivència.***

|  |  |  |  |
| --- | --- | --- | --- |
| ***Queden exempts*** | ***els ingressos procedents de*** | ***l’ajut*** | ***de*** |
| ***Dependència de la*** | ***Generalitat de Catalunya*** |  |  |

|  |  |  |
| --- | --- | --- |
| ***Membres de***  ***la unitat familiar*** | ***Límit capacitat***  ***econòmica anual*** | ***2015*** |
| ***1*** | ***Salari minim***  ***interprofesional*** | ***9080.40€*** |
| ***2*** | ***X 1.5 del SMI*** | ***13620.6€*** |
| ***3*** | ***X 2 del SMI*** | ***18160.8€*** |
| ***4*** | ***X 2.5 del SMI*** | ***22701 €*** |
| ***5*** | ***X 3 del SMI*** | ***27241.2€*** |
| ***6*** | ***X 3.5 del SMI*** | ***31781.4€*** |
| ***7*** | ***X 4 del SMI*** | ***36321.60€*** |

***\*L’import del Salari mínim Interprofessional***

***s’actualitzarà cada any***

***\* Excepcionalitats: Casos de seguiment de SSB que superin els límits econòmics previstos, i que, acreditant documentalment la seva manca de capacitat econòmica, s’escaigui un informe de SSB favorable, de la concessió de l’exempció***

***2. L’habitatge pel qual es demana l’exempció:***

– ***El sol·licitant ha de ser del titular de l’impost d’escombraries***

– ***Ha de ser el domicili habitual de la persona sol·licitant***

***(ha d’estar empadronat a l’habitatge)***

***3. El sol·licitant de l’exempció només podrà tenir la propietat per la qual sol·licita l’exempció (excepcionalment es tindrà en consideració la propietat d’una plaça d’aparcament o un traster, pels quals no tingui cap rendiment econòmic).***

***Documentació que cal aportar per part de tots els membres de la unitat de convivència:***

- ***Sol·licitud de bonificació de la taxa d'escombraries***

- ***Volant de convivència***

- ***Certificat de les pensions de l'any en curs que reben tots els membres de la unitat de convivència.***

- ***En cas de no rebre cap pensió o prestació, certificat negatiu de l’INSS o INEM***

- ***Certificat d’ingressos del Servei d’Ocupació de Catalunya:***

***prestació d’atur, subsidi,... en cas necessari.***

- ***Acreditació conforme està apuntat al Servei d’Ocupació de***

***Catalunya***

- ***Declaració de renda de l’últim exercici o certificat d’imputacions negatiu de tots els membres de la unitat de convivència***

- ***En cas de tenir estalvis, adjuntar document acreditatiu.***

- ***Fotocopia del títol de família monoparental o nombrosa, en el cas que sigui necessari.***

- ***Fotocopia de la resolució del grau de dependència d’ICASS, en el cas que sigui necessari.***

- ***Autoritzar a l’Ajuntament de Sta. Margarida i els Monjos, a comprovar les propietats del sol·licitant al registre de bens immobles***

- ***L’ajuntament de Sta. Margarida i els Monjos, es reserva del dret de requerir documentació annexa per tal de valorar la concessió o no de l’exempció.***

*Article 6.- Quota tributària*

1. La quota tributària consistirà en una quantitat fixa, per unitat de local, que es determinarà en funció de la naturalesa i el destí dels immobles i de la categoria del lloc, la plaça, el carrer o la via pública on estiguin situats.

2. A aquest efecte, s'aplicarà la tarifa següent:

2.1. Habitatges:

|  |  |
| --- | --- |
|  |  |
| Per cada habitatge | 137,69 |

NOTA: S’entén per habitatge el que es destina a domicili particular de caràcter familiar.

2.2 Locals comercials inactius i locals per a usos privats:

|  |  |
| --- | --- |
| Fins a 150 m2 | 0 |
| De 151 a 300 m2 | 0 |
| de més de 300 m2 | 0 |

NOTA: S’entén per local comercial inactiu aquell en què només es realitzen activitats domèstiques.

*Article 7.- Acreditament*

1. La taxa s’acredita i neix l'obligació de contribuir des del moment en què s'iniciï la realització del servei, que hom entendrà iniciat, atesa la seva naturalesa de recepció obligatòria, quan el servei municipal de gestió de residus domèstics en els carrers o llocs on figurin els habitatges utilitzats pels contribuents o els locals subjectes a la taxa aquí regulada estigui establert i en funcionament.

2. En el cas d’immobles destinats a habitatge: la taxa es merita des de la data en que es concedeix la llicència d’ocupació i ús de l’edifici, o en altre cas si així procedeixi des de que disposa de la corresponent cèdula d’habitabilitat.

En el cas de que es produeixi l’ocupació i ús sense disposar de la corresponent llicència o cèdula d’habitabilitat, segons el cas, s’estendrà meritada la taxa des de la data final de l’obra, llevat que s’acrediti amb proves suficients altra data.

En tot cas mentre la finca urbana sigui susceptible d’utilització es meritarà la taxa, d’acord amb la definició descrita del fet imposable.

3. Una vegada s'hagi establert i funcioni el servei esmentat, les quotes s'acreditaran el primer dia de cada any natural i el període impositiu comprendrà l’any natural, excepte en els supòsits d’inici o cessament en la recepció del servei.

4. Respecte al prorrateig s’estarà al previst a l’Ordenança General.

*Article 8.- Règim de declaració i ingrés*

1. Dintre dels trenta dies hàbils següents a la data en què s'acrediti per primera vegada la taxa, els subjectes passius formalitzaran la seva inscripció en matrícula i presentaran, a aquest efecte, la declaració d'alta corresponent i ingressaran,

|  |  |  |  |  |  |
| --- | --- | --- | --- | --- | --- |
| simultàniament, la | quota que | els correspongui, | segons | el | que |
| estableix el punt 3 | de l’article | anterior. |  |  |  |

2. Quan es conegui, d'ofici o per comunicació dels interessats, qualsevol variació de les dades que figuren a la matrícula, s'hi efectuaran les modificacions corresponents, que tindran efecte a partir del període de cobrament següent al de la data en què s’hagi produït la variació.

El cobrament de les quotes s'efectuarà anualment, en el període que aprovi i anunciï l’Ajuntament, el qual no serà inferior a dos mesos

**4.- Els obligats tributaris que tinguin domiciliat el pagament dels rebuts de venciment periòdic gaudiran d'un fraccionament del deute en dos terminis que figuraran en el calendari fiscal que es publicarà al Butlletí Oficial de la Província.**

|  |  |  |  |
| --- | --- | --- | --- |
| II.- Taxa | pel servei, de recepció voluntària, | de | recollida, |
| transport i  *Article 9.-* | tractament dels residus comercials.  *Fet imposable* |  |  |

1. Són serveis municipals complementaris, susceptibles de ser prestats pel sector privat –autoritzat per a la prestació del servei, en els termes previstos a la normativa vigent en matèria de residus–, la recollida, transport i tractament dels residus comercials.

2. Constitueix el fet imposable de la taxa pel servei de gestió de residus comercials, la prestació dels serveis següents:

a) Recollida, transport i tractament de residus comercials no perillosos.

b) Recollida, transport i tractament i de residus domèstics generats per les indústries.

3. A aquests efectes, tenen la consideració de residus comercials els generats per l’activitat pròpia del comerç, al detall i a l’engròs, dels serveis de restauració i bars, de les oficines i els mercats, així com de la resta del sector serveis.

4. La taxa establerta a l’apartat 2.a) d’aquest article és incompatible amb la taxa prevista a l’article 2.1.b) de l’Ordenança; conseqüentment, quan procedeixi exigir la taxa per la gestió dels residus comercials, no es liquidarà la taxa per gestió dels residus domèstics generats per la realització d’activitats domèstiques en locals comercials inactius.

*Article 10.- Subjectes passius*

1. Són subjectes passius contribuents de la taxa, el fet imposable de la qual es defineix a l’article 8 d’aquesta Ordenança, les persones físiques o jurídiques i les entitats a què es refereix l'article 35.4 de la Llei General Tributària que:

a) Sol·licitin la prestació del servei.

b) Resultin especialment beneficiades o afectades per la prestació del servei.

2. A aquests efectes, els titulars d’activitats que generin residus comercials o domèstics generats per les indústries que desitgin utilitzar un sistema de gestió dels residus diferent del establert per l’Ajuntament, estan obligats a acreditar que tenen contractat amb un gestor autoritzat la gestió dels residus que produeixi l’activitat corresponent. Aquest acreditament s’haurà d’efectuar, en el termini d’un mes, comptador des de l’entrada en vigor d’aquesta ordenança, si ja s’estava portant a terme l’activitat, o des de l’inici de l’activitat generadora del residu, si aquest ha tingut lloc amb posterioritat a dita entrada en vigor.

Per a exercicis successius, aquest acreditament s’haurà d’efectuar abans de l’1 de febrer de cada any.

3. Cas que no es porti a terme l’esmentat acreditament en el termini indicat, l’Ajuntament considerarà que el titular de l’activitat generadora d’aquests residus comercials i domèstics generats per les indústries s’acull al sistema de recollida, transport i tractament que té establert la Corporació i per tant, tindrà aquest la condició de subjecte passiu de la taxa aquí regulada.

4. Tindrà la consideració de subjecte passiu substitut del contribuent el propietari dels locals on s’ubiqui l’activitat generadora dels residus, el qual podrà repercutir, si s'escau, les quotes satisfetes sobre els usuaris, que són els beneficiaris del servei.

*Article 11.- Responsables*

1. Son responsables tributaris les persones físiques o jurídiques determinades com a tals a la Llei General tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei General Tributària.

*Article 12.- Quota tributària*

1. La quota tributària de la taxa per la prestació del servei de recollida, transport i tractament de residus comercials consistirà en una quantitat fixa, per unitat de local, que es determinarà en funció de la naturalesa i el destí dels immobles als quals es desenvolupi l’activitat generadora del residu.

2. A aquest efecte, s'aplicarà la tarifa següent:

|  |  |
| --- | --- |
| **b)Bars, cafeteries i**  **restaurants:** |  |
| 1.-fins a 25 m2 | 759,60 |
| 2.- de 26 a 50m2 | 1050,12 |
| 3.- de 51 a 100m2 | 1440,73 |
| 4.- de 101m2 fins a 250 m2 | 1.730,44 |
| 5.- de 251 m2 fins a 600 m2 | 2.163,05 |
| 6.- de més de 600 m2 | 2.703,82 |
| c) **Hotels, fondes i pensions** | 2.427,84 |
| d)**Locals industrials (**  **excepte obradors**) | 661,98 |
| e) **Perruqueries i centres**  **d’estètica** | 201,58 |
| **f) Entitats bancàries** | 268,77 |
| **g) Locals comercials no**  **alimentació ( no especificats en altres epígrafs)** |  |
| fins 25 m2 | 221,45 |
| de 26 a 50m2 | 242,95 |
| de 51 a 100m2 | 258,00 |
| de 101m2 a 150 m2 | 264,45 |
| de 151 m2 a 200 m2 | 270,00 |

|  |  |
| --- | --- |
| de 201 a 250 m2 | 279,50 |
| de més de 250 m2 | 322,50 |
| h)**Comerços alimentació** |  |
| fins 25 m2 | 515,00 |
| de 26 a 50m2 | 565,00 |
| de 51 a 100m2 | 600,00 |
| de 101m2 a 150 m2 | 615,00 |
| de 151 m2 a 200 m2 | 630,00 |
| de 201 a 250 m2 | 650,00 |
| de 251 a 500 m2 | 750,00 |
| de més de 500 m2 | 900,00 |
| i) **Obradors** |  |
| fins 100 m2 | 375,00 |
| de 101 a 200m2 | 475,00 |
| de 201 a 300m2 | 575,00 |
| de més de 300 m2 | 650,00 |
| j) **Tallers, fusteries,**  **garatges** |  |
| fins 50 m2 | 450,00 |
| de 51 a 100m2 | 465,00 |
| de 101m2 a 150 m2 | 490,00 |
| de 151 m2 a 200 m2 | 515,00 |
| de 201 a 250 m2 | 530,00 |
| de 251 a 500 m2 | 550,00 |
| de més de 500 m2 | 620,00 |

**Tarifa reduïda noves activitats**

Els qui iniciïn l'exercici de qualsevol activitat empresarial, durant els 2 primers anys, a comptar des de l'inici de l’activitat**,** satisfarán una quota reduïda per import igual a la taxa aplicada als habitatges.

Per poder gaudir d’aquesta qüota reduïda s’haurà d’acreditar que es gestiona mitjançant gestor autoritzat una part dels residus domèstics que genera l’activitat.

Tanmateix, no es considerarà que s’ha produït l'inici de nova activitat quan, encara que es tracti d'un nou subjecte passiu, l’activitat s'hagi exercit anteriorment sota altra titularitat, condició que concorre, entre d'altres supòsits, en els casos de:

- Fusió, escissió o aportació de branques d'activitat.

- Transformació de societats.

- Canvi en la personalitat jurídica tributària de l’explotador quan l’anterior titular mantingui una posició de control sobre el patrimoni afecte a l’activitat en la nova entitat.

Quan es tracti de subjectes passius per la taxa que ja estiguessin realitzant en el municipi activitats empresarials subjectes al mateix, no es considerarà que s'inicia una nova activitat en els següents casos:

a) Quan l'alta sigui deguda a canvis normatius en la regulació de l'impost.

b) Quan l'alta sigui conseqüència d'una reclassificació de l'activitat que s'estava exercint.

c) Quan l'alta suposi l'ampliació o reducció de l'objecte material de l'activitat que ja s'estava realitzant.

d) Quan l'alta sigui conseqüència de l'obertura d'un nou local per a la realització de l'activitat per la qual ja s'estava tributant.

*Article 13.- Acreditament i període impositiu*

1. La taxa per la prestació del servei de recollida, transport i tractament de residus comercials es merita en el moment de sol·licitar-se o prestar-se el servei.

2. Quan la duració temporal del servei s’estengui a varis exercicis, l’acreditament de la taxa tindrà lloc l’1 de gener de cada any i el període impositiu comprendrà l’any natural, excepte en els supòsits d’inici o cessament en la prestació del servei; en aquest cas el període impositiu s’ajustarà a aquesta circumstància.

3. En el cas d’immobles destinats a l’exercici directa o indirectament , d’activitats econòmiques:

La taxa es merita des de la data de concessió de la llicència municipal de legalització de les instal·lacions o l’autorització corresponent, llevat que s’hagi iniciat l’activitat en data anterior o es tracti de casos regulats legalment com de “comunicació prèvia” o declaració responsable .

En aquestes casuístiques la data de meritament serà la corresponent a l’inici de l’activitat; pel que s’ha de determinar que la data d’inici d’activitat haurà d’acreditar-se pel subjecte passiu aportant document d’alta dels serveis de subministraments( aigua, electricitat..); ja que, en altre cas, la Inspecció de Tributs incoarà el corresponent expedient per a la consecució de l’alta a partir de les dades indiciàries de que disposi.

3. Respecte al prorrateig s’estarà al previst a l’Ordenança General.

*Article 14.- Règim de declaració i ingrés*

1. Els subjectes passius de la taxa que per primer cop sol·licitin la prestació del servei de recollida transport i tractament de residus comercials vindran obligats a practicar l’autoliquidació de la quota corresponent al primer període impositiu, en el moment de formular la sol·licitud del servei.

Per a exercicis següents, en tant no hagin comunicat la seva voluntat de no recepció del servei, la taxa serà liquidada per l’Ajuntament i el cobrament de les quotes s’efectuarà en el període que aquest determini.

2. Els titulars d’activitats als quals fa referència l’article 9.2 de la present Ordenança que figuressin a 31/12/12 com a subjectes

passius de la taxa per recollida, transport i tractament de residus i no acreditin la contractació del servei de gestió del residu amb un gestor autoritzat, romandran integrats al padró fiscal que, per a la gestió de la taxa establerta en la present Ordenança, aprovi l’Ajuntament.

*Article 15.- Infraccions i sancions*

Pel que respecta a les infraccions i sancions tributàries que, en relació a les taxes regulades en aquesta Ordenança, resultin procedents, s’aplicarà el que disposa la Llei General Tributària i l’Ordenança General.

*Article 16.- Gestió per delegació*

1. Si la gestió, la inspecció i la recaptació del tribut han estat delegades total o parcialment en la Diputació de Barcelona, les normes contingudes als articles anteriors seran aplicables a les actuacions que ha de fer l'Administració delegada.

2. L'Organisme de Gestió Tributària establirà els circuits administratius més adients per aconseguir la col·laboració de les organitzacions representatives dels subjectes passius amb el fi de simplificar el compliment de les obligacions formals i materials derivades d’aquelles, o els procediments de liquidació i recaptació.

3. Totes les actuacions de gestió i recaptació que dugui a terme l'Organisme de Gestió Tributària s'ajustaran al que preveu la normativa vigent i la seva Ordenança General de Gestió, Inspecció i Recaptació, aplicable als processos de gestió dels ingressos locals, la titularitat dels quals correspon als Municipis de la província de Barcelona que delegaren les seves facultats en la Diputació.

4. No obstant l’anterior, en els casos en que la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de la taxa aquí regulada, quan circumstàncies organitzatives, tècniques o de distribució competencial dels serveis municipals ho facin convenient.

*Disposició Addicional.- Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors*

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

*Disposició final*

La present Ordenanya fiscal, aprovada provisionalment pel Ple de la Corporació en sessió celebrada el 23/10/16 entrara en vigor el 2017 i regirá fins la seva modificació o derogació expressa.

***Ajuntament de* Santa Margarida i Els Monjos**

**ORDENANÇA FISCAL NÚM. 3**

**IMPOST SOBRE VEHICLES DE TRACCIÓ MECÀNICA**

*Article 1.- Fet imposable*

1. L’impost sobre vehicles de tracció mecànica és un tribut directe, que grava la titularitat dels vehicles d’aquesta naturalesa, aptes per circular per les vies públiques, sigui quina sigui la seva classe i categoria.

2. Es considera vehicle apte per a la circulació el que hagi estat matriculat en els registres públics corresponents i mentre no hagi causat baixa. Als efectes d’aquest impost també es consideraran aptes els vehicles proveïts de permisos temporals i matrícula turística.

3. No estan subjectes a l’impost:

a) Els vehicles que, havent estat donats de baixa en els registres per antiguitat del seu model, poden ser autoritzats per circular excepcionalment amb motiu d’exhibicions, certàmens o carreres limitades als d’aquesta naturalesa.

b) Els remolcs i semiremolcs arrossegats per vehicles de tracció mecànica, la càrrega útil dels quals no sigui superior a 750 quilos.

*Article 2.- Subjectes passius*

1. Són subjectes passius d’aquest impost les persones físiques o jurídiques i les entitats a què es refereix l’article 35.4 de la Llei 58/2003, de 17 de desembre, general tributària, a nom de les quals consti el vehicle en el permís de circulació.

2. Els obligats tributaris que no resideixin a Espanya hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans del primer acreditament de l’impost posterior a l’alta en el registre de contribuents.

*Article 3.- Responsables i Successors.*

1. Són responsables tributaris les persones físiques i jurídiques determinades com a tals a la Llei General Tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei General Tributària.

3. Les obligacions tributaries pendents s’exigiran als successors de les persones físiques, jurídiques i entitats sense personalitat, en els termes previstos a la Llei General Tributària i a l’Ordenança General.

*Article 4.- Beneficis fiscals de concessió obligatòria i quantia fixa*

1. Estaran exempts d’aquest impost:

a) Els vehicles oficials de l’Estat, comunitats autònomes i entitats locals adscrits a la defensa nacional o a la seguretat ciutadana.

b) Els vehicles de representacions diplomàtiques, oficines consulars, agents diplomàtics i funcionaris consulars de carrera acreditats a Espanya, que siguin súbdits dels respectius països, identificats externament i a condició de reciprocitat en la seva extensió i grau.

c) Els vehicles dels organismes internacionals amb seu o oficina a Espanya i dels seus funcionaris o membres amb estatus diplomàtic.

d) Els vehicles en relació amb els quals així es derivi dels tractats o convenis internacionals.

e) Les ambulàncies i altres vehicles directament destinats a l’assistència sanitària o al trasllat de ferits o malalts.

f) Els vehicles la tara dels quals no sigui superior a 350 kg. i que per construcció no puguin assolir en pla una velocitat superior a 45 km/h., projectats i construïts especialment -i no merament adaptats- per a l’ús d’una persona amb defecte o incapacitat física.

g) Els vehicles matriculats a nom de persones amb discapacitat per al seu ús exclusiu, als quals s’aplicarà l’exempció mentre es mantinguin les dites circumstàncies, tant els vehicles conduïts per persones amb discapacitat com els destinats al seu transport. Es considera persona

amb discapacitat qui tingui aquesta condició legal en grau igual o superior al 33 per 100. A aquests efectes, tindran també la consideració de persones amb discapacitat en grau igual o superior al 33 per 100 els pensionistes de la Seguretat Social que tinguin reconeguda una pensió d’incapacitat permanent en el grau de total, absoluta o gran invalidesa, i els pensionistes de classes passives que tinguin reconeguda una pensió de jubilació o de retir per incapacitat permanent per al servei o inutilitat. Aquesta previsió no serà d’aplicació a les persones pensionistes d’invalidesa que als 65 anys optin per una pensió de jubilació ordinària, a les persones que acreditin una incapacitat parcial ni a les persones que han deixat de tenir la condició d’incapacitat o classes passives.

Per poder gaudir de l’exempció a què es refereix l’apartat anterior, els interessats hauran d’aportar el certificat o la resolució de reconeixement del grau de la discapacitat emès per l’òrgan competent.

Caldrà justificar la destinació del vehicle, per a la qual cosa s’adjuntarà a la sol·licitud una manifestació signada pel titular del vehicle on s’especifiqui si aquest serà conduït per ell mateix o bé es destinarà al seu transport.

La falsedat o inexactitud en la manifestació efectuada constituirà infracció greu, de conformitat amb el que preveu l’article 194 de la Llei general tributària, raó per la qual s’iniciarà el procediment sancionador de conformitat amb l’Ordenança general de gestió, inspecció i recaptació dels ingressos de dret públic.

Les exempcions previstes a les lletres f) i g) no seran aplicables als subjectes passius que en siguin beneficiaris per a més d’un vehicle simultàniament.

h) Els autobusos, els microbusos i la resta de vehicles destinats o adscrits al servei de transport públic urbà, sempre que tinguin una capacitat superior a 9 places, inclosa la del conductor.

i) Els tractors, remolcs i semiremolcs i maquinària proveïts de la Cartilla d’Inspecció Agrícola.

2. Per poder gaudir dels beneficis fiscals a què es refereixen les lletres f), g) i i) de l’apartat 1 d’aquest article **i les previstes a l’article 5**, els interessats hauran d’instar-ne la concessió indicant les característiques dels vehicles, la matrícula i la causa del

benefici. Un cop declarada l’exempció per l’Ajuntament, s’expedirà un document que acrediti la seva concessió.

Les exempcions sol·licitades amb posterioritat al meritament de l’impost, referents a liquidacions que han estat girades i encara no han adquirit fermesa al moment de la sol·licitud, produeixen efectes en el mateix exercici sempre que s’hagin complert els requisits establerts per tenir-hi dret quan es merita l’impost.

3. No caldrà que l’interessat aporti certificat de la discapacitat, o altres documents acreditatius dels beneficis fiscals sol·licitats, quan l’Administració gestora del tribut pugui consultar i verificar telemàticament les dades declarades i consti el consentiment de l’interessat perquè es realitzi l’esmentada consulta.

*Article 5.- Beneficis fiscals de concessió potestativa i quantia variable*

a) S’estableix una bonificació del **75 %** per cent els

vehicles històrics als que es refereix l’article 1 del Reglament de vehicles històrics, RD 1.247/1995, de 14 de juliol.

El caràcter històric del vehicle s’acreditarà aportant certificació de la catalogació com a tal per l’òrgan competent de la Generalitat.

**b) S’estableix una bonificació del 25 % per cent per als vehicles que tinguin una antiguitat superior a 25 anys.**

**( les bonificacions a i b no o són acumulables)**

**L’antiguitat del vehicle es comptarà des de la data de la fabricació; si aquesta no és conegués, es prendrà com a tal la de la seva matriculació, o, si de cas hi manca, la data en què el corresponent tipus o variant es va deixar de fabricar .**

|  |  |  |
| --- | --- | --- |
| c) S’estableix una bonificació del 50% de | la quota | de |
| l’impost a favor dels titulars de vehicles | que, per | la |

classe de carburant utilitzat, o per les característiques

dels seus motors, es considera que produeixen menor impacte

ambiental, quan reuneixin les següents condicions:

Que es tracti de vehicles elèctrics o bimodals

Que es tracti de vehicles que utilitzin com a combustible

biogàs, gas natural comprimit, metà, metanol o hidrògen.

*Article 6.- Quota tributària*

1. Les quotes del quadre de tarifes fixat en l’article 95.1 del text refós de la Llei reguladora de les hisendes locals, aprovat pel Reial Decret Legislatiu 2/2004, de 5 de març, s’incrementaran per l’aplicació del coeficient del

**1,956** Aquest coeficient s’aplicarà fins i tot en el supòsit

en què l’esmentat quadre sigui modificat per Llei de pressupostos generals de l’Estat.

2. Com a conseqüència del que s’ha previst en l’apartat anterior, el quadre de tarifes vigents en aquest municipi serà el següent:

|  |  |
| --- | --- |
| **Potència i classes de vehicles** | **EUR** |
| Menys de 8 cavalls fiscals | 24,98 |
| De 8 fins 11,99 cavalls fiscals | 66,66 |
| De 12 a 15,99 cavalls fiscals | 140,71 |
| De 16 a 19,99 cavalls fiscals | 175,28 |
| De mes de 20 cavalls fiscals | 219,07 |
| B) Autobusos |  |
| De menys de 21 places | 162,93 |
| De 21 a 50 places | 232,06 |
| De més de 50 places | 290,07 |
| C) Camions |  |
| De menys de 1000 kg de càrrega útil | 82,70 |
| De 1000 a 2999 kg de càrrega útil | 162,93 |
| De 2999 a 9999 kg de càrrega útil | 232,06 |
| De més de 9999 kg de càrrega útil | 290,07 |
| D) Tractors |  |
| De menys de 16 cavalls fiscals | 34,56 |
| De 16 a 25 cavalls fiscals | 54,32 |

|  |  |
| --- | --- |
| De més de 25 cavalls fiscals | 162,93 |
| E) Remolcs i semirremolcs arrossegats per vehicles de |  |
| tracció mecànica |  |
| De menys de 1000 i de més de 750 kg de càrrega útil | 34,56 |
| De 1000 a 2999 kg de càrrega útil | 54,32 |
| De més de 2999 kg de càrrega útil | 162,93 |
| F) Altres vehicles |  |
| Ciclomotors | 8,65 |
| Motocicletes de fins 125 c.c. | 8,65 |
| Motocicletes + de 125 c.c. fins  250 c.c. | 14,81 |
| Motocicletes + de 250 c.c. fins  500 c.c. | 29,63 |
| Motocicletes + de 500 c.c. fins  1000 c.c. | 59,25 |
| Motocicletes + de 1000 c.c. | 118,49 |

La potència fiscal expressada en cavalls fiscals és l’establerta d’acord amb el que disposa l’annex V del Reglament general de vehicles, RD 2822/1998, de 23 de desembre.

Llevat de determinació legal en contra, per a la determinació de les diverses classes de vehicles s’estarà al que es disposa en el Reglament general de vehicles.

*Article 7.- Període impositiu i acreditament de l’impost*

1. El període impositiu coincideix amb l’any natural, excepte en el cas de primera adquisició dels vehicles. En aquest cas, el període impositiu comença el dia en què es produeix aquesta adquisició.

2. L’impost es merita el primer dia del període impositiu.

3. En els casos de primera adquisició del vehicle l’import de la quota a exigir es prorratejarà per trimestres naturals i es satisfarà la que correspongui als trimestres que restin per transcórrer en l’any, inclòs aquell en què es produeix l’adquisició.

4. En els casos de baixa definitiva o baixa temporal per sostracció o robatori del vehicle, es prorratejarà la quota per trimestres naturals. Correspondrà al subjecte passiu pagar la part de quota corresponent als trimestres de l’any transcorreguts des de la meritació de l’impost fins al trimestre en què es produeix la baixa al Registre de Trànsit, aquest inclòs. No obstant això, en els supòsits de vehicles retirats de la via pública per al seu posterior desballestament per l’ajuntament de la imposició, es prendrà com a data de la baixa, la de la retirada o recepció del vehicle per part de l’ajuntament.

Tanmateix, en el supòsit de renúncia del vehicle en favor de l’ajuntament de la imposició per al seu posterior desballestament, es prendrà com a data de la baixa, la de la recepció per part de l’ajuntament.

5. Quan la baixa té lloc després de la meritació de l’impost i s’ha satisfet la quota, el subjecte passiu pot sol·licitar l’import que, per aplicació del prorrateig previst en el punt 4, li correspon percebre.

6. En el supòsit de transmissions de vehicles en què intervinguin persones que es dediquen a la seva compravenda, si la transmissió a un tercer no es produeix abans que finalitzi l’exercici es procedirà a la baixa del vehicle en el padró amb efectes a l’exercici següent.

Si el vehicle s’adquireix en el mateix exercici en què fou lliurat al compravenda no cal que l’adquirent satisfaci l’impost corresponent a l’any d’adquisició.

Quan l’adquisició tingui lloc en un altre exercici, correspondrà a l’adquirent satisfer la quota de l’impost segons el que es preveu al punt 3 d’aquest article.

*Article 8.- Règims de declaració i d’ingrés*

1. La gestió, la liquidació, la inspecció, la recaptació i la revisió dels actes dictats en via de gestió tributària, corresponen a l’Ajuntament del domicili que consti en el permís de circulació del vehicle. Quan no figuri aquesta

dada en l’esmentat permís, s’entendrà que la competència de gestió, inspecció i recaptació de l’impost correspon a l’Ajuntament del domicili fiscal del vehicle que consti en el Registre de vehicles.

2. En el cas de primeres adquisicions de vehicles o quan aquests es reformin de manera que s’alteri la seva classificació als efectes d’aquest impost, els subjectes passius presentaran, davant l’oficina gestora corresponent, en el termini de trenta dies que es comptaran des de la data de l’adquisició o reforma, una autoliquidació segons el model aprovat per aquest Ajuntament, que contindrà els elements de la relació tributària imprescindibles per a la liquidació normal o complementària que s’escaigui i la seva realització. S’aportarà la documentació acreditativa de la seva compra o modificació, el certificat de les seves

|  |  |  |
| --- | --- | --- |
| característiques | tècniques i el | document nacional |
| d’identitat o el | codi d’identificació | fiscal del subjecte |
| passiu. |  |  |

3. Proveït de l’autoliquidació, l’interessat podrà ingressar l’import de la quota de l’impost resultant a l’oficina gestora o en una entitat bancària col·laboradora.

En tot cas, amb caràcter previ a la matriculació del vehicle, l’oficina gestora verificarà que el pagament s’hagi fet en la quantia correcta i deixarà constància de la verificació a l’imprès de l’autoliquidació.

4. En els supòsits de canvi de titularitat administrativa d’un vehicle el titular registral haurà d’acreditar el pagament de l’impost corresponent al període impositiu de l’any anterior a aquell en què es realitza el tràmit excepte quan aquest pagament ja consti a la Prefectura Provincial de Trànsit. Als efectes de l’acreditació de l’impost, l’Ajuntament, abans del dia 1 de gener de cada exercici, comunicarà a Trànsit els rebuts impagats de l’exercici en curs.

*Article 9.- Padrons*

1. En el cas de vehicles ja matriculats o declarats aptes per a la circulació, **el pagament de les quotes anuals de l’impost es realitzarà en el període de cobrament que es fixarà cada any** i que es farà públic mitjançant els corresponents edictes al Butlletí Oficial de la Província i per altres mitjans previstos per la legislació o que es cregui més adients. En cap cas el període de pagament voluntari serà inferior a dos mesos.

2. En el supòsit regulat en l’apartat anterior, la recaptació de les quotes corresponents es realitzarà mitjançant el sistema de padró anual.

Les modificacions del padró es fonamentaran en les dades del Registre Públic de Trànsit i en la comunicació de la Prefectura de Trànsit relativa a altes, baixes, transferències i canvis de domicili. Tanmateix, es podran incorporar també altres informacions sobre baixes i canvis de domicili de què pugui disposar l’Ajuntament.

*Article 10.- Gestió per delegació*

1. Si la gestió del tribut ha estat delegada en la Diputació de Barcelona, les normes contingudes als articles anteriors seran aplicables a les actuacions que ha de dur a terme l’administració delegada.

2. La presentació de l’autoliquidació s’efectuarà a l’entorn web de l’Organisme de Gestió Tributària introduint-hi totes les dades necessàries. El pagament de la quota resultant de l’autoliquidació es realitzarà preferentment per mitjans telemàtics, en aquests cas, des de la web de l’ORGT, l’interessat podrà imprimir el justificant de pagament amb les dades de l’autoliquidació.

3. L’ORGT comprovarà que les dades declarades siguin correctes i, en particular, si són procedents els beneficis fiscals aplicats. A tal efecte, als models de sol·licitud de beneficis fiscals es preveurà que l’interessat pugui autoritzar l’Administració gestora del tribut per consultar telemàticament les bases de dades procedents, en ordre a confirmar els requisits per al gaudiment de les exempcions o bonificacions sol·licitades.

Cas de no constar aquest consentiment perquè l’ORGT faci la consulta de l’existència dels requisits declarats, o si l’esmentada consulta no fos possible, l’interessat haurà d’aportar per mitjans telemàtics o davant les oficines d’aquest organisme, en el termini de 10 dies comptats a partir de la data de la matriculació efectiva del vehicle, la documentació que justifiqui el benefici fiscal, per tal que, si escau, s’expedeixi un document que acrediti la seva concessió.

En cas de no aportar dins el termini assenyalat la documentació indicada, l'ORGT efectuarà en via de gestió tributaria les verificacions i comprovacions corresponents i practicarà les liquidacions que se'n puguin derivar.

4. Si com a conseqüència de la comprovació resultés que la quota satisfeta no és correcta, es procedirà de la següent manera:

a) En el cas que el deute satisfet fos inferior a l’import correcte, l’ORGT practicarà una liquidació complementària.

b) Si la quantia ingressada excedís del deute correcte, l’ORGT comunicarà al subjecte passiu el dret a la devolució de l’ingrés indegut.

5. Als efectes de complir amb el que s’estableix a l’article 8.4 d’aquesta ordenança, l’ORGT comunicarà a la Prefectura Provincial de Trànsit, per mitjans telemàtics i abans del dia 1 de gener de cada exercici, els rebuts impagats de l’any en curs.

6. L’Organisme de Gestió Tributària rebrà les informacions que, sobre modificacions de padró li comunicarà Trànsit i procedirà a l’actualització del padró.

Totes les actuacions de gestió i recaptació que dugui a terme l’Organisme de Gestió Tributària s’ajustaran al que preveu la normativa vigent i a la seva Ordenança general de gestió, inspecció i recaptació, aplicable als processos de gestió dels ingressos locals la titularitat dels quals correspon als municipis de la província de Barcelona que hagin delegat les seves facultats en la Diputació.

7. No obstant l’anterior, en els casos en que la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de l’impost aquí regulat, quan circumstàncies organitzatives, tècniques o de distribució competencial dels serveis municipals ho facin convenient.

*Article 11.- Col·laboració social*

1. Els gestors administratius podran actuar com a col·laboradors socials de l’ajuntament, a l’empara del que preveu l’article 92 de la Llei general tributària.

2. Aquesta col·laboració podrà referir-se a:

a) Assistència en la realització de declaracions en supòsits d’alta, baixa, transferència del vehicle i canvi de domicili del titular.

b) Presentació telemàtica d'autoliquidacions, declaracions, comunicacions i altres documents tributaris.

3. Per a l’efectivitat de la col·laboració social a què es refereixen els apartats anteriors, caldrà subscriure el corresponent conveni.

*Article 12.- Data d’aprovació i vigència*

Aquesta ordenança fiscal, aprovada pel Ple en sessió celebrada el ***24/10/2016***, començarà a regir el dia 1r. de gener de l’any 2016, i continuarà vigent mentre no se n’acordi la modificació o derogació. En cas de modificació parcial els articles no modificats restaran vigents.

*Disposició addicional primera.- Beneficis fiscals concedits a l’empara de la present ordenança*

Els beneficis fiscals concedits a l’empara d’aquesta ordenança i que es puguin estendre a exercicis successius al del seu reconeixement, mantindran la seva vigència per a aquests exercicis futurs sempre que se’n prevegi la concessió a l’ordenança fiscal corresponent a l’any en qüestió, i, en tot cas, es requerirà que el subjecte passiu reuneixi els requisits que per al seu gaudiment s’hi estableixin.

Així mateix, la quantia i l’abast del benefici fiscal seran, per a cada exercici objecte de tributació, els que determini l’ordenança fiscal reguladora del present impost, vigent per a l’exercici de què es tracti.

Disposició addicional segona. Modificació dels preceptes de l’ordenança i de les referències que fa a la normativa vigent, amb motiu de la promulgació de normes posteriors.

Les modificacions produïdes per Llei de Pressupostos Generals de l’Estat o altra norma de rang legal que afectin a qualsevol element d’aquest impost seran d’aplicació automàtica dins l’àmbit d’aquesta Ordenança.

Ajuntament de Santa Margarida i els Monjos

ORDENANÇA FISCAL NÚM. 4

IMPOST SOBRE L'INCREMENT DE VALOR DELS TERRENYS DE NATURALESA URBANA

*Article 1r.- Fet imposable*

1. L’Impost sobre l’increment de valor dels terrenys de naturalesa urbana és un tribut municipal i directe, el fet imposable del qual el constitueix l'increment de valor que experimentin els terrenys de naturalesa urbana i que es manifesti a conseqüència de la transmissió de la propietat per qualsevol títol o de la constitució o transmissió de qualsevol dret real de gaudi, limitatiu del domini, sobre els terrenys esmentats.

2. El títol a què es refereix l'apartat anterior podrà consistir en:

a) Negoci jurídic "mortis causa".

b) Negoci jurídic "inter vivos", sia de caràcter onerós o gratuït. c) Alienació en subhasta pública o altra forma d’execució forçosa. d) Expropiació forçosa.

3. No està subjecte a aquest impost l’increment de valor que experimentin els terrenys que tinguin la consideració de rústics a l'efecte de l’impost sobre béns immobles. En conseqüència amb això, hi està subjecte l’increment de valor que experimentin els terrenys que hagin de tenir la consideració d’urbans, a l'efecte de l’impost sobre béns immobles, amb independència que estiguin o no inclosos d'aquesta manera al Cadastre o al padró d’aquell.

4. Està subjecte a l'Impost l'increment de valor que experimentin els terrenys integrats en els béns immobles classificats com de característiques especials a l'efecte de l'impost sobre béns immobles.

5. Als efectes de l'Impost sobre Béns Immobles, tenen la consideració de béns immobles rústics, de béns immobles urbans i de béns immobles de característiques especials els que defineixen d'aquesta manera les normes reguladores del Cadastre Immobiliari.

*Article 2n.- Actes no subjectes*

No estan subjectes a aquest Impost:

1. Les aportacions de béns i drets realitzats pels cònjuges a la societat conjugal, les adjudicacions que a favor seu i en pagament d'aquestes es verifiquin i transmissions que es facin als cònjuges en pagament dels seus havers comuns.

2. Les transmissions de béns immobles entre cònjuges o a favor dels fills, com a conseqüència del compliment de sentències en els casos de nul·litat, separació o divorci matrimonial, sigui quin sigui el règim econòmic matrimonial.

3. **L'adjudicació de la totalitat d'un bé immoble a favor d'un dels copropietaris efectuada com a conseqüència de la dissolució d'una comunitat de béns constituïda sobre un immoble de naturalesa indivisible.**

4. L'adjudicació de béns immobles per part de les societats cooperatives d'habitatges a favor dels seus socis cooperativistes.

5. Les transmissions de terrenys a que donin lloc les operacions distributives de beneficis i càrregues per aportació dels propietaris inclosos en l’actuació de transformació urbanística, i les adjudicacions en favor dels esmentats propietaris en proporció als terrenys aportats pels mateixos, **en els termes de l'article 23 del Text refós de la Llei del sòl i rehabilitació urbana, aprovat per Reial decret legislatiu 7/2015, de 30 d'octubre.** No obstant això, si el valor de les parcel•les adjudicades a un propietari excedeix del que proporcionalment correspon als terrenys aportats pel mateix, l'excés d'adjudicació si estarà subjecte a aquest Impost.

6. La retenció o reserva del dret real d'usdefruit i els actes d'extinció de l'esmentat dret real, ja sigui per defunció de l'usufructuari o pel transcurs del termini pel que va ser constituït.

7. Les transmissions de terrenys de naturalesa urbana derivades d'operacions a les quals resulti aplicable el règim especial de fusions, escissions, aportacions de branques d’activitat o aportacions no dineràries especials, a excepció dels terrenys que s'aportin a l'empara del que preveu l'article *87 de la Llei*

*27/2014, de 27 de novembre, de l'Impost sobre Societats, quan no*

*estiguin integrats en una branca d'activitat*.

8. Les transmissions de terrenys de naturalesa urbana derivades d'operacions de transmissions del negoci o d'actius o passius realitzades per entitats de crèdit en compliment de plans de reestructuració o plans de resolució d'entitats de crèdit a favor d'una altra entitat de crèdit, a l'empara de la normativa de reestructuració bancària.

9. Les transmissions de terrenys de naturalesa urbana realitzades per una entitat de crèdit a favor d'una societat per a la gestió d'actius, sempre i quan els esmentats immobles hagin estat adquirits per l'entitat de crèdit en pagament de deutes relacionats amb el sòl per a promoció immobiliària i amb les

construccions i promocions immobiliàries, a l'empara de la Llei

8/2012, de 30 d'octubre, de sanejament i venda dels actius immobiliaris del sector financer.

10. Les aportacions o transmissions de béns immobles efectuades a la Societat de Gestió d'Actius Procedents de la Reestructuració Bancària (SAREB) regulada a la disposició addicional setena de la Llei 9/2012, de 14 de novembre, de reestructuració i resolució d'entitats de crèdit.

11. Les aportacions o transmissions de béns immobles efectuades per la Societat de Gestió d'Actius Procedents de la Reestructuració Bancària (SAREB) a entitats participades directa o indirectament per dita Societat en al menys el 50 per cent del capital, fons propis, resultats o drets de vot de l'entitat participada en el moment immediatament anterior a la transmissió, o com a conseqüència de la mateixa.

12. Les aportacions o transmissions de béns immobles realitzades per la Societat de Gestió d'Actius Procedents de la Reestructuració Bancària (SAREB), o per les entitats constituïdes per aquesta per a complir amb el seu objecte social, als fons d'actius bancaris (FAB), a que es refereix la disposició addicional desena de la Llei 9/2012, de 14 de novembre, de reestructuració i resolució d'entitats de crèdit.

13. Les aportacions o transmissions de béns immobles realitzades entre els citats fons d'actius bancaris (FAB) durant el període de temps de manteniment de l'exposició del Fons de Reestructuració Ordenada Bancària (FROB) als Fons, previst en l'apartat 10 de la disposició addicional desena de la Llei

9/2012, de 14 de novembre, de reestructuració i resolució

d'entitats de crèdit.

14. Les transmissions de terrenys de naturalesa urbana que es realitzin com a conseqüència de les operacions relatives als processos d'adscripció a una societat anònima esportiva de nova creació, sempre que s'ajustin a les normes de la Llei 10/1990, de 15 d'octubre, de l’esport i del Reial decret 1251/1999, de 16 de juliol, sobre societats anònimes esportives.

En la posterior transmissió dels esmentats terrenys s'entendrà que el nombre d'anys a través dels quals s'ha posat de manifest l'increment de valor no s'ha interromput per causa de la transmissió de les operacions citades en els apartats anteriors.

*Article 3r.- Subjectes passius*

1. És subjecte passiu de l’impost a títol de contribuent:

a) En les transmissions de terrenys o en la constitució o transmissió de drets reals de gaudiment limitatius del domini a títol lucratiu, la persona física o jurídica, o l’entitat a que es refereix l’article 35.4 de la Llei general tributària, que

adquireixi el terreny o a favor de la qual es constitueixi o transmeti el dret real que es tracti.

b) En les transmissions de terrenys o en la constitució o transmissió de drets reals de gaudiment limitatius del domini a títol onerós, la persona física o jurídica, o l’entitat a que es refereix l’article 35.4 de la Llei general tributària, que transmeti el terreny, o que constitueixi o transmeti el dret real que es tracti.

2. En els supòsits a que es refereix la lletra b) de l’apartat anterior, tindrà la consideració de subjecte passiu substitut del contribuent, la persona física o jurídica, o l’entitat a que es refereix l’article 35.4 de la Llei general tributària, que adquireixi el terreny o a favor de la qual es constitueixi o transmeti el dret real que es tracti, quan el contribuent sigui una persona física no resident a Espanya.

*Article 4t.- Successors i responsables*

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributaries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

*Article 5è.- Beneficis fiscals de concessió obligatòria i quantia fixa*

1. Estan exempts d’aquest impost els increments de valor que es manifestin com a conseqüència de la constitució i la transmissió de qualsevol dret de servatge.

2. Estan exempts d'aquest impost els increments de valor que es manifestin com a conseqüència de les transmissions realitzades per persones físiques amb ocasió de la dació en pagament de l'habitatge habitual del deutor hipotecari o garant del mateix, per a la cancel·lació de deutes garantits amb hipoteca que recaigui sobre el mateix, contrets amb entitats de crèdit o qualsevol altra entitat que, de manera professional, realitzi l'activitat de concessió de préstecs o crèdits hipotecaris*.*

Així mateix, estan exempts d'aquest impost els increments de valor que es manifestin com a conseqüència de les transmissions de l'habitatge habitual en que concorrin els requisits

anteriors, realitzades en procediment d'execució hipotecària notarial o judicial.

No serà d'aplicació aquesta exempció quan el deutor o garant transmetent o qualsevol altre membre de la seva unitat familiar disposi, en el moment de poder evitar la transmissió de l'habitatge, d'altres béns o drets en quantia suficient per a satisfer la totalitat del deute hipotecari. *Es presumirà el compliment d'aquest requisit. No obstant, si amb posterioritat es comprova el contrari, es procedirà a practicar la liquidació tributària corresponent.*

A aquests efectes es considera habitatge habitual la residència on hagi figurat empadronat el contribuent de forma ininterrompuda durant, al menys, els dos anys anteriors a la transmissió o des del moment de l'adquisició si dit termini fos inferior als dos anys.

Respecte al concepte d'unitat familiar, s'estarà a allò que es disposa a la Llei 35/2006, de 28 de novembre, de l'Impost sobre la renda de les persones físiques i de modificació parcial de les lleis dels Impostos sobre Societats, sobre la Renda de no Residents i sobre el Patrimoni. A aquests efectes, s'equipara el matrimoni amb la parella de fet legalment inscrita.

3. També estan exempts d’aquest impost els corresponents increments de valor quan la obligació de satisfer aquell recaigui sobre les persones o entitats següents:

a) Aquest Municipi, l’Estat, la Comunitat Autònoma i altres entitats locals a les quals pertany o que estiguin integrades en aquest municipi, així com els organismes autònoms de l’Estat i les entitats de dret públic d’anàleg caràcter de la Comunitat Autònoma i de dites entitats locals.

b) Les entitats definides a la Llei 49/2002, de 23 de desembre, de règim fiscal de les entitats sense fins lucratius i dels incentius fiscals al mecenatge, sempre que compleixin els requisits establerts a l’esmentada llei i al seu reglament aprovat per Reial decret 1270/2003, de 10 d'octubre.

Per gaudir d'aquesta exempció les entitats esmentades hauran de comunicar a l'Ajuntament la seva opció pel règim fiscal previst al Títol II de la Llei 49/2002, mitjançant la corresponent declaració fiscal, abans de la finalització de l'any natural en què s'hagi produït el fet imposable d'aquest impost.

No obstant això, en la transmissió de terrenys o en la constitució o transmissió de drets reals de gaudiment limitatius del domini a títol lucratiu, la comunicació es podrà efectuar en el termini previst a l'apartat 7 de l'article 11è d'aquesta

Ordenança, en el supòsit que la finalització d'aquest termini excedeixi de l'any natural previst al paràgraf anterior.

L'esmentada comunicació haurà d'anar acompanyada d'acreditació de la presentació de la declaració censal a la corresponent Administració tributària.

c) Les Entitats Gestores de la Seguretat Social i les Mutualitats de Previsió Social regulades pel Text refós de la Llei d'ordenació i supervisió dels segurs privats, aprovat per Reial decret legislatiu 6/2004, de 29 d'octubre.

d) Els titulars de concessions administratives revertibles respecte als terrenys que hi estiguin afectes.

e) La Creu Roja Espanyola.

f) Les persones o entitats a favor de les quals s'hagi reconegut l’exempció en tractats o convenis internacionals.

*Article 6è.- Beneficis fiscals de concessió potestativa o quantia* variable

1. Estan exempts d’aquest impost els increments de valor que es manifestin com a conseqüència de les transmissions de béns que es trobin dins del perímetre delimitat com Conjunt Històric Artístic, o hagin estat declarats individualment d’interès cultural, segons l’establert en la Llei 16/1985, de 25 de juny, del patrimoni històric espanyol, o en la Llei 9/1993, de 30 de setembre, del patrimoni cultural català, quan els seus propietaris o titulars de drets reals acreditin que han realitzat al seu càrrec obres de conservació, millora o rehabilitació en aquests immobles.

Per a poder gaudir d’aquest benefici fiscal caldrà acreditar que les obres de conservació o rehabilitació dels immobles han estat finançades pel subjecte passiu i que la despesa efectivament realitzada en el període dels últims 2 anys, no ha estat inferior al 50 per cent del valor cadastral assignat a l’immoble en el moment del meritament de l’impost.

Per tal que els béns urbans ubicats dins del perímetre delimitatiu dels conjunts històrics, que hi estiguin globalment integrats, pugin gaudir d'exempció han de comptar amb una antiguitat igual o superior a cinquanta anys i han d'estar catalogats, d’acord amb la normativa urbanística, com a objecte de protecció integral en els termes que preveu la normativa de patrimoni històric i cultural.

2. Es concedirà una bonificació del 50 per cent de la quota de l’Impost, en les transmissions de terrenys, i en la transmissió o constitució de drets reals de gaudiment limitatiu del domini que afectin a l'habitatge habitual del causant realitzades a títol lucratiu per causa de mort a favor dels seus descendents de primer grau i adoptats, els cònjuges i els seus ascendents de

primer grau i adoptants, sempre i quan hagin conviscut amb el causant durant els dos anys anteriors a la defunció d'aquest.

A aquests efectes es considera habitatge habitual la residència on figuri empadronat el causant. No obstant, s'entendrà que l'habitatge no perd el caràcter d'habitual a efectes d'aquesta bonificació, quan la baixa en el padró hagi estat motivada per causes de salut del causant suficientment acreditades.

L’habitatge, un traster i fins a dues places d’aparcament es poden considerar conjuntament com a l’habitatge habitual, sempre i quan es trobin situats al mateix edifici o complex urbanístic.

En qualsevol cas, per tenir dret a l'esmentada bonificació caldrà que l'immoble adquirit, en el moment de la defunció del causant, no estigues total o parcialment cedit a tercers.

Els subjectes passius hauran de sol·licitar la bonificació a què es refereix aquest apartat, juntament amb la documentació que ho justifiqui, en els termes previstos a l’apartat 7 de l’article

11 d’aquesta Ordenança.

3. Es concedirà d'una bonificació del 10% per cent de la quota íntegra de l'impost, en les transmissions de terrenys, i en la transmissió o constitució de drets reals de gaudiment limitatiu del domini de terrenys, en els que es desenvolupin activitats econòmiques que siguin declarades d'especial interès o utilitat municipal per concórrer circumstàncies socials, culturals, històric artístiques o de foment de l'ocupació que justifiquin aquesta declaració.

La declaració d'especial interès o utilitat municipal correspondrà al Ple de la Corporació i s'acordarà, prèvia sol·licitud del subjecte passiu, per vot favorable de la majoria simple dels seus membres.

*Article 7è.- Base imposable*

1. La base imposable d'aquest impost està constituïda per l'increment del valor dels terrenys de naturalesa urbana manifestat en el moment de l'acreditament i experimentat al llarg d'un període màxim de vint anys.

2. Per determinar l'import de l'increment real del valor, hom aplicarà sobre el valor del terreny en el moment de l'acreditament el percentatge resultant de multiplicar el percentatge anual aplicable a cada cas concret, fixat a l'article 8.1 d'aquesta Ordenança, pel nombre d'anys al llarg dels quals s'ha manifestat l'increment del valor.

|  |  |  |
| --- | --- | --- |
| 3. En les transmissions | de terrenys | de naturalesa urbana es |
| considerarà com el seu | valor, al | temps de l'acreditament |

d'aquest impost, el que tinguin fixat en aquest moment als

efectes de l'Impost sobre béns immobles.

No obstant, quan el valor sigui conseqüència d’una Ponència de valors que no reflecteixi modificacions de planejament aprovades amb anterioritat, es podrà liquidar provisionalment aquest impost d’acord amb el mateix. En aquests casos, en la liquidació definitiva s’aplicarà el valor dels terrenys obtingut conforme als procediments de valoració col·lectiva que s’instruïssin, referit al moment del meritament. Quan aquesta data no coincideixi amb la data d’efectivitat dels nous valors cadastrals, aquests es corregiran aplicant els coeficients d’actualització que corresponguin, establerts a l’efecte en les lleis de pressupostos generals de l’Estat.

Quan el terreny, encara que sigui de naturalesa urbana en el moment del meritament de l’impost o integrat en un bé immoble de característiques especials, no tingui fixat valor cadastral en aquell moment, o, si en tingués, no concordi amb el de la finca realment transmesa, a conseqüència d’aquelles alteracions que per les seves característiques no es reflecteixin en el Cadastre o en el padró de l’Impost sobre béns immobles, conforme a les quals s’hagi d’assignar el valor cadastral, l’Ajuntament podrà practicar la liquidació quan el dit valor cadastral sigui fixat, referint l’esmentat valor al moment de l’acreditació.

4. En la constitució i la transmissió de drets reals de gaudi limitatius del domini, per determinar l'import de l'increment de valor cal prendre la part del valor del terreny proporcional als valors dels drets esmentats, calculat mitjançant l'aplicació de les normes fixades a l'efecte en l'impost sobre transmissions patrimonials i actes jurídics documentats i, en particular, dels preceptes següents:

A) Usdefruit

a) El valor de l’usdefruit temporal es reputarà proporcional al valor dels béns, a raó del 2 per 100 per cada període d’un any, sense que mai excedeixi el 70 per cent.

b) En els usdefruits vitalicis, es considera que el valor és igual al 70 per cent del valor total del terreny si l'usufructuari té menys de vint anys, minorant, a mesura que l'edat augmenta, en la proporció de l'1 per cent menys per cada any més, amb el límit mínim del 10 per cent del valor total.

c) Si l'usdefruit constituït a favor d'una persona jurídica s'estableix per un termini superior a trenta anys o per temps indeterminat, s'ha de considerar fiscalment una transmissió de plena propietat subjecta a condició resolutòria.

B) Ús i estatge

El valor dels drets reals d'ús i estatge és el que resulta d'aplicar al 75 per cent del valor del terreny sobre el que s'han imposar, les regles corresponents a la valoració dels usdefruits temporals o vitalicis, segons els casos.

C) Nua propietat

El valor del dret de la nua propietat s'ha de fixar d'acord amb la diferència entre el valor de l'usdefruit, ús o estatge i el valor cadastral del terreny.

D) Altres drets reals

Els drets reals no inclosos en apartats anteriors s'imputaran pel capital, preu o valor que les parts haguessin pactat al constituir-los, si fos igual o major que el que resulti de la capitalització a l'interès legal de la renda o pensió anual, o aquest si aquell fos menor. En cap cas el valor així imputat ha de ser superior al que tinguin determinat en el moment de la transmissió a l'efecte de l'Impost sobre béns immobles.

5. En la constitució o transmissió del dret a elevar una o més plantes sobre un edifici o un terreny o del dret a construir sota el sòl, sense que això pressuposi l'existència d'un dret real de superfície, el quadre de percentatges anuals, previst a l’article 8 d’aquesta Ordenança, s’aplicarà sobre la part del valor cadastral que representi, respecte a aquest valor, el mòdul de proporcionalitat fixat en l'escriptura de transmissió o, si no n'hi ha, el que resulti d'establir la proporció corresponent entre la superfície o volum de les plantes per construir en el sòl o el subsòl i la totalitat de superfície o volum edificats un cop construïdes aquestes plantes.

En cas que no s'especifiqui el nombre de noves plantes, caldrà atenir-se, per tal d'establir-ne la proporcionalitat, al volum màxim edificable segons el planejament vigent.

6. En els supòsits d'expropiació forçosa, el percentatge corresponent s'ha d'aplicar sobre la part del preu just que correspongui al valor del terreny, llevat que el valor cadastral assignat a l'esmentat terreny fos inferior; en aquest cas prevaldrà aquest últim sobre el preu just.

7. En cas de substitucions, reserves, fideïcomisos i institucions successòries forals, cal aplicar les normes de tributació del dret d'usdefruit, llevat que l'adquirent tingui la facultat de disposar dels béns; en aquest supòsit, caldrà liquidar l'impost pel domini ple.

*Article 8è.- Tipus de gravamen, quota i percentatge de reducció del valor cadastral*

1. D'acord al que preveu l'article 107.4 del Text refós de la Llei reguladora de les hisendes locals, aprovat per Reial Decret Legislatiu 2/2004, de 5 de març, per determinar l'import de l'increment real s'aplicarà sobre el valor del terreny en el moment de l'acreditament el percentatge que resulti del quadre següent:

a) Per als increments de valor generats en un període de temps comprès entre un i cinc anys 3,22 %.

|  |  |  |  |  |  |
| --- | --- | --- | --- | --- | --- |
| b) Per als | increments de valor generats | en | un | període | de |
| temps de | fins a deu anys 2,98% |  |  |  |  |
| c) Per als | increments de valor generats | en | un | període | de |
| temps de | fins a quinze anys 2,98 % |  |  |  |  |
| d) Per als | increments de valor generats | en | un | període | de |
| temps de | fins a vint anys 2,98 % |  |  |  |  |

2.La quota serà el resultat d'aplicar a la base imposable el tipus de 28 per cent.

3. Com a conseqüència del procediment de valoració col·lectiva de caràcter general, i a efectes de la determinació de la base imposable d’aquest impost, s'aplicarà als nous valors cadastrals dels terrenys el percentatge de reducció del 40%.

Aquesta reducció no serà d’aplicació als supòsits en els què els valors cadastrals resultants de la modificació a que es refereix el paràgraf anterior siguin inferiors als vigents fins aleshores.

El valor cadastral reduït no podrà en cap cas ser inferior al valor cadastral del terreny abans del procediment de valoració col·lectiva de caràcter general.

*Article 9è.- Període de generació i acreditament*

1. L'impost s'acredita:

a) Quan es transmet la propietat del terreny, sia a títol onerós o gratuït, entre vius o per causa de mort, en la data de la transmissió.

b) Quan es constitueix o es transmet qualsevol dret real de gaudi limitatiu del domini, en la data en què tingui lloc la constitució o la transmissió.

2. El període de generació és el temps durant el qual s'ha fet palès l'increment de valor que grava l'impost. Per a la seva determinació hom prendrà els anys complets transcorreguts entre la data de l'anterior adquisició del terreny de què es tracti o de la constitució o transmissió igualment anterior d'un dret real de gaudi limitatiu del domini sobre aquest i la data de realització del nou fet imposable, sense considerar les fraccions d'any.

3. Als efectes del que es disposa en l'apartat anterior es considerarà com a data de la transmissió:

a) En els actes o els contractes entre vius, la de l'atorgament del document públic i, quan es tracti de documents privats, la de la seva presentació davant l'Ajuntament.

b) En les transmissions per causa de mort, la de defunció del causant.

**c) En les transmissions per subhastes judicials o administratives, la data del decret d'adjudicació que hagi esdevingut ferm.**

**d) En les expropiacions forçoses, la data de l'acta de pagament i ocupació.**

4. El període de generació no podrà ser inferior a un any.

*Article 10è.- Nul·litat de la transmissió*

1. Quan es declari o es reconegui per resolució judicial o administrativa fermes que ha tingut lloc la nul·litat, la rescissió o la resolució de l'acte o el contracte determinant de la transmissió del terreny o de la constitució o transmissió del dret real de gaudi sobre aquest, el subjecte passiu tindrà dret a la devolució de l'impost pagat, sempre que aquest acte o contracte no li hagués produït efectes lucratius i que reclami la devolució en el termini de quatre anys des que la resolució va ser ferma, entenent-se que existeix efecte lucratiu quan no es justifiqui que els interessats hagin d'efectuar les devolucions recíproques a què es refereix l'article 1.295 del Codi civil. Encara que l'acte o el contracte no hagin produït efectes lucratius, si la rescissió o la resolució es declara per incompliment de les obligacions del subjecte passiu de l'impost, no hi haurà lloc per a cap devolució.

2. Si el contracte queda sense efecte per acord mutu de les parts contractants no s'escaurà la devolució de l'impost pagat i es considerarà com un acte nou sotmès a tributació. Com a tal mutu acord, s'estimarà l'avinença en acte de conciliació i l’assentiment a la demanda.

3. En els actes o els contractes en els quals hi hagi alguna condició, la seva qualificació es farà d'acord amb les prescripcions contingudes en el Codi civil. Si fos suspensiva, l'impost no es liquidarà fins que aquesta no es compleixi. Si la condició fos resolutòria, l'impost s'exigirà, a reserva, quan la condició es compleixi, de fer-se la devolució oportuna, segons la regla de l'apartat primer.

*Article 11è.- Règim de gestió*

1. S’estableix l’autoliquidació com a forma de gestió general del tribut, que suposa l’obligació del subjecte passiu de declarar les dades i determinar el deute tributari, les quals han de ser comunicades a l’Ajuntament en els terminis establerts a l’apartat 7 d’aquest article, excepte en el supòsit a què es refereix el paràgraf tercer de l’apartat 3 de l’article 7è d’aquesta Ordenança. En aquest cas el contribuent ha de

presentar en els mateixos terminis la declaració corresponent per a la liquidació de l'impost per part de l'Administració.

2. En cas que l’Administració no faciliti, en ser-li sol·licitada, la valoració imprescindible per practicar l’autoliquidació, el subjecte passiu ha de presentar la declaració corresponent per a la liquidació de l’impost per part de l’Administració.

3. Tant l’autoliquidació com, si escau, la declaració, s’han de formalitzar segons el model que l’Ajuntament ha determinat, on s’hi contindran els elements de la relació tributària imprescindibles per practicar o comprovar la liquidació corresponent.

4. Cal presentar una autoliquidació o declaració per a cadascuna de les finques o drets transferits, fins i tot en el cas que s’hagi formalitzat la transmissió en un sol instrument, fent-hi constar expressament la referència cadastral.

5. Quan hi hagi diverses persones obligades al pagament de l'impost, es podrà practicar autoliquidació per la totalitat de la quota a nom de qualsevol d'elles, o practicar tantes autoliquidacions com subjectes passius hi hagin.

6. A l’autoliquidació o declaració esmentada s’hi adjuntaran els documents on hi constin els actes o els contractes que originin la imposició, com també els justificants dels elements tributaris necessaris per practicar la liquidació corresponent i els que acreditin les exempcions i bonificacions que es sol·licitin.

7. L’autoliquidació o declaració haurà de ser presentada en els següents terminis, des de la data en què es produeixi el meritament de l’impost:

a) Quan es tracti d'actes "*inter vivos*", el termini serà de trenta dies hàbils.

b) Quan es tracti d'actes per causa de mort, el termini serà de sis mesos, prorrogables fins a un any a sol·licitud del subjecte passiu.

**Aquesta sol·licitud de pròrroga s'ha de presentar dins dels primers sis mesos i s'entén concedida si, transcorregut un mes des de la sol·licitud, no hi ha resolució expressa.**

**Abans d'esgotar el termini de la pròrroga, el contribuent haurà de practicar la corresponent autoliquidació.**

**No es concedirà la pròrroga quan la sol·licitud es presenti després d'haver transcorregut els primers sis mesos a comptar des de la data de defunció del causant.**

8. Independentment del que es disposa en l'apartat primer d'aquest article, també estan obligats a comunicar a l'Ajuntament la realització del fet imposable en els mateixos terminis que els subjectes passius:

a) En els supòsits contemplats en la lletra a) de l'article 3.1 d'aquesta Ordenança, sempre que s'hagin produït per negoci jurídic entre vius, el donant o la persona que constitueix o que transmet el dret real de què es tracti.

b) En els supòsits contemplats en la lletra b) de l’article 3.1, l'adquirent o la persona a favor de la qual es constitueixi o es transmeti el dret real de què es tracti.

9. El Registre de la Propietat no practicarà la inscripció corresponent de cap document que contingui acte o contracte determinant de les obligacions tributaries per aquest Impost, sense que s'acrediti prèviament haver presentat l'autoliquidació o, en el seu cas, la declaració de l'impost o la comunicació a que es refereix la lletra b) de l'apartat anterior.

10. Els notaris per tal de donar compliment a l'obligació de comunicar a l'Ajuntament una relació comprensiva de tots els documents que han autoritzat i en els que s'hi continguin els fets, els actes o els negocis jurídics que posin de relleu la realització del fet imposable d'aquest impost, remetran mensualment i per via telemàtica a la plataforma del Consell General del Notariat un índex informatitzat, el qual, una vegada processat i verificat, es posarà a disposició de l'Ajuntament per tal que pugui obtenir-lo mitjançant comunicacions telemàtiques entre tots dos servidors. El mateix procediment es farà servir per comunicar a l'Ajuntament la relació dels documents privats comprensius dels mateixos fets, actes o negocis jurídics, que els hagin estat presentats per a coneixement i legitimació de firmes. El que es preveu en aquest apartat s'entén sense perjudici del deure general de col·laboració establert en la Llei general tributària.

Els notaris advertiran expressament als compareixents en els documents que autoritzin sobre el termini dins el qual estan obligats a presentar declaració per l'impost, i sobre les responsabilitats per la manca de presentació de declaracions.

*Article 12è.- Col·laboració social*

1. Els gestors administratius que hagin subscrit el corresponent conveni de col·laboració, podran actuar com a col·laboradors socials de l'ajuntament, a l'empara del que preveu l'article 92 de la Llei general tributària.

2. Aquesta col·laboració podrà referir-se a:

a) Assistència en la realització de declaracions.

b) Presentació telemàtica d'autoliquidacions, declaracions, comunicacions i altres documents tributaris.

*Article 13è.- Comprovació de les autoliquidacions*

1. Els òrgans gestors comprovaran que l'autoliquidació s'hagi efectuat mitjançant l'aplicació correcta de les normes d'aquesta Ordenança i, per tant, que els valors atribuïts i les bases i quotes obtingudes són les resultants d'aquestes normes.

2. Si l'Administració no considera conforme l'autoliquidació, practicarà liquidació rectificant els elements o dades aplicades incorrectament i els errors aritmètics, calcularà els interessos de demora i imposarà, si escau, les sancions que siguin procedents. També practicarà, de la mateixa manera, liquidació pels fets imposables continguts al document no declarats pel subjecte passiu.

3. Els obligats tributaris podran instar de l'Administració municipal declaració de conformitat amb l'autoliquidació practicada o la seva rectificació i devolució, si escau, de l'ingrés indegut abans que s'hagi practicat la liquidació o, si no s'ha practicat, abans que hagi prescrit tant el dret de l'Administració per determinar el deute tributari mitjançant l'oportuna liquidació com el dret a la devolució d'ingressos indeguts. Transcorregut el termini de sis mesos des que es presenta la sol·licitud sense que l'Administració tributària hagi notificat la resolució, l'interessat podrà esperar que es dicti resolució expressa o considerar-la desestimada a l'objecte d'interposar contra la resolució presumpta recurs de reposició.

*Article 14è.- Recàrrecs d’extemporaneïtat i sancions*

1. Si l’ingrés o la presentació de la declaració o de l'autoliquidació s’efectuen un cop transcorregut el termini previst a l'article 11.7 d'aquesta Ordenança, sense requeriment previ de l'Ajuntament, s'aplicaran els recàrrecs següents:

Recàrrec únic del 5, 10 o 15 per cent quan s'efectuï, respectivament, dins dels tres, sis o dotze mesos següents al final de dit termini. En aquests supòsits s'exclouen l'interès de demora i les sancions.

Recàrrec del 20 per cent quan s'efectuï després dels 12 mesos següents al venciment del termini legal per a fer-ho. En aquest supòsit, s’exigiran els interessos de demora pel període transcorregut des de el dia següent al termini dels 12 mesos posteriors a la finalització del termini establert per a la presentació fins al moment en que es practiqui l'autoliquidació.

L'import d'aquests recàrrecs es reduirà en el 25 per cent sempre que es realitzi l'ingrés total de l'import restant del recàrrec i del total del deute de l'autoliquidació extemporània o de la liquidació practicada per l'Administració derivada de la

declaració extemporània, al temps de la seva presentació o en el termini de l'article 62.2 de la Llei general tributària.

2. La manca d'ingrés en els terminis establerts en aquesta Ordenança del deute tributari que resultaria de l'autoliquidació correcta de l'impost constitueix una infracció tributària tipificada a l'article 191 de la Llei general tributària, que es qualificarà i sancionarà segons disposa l'esmentat article.

3. La manca de presentació de forma completa i correcta de les declaracions i documents necessaris perquè es pugui practicar la liquidació d'aquest impost constitueix una infracció tributària tipificada a l'article 192 de la Llei general tributària, que es qualificarà i sancionarà segons disposa l'esmentat article.

4. La sanció mínima és del 50 per 100 de les quantitats que hagueren deixat d’ingressar-se. No obstant això, l’esmentada sanció es reduirà en un 30 per 100 quan el subjecte infractor manifesti la seva conformitat amb la proposta de regularització que se li formuli.

5. La sanció imposada es reduirà, també, en un 25 % si es realitza l’ingrés total de la sanció dins del període de pagament voluntari, sempre que no s’interposi recurs o reclamació contra la liquidació o la sanció.

6. La resta d'infraccions tributaries que es puguin cometre en els procediments de gestió, inspecció i recaptació d'aquest impost es tipificaran i sancionaran d'acord amb el que preveu la Llei general tributària i l'Ordenança general de gestió, inspecció i recaptació dels ingressos de dret públic municipals.

*Article 15è.- Règim de notificació i d'ingrés*

1. Els òrgans de gestió tributària corresponents han de practicar les liquidacions d'aquest impost, si no hi escau l’autoliquidació, les quals s'han de notificar íntegrament al subjecte passiu, tot indicant-hi els terminis de pagament i els recursos procedents.

2. Les notificacions s'han de practicar en el domicili assenyalat en la declaració. No obstant això, la notificació es pot lliurar en mà, amb caràcter general, al mandatari portador de la declaració.

3. Quan es practiqui la liquidació en base a les dades rebudes per l’ens gestor, per un mitjà diferent de la declaració dels obligats tributaris, es notificarà a l’adreça coneguda per l’Administració.

Qualsevol notificació que s'hagi intentat en el darrer domicili declarat pel contribuent (mentre no se n'hagi justificat el canvi), és eficaç en dret amb caràcter general.

4. L'ingrés s'efectuarà a les entitats col·laboradores dins dels terminis establerts a l'article 62.2 de la Llei general tributària.

*Article 16è.- Gestió per delegació*

1. Si la gestió, la inspecció i la recaptació del tribut han estat delegades total o parcialment en la Diputació de Barcelona, les normes contingudes als articles anteriors seran aplicables a les actuacions que ha de fer l'Administració delegada.

2. L'Organisme de Gestió Tributària establirà els circuits administratius més adients per aconseguir la col·laboració de Notaris i Registradors de la Propietat en ordre a conèixer puntualment les modificacions de titularitat dominical i conseqüentment practicar les liquidacions corresponents. Així mateix, possibilitarà la presentació d'autoliquidacions per internet, per part dels interessats i dels gestors tributaris, que actuaran en règim de col·laboració social.

3. Els òrgans gestors de l'Organisme de Gestió Tributària comprovaran el compliment de tots els requisits necessaris pel gaudiment dels beneficis fiscals de concessió potestativa i caràcter pregat d'acord amb el seu esperit i finalitat i, en el supòsit que amb la documentació aportada no es consideri suficientment acreditat el compliment dels esmentats requisits, amb caràcter previ a la concessió o denegació del benefici fiscal, es demanarà informe als serveis municipals corresponents a l'objecte de conèixer o avaluar determinades condicions o situacions respecte les quals l'Ajuntament tingui dades rellevants o per concretar o aclarir els criteris de concessió de l'esmentat benefici fiscal.

4. Totes les actuacions de gestió, inspecció i recaptació que dugui a terme l'Organisme de Gestió Tributària s'ajustaran al que preveu la normativa vigent i la seva Ordenança general de gestió, inspecció i recaptació, aplicable als processos de gestió dels ingressos locals, la titularitat dels quals correspon als municipis de la província de Barcelona que han delegat les seves facultats en la Diputació.

5. No obstant l'anterior, en els casos en que la gestió hagi estat delegada en la Diputació de Barcelona, l'Ajuntament es reserva la facultat de realitzar per si mateix i sense necessitat d'avocar de forma expressa la competència, les facultats d'aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l'anul·lació, total o parcial, de les liquidacions respecte de l'impost aquí regulat, quan circumstàncies organitzatives, tècniques o de distribució competencial dels serveis municipals ho facin convenient.

*Disposició Addicional. Modificació dels preceptes de l'ordenança i de les referències que fa a la normativa vigent, amb motiu de la promulgació de normes posteriors*

Els preceptes d'aquesta Ordenança fiscal que, per raons sistemàtiques reprodueixin aspectes de la legislació vigent i altres normes de desenvolupament, i aquells en què es facin remissions a preceptes d'aquesta, s'entendrà que són automàticament modificats i/o substituïts, en el moment en què es produeixi la modificació dels preceptes legals i reglamentaris de què porten causa.

*Disposició final*

Aquesta Ordenança aprovada pel Ple en sessió celebrada a el

*24/10/2016* començarà a regir el dia 1r. de gener de l’any *2017* i continuarà vigent mentre no se n'acordi la modificació o

derogació. En cas de modificació paricial els articles no modificats restaran vigents.

**Ajuntament de Santa Margarida i els Monjos. ORDENANÇA FISCAL NÚM. 21**

**TAXA PER LA PRESTACIÓ DELS SERVEIS D'INTERVENCIÓ ADMINISTRATIVA EN L’ACTIVITAT DELS CIUTADANS I LES EMPRESES A TRAVÉS DEL SOTMETIMENT A PRÈVIA LLICÈNCIA, COMUNICACIÓ PRÈVIA O DECLARACIÓ RESPONSABLE, AIXÍ COM PELS CONTROLS POSTERIORS A L’INICI DE L’ACTIVITAT, ELS CONTROLS PERIÒDICS I LES REVISIONS PERIÒDIQUES**

*Article 1.- Fonament i naturalesa*

En ús de les facultats concedides per l’article 106 de la Llei 7/1985, de 2 d'abril, Reguladora de les bases del règim local, i a l’empara del previst als articles 57 i 20.4.i) del text refós de la Llei reguladora de les Hisendes Locals aprovat pel Reial Decret Legislatiu 2/2004, de 5 de març (TRHL), i de conformitat amb el que disposen els articles 15 a 19 d’aquest text legal, l’Ajuntament estableix la taxa per la prestació dels serveis d'intervenció administrativa en l’activitat dels ciutadans i les empreses a través del sotmetiment previ a llicència, comunicació prèvia o declaració responsable, així com pels controls posteriors a l’inici de les activitats, els controls periòdics i les revisions periòdiques.

*Article 2.- Fet imposable*

1. Constitueix el fet imposable de la taxa l'activitat municipal, tant tècnica com administrativa, que tendeix a verificar i comprovar si les activitats i instal·lacions que es desenvolupin o realitzin en el terme municipal de Santa Margarida i els Monjos s'ajusten a l’ordenament jurídic vigent, d’acord amb les facultats d’intervenció administrativa en l’activitat dels ciutadans i les empreses conferides als ajuntaments per l’article 84, 84 bis i 84 ter de la Llei 7/1985, de 2 d’abril, reguladora de les bases del règim local, per la normativa reguladora de les activitats amb incidència ambiental, per la normativa reguladora dels espectacles públics i les activitats recreatives, per la normativa reguladora de les activitats innòcues i de baix risc, per la resta de normativa general o sectorial i per les ordenances municipals que confereixen potestats d’intervenció a aquest Ajuntament per al control previ i posterior a l’inici de les activitats dels ciutadans i les empreses.

2. Concretament, constitueix el fet imposable de la taxa la prestació dels serveis que s'especifiquen a les tarifes contingudes a l'article 6 d'aquesta ordenança.

*Article 3.- Subjectes passius*

1. Són subjectes passius contribuents les persones físiques i jurídiques i les entitats a què es refereix l'article

35.4 de la Llei General Tributària, titulars de l'activitat i/o instal·lació que fonamenti la intervenció de l'administració municipal.

2. Els subjectes passius que resideixin a l’estranger durant més de sis mesos de cada any natural, estaran obligats a designar un representant amb domicili en territori espanyol i a comunicar la designació a l’Ajuntament.

*Article 4.- Responsables i successors.*

1. Són responsables tributaris les persones físiques i jurídiques determinades com a tals a la Llei General

Tributària i a l’Ordenança General.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei General Tributària.

3. Les obligacions tributàries pendents s’exigiran als successors de les persones físiques, jurídiques i entitats sense personalitat, en els termes previstos a la Llei General Tributària i a l’Ordenança General.

Article 5.- Beneficis fiscals

1.- S’estableixen les següents exempcions i bonificacions:

Es bonificarà el 50% de la quantia de la taxa que resulti d’aplicar les tarifes detallades en l’article 6 a les empreses, negocis o establiments comercials que siguin de nova creació o ampliació de l’activitat ja existent al municipi, que comportin que el titular es trobi en situació d’atur forçós i/o contracti per un mínim de 6 mesos, una o més persones en situació d’atur, inscrites al Servei Local d’Ocupació.

Per a l’aplicació d’aquesta bonificació caldrà presentar a partir dels 6 mesos la justificació documental de les contractacions

Aquesta bonificació no s’aplicarà a les liquidacions que s’efectuïn al sol.licitant dels expedients d’autorització, llicències i permisos que corresponguin , en relació a les actuacions necessàries per la tramitació de l'expedient efectuades per part d'altres ens públics, d’acord amb les tarifes aprovades corresponents per a cada ens. Aquestes quotes seran meritades en el moment de la liquidació contra l’Ajuntament per part de l'ens, i liquidades al subjecte passiu en el moment d’acceptació del deute per part de la Corporació

**2.- Es bonificarà el 100% de la quantia de la taxa que resulti d’aplicar de les tarifes detallades en l’article 6 a les entitats sense ànim de lucre en el procediment de comprovació de la comunicació i /o llicència d'espectacles públics o d’activitats recreatives de caràcter extraordinari.**

*Article 6.- Quota tributària*

*La quantia de la taxa serà la resultant d'aplicar les següents tarifes:*

|  |  |
| --- | --- |
|  | EUR |
| 1. Informe urbanístic de compatibilitat del projecte o l’activitat projectada amb el planejament urbanístic. | 120 |
| 2. Tramitació de procediment de llicència ambiental municipal d’activitats exercides en locals tancats o recintes amb una superfície de fins a 500 m2, o de llur  modificació substancial. | 875  +0,60 m2 |
| 3. Tramitació de procediment de llicència ambiental municipal d’activitats exercides en locals tancats o recintes amb una superfície de més de 500 m2, o de llur  modificació substancial. | 875  +0,60m2 |
| 4. Certificat ambiental emès per tècnics municipals previ a la presentació de la comunicació ambiental. | 230 |
| 5. Tramitació del procediment de comprovació de comunicació prèvia d’activitats amb incidència ambiental, exercides en locals tancats o recintes amb una superfície  de fins a 500 m2, o de llur modificació substancial. | 445+0,50 m2 |
| 6. Tramitació del procediment de comprovació de comunicació prèvia d’activitats amb incidència ambiental, exercides en locals tancats o recintes amb una superfície  de més de 500 m2, o de llur modificació substancial. | 445+0,45 m2  màxim  2.000 |
| 7. Tramitació del procediment de llicència d’obertura d’establiments o de llur modificació substancial per dur a terme espectacles públics i activitats recreatives  en locals o recintes tancats amb una superfície de fins a 500 m2. | 445+0,50 m2 |
| 8. Tramitació del procediment de llicència d’obertura d’establiments o de llur modificació substancial per dur a terme espectacles públics i activitats recreatives  en locals o recintes tancats amb una superfície de més de 500 m2. | 750+0,50 m2  Màxim  3750 |
| 9. Tramitació del procediment de comprovació de les comunicacions previstes al  Decret 112/2010 del 21 d’agost pel qual s’aprova el Reglament d’espectacles públics i activitats recreatives i a l'Ordenança Municipal: |  |
| 9.1. Obertura d’establiments dedicats a espectacles i activitats recreatives: |  |
| Locals o recintes de fins a 500 m2. | 270+0,25 m2 |
| Locals o recintes de més de 500 m2. | 435+0,25 m2 màxim  2.000 |
| 9.2. Modificació no substancial dels establiments. | 125 |
| 9.3. Modificació de les activitats recreatives i espectacles que es duen a terme en establiments dedicats a activitats a espectacles i activitats recreatives que no estan  sotmesos a requeriments addicionals als exigits per a l’atorgament de la llicència,  autorització o per a la presentació de la comunicació prèvia (art. 128.1 Reglament). | 270 |
| 9.4. Organització d’actuacions en directe en establiments recollits a l’annex I del  Reglament. | 125 |
| 9.5. Procediment de comprovació de la comunicació d'espectacles públics o d’activitats recreatives de caràcter extraordinari. | 270 |
| 9.6. Procediment de comprovació de la comunicació d’establiments no permanents desmuntables. | 125 |
| 10. Tramitació del procediment de comprovació de les activitats mòbils de caràcter temporal. | 125 |
| 11. Tramitació del procediment de comprovació de la comunicació per l’obertura d'establiments de l’annex II de la Llei 16/2015, de 21 de juliol, de simplificació de l’activitat administrativa. | 225 |

|  |  |
| --- | --- |
| 12. Tramitació del procediment de declaració responsable per l’obertura d’establiments de l’annex I de la Llei 16/2015, de 21 de juliol, de simplificació de l’activitat administrativa. | 125 |
| 13. Tramitació del procediment de revisió de llicència ambiental municipal | 545+0,30 m2  màxim  2.500 |
| 14. Tramitació del procediment de control inicial de les activitats sotmeses a llicència ambiental municipal quan el control el duen a terme tècnics municipals. | 250+0,20 m2 |
| 15. Tramitació del procediment de control inicial d'establiments no permanents desmuntables i espectacles públics. | 125 |
| 16. Tramitació del procediment de control periòdic de les activitats sotmeses a llicència per la normativa d’espectacles públics i activitats recreatives, quan el control el duen a terme tècnics municipals. | 250+0,20 m2 |
| 17. Tramitació del procediment de control periòdic de les activitats sotmeses a llicència ambiental municipal quan el control el duen a terme tècnics municipals. | 250+0,20 m2 |
| 18. Tramitació del procediment de control periòdic de les activitats sotmeses al règim de comunicació prèvia per la normativa d’espectacles públics i activitats recreatives quan el control el duen a terme tècnics municipals (art. 136 del Reglament) | 175+0,10 m2 |
| 19. Tramitació del procediment de comprovació de la comunicació de canvis no substancials amb incidència ambiental de les activitats i instal·lacions subjectes a llicència ambiental. | 250+0,20 m2 |
| 20. Tramitació del procediment de comprovació de modificacions d’activitats sotmeses al règim de comunicació ambiental. | 125 |
| 21. Tramitació del procediment de comprovació del canvi de titularitat de la llicència o dels efectes de la comunicació. | 50 |
| 22. Tramitació del procediment de llicència d'establiments no permanents desmuntables. | 125 |
| 23. Tramitació del procediment de llicència per als espectacles públics i les activitats recreatives de caràcter extraordinari (art. 42 de la Llei 11/2009, de 6 de  juliol). | 270+0,25 m2 |
| 24. Tramitació del procediment de llicència d’establiments o activitats específiques regulades per normativa sectorial distinta de l’esmentada en els apartats anteriors. | 300+0,10 m2 |
| 25. Tramitació del procediment de comprovació de comunicació de l’obertura o posada en funcionament establiments o activitats regulades per normativa sectorial  distinta de l’esmentada en els apartats anteriors. | 200+0,20 m2 |
| 26. Tramitació del procediment de la comunicació de la clausura d’activitats amb incidència ambiental. | 100 |
| 27. Intervenció municipal en la tramitació de procediment d’autorizació ambiental d’activitats o de llur modificació substancial | 520+080  €M2  Màxim  6.000€ |
| 28. Intervenció municipal en la tramitació de procediment de revisió d’autorizació ambiental d’activitats | 440+0,40  €m2  Màxim  4.500€ |

Per superfície ocupada per l'activitat es computarà a efectes de la taxa els metres quadrats edificats, excepte en activitas ramaderes on no es computarà superficie.

En cap cas el total de taxes a satisfer per a la tramitació d’un expedient ( incendis+ ambiental +control inicial), quan s’escaigui l’aplicació de taxes diverses no podrá superar els següents imports:

Règim de llicència ambiental ( Annex II) 4.500 € Règim de comunicació ( Annex III) 2.700€ Règim de comunicació prèvia 900€

Serà aplicada una liquidació al sol.licitant dels expedients d’autorització, llicències i permisos que corresponguin , en relació a les actuacions necessàries per la tramitació de l'expedient efectuades per part d'altres ens públics, d’acord amb les tarifes aprovades corresponents per a cada ens. Aquestes quotes seran meritades en el moment de la liquidació contra l’Ajuntament per part de l'ens, i liquidades al subjecte passiu en el moment d’acceptació del deute per part de la Corporació.

El control inicials i periòdics de les activitats , haurà de ser realitzat sempre per una EAC . Es podrà realitzar el control inicial o periòdic pels tècnics municipals quan es tracti d’activitats sotmeses al procediment de comprovació de la comunicació prèvia o declaració responsable per l’obertura d'establiments industrials, mercantils, comercials o professionals d’activitats sense incidència ambiental i sense espectacles, sempre que no estiguin sotmesos a Decret 112/2010 del 21 d’agost pel qual s’aprova el Reglament d’espectacles públics i activitats recreatives.

*Article 7.- Acreditament*

1. La taxa s’acredita i neix l’obligació de contribuir quan s'iniciï l'activitat municipal que constitueix el fet imposable. A aquests efectes, s'entendrà iniciada la dita activitat en la data de presentació de la instància que iniciï el corresponent procediment, si el subjecte passiu la formula expressament.

2. Quan l’activitat o la instal·lació es desenvolupin o es realitzin sense haver-se verificat o comprovat prèviament per l'Ajuntament que s'ajusten al marc normatiu a què fa referència l’article 2 d'aquesta Ordenança, la taxa s'acreditarà quan s'iniciï efectivament l'activitat municipal que constitueix el fet imposable.

3. Una vegada nascuda l'obligació de contribuir, no l'afectaran de cap manera la seva concessió condicionada a la modificació del projecte presentat, ni la renúncia o desistiment del sol·licitant després que se li ha concedit la llicència o s’hagi practicat la visita de comprovació en el cas de les activitats comunicades.

Si el desistiment es formulés abans de la finalització del procediment previst per a la tramitació de la llicència o de la finalització de les activitats administratives de control, quan el règim d’intervenció sigui el de declaració responsable o el de comunicació prèvia, les quotes que s’hauran de liquidar seran el ... per cent de les que s’assenyalen en l’article 6, sempre que l’activitat s’hagués iniciat efectivament.

*Article 8.- Règim de declaració i ingrés*

1. La taxa s’exigirà en règim d’autoliquidació quan els procediments s’iniciïn a instància del subjecte passiu. A aquests efectes, quan es presenti la instància que iniciï l’actuació o l’expedient es complimentarà també degudament l’imprès d’autoliquidació. L’interessat haurà d’adjuntar a la sol·licitud l’acreditació d’haver efectuat el pagament de la taxa.

2. En els supòsits diferents de l’anterior, la taxa serà liquidada per l’Administració, que la notificarà al subjecte passiu, per al seu pagament.

*Article 9.- Infraccions i sancions*

Pel que respecta a les infraccions i sancions tributàries que, en relació a la taxa regulada en aquesta

Ordenança, resultin procedents, s’aplicarà el que disposa la Llei General Tributària i l’Ordenança General.

*Disposició Addicional.- Modificació dels preceptes de l'ordenança*

Els preceptes d'aquesta Ordenança fiscal que, per raons sistemàtiques reprodueixin aspectes de la legislació estatal i autonòmica, i aquells en què es facin remissions a preceptes d'aquesta, s'entendrà que són automàticament modificats i/o substituïts, amb el mateix sentit i abast, en el moment en què es produeixi la modificació dels preceptes legals i reglamentaris de què porten causa.

*Disposició final*

El text refós de la present Ordenança fiscal, aprovada provisionalment pel Ple de la Corporació en sessió celebrada el 24/10/2016 i que ha quedat definitivament aprovada en data ......, entrarà en vigor al dia següent al de publicació en el Butlletí Oficial de la Província i regirà fins la seva modificació o derogació expressa.

**Intervencions**

El Sr. Andreu Clemente del grup PSC: Bona tarda, l’ajuntament posseeix la capacitat de gestió del seus recursos i modificar els tributs segons s’aprova en la llei reguladora de les Hisendes Locals, sempre però, tenint en compte que les taxes per prestació dels serveis públics no excedeixin, en el seu conjunt, al preu previsible del servei o activitat que es prestarà.

Atesa la situació actual s’ha vist convenient no incrementar de forma general els tipus impositius de les ordenances fiscal, modificant però els text de les mateixes segons noves redaccions proposades pels serveis jurídics de l’Organisme de Gestió Tributària.

Així dons, no hi ha increment de les taxes per el proper exercici.

El fraccionament dels rebuts serà el ja establert l’any passat quedant tots ells fraccionats si es té domiciliat el seu pagament.

S’afegeix la possibilitat de sol·licitar l’ajornament de qualsevol dels rebuts i això serà sense càrrec afegit si la liquidació es fa durant el mateix exercici.

Es crea una nova ordenança, l’ Ordenança reguladora de la taxa per la instal·lació de caixes automàtics/màquines de vènding a les façanes dels immobles amb accés directe des de la via publica, la qual gravarà l’aprofitament especial del domini públic per part de les entitats financeres, farmàcies, comerços de vídeo club o altres.

A mode de resum dir que:

• No s’incrementen les taxes per el 2017 per vuitè any consecutiu.

• Es mantenen els fraccionaments dels rebuts.

• Es dona la possibilitat d’ajornar rebuts sense recàrrec.

• Es crea una nova taxa per l’aprofitament de l’espai públic per accedir als serveis que des de la façana de les entitats financeres i altres empreses donin al seus clients.

La Sra. Alcaldessa Imma Ferret: Atesa la situació en què vivim i s'ha cregut convenient no incrementar de forma general aquests tipus impositius en les ordenances fiscals tanmateix es proposa modificar tots aquests textos de les mateixes segons la redacció que proposa l’Organisme per adequar-lo a la normativa vigent, també introduir aquesta nova taxa per gravar doncs això l’ocupació de la via pública d’aquests comerços que facin servei de vending en façana i seria doncs la proposta per les ordenances fiscals d’aquest any 2017. Ara en tot cas donaríem la paraula als grups municipals.

El Sr. Joan B. Rubio del grup CIU: El tema aquest d’aquest nou impost de posar les màquines de caixers de vending de i tot això, jo no estic d'acord amb aquest sistema perquè crec que som un municipi que no necessitem diners i és un impost que realment fora de les entitats, que a les entitats tampoc els implica res, perquè això ho acabaran carregant als clients, són les entitats municipals els comerços municipals que sortirà més perjudicats amb tot això, perquè aquí si realment estem parlant de l'ocupació pública vol dir que aquí aquest barri el costat que hi ha un aparatet d’aquests que surten boles per a la canalla, això es considera un vènding, allò ha de pagar aquest impost, aquesta floristeria que té quatre plantes que treu al carrer cada dia encara fan goig de mirar per alegren una mica la vista i crec que si a aquesta persona li hem de cobrar 200 euros a l’any, per treure aquestes plantes per aquest impost crec que estem fent un mal favor als comerciants del poble. El Racó de la Cigonya té dues torretes grosses al portal, haurien de pagar ocupació de la via pública, té dues botes on se senten els fumadors, hauria de pagar ocupació de la via pública, el del costat té dues botes, hauria de pagar via pública, aquest d’aquí baix té bota i els xinesos tenen una maquineta d’aquelles, tot això aquesta gent hauria d’anar pagant aquests 200 euros, com podem cobrar a aquesta gent 200 euros? Si ho tinc entès així tal i com està, no hi estaré d’acord en què això s’aprovi, sé que el meu vot tampoc tindrà molt valor, però no estic d’acord en posar un impost nou així, crec que som un municipi que no el necessitem, i crear un impost d’aquests perquè hi ha tres bancs, els bancs són els que menys problemes tenen perquè això ho carregaran sobre el client i s’ha acabat, però a les botigues del poble volem comerç i volem promocionar que la gent baixi al poble, i els estem posant uns impostos, ja paguen prou impostos, jo amb aquest impost no hi estic a favor, per tant, amb els altres sí que hi estic a favor, però amb aquesta introducció d’aquest any no hi estic d’acord.

La Sra. Alcaldessa Imma Ferret: Només un aclariment, aquesta taxa que es proposa, aquesta taxa nova no és la mateixa taxa que correspon a la que grava el fet d’ocupar malament la via publica en el sentit que la floristeria o altres establiments que tenen aquests petits elements de mobiliari estan en una altra ordenança i se’ls hi grava amb una taxa corresponent, aquesta taxa que es proposa nova, és una taxa que s'imposa pel fet de que aquestes entitats, aquestes empreses tenen aquest serveis automàtics amb via pública durant 24 hores al dia i estan en façana, l’element en sí no ocupa la façana però sí que la persona per poder fer el tràmit de poder comprar, per poder fer intercanvi que suposa gestionar a través d'aquests elements electrònics, dons sí que ocupa via pública, i és aquest concepte pel qual s'ha aplicat aquesta nova taxa, no amb la floristeria que sí que paga una part d’ocupació de via pública que està regulada per una altra ordenança, no aquesta i que sí que paguen, no són aquestes quantitats sinó que es regula d'una altra manera.

El Sr. Joan B. Rubio del grup CIU: Sí però, si no tinc mal entès, tot això que he explicat que tenen coses fora, pagaran taxa, se’ls aplicarà taxa.

La Sra. Alcaldessa Imma Ferret: Ja estan pagant, o sigui la floristeria per tenir les prestatgeries amb els elements paga una ocupació per metre quadrat de via pública.

El Sr. Joan B. Rubio del grup CIU: Però tots aquests altres els bars, també estan pagant aquesta taxa?

La Sra. Alcaldessa Imma Ferret: També ho estan pagant. Que no és aquesta taxa, és una altra.

El Sr. Joan B. Rubio del grup CIU: Aquí especifica les màquines de vènding, utilitzar el domini públic,... vol dir que agafa puesto, per lo tant les persones que van a aquestes màquines també ocupa un espai a la via pública,

La Sra. Alcaldessa Imma Ferret: Doncs seria això, gravar en aquest sentit, però no és en el mateix sentit que la floristeria la floristeria es diferent, la floristeria té un element

El Sr. Joan B. Rubio del grup CIU: Jo he posat la floristeria per posar un exemple, perquè la veiem aquí fora, però veient altres coses veus que és ocupació de la via pública, per exemple aquest bar que hi ha aquí al costat té una taula rodona i també ocupa via pública.

La Sra. Alcaldessa Imma Ferret: També està pagant una taxa per ocupació d’aquest element.

El Sr. Joan B. Rubio del grup CIU: I en quin tipus de taxa està? El Sr. Francisco Garcia del grup PSC: Ocupació via pública

taules i cadires.

El Sr. Joan B. Rubio del grup CIU: Clar allí algú es posa a fumar i ocupa la via pública.

La Sra. Alcaldessa Imma Ferret: Clar, però té una taula, o una bota, un element.

El Sr. Joan B. Rubio del grup CIU: De totes maneres jo no estic d’acord en posar aquest impost, crec que no ho necessitem i això dels caixers, sempre ho he dit, és un servei que ens estan donant encara que paguem, però és un servei 24 hores que el tenim a la nostra disposició, que si aquest servei no hi fos i el banc està tancat et quedes sense diners, per lo tant crec que per 200 € que és l’impost aquest crec que no s’hauria de posar aquesta taxa, per tant no estaria d’acord amb aquesta nova taxa.

El Sr. Josep Arasa del grup ERC: Per qüestions de procediment simplement, anirem parlant de cada una de les ordenances separadament o fem un bloc de totes les ordenances que es proposen modificar?

La Sra. Alcaldessa Imma Ferret: Les ordenances es voten en bloc.

El Sr. Josep Arasa del grup ERC: Una cosa és votar i l’altra és la discussió de cada una de les ordenances.

La Sra. Alcaldessa Imma Ferret: En principi podeu fer l’exposició de totes aquelles que vulgueu fer referència i després entrem en debat.

El Sr. Josep Arasa del grup ERC: Nosaltres estem començant per proposar una modificació en l’ordenança fiscal número 2 que és un import 0 per als nou autònoms, això sí, amb l’objectiu de fomentar la creació d’empreses, adreçat als veïns i veïnes que iniciïn una activitat professional al municipi i estiguin empadronats i al corrent de les obligacions fiscals, que volem dir amb això? Que necessitem no tant sols incentivar amb una quantitat de diners aquell treballador que es contracti, sinó la creació d’empresa, i hauríem d’arribar a aquest import 0 per als nous autònoms, si això no és possible demanem que es subvencioni el 100% dels impostos corresponents per banda d’aquest ajuntament per tota persona que creï empresa per als nous autònoms. Respecte a l’ordenança fiscal número 1, nosaltres proposem una reducció del 50% de l’IBI a les famílies amb pocs ingressos econòmics, fins a un màxim de 175 euros per aquelles llars amb rendes baixes familiars, amb rendes inferiors entre

9.500 i 23.000 euros segons nombre de membres a la llar. També sobre aquesta ordenança proposem una reducció del 20% de l'ibi a aquelles empreses que creïn llocs de treball estables, en cas de que no poguem reduir-ho proposem una subvenció d’aquest 20% de l'ibi tal com fan altres municipis. Respecte a l’IBI agrícola proposem una reducció del 10% tenim un IBI agrícola realment alt, i de la mateixa manera que ho van reduir així en altres localitats, aquí continuem portant un romanent sobre l’IBI agrícola que és alt. També proposem subvencionar o reduir a 0 l’IBI a les associacions culturals i esportives, no entenem com en aquests moments en aquest municipi que no és pas una excel·lència en aquest tipus d’associacions, puguem estar cobrant doncs el 100% d’aquest IBI a aquestes entitats. Proposem reduir el 25% de l’IBI a aquelles empreses de nova creació destinades a formació cultural, es a dir, llibreries, noves tecnologies, has de tenir la possibilitat d’anar incentivant i anar seleccionant les empreses que ens venen municipi, sinó anirem acabant com un poble de bars, com són la majoria d’establiments que s’obren en el municipi. Proposem com hem fet reiteradament, bonificar el 100% de l’impost de vehicles històrics, tal i com està succeint en la majoria de municipis del nostre entorn i en els vehicles elèctrics i després per acabar, algo que ens sembla bastant vergonyós que encara avui, ja sé que és una bestiesa, tinguem una relació de carrers on surti Antoni Gaudi, carrer Cadi, la Costa Dorada, o els carrers Masia Penyafel, o Sardinyola, per dir-ne entre d’altres, voldríem que es catalanitzés almenys l’índex alfabètic de les vies públiques.

La Sra. Alcaldessa Imma Ferret: Pel que fa al tema de la reducció d'impostos sobretot als nous emprenedors, els autònoms, empreses i demés tal com apuntava el grup d’Esquerra, dir que des d’aquest any es va crear una subvenció a empreses, a nous emprenedors, a empreses cooperatives, subvencionant doncs precisament això, el fet de poder contractar a gent del municipi i se'ls hi donava un màxim de 1.000 euros per treballador, en el cas que fos una contractació com a mínim de 6 mesos i si era a temps complet. De moment tenim tres empreses que s'han acollit a aquest sistema i dir que la partida encara és oberta i estem fent promoció a través del servei local d'ocupació, a través d’emprenedoria, a través de l'espai per l’emprenedoria social i economia solidària i a través de tots els mitjans. Entenem que la via de la subvenció en molts casos és una via que s'ha de aplicar perquè normativament la reducció de certs impostos ens limita, però si que val a dir que en aquest ajuntament, aquestes subvencions hi són establertes, altrament també la subvenció de l’IBI a les entitats culturals d’aquest municipi també està subvencionat des de fa molts anys, es fa una subvenció que es subvenciona el 50% d’aquest impost, a les tres que ens consta que siguin centenàries del municipi i que s’han volgut acollir a aquesta subvenció i altrament la subvenció de vehicles històrics, ja vam fer una reducció l'any passat, enteníem que vehicles històrics tenien aquesta catalogació especial i que a vegades doncs també responen a certs col·leccionistes, que bé, el fet de bonificar a un col·leccionista no entenem que hagi de ser, en aquest sentit, sí, s’han fet aquestes subvencions a empreses. Entenem que la via de la subvenció és més viable a vegades que la via d’aquesta reducció que proposa Esquerra. Altrament tota aquesta relació de carrers que proposen entenc que no s'ha de contemplar en les ordenances fiscals i que en tot cas ho podem parlar en un altre moment i no amb les ordenances fiscals, entenem que els noms dels carrers siguin uns o altres no s’adiu en aquest moment.

El Sr. Josep Arasa del grup ERC: Suposo que parlem en diferent llenguatge, perquè no he dit res, en absolut ni hi ha cap proposta de la que nosaltres hàgim fet. En primer lloc, com és costum en aquesta casa, altrament, quan s’està parlant de catalanitzar vol dir escriure bé, simplement, no hi ha en aquest poble un Carrer Gaudi, hi ha un Carrer Gaudí, llavors se’ns dona molt mal nom, no tant sols en les ordenances sinó a la pròpia administrativa, entenc que això no és un problema de l’administració o de l’administrativa, sinó que és un problema de qui ho supervisa. Quan nosaltres estem parlant d’un import

0 per als nous autònoms estem dient un impost zero per als nous autònoms, estem dient un impost per la creació d’empresa, no per la creació de treballadors d’empresa que és el que aquí s’acaba de dir. Ja sabem que hi ha un, però la majoria d’autònoms que creen empreses, no ho fan per tenir un treballador, sinó per tenir un salari, que és el propi, i no l’estem subvencionant en cap moment.

La Sra. Alcaldessa Imma Ferret: Sí que es subvencionen els emprenedors, autònoms i assalariats.

El Sr. Josep Arasa del grup ERC: Per treballador? La Sra. Alcaldessa Imma Ferret: No, per autònom.

El Sr. Josep Arasa del grup ERC: Bé, però aquesta no és la

resposta que se’ns acaba de donar, ni de bon tros. Si se subvenciona, aleshores el que nosaltres estem dient, de que es faci un impost 0 per als nous autònoms. Que es doni aquesta possibilitat durant el temps que correspongui de no pagar l‘IBI en l’establiment que s’estigui. Es pot dir que sí o dir que no, però no intentar fer passar bou per bèstia grossa. Estem parlant de subvencionar el 100% de l’IBI a les associacions culturals i se’ns diu que es subvenciona el 50%, ho sabem, però no és el 100% que estem demanant, es pot dir sí o es pot dir no, però en cap moment repeteixo es pot fer passar una cosa per una altra. Se’ns està dient que ja se subvenciona el 75%, perdoni, nosaltres el que estem demanant és que es subvencioni el 100% dels vehicles històrics, i no per subvencionar a col.leccionistes, que els col.leccionistes en el fons són guardadors de cultura, guardadors de memòria o guardadors de records. Sino simplement per fer el mateix que altres ajuntaments estan fent amb molts arguments. El cas de Vilafranca com més proper, però també podríem repetir el cas de Sant Sadurní, i precisament perquè es puguin anar conservant aquests vehicles històrics, sense cap mena de subvenció per aquests vehicles, sino simplement unes bonificacions per les feines que estan fent de restauració aquests senyors.

El Sr. Jordi Salguero del grup PA-CUP: Bé nosaltres hem mirat el tema de les ordenances en base als nostres criteris, que serien el fet de garantir els drets bàsics, repartiment de riquesa, impartir justícia social i mantenir sostenibilitat econòmica de la pròpia institució, llavors també ens agradaria anar punt per punt perquè són vàries ordenances que ens agradaria discutir i aportar a cada una. També ens agradaria que les subvencions es poguessin aprovar en el mateix temps en que s’aproven les ordenances, degut a que les ordenances tenen moltes limitacions en el seu si i no permeten segons quines bonificacions. Per tant fora bo que les subvencions es poguessin aplicar en el mateix moment en que s’apliquen les ordenances per poder contrarestar en algunes coses. Entrant en cada una, el tema de l'IBI ens hem fixat que l’IBI que s’està aplicant és relativament baix comparat amb els màxims que preveu la llei, no anem a discutir entre pujar i baixar, però sí que voldrien fer incís en que degut a que la llei no permet moltes bonificacions que ens agradaria a nosaltres, apostaríem per crear subvencions com tipus ajuts a habitatge com a resposta per bonificar a les famílies monoparentals, o a les situacions d’atur de les famílies, o de famílies nombroses. Per un altre cantó ens agradaria eliminar el 5.2 que és una de les modificacions que s'estan portant aquí, que bonifica el 50% de la quota de l'impost dels béns immobles que constitueixin l’objecte de l’activitat de les empreses d’urbanització, construcció i promoció immobiliària i no figurin entre els béns del seu immobilitzat, entenem que no s’hauria de bonificar aquestes empreses, no crec que sigui necessari, bàsiques perquè

són empreses del totxo i no venen a aportar un afegitó ni cultural ni artístic ni de cap mena en el nostre municipi. I per altre, creiem que s’hauria d'aplicar la bonificació del 50% en les instal.lacions de sistemes solar, tèrmic o elèctric, es a dir, a les cases que se’ls bonifiquem el 50% de l'IBI en aquest tipus d’habitatges, amb aquestes tipus de construccions que la llei ho permet i es podria bonificar el 50%. Després de cara a l’Impost sobre Activitats Econòmiques, em sembla que no es modifica, sí que ens hem fixa't en que hi ha alguns carrers, o algunes zones, en que els coeficients que s’estan aplicant, no corresponen exactament a la situació urbanística que tenen, per exemple, hi ha diferents coeficients aplicables en funció dels carrers i sí que és cert que la majoria de carrers urbans són zones urbanes residencials, que serien sobretot els que afecta a botiguers i a empresaris de dins del nucli, però si que és cert que hi ha alguns petits nuclis més escampats, com podrien ser Muscarola, Sardinyola o Puigdesser, que estan en una altra categoria però entenem que haurien d’estar en la primera categoria perquè sinó el coeficient que se’ls aplica és més alt i per tant surten perjudicats en el pagament de l’IAE. Després l’exempció de pagar l'impost a les empreses que en els 2 primers anys que iniciïn la seva activitat en el territori, ja se’ls pot aplicar diria que no sé si actualment s'està aplicant però l’opció hi és, i després per un altre cantó, no hem pogut aportar més coses en aquest punt perquè al demanar la liquidació, se’ns ha facilitat la liquidació total de l’impost, però la liquidació total no ens permet visualitzar quines zones o quines empreses o quins tipus de sectors són els que aporten més diners en aquest impost, per tant, sí que demanaríem que de cara al proper any, sí que es pogués fer algun tipus de selecció, ja sigui pels carrers on s’apliquen els coeficients, ja sigui pel volum de negoci que regula la llei o per algun altre tipus que pogués permetre aplicar diferents polítiques a diferents zones, o diferents coeficients, per poder diferenciar entre unes i altres. Llavors respecte l’IVTM, ja ho vam parlar no fa massa temps, però sí que nosaltres estaríem a favor d’augmentar la bonificació dels cotxes amb menor incidència fins al 75%, actualment diria que està al 50%, doncs nosaltres apostaríem per aplicar el màxim possible. De l’ICIO, impost sobre construccions i obres, nosaltres estaríem a favor de que se apliqués el 95% de bonificació en tots aquelles construccions que incorporin sistemes d'aprofitament tèrmic o solar que també ho regula la llei i que també ho podríem aplicar, així com ja estem aplicant actualment el 95% en aquelles obres especials, doncs també es podria aplicar 95% en aquelles obres d'aprofitament tèrmic o energia solar. Sobre l'impost sobre l'increment de valor de terrenys de béns de naturalesa urbana, ens hem fixat que hi ha uns percentatges, o sigui, els percentatges màxims varien en funció dels anys, ens hem fixat que sí que és cert que d’1 a 5 anys el valor és més alt que a partir de déu, que segueixen el mateix criteri estricte, és de

2,98 a partir de 10 anys, tot i que es pot diferenciar entre 10,

15 i 20. No entrarem en el 10, 15 i 20 tot i creiem que haurien de ser una mica escalonats, si més no el del 10 primers anys, però si que ens agradaria pujar el de 1 i 5 anys el tipus màxim possible perquè això seria evitar l’especulació i evitar

les vendes fraudulentes que es fan moltes vegades per treure un rèdit, per tant si gravem el màxim aquestes amb aquest impost desincentivaràs que es facin especulacions d’aquest tipus, tot i que els temps que corren ara no són tant freqüents, però sí va bé per si torna a sortir que estigui a aquest impost el màxim possible. I de cara a les taxes, les taxes d’escombraries i la taxa de l'aigua que són les que ens hem mirat més és a fons, creiem que a les escombraries nosaltres sempre hem apostat per un sistema porta a porta, creiem que el sistema porta a porta a porta seria molt eficient en el sentit de que rebríem moltes més subvencions que permetria l'abaratiment dels costos a tot el municipi i no hauríem d’anar bonificant tan diversos sectors, que també estaria bé mantenir les bonificacions igualment, però el fet de que reciclant encara podem baixar el cost de les escombraries del nostre municipi, creiem que seria molt positiu, a part de que fomentaríem una consciència a nivell municipal i crec que és una cosa molt positiva que hauríem de tenir en compte, tot i així, també em voldriem fer esment de poder aplicar una prova pilot oferint descomptes de la taxa d’escombraries en funció de la utilització de la deixalleria, així com s’ha provat a Sant Sadurní i ha funcionat fa bastant de temps, que a més a més també tenen el porta a porta a més a més també han estat aplicant això, que és en funció de les vegades que utilitzes la deixalleria tens un tant per cent de descompte en la taxa d’escombraries, i creiem que crees sinergies molt positives i fomentes molt el reciclatge al nostre municipi. I per últim la taxa de l'aigua, primer esmentar que hem tingut moltes dificultats per identificar si era realment una taxa o una tarifa, perquè en la ordenança parla moltes vegades de tarifa i altres vegades de taxa, creiem que és molt important diferenciar entre una cosa i altra perquè la taxa mai pot passar del cost del servei i la tarifa sí que pot passar, per tant moltes vegades i en molts municipis ens he trobat que les tarifes que estan aplicant són molt més altes que el cost del servei i entenent que l'aigua és un servei bàsic, creiem que s’hauria de rectificar tot i posar totes les coses pel seu nom, i posaríem tot com a taxa i demanar a Aigües de Vilafranca que ens modifiquen tot en base a la taxa i llavors a estudiar si realment el cost del consum, el cos estructural, és a dir el cost que costa fer arribar l'aigua a casa de les persones és el que estan pagant tots els seus usuaris i no estan pagant les obres que es van fer fa 5 anys, perquè tot això ho van augmentant en tarifa i es queda allà per sempre, per millorar una mica el servei aquest. I per últim sobre la ordenança fiscal de terrasses ocupació de via pública el capítol 5.3 només puntualitza que, o sigui bàsicament, fa esment a la fira del Remeiart i entenem que s'hauria de modificar perquè no només seria el Reimeiart , o sigui canviar tot el que fa esment al Remeiart perquè siguin totes les fires puntuals que pugui fer l’Ajuntament, no només el Remeiart.

L’Alcaldessa Imma Ferret: Això en la Taxa 11

La Sra. Amanda Gallego del grup PA-CUP: Es que només parlava del Remeiart i clar si està la de Transhumància, vull dir, si anem creant coses, només li donaríem aquesta bonificació a la del Remeiart, i les altres no podrien entrar-hi.

El Sr. Jordi Salguero del grup PA-CUP: En el capítol 6b, també demanava una bonificació o una rebaixa del 50% pels paradistes que ofereixin exclusivament productes ecològics o relacionats amb les energies renovables i un 20% als paradistes locals, jo crec que així fomentaríem que vinguessin al mercat paradistes de productes ecològics, jo crec que és molt important el fet de a més a més de bonifica’ls-hi d’aquesta manera, suposarà un cost molt més baix i probablement tindran moltes més ganes de venir. En el capítol 9, a part d’haver complimentat l’imprès per poder formalitzar la sol.licitud que també es pugui fer a través de la web municipal. I agrair que s’aprovi la nova taxa per gravar el tema dels caixers i màquines de vending, que es tiri endavant aquesta proposta que va sortir d’una moció que vam presentar i vam aprovar tots els grups i estem molt contents de que tiri endavant.

L’Alcaldessa Imma Ferret: Sí, la CUP va aprovar una moció al respecte, una proposta, la vam ampliar a que fos també tot el servei de vending que siguin de façanes, siguin de caixers o no, referits a entitats financeres però s’ha volgut ampliar també a altres tipus de vending en façana.

Des de la cup ens ha fet tota una sèrie d’aportacions, penso que algunes prou interessants, una llàstima que no s’hagués fet abans, quan es va fer la proposta per poder-ho parlar, però intentarem respondre algunes d'aquestes. Pel que fa al tema d’ocupació de terrasses, al tema de fires, varis, crec que només està recollit el tema de la fira del Remeiart perquè era la fira que teníem més consolidada per dir-ho d’alguna manera, sí que és cert que ara estem entrant en la fira de la Transhumància que ahir vam tenir aquí al municipi, hi haurà la fira de Nadal, cada vegada tenim més d’aquests tipus, ho mirarem i crec que això es pot mirar a veure com es pot entomar de cara a altres exercicis. El tema de l'aigua, si de cas la Sra. Secretària que ens digui el què, està com a tarifa, és una proposta que segons el conveni aprovat que tenim amb el servei d’Aigües de Vilafranca es com es va clarificar les quanties.

La Sra. Secretària: El tema de si a l’ordenança de l’aigua es refereix a taxa o tarifa és una discussió doctrinal que ve dels temps, perquè la jurisprudència ha anat variant, primer considerava que depenia quin era el tipus de gestió que es portava, després van definir que no depenia d’això, i ara independentment que a l’ordenança es parli de tarifa o de taxa lo important és com està regulada, en aquest cas, entenem que la tarifa o taxa que estem actualment liquidant respon al cost del servei més l’amortització necessària per seguir prestant el servei, i això és un cost que sí s’ha de mantenir, no la reposició antiga, sino la mínima per mantenir el servei. Tant és així que quan s’han de fer grans inversions, l’Ajuntament ha de decidir posar els diners, i sinó no es poden fer, per tant

s’amortitza per servei i la part antiga ja està amortitzada del tot. Per tant, entenem que la tarifa ha de seguir no només el cost actual, sinó els costos indirectes i l’amortització, sinó no podríem mai tirar endavant.

El Sr. Jordi Salguero del grup PA-CUP: Però bàsicament la pregunta és, un cop amortitzat es baixa la tarifa?

La Sra. Secretària: Cada vegada la tarifa es va actualitzant, en el seu moment es van baixar algunes tarifes, fa alguns anys, i actualment fa com dos anys que no es modifica, heu de tenir en compte que la tarifa dona lloc també a que es puguin fer obres, sino no es poden realitzar, si en el moment en que estigui tot amortitzat òbviament i no fa falta fer noves actuacions seria l’ajuntament qui hauria de posar-les i posar els diners i s’haurien de baixar la tarifa, això està clar.

L’Alcaldessa Imma Ferret: Seguint amb el que anàveu fent de propostes, sobre el tema de residus, sí que és cert que el tema de porta a porta s’ha discutit des de fa molts anys i realment és una proposta que veient com funciona en altres municipis i tenint en compte que el nostre és un dels municipis de la comarca que sense fer recollida porta a porta té un volum més alt de reciclatge, val a dir que caldria estudiar-ho bé, perquè la implantació del porta a porta comporta una inversió molt gran i raó sobretot en l’eficàcia en l'educació de la gent per fer un bon ús d’aquest porta a porta. Val a dir, també que des de la Mancomunitat encara no ens han passat a les dades del pressupost de l'any 2017 però sí que volien que això sí que quedés reflectit d’alguna manera en l’import que els municipis hem de pagar en tant de la recollida es faci bé o no, en el benentès de que si nosaltres som un municipi que recullin bé i reciclem bé, s'hauria de veure beneficiat alhora de de pagar també, i això podria repercutir evidentment sobre el tema de la taxa de recollida residus. Estan treballant em consta que des de Mancomunitat estan treballant en aquest sentit i pel que vaig parlar la setmana passada amb el gerent anava en aquesta línia, el que passa és que encara no ens han dit com ho duran a terme i com anirà tot plegat, perquè com sabeu la recollida residus es fa des de mancomunitat i en aquest sentit doncs entenem que sempre tot allò que comporti la tendència a minimitzar el residu i alhora aquest residu que sigui ben reciclat dons això hauria de repercutir en la ciutadania, en aquest sentit anirem treballant amb la Manco per veure com es pot anar fent. El porta a porta és una qüestió si que hem parlat moltes vegades però té certa complicació, i en aquest sentit doncs no s'ha de valorar bé. Estem oberts a poder-ho parlar i a valorar-ho a través de la Manco si això seria viable o no. Pel que fa als temes de la bonificació de vehicles, que siguin més beneficiosos pel medi ambient, l’any passat ja vam fer una reducció, seria una proposta continuar amb aquesta reducció, en tot cas de cara a l’exercici vinent es podria proposar, també dir-vos que la liquidació, com dèieu que se us ha donat tots els números amb el resultat final, aquest desglosse sí que hi és en el tancament

del 2015, en el 2016 encara estem en període de voluntària, no s’ha acabat la voluntària del 2016 encara,

La Sra. Secretària: La informació de l’IAE que tenim nosaltres és el padró, i el padró no ens el donen, el padró te’l donen en suport pdf, jo el vaig comprovar l’altre dia i certament es fa difícil sobretot poder encabir quines són les empreses i per quin concepte tributen, perquè hauries de mirar-les una a una per saber que s’està tributant, jo vaig fer una prova i en el padró la informació no et surt tota, tu no pots saber quin coeficient està aplicant en relació per exemple a la seva facturació, al podró tu no pots veure-ho, sí que veus el coeficient de situació, inicialment recordo que inicialment el coeficient de situació més alts són tots aquests espais de zones industrials, i tenint en compte que només factures les empreses a partir d’1.000.000 d’euros se suposa que són la majoria que estan als polígons les que efectivament realment arriben a aquestes facturacions, i no els comerços que estan més arrelats al municipi que no arriben a facturar per IAE.

La Sra. Alcaldessa Imma Ferret: D'altra banda el que proposàveu també el tema de l'aplicació dels coeficients relacionats amb segons quins carrers, sobretot pel que fa l’IAE, hi ha una distribució de carrers i és d'aplicació, bàsicament s'ha distribuït, pel que fa a la zona industrial i després hi ha la zona urbana, la zona urbana també és zona urbana Muscarola, Sardinyola i la Rovira, es pot mirar aquesta distribució com s’ha fet i com s’aplica, però en principi es va revisar des de serveis tècnics i es va creure convenient fer aquestes tres categories, si no recordo malament, però sempre és revisable. Pel que fa al tema de la bonificació del 50% en instal.lacions de sistemes solars i de sistemes elèctrics que tinguin cura del medi ambient, sí que és cert que podria haver-hi aquesta bonificació i que es podria mirar d’estudiar de cara a propers exercicis, crec que seria una de les qüestions bonificar que contempla la llei i això es podria mirar. El que sí que s’aplica és la bonificació a famílies nombroses i monoparentals amb un coeficient de renda mínima i que sí que és d'aplicació ja, crec que ho vam recollir en aquest exercici i això si que ho contempla.

La Sra. Secretària: En el cas de l’IBI l’ajuntament no pot disposar de les bonificacions possibles i el que sí que diu la llei és la de famílies nombroses, i és la que l’ajuntament ha recollit i vinculada a un tipus de valor cadastral, per tant, qualsevol tipus d’establiment de bonificació no seria una bonificació pròpiament dit de l’impost sino que seria en línia de subvencions, que és el que fan altres ajuntaments, com sabeu l’Ajuntament de Barcelona o d’Hospitalet fan el que són línies de subvencions.

El Sr. Jordi Salguero del grup PA-CUP: És aquest el motiu pel qual voldríem demanar que es fessin les subvencions lligades, més que res la subvencions concretes d’això,

La Sra. Alcaldessa Imma Ferret: N’hi ha, crec que n’hi ha d’aplicació.

El Sr. Jordi Salguero del grup PA-CUP: No les estic qüestionant, només dic que quan aprovem les ordenances poguéssim aprovar les subvencions relacionades.

La Sra. Alcaldessa Imma Ferret: És una feina a treballar i si es pot fet de cara a altres exercicis, sé que altres municipis ho estan fent així, i seria una proposta a estudiar.

El Sr. J. Oriol Torrents del grup PSC: Bé el nostre grup portem a aprovació aquestes ordenances fiscals per al 2017 en les que s’ha aplicat uns canvis sobretot a nivell normatiu per adequar- la a la nova legislació, com s'ha comentat és el vuitè any consecutiu que no s'aplica cap cap pujada sinó més aviat el contrari, aplicant descomptes, bonificacions i com s’ha comentat el que no es pot fer a vegades amb descomptes o bonificacions doncs es fa en via de subvencions. També aquest any s’aplica un ajornament, que fins ara només s’aplicava als que estaven domiciliats, dons ara s’aplica un ajornament si ho soliciten dintre del mateix exercici sense cap recàrrec i sempre que es demani en el temps que toca, que no treballa s’hagi acaba ja el període. El tema del que hem comentat tots també, el tema del vending al carrer, que fa referència no aquestes màquines de boles, sinó tipus com caixer automàtic, o com podria ser unes màquines de vending d’aquestes expenedores de coca cola o d’algun tipus de producte que estiguessin façana, fa referència aquest tipus de vending. Bé el que s’ha volgut en general és endreçar, s’ha mantingut les mateixes taxes, els mateixos tipus que hi havia dels anys anteriors i en tot cas agrair la aquestes aportacions que heu fet els grups i que anem parlant i anem valorant si algunes es poden tenir en compte de cara a l’any que ve.

La Sra. Alcaldessa Imma Ferret: Si no hi ha cap aportació més procediríem a la votació d’aquest punt.

|  |  |  |
| --- | --- | --- |
| El | Sr. Josep Arasa del grup ERC: Nosaltres proposem que ha | que |
| ha | hagut unes aportacions de cada grup, unes modificacions | que |

es votin cada una d’elles, a propòsit de que aquestes

aportacions es tinguin en consideració.

La Sra. Alcaldessa Imma Ferret: Bé, crec que el portantveu del grup dels socialistes ho ha explicat, entenem que aquesta és la proposta que portem des de l’equip de govern al plenari, i en tot cas aquestes aportacions en podríem parlar, però de cara a l’exercici vinent, perquè tenim elaborades aquestes ordenances i entenem que la proposta que en fem és la que volent aportar al plenari avui.

El Sr. Josep Arasa del grup ERC: Es a dir, l’aportació que ha fet Convergència, l’aportació que ha fet la CUP i l’aportació que hem fet nosaltres no es posen en consideració, tant sols es

posen en consideració les aportacions que ha fet el Partit

Socialista, això és el que se’ns està dient?

La Sra. Alcaldessa Imma Ferret: Es posen en consideració en tant que es treballaran per un proper exercici.

El Sr. Josep Arasa del grup ERC: No es permet la votació oberta de tots o de cada una de les aportacions que els diferents grups han fet, tant sols les aportacions que ha fet el Partit Socialista, és això concretament.

La Sra. Alcaldessa Imma Ferret: No.

El Sr. Josep Arasa del grup ERC: Se’ns deixarà votar, doncs?

La Sra. Alcaldessa Imma Ferret: L’aportació de les ordenances es voten en el seu complert.

El Sr. Josep Arasa del grup ERC: Una concepció democràtica, ho veig.

La Sra. Alcaldessa Imma Ferret: Sempre s’ha fet així i crec que la llei ho preveu així, en tot cas procediríem a la votació del que són les ordenances fiscals per aquest any 2017.

El Sr. Joan B. Rubio del grup CIU: Jo des de Convergència votaré que no perquè en aquest punt com que no s’està d’acord, jo no puc votar als altres, si tot va en conjunt, si es pogués votar a part, votaria això i als altres votaria que sí, perquè em semblen que estan bastant correctes, però si s’ha de votar en conjunt votaré que no.

El Sr. Josep Arasa del grup ERC: Votarem evidentment que no ja que no ens deixen ni tant sols la possibilitat de votar les nostres aportacions i les dels altres grups.

El Sr. Jordi Salguero del grup PA-CUP: A nosaltres també ens agradaria poder votar una per una i votem que no.

El Sr. J. Oriol Torrents del grup PSC: El nostre grup votarà a favor a aquestes ordenances fiscals per al 2017.

**Votació**

**La proposta d’acord és aprovada** **per MAJORIA ABSOLUTA** amb 8 vots a favor (8 regidors del grup PSC), i 5 vots en contra (2 del grup PA-CUP , 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

**3.- APROVACIÓ CONVENI AMB EL CONSELL COMARCAL DE L’ALT PENEDÈS PER LA PRESTACIÓ DE SUPORT EN MATÈRIA DE JOVENTUT 2017.**

Des de l’any 2001 el Consell Comarcal va posar en marxa el projecte anomenat “Dinamo”, de suport al Desenvolupament de Polítiques Locals de Joventut, que ha estat revisat i reelaborat al gener de 2004, al juliol de 2005, a l’octubre de 2007, al setembre del 2011 i durant el 2015.

Vist el conveni de col.laboració entre el CONSELL COMARCAL DE L’ALT PENEDÈS i L’AJUNTAMENT DE SANTA MARGARIDA I ELS MONJOS, el qual té com a objecte regular la col.laboració en relació a l’assistència i cooperació que ha de prestar el Consell Comarcal de l’Alt Penedès als ajuntaments de la comarca per a la gestió dels serveis de suport en matèria de joventut, per a desenvolupar i enriquir les actuacions en matèria de joventut en l’àmbit de la planificació estratègica del PIECJ i del Pla Local de Joventut.

Atès que mitjançant aquest conveni l’Ajuntament de Santa Margarida i els Monjos es compromet a assumir el cost d’aquests serveis i del personal al desenvolupament d’aquests en funció del nombre d’habitants del municipi, per tal d’afavorir l’equilibri territorial i la cohesió social de la comarca, amb un import de 2.200 € anuals, pagant el 50% d’aquest import durant el mes de març i el 50% restant durant el mes de juny.

Atès que existeix consignació pressupostària suficient a l’aplicació pressupostària número 3372.255 (Aportació Consell Comarcal (joventut)) del pressupost vigent per a 2017.

La Junta de Govern Local acorda per unanimitat dels assistents:

**Primer.- Aprovar** el conveni de col.laboració entre el CONSELL COMARCAL DE L’ALT PENEDÈS i L’AJUNTAMENT DE SANTA MARGARIDA I ELS MONJOS, el qual té com a regular la col.laboració en relació a l’assistència i cooperació que ha de prestar el Consell Comarcal de l’Alt Penedès als ajuntaments de la comarca per a la gestió dels serveis de suport en matèria de joventut, per a desenvolupar i enriquir les actuacions en matèria de joventut en l’àmbit de la planificació estratègica del PIECJ i del Pla Local de Joventut.

**Segon.- Aprovar** la despesa de 2.200 € en concepte de cost anual programes comarcals de joventut compartits, imputant la despesa a l’aplicació pressupostària número 3372.255 (Aportació Consell Comarcal (joventut)) del pressupost vigent per a 2017, condicionat a l’existència de crèdit en el pressupost de 2017.

**Tercer.-** Comprometre’ns a portar a terme les actuacions previstes en aquest conveni.

**Quart.- Facultar** a la Sra. Alcaldessa per a la signatura d’aquest conveni.

**Cinquè.- Notificar** formalment l’aprovació d’aquest conveni.

**CONVENI DE COL·LABORACIÓ ENTRE EL CONSELL COMARCAL DE L’ALT PENEDÈS I L’AJUNTAMENT DE SANTA MARGARIDA I ELS MONJOS PER A LA**

**PRESTACIÓ DE SUPORT EN MATÈRIA DE JOVENTUT ALS AJUNTAMENTS DE L’ALT PENEDÈS 2017**

Vilafranca del Penedès, de de 201

◦

▪

**REUNITS**

D’una banda, el President, senyor Francesc Olivella i Pastallé, el qual actua en nom i representació del **CONSELL COMARCAL DE L’ALT PENEDÈS**, en ús de les facultats de representació concedides per l’article 13 del Decret Legislatiu 4/2003, de 4 de novembre, pel qual s’aprova el text refós de la Llei de l’Organització Comarcal de Catalunya, i les expressament facultades per la Junta de Govern en sessió de de de

201 .

De l’altra, l’Alcalde, senyor , el qual actua en nom i representació de **L’AJUNTAMENT DE** (Alt Penedès) en ús de les facultats de representació concedides per l’article 53 del Decret Legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya.

Ambdós es reconeixen en plena capacitat per subscriure el present conveni marc de col·laboració i

▪

▪ **EXPOSEN**

I- Que el Consell Comarcal de l’Alt Penedès té entre les seves finalitats la de desenvolupar les directrius del Protocol d’intervenció Estratègica Comarcal de Joventut PIECJ i el Pla Nacional de Joventut de Catalunya, en el marc de la Llei de Joventut, per la qual cosa ve donant suport a l’acció municipal i al desplegament dels plans locals de joventut com a instruments de planificació estratègica. Des de l’any 2001 el Consell Comarcal va posar en marxa el projecte anomenat “Dinamo”, de suport al Desenvolupament de Polítiques Locals de Joventut, que ha estat revisat i reelaborat al gener de 2004, al juliol de 2005, a l’octubre de 2007, al setembre de 2011 I durant el 2015, que ha consistit en:

• Possibilitar que actualment molts municipis tinguin la seva pròpia Regidoria de Joventut, amb línies d'actuació específiques adreçades a les persones joves.

• Oferir els serveis consistents en un conjunt d’actuacions dirigides a informar i orientar a les persones joves dins del programa de gestió i dinamització juvenil.

• Promoure l’emancipació de les persones joves (amb un seguit de propostes sobre salut, habitatge, ocupació i informació).

II- Que el Consell Comarcal de l’Alt Penedès creu del tot imprescindible seguir promovent la col·laboració, coordinació i treball conjunt amb tots els ajuntaments de la comarca en matèria de joventut per tal d’optimitzar els recursos per aconseguir uns millors resultats globals, afavorint així unes intervencions més eficients, tot fent efectius els principis de proximitat al ciutadà, i afavorir l’equilibri territorial de la comarca.

III- Que la Llei 33/2010, d’1 d’octubre, de polítiques de joventut estableix, entre les seves prioritats, la d’afavorir les oportunitats d’emancipació dels joves, per la qual cosa, aquest Consell Comarcal, a través del seu Servei de Joventut, ha de vetllar perquè en els municipis del seu àmbit territorial es duguin a terme, amb nivells de qualitat homogenis, els serveis i les activitats complementàries en matèria de joventut dels ajuntaments.

IV- Que aquest Consell Comarcal, a través del seu Servei de Joventut, vol potenciar el servei d’informació i orientació per a joves, a la vegada que continuarà atenent a les persones joves amb totes les necessitats individuals i col·lectives que comporta la condició de ser jove. El repte es basa en oferir a les persones joves els serveis d’informació, i orientar-los, en base a l’ús de la informació com a camí al coneixement i com a protagonistes del procés, en la presa de decisions i que se’ls puguin facilitar experiències constructives en el seu procés d'emancipació.

V- Que la Llei 33/2010, d’1 d’octubre, de polítiques de joventut estableix que els municipis poden dur a terme les actuacions complementàries en matèria de joventut següents:

a) Elaborar plans locals en matèria de polítiques de joventut, amb l’assessorament, si ho requereixen, de l’Agència Catalana de la Joventut.

b) Detectar i estudiar les necessitats en matèria de joventut dins llur àmbit territorial.

c) Promoure l’emancipació de les persones joves en llur àmbit territorial i d’acord amb llur marc competencial.

d) Afavorir la participació juvenil en la vida política, social, econòmica, educativa i cultural de llur municipi.

e) Afavorir i promoure l’associacionisme juvenil i la creació de

consells locals de joventut en l’àmbit territorial del municipi.

f) Crear i gestionar els serveis necessaris per a l’execució de les polítiques de joventut dins el municipi.

g) Gestionar les polítiques de joventut com a conseqüència de

|  |  |  |  |
| --- | --- | --- | --- |
| convenis i d’altres instruments | de col·laboració | que, | amb |
| aquesta finalitat, subscriguin amb | la Generalitat. |  |  |

VI- Que des de l’any 2001 que el Consell Comarcal va posar en marxa el projecte de suport al Desenvolupament de Polítiques Locals de Joventut, anomenat Dinamo, es pretén fer efectiu el principi de més proximitat al ciutadà, i afavorir l’equilibri territorial de la comarca, així com el desplegament territorial comarcal: el Protocol d’Intervenció Estratègica Comarcal en Joventut PIECJ, com a instrument de planificació estratègica.

VII- Que es fa necessari actualitzar les relacions en matèria de joventut amb els ajuntaments interessats, regulades mitjançant convenis de col·laboració per al desenvolupament de les seves polítiques locals de joventut i, de conformitat amb tot l’exposat.

VIII- Que es creu del tot imprescindible promoure la col·laboració, coordinació i treball conjunt de tots els ajuntaments de la comarca en matèria de joventut per tal de rentabilitzar els recursos i aconseguir uns millors resultats globals, afavorint unes intervencions més eficients i eficaces.

IX- Que el Consell Comarcal de l’Alt Penedès té com a finalitat donar suport a l’acció municipal i al desplegament dels plans local de joventut com a instruments de planificació estratègica.

X- Que aquest conveni es dotarà amb els recursos provinents dels pressupostos de totes les parts implicades, sense perjudici de les actuacions finançades per altres administracions i/o amb la col·laboració de la iniciativa social.

XI- Que l’ajuntament està interessat en el desenvolupament de les seves polítiques locals de joventut mitjançant el suport del Servei de Joventut del Consell Comarcal de l'Alt Penedès que es regula mitjançant el present conveni.

XII- Que la Junta de Govern de 31 de juliol de 2014, va aprovar el conveni marc.

XIII- Que amb la signatura d’aquest conveni s’entenen extingits els anteriors convenis signats.

Atesos els expositius anteriors, i per tal de formalitzar aquest document, les parts signatàries convenen signar-lo en els termes següents,

**PACTES Primer.- Objecte**

El present conveni té per objecte regular la col·laboració de les parts signatàries en relació a l’assistència i cooperació que ha de prestar el Consell Comarcal de l’Alt Penedès (en endavant CCAP), als Ajuntaments de la comarca (en endavant Ajuntament) per a prestar suport en matèria de joventut, per a desenvolupar i enriquir les actuacions en matèria de joventut en l’àmbit de la planificació estratègica del PIECJ i del Pla Local de Joventut.

Les actuacions es concreten:

**A) Programes comarcals de joventut compartits** (Annex I)

Per tal donar suport als ajuntaments de la comarca a l’hora de desenvolupar i enriquir les seves actuacions, en matèria de joventut, i també de potenciar l’eficiència i l’eficàcia en el desenvolupament de programes i serveis compartits, d’interès comarcal, que resulten difícils d’abordar a nivell municipal.

**B) Professionals de joventut compartits** (Annex II)

Per tal de facilitar als ajuntaments la creació, manteniment i ampliació de l’estructura professional que faci possible l’existència del servei municipal de joventut, similar o l’ampliació, millora o creació de línies de treball específiques o especialitzades adreçades a la creació d’oportunitats de les persones joves. Aquesta modalitat inclou la modalitat de programes comarcals compartits que desenvoluparà el tècnic/a o dinamitzador/a de joventut compartida.

El Consell Comarcal, en base als principis de proximitat a la ciutadania, participació i eficàcia, ofereix als ajuntaments aquestes dues vies com a instrument de suport en matèria de joventut, de caràcter flexible i compatibles entre elles, que tenen l’objectiu de donar cabuda a les diferents necessitats municipals.

**Segon.- Finalitat**

La finalitat és establir polítiques de joventut a la comarca, estables, coherents, eficaces i realistes, en el marc de la Llei

33/2010, d’1 d’octubre, de Polítiques de joventut i les

directrius del Pla Nacional de Joventut, a l’efecte de generar i

posar de manifest oportunitats per l’emancipació i desenvolupament personal de la població jove i per afavorir unes intervencions públiques més eficaces i de la màxima qualitat en

l’àmbit dels serveis a la joventut.

**Tercer.- Tria d’una opció i cost**

L’ajuntament tria l’opció segons els annexes que s’acompanyen i es concreta en:

**ANNEX I PROFESSIONALS DE JOVENTUT COMPARTITS**

El cost que li correspon sufragar segons els annexes que s’acompanyen i es concreta en: 2.200 € anuals (any 2017).

**Quart.- Compromisos a assumir per les parts**

El Consell Comarcal de l’Alt Penedès es compromet a:

 Prestar orientació tècnica específica a l’ajuntament pel desenvolupament de les polítiques de joventut municipals.

 Valorar les necessitats formatives dels tècnics locals de

joventut i a donar-hi una resposta adient en funció de les seves possibilitats per cada anualitat.

 Revisar anualment les vies de suport als municipis en matèria de joventut per tal d’adaptar-les a les circumstàncies econòmiques i legals, així com a les necessitats de les persones joves (conegudes per nous estudis, processos participatius o anàlisis i informes tècnics i aportacions dels professionals de la comarca o d’altres àmbits) i a les necessitats dels ajuntaments. Aquesta adaptació es farà en la mesura que siguin possibles tècnica i econòmicament.

 Crear i adaptar LES VIES DE SUPORT ALS MUNICIPIS EN MATÈRIA DE JOVENTUT, així com facilitar i establir el desenvolupament municipal dels programes, serveis i professionals comarcals compartits.

 Facilitar el treball en xarxa entre els diferents municipis.

 Fer-se càrrec de la diferència econòmica entre els costos reals dels programes, serveis i personal necessaris per al desenvolupament d’aquest conveni i el cost que s’estableix per cada ajuntament.

 Garantir les eines per recollir dades referents als

resultats obtinguts a nivell municipal atenent a l’execució de les activitats, serveis i programes del present conveni, a nivell municipal i produir una memòria d’avaluació.

 Facilitar a l’ajuntament la personalització de la publicitat quan així es consideri adient.

L’Ajuntament es compromet a:

 Autoritzar la cessió dels espais municipals necessaris.

 Assumir el cost d’aquests serveis i del personal per al desenvolupament d’aquests en funció del nombre d’habitants del municipi, per tal d’afavorir l’equilibri territorial i la cohesió social de la comarca.

 Satisfer el pagament en dues parts del 50% del total, una durant el mes de març i, l’altra, el mes de juny de cada any.

 Facilitar totes les gestions i dades necessàries per al

desenvolupament òptim del present conveni. És responsabilitat de l’Ajuntament facilitar el desenvolupament dels serveis compartits. En aquest sentit el Consell Comarcal declina tota responsabilitat si l’ajuntament no fa ús dels serveis oferts en el present conveni o no possibilita al Servei Comarcal de Joventut allò necessari i establert a les diferents condicions d’execució dels programes, serveis i activitats del conveni.

 Garantir la recollida de dades referents als resultats de les activitats i serveis derivats del present conveni portats a terme al seu municipi per tal de possibilitar l’avaluació i seguiment de l’execució dels serveis compartits al municipi i a la comarca amb la finalitat de corregir, millorar i adaptar els continguts del present conveni.

 Presentar al Consell Comarcal el Pla Local de Joventut o document similar i comunicar una relació del projectes adreçats a joves que es presentin a altres institucions per l’obtenció de suport econòmic o tècnic, per tal de facilitar i adaptar millor el suport i assessorament que el Consell Comarcal adreci a l’ajuntament. Amb tota la informació es constituirà un fons tècnic documental de bones pràctiques i experiències municipals per afavorir el coneixement tècnic dels professionals de la comarca.

 Cedir un joc de claus dels espais municipals on es prestin els serveis el personal de l’empresa adjudicatària. En aquest sentit, l’empresa haurà de disposar de còpies de les claus dels diferents equipaments municipals, prèvia autorització per part dels diferents ajuntaments, per tal de garantir l’accés als equipaments en cas de baixa i/o substitució, així com vetllar per la recuperació de les claus quan alguna de les persones deixi de prestar el servei. Les claus es podran guardar al Servei Comarcal de Joventut per tal de facilitar-ne la recollida en cas de baixa i/o substitució

Ambdues administracions es comprometen a:

 Compartir les demandes i les necessitats de la població juvenil per determinar quines podrien tenir una millor resposta amb un treball coordinat, amb l’objectiu que les demandes municipals compartides entre més d’un municipi puguin rebre solucions a nivell comarcal.

les polítiques locals de joventut i la política comarcal de joventut i el cost econòmic de determinats projectes que pel seu cost i/o la seva complexitat siguin difícils de desenvolupar per una sola administració local.

 Potenciar la marca “DINAMO” i el seu respectiu logotip com a marca de referència pels joves en les activitats i serveis que es facin en coordinació, en tot el material divulgatiu que s’editi en aquest marc, i en les convocatòries públiques i invitacions referents a les activitats.

 Fer constar expressament, en un lloc visible i preferent, els seus respectius logotips: el del Servei Comarcal de Joventut del Consell Comarcal de l’Alt Penedès i el de l’ajuntament. Sempre que ambdues parts ho considerin oportú, els logotips oficials, podran ser substituïts pel nom de les entitats en format de text.

**Cinquè.- Seguiment**

Es constituirà una taula tècnica comarcal de joventut, formada per la responsable tècnica del Servei Comarcal de Joventut i pels tècnics/ques o altres agents professionals de joventut locals.

Aquesta comissió es reunirà, com a mínim, un cop al mes, amb la finalitat de revisar programar i avaluar les accions previstes. Les reunions es convocaran el primer dijous de cada mes.

També es constituirà una taula política comarcal de joventut, que es convocarà des del Consell Comarcal de l’Alt Penedès que es reunirà anualment, i que es trobarà integrada pels membres següents:

 El/la conseller/a de Joventut del Consell Comarcal.

 Els regidors i les regidores de Joventut dels ajuntaments en conveni (podran assistir acompanyats dels seus

tècnics).

 La responsable tècnica del Servei Comarcal de joventut o

un altre tècnic.

 Un/a administratiu/iva del Consell Comarcal que exercirà les funcions de secretari/ària.

La taula política comarcal de joventut es reunirà amb la missió d’avaluar i millorar els programes i serveis que ofereix del present conveni.

**Sisè.- Vigència**

La relació que s’estableix en virtut d’aquest conveni s’inicia en la data de la seva signatura amb efectes de 2 de gener del

fefaent d’alguna de les parts, amb tres mesos d’antelació als mesos de juny i desembre.

A l’efecte de garantir la qualitat del servei i el compliment del contracte amb l’empresa adjudicatària, evitant continues modificacions contractuals, s’estableix que els fluxos d’altes i baixes dels ajuntaments només es produiran en períodes determinats, com són el mes de juny i desembre de cada any. Per la qual cosa, les adhesions i les denúncies al present conveni es durant a terme per períodes semestrals.

**Setè.- Protecció de dades de caràcter personal**

Les parts signants estan obligades al compliment del que estableix la Llei Orgànica 15/1999, de 13 de desembre, de Protecció de Dades de Caràcter Personal (arts. 11.5 i 21), i en aquest sentit, es podran tractar les dades personals facilitades per a la realització de les activitats objecte del present conveni en els termes que en ell s’estableixen i d'acord amb les instruccions facilitades pels responsables del seu seguiment.

També es comprometen a no aplicar ni utilitzar les esmentades dades personals per a una finalitat diferent que no sigui la prestació del servei objecte del conveni i a establir les mesures de seguretat de naturalesa tècnica i organitzativa necessàries per garantir la seguretat de les dades personals i evitar la seva alteració, tractament o accés no autoritzat d'acord amb el que estableix el Reial Decret 1720/2007, de 21 de desembre, pel qual s’aprova el Reglament de Mesures de Seguretat de Fitxers que contenen dades personals, en el nivell que li correspongui.

L’ajuntament i el personal designat per al desenvolupament d’aquest conveni atendran en tot moment les indicacions de la tècnica responsable del Servei Comarcal de Joventut pel que fa a l’aplicació de la Llei Orgànica 15/1999, especialment pel que fa referència a fer arribar la informació adequada als usuaris.

El Consell Comarcal de l’Alt Penedès es compromet a oferir als usuaris la possibilitat, respecte a aquestes dades, d’exercir els drets d’accés, cancel·lació i oposició en els termes establerts a la Llei.

**Vuitè.- Modificacions**

Les modificacions del conveni que es puguin produir, seran acordades pels òrgans competents de cada entitat signant, i comunicades recíprocament per a la seva efectivitat.

**Novè.- Extinció**

Són causes d’extinció del conveni les següents:

1. Compliment del termini.

2. La no realització del seu objecte.

3. L’incompliment de les obligacions que se’n deriven.

4. L’avinença de les parts signatàries.

5. La impossibilitat de fer front a les obligacions que dimanen del conveni.

6. Les altres que legalment procedeixin.

◦

◦ **Desè.- Jurisdicció**

Les qüestions litigioses que puguin sorgir en la interpretació i compliment del conveni seran resoltes per acord de les parts i a falta d’aquest es podran sotmetre a la jurisdicció contenciosa administrativa.

I, amb prova de conformitat, signen per duplicat aquest document al lloc i en la data esmentats en l’encapçalament.

Francesc Olivella Pastallé

Consell Comarcal de l’Alt

Penedès

Ajuntament de

**ANNEX I**

**1 PROGRAMES COMARCALS DE JOVENTUT COMPARTITS**

Aquests programes són els que actualment recull el Protocol d’Intervenció Estratègica Comarcal en Joventut PIECJ, elaborat a partir dels resultats de la Taula política comarcal de l’Alt Penedès celebrada a Vilafranca del Penedès, el passat 21 de novembre de 2013, en el marc del Pla Nacional de Joventut de Catalunya i el marc de la Llei de Polítiques de Joventut.

Els programes i projectes s’aniran actualitzant a través de les línies que s’estableixin a la Taula política comarcal de joventut a nivell de línies estratègiques i a partir de la Taula tècnica comarcal de joventut a nivell de serveis, programes i projectes mancomunats d’interès comarcal en matèria de joventut.

*1.1 Promoció de l’ocupabilitat Juvenil (continuació FORMA’T)* Programa per fomentar l’ocupabilitat juvenil obert a les persones joves que no treballen ni estudien. El projecte forma als participants en un ofici o diversos oficis mitjançant una

formació per competències. Es prioritzarà aquells joves en situació d’atur, baixa qualificació i que no s’estiguin formant; en definitiva, aquells joves de la comarca que tenen més dificultats per accedir al mercat laboral, especialment els que resideixen als municipis que tenen signat un conveni en matèria de joventut amb el Consell Comarcal de l’Alt Penedès.

*1.2 Derivació de joves i seguiment tècnic dels projectes del Servei de Desenvolupament i Ocupació comarcal: Joves per l’ocupació i Fem ocupació per a joves.*

Un dels objectius del Servei d’Ocupació de Catalunya (SOC) i del Consell Comarcal de l’Alt Penedès és millorar l’ocupabilitat de les persones joves i atendre les necessitats reals de les empreses. Bàsicament mitjançant els programes Joves per l’Ocupació, Fem Ocupació per a Joves i les derivacions des dels serveis tècnics municipals als serveis comarcals responsables d’aquests projectes d’interès juvenil.

*1.3 Derivació de joves i seguiment tècnic de la Borsa d’habitatge de lloguer de l’Alt Penedès*

El Servei d'Habitatge del Consell Comarcal de l'Alt Penedès, vol facilitar l'accés a l'habitatge de lloguer i per aquest motiu va posar en marxa a l'any 2005 la borsa d'habitatges. Oferir un primer nivell d’atenció municipal de la borsa comarcal i les pertinents derivacions a la borsa d’habitatge comarcal així com la informació relativa als ajuts d’interès juvenil.

*1.4 Protocols d’informació i serveis d’orientació comarcal per afavorir l’emancipació de les persones joves, en els àmbits següents: educatiu, laboral, drogodependències, habitatge, salut, adolescència en risc i violència masclista*

Des de la Taula tècnica comarcal de joventut s’han elaborat conjuntament aquests protocols per tal de millorar i unificar l’atenció des dels municipis i la derivació als serveis especialitzats de les persones joves de la comarca per tal de facilitar-ne la seva emancipació. S’oferirà un model comú d’orientació, assessorament i acompanyament en temes d’emancipació juvenil (educació, laboral, drogodependències, habitatge, salut, adolescència en risc i violència masclista), per tal de promoure l’atenció pròxima i territorialitzada de les persones joves de la comarca des dels seus municipis.

*1.5 Assessoria acadèmica comarcal.*

El projecte vol comptar amb una Assessoria acadèmica comarcal especialitzada en joventut i compartida entre els diferents ajuntaments de la comarca, formada per un/a professional especialitzat en l’orientació formativa i acadèmica. Aquesta assessoria serà d’un mínim de 3 hores setmanals i tot i que atendrà a la població jove al Consell Comarcal de l’Alt Penedès, també realitzarà accions decentralitzades als ajuntaments en

conveni en funció de la demanda que hi hagi a nivell municipal.

*1.6 Suport als instituts d’educació secundària: xerrades i coordinació amb els PIDCE’s.*

El Programa delegats/ades en 3D, és un programa de l’Agència Catalana de la Joventut que pretén fomentar la cultura de la participació als centres educatius mitjançant el desenvolupament d’un projecte concret escollit pel mateix alumnat i implantat de manera participativa. D’altra banda s’ofereixen tallers per les trobades de delegats/ades i corresponsals dels IES de l’Alt Penedès. També s’ofereix un paquet de xerrades d’orientació acadèmica, especialment dirigides als estudiants de 4t d’ESO i una major coordinació entre els PIDCE’S per tal que disposin de més informació d’interès comarcal. Un altre objectiu és que les persones joves que estudien als IES de la comarca rebin informació d’interès juvenils, tant dels serveis i activitats als que poden accedir des dels seus municipis com a nivell comarcal, donat que als IES hi van joves de tots els municipis de la comarca. D’altra banda, des de la tasca que es faci des dels IES s’adreçarà a les persones joves a la Xarxa d’equipaments municipals de joventut i d’Aules d’estudi, específicament dels ajuntaments en conveni en matèria de joventut, per tal que acompanyin i assessorin a les persones joves de forma descentralitzada i territorialitzada.

*1.7 Pla comarcal de drogues. Efecte D. Coordinat conjuntament amb el Servei de Benestar Social del CCAP*

Implementació del Pla de Drogues aprovat el juliol de 2010 entre

21 municipis de l'Alt Penedès, el Consell Comarcal i el CAS Drogodependències de la Mancomunitat Penedès Garraf a través d'un conveni de col·laboració. Acollir-se al Pla Comarcal de Drogues no implica cap cost i si que comporta diversos avantatges d’acció conjunta en matèria de consum a nivell comarcal.

*1.8 Jornada de drogues de l’Alt Penedès. Coorganitzada des del Pla Comarcal de Drogues i els plans locals de drogues de Vilafranca del Penedès i Sant Sadurní d’Anoia.*

Aquest projecte es ve desenvolupant des del 2011 i consisteix en una jornada formativa organitzada pel Pla de drogues de l’Alt Penedès, amb l’objectiu d’oferir als professionals un espai de reflexió i treball per tal de profunditzar en la intervenció davant consums problemàtics de drogues. Cada any acull més de

150 participants que treballen amb temes relacionats amb consum

i joves des de diferents àmbits.

*1.9 Punt mòbil de salut a les Festes Majors.*

Des del Servei Comarcal de Joventut de l’Alt Penedès, en el marc del projecte Dinamo, l’any 2004 es va crear un punt d’informació itinerant en matèria de Salut jove, en el marc de la Campanya de Salut del Servei, amb l’objectiu de treballar la prevenció i la reducció de riscos sobretot centrades en temes d’ús i abús de drogues, de la sexualitat i de la prevenció d’accidents de

trànsit. Aquest punt està format per un o dos agents de salut que fan accions informatives de prevenció en matèria de salut, especialment a les empalmades i altres espais d’oci nocturn de la comarca. Enguany el Punt mòbil de salut realitzarà gairebé una vintena d’actuacions als ajuntaments de la comarca en conveni en matèria de joventut.

*1.10 Projecte comarcal d’activitats formatives*

Des del Servei Comarcal de Joventut creiem que cal articular una proposta d'activitats socioculturals a nivell comarcal que promogui i faciliti que els ajuntaments amb els que tenim conveni pugui oferir activitats formatives, culturals i d'oci per a les persones joves per tal de millorar-ne la seva emprenedoria i ocupabilitat i millorar les seves perspectives d’inserció sociolaboral. Les activitats del programa estan obertes a totes les persones joves de la comarca però només els ajuntaments en conveni en matèria de joventut poden acollir-les.

*1.11 Projecte Catàleg d’activitats*

Té com a finalitat facilitar la programació de tota mena d’activitats (cursets, tallers, xerrades, seminaris, exposicions, etc.) als serveis municipals de joventut o similars aportant un recull d’activitats concretes i amb determinades característiques que seran de lliure programació per part dels ajuntaments i, que comptaran, en funció de la disponibilitat pressupostaria comarcal, d’un ajut econòmic per activitat programada i suport tècnic per la difusió i gestió. Projecte innovador que deixi enrere el mecanisme tradicional de programació d'activitats per a joves, afavorint un major contacte entre l’oferta i la demanda d'activitats mitjançant la sèrie de catàlegs, és a dir, propostes d’activitats i tallers. Es pot accedir a la borsa com a tallerista o bé accedir a la borsa d’activitats des del portal [www.dinamo.cat](http://www.dinamo.cat/). És realitza en col·laboració amb el Servei de Cultura del CCAP. Actualment el Catàleg d’Activitats del Consell Comarcal compta amb més de 150 activitats.

*1.12 Portal* [*www.treballateca.com*](http://www.treballateca.com/)

Amb la finalitat de compartir una eina que permet afegir un servei als joves de les nostres poblacions que busquen feina i d’altra banda a les empreses del nostre territori en la recerca de candidats (cosa normalment complicada), el Consell Comarcal de l’Alt Penedès va creure adient permetre l’ús compartit de la Treballateca. A banda del mecanisme del portal per posar en contacte les empreses amb les persones joves que busquen feina, també s’hi ha habilitat un taulell en el que es pengen ofertes des del Servei Comarcal de Joventut i també es pot fer des dels municipis. Actualment la treballateca té més de 200 ofertes de feina actives.

*1.13 Portal* [*www.dinamo.cat*](http://www.dinamo.cat/)*, xarxes socials (facebook, twiter...).*

*Aplicabilitat en mòbils 3G*

Amb la finalitat de comptar amb un portal web que aglutini tota la política comarcal de joventut es va desenvolupar el portal [www.dinamo.cat](http://www.dinamo.cat/), amb més de 1.400 usuaris/es registrades, que ofereix un clar servei als ajuntaments de la comarca i a les persones joves. La prestació de serveis on-line en matèria de política comarcal de joventut que es fa des del portal [www.dinamo.cat](http://www.dinamo.cat/) es reforça amb l’ús i la difusió a través de les xarxes socials, especialment Faceboock i Twitter; actualment amb més de 2.593 seguidors i seguidores.

*1.14 Xarxa d’equipaments juvenils comarcals*

En una comarca amb 27 municipis, molts d’ells formats per

diversos nuclis, creiem que és fonamental promoure la creació d’equipaments juvenils municipals i potenciar-ne la xarxa per tal que les persones joves de la comarca s’hi puguin adreçar. Actualment la xarxa està formada per 22 Equipaments municipals destinats a les persones joves de l’Alt Penedès mitjançant una política comarcal de joventut descentralitzada i territorialitzada que té com a objectiu atendre les necessitats de les persones joves de manera pròxima millorant la cohesió social de la comarca i tenint en compte les dificultats de mobilitat intracomarcals. El Consell Comarcal de l’Alt Penedès preparar publicitat per fer difusió de la Xarxa que es reparteix entre els diferents equipaments municipals i als IES de la comarca.

*1.15 Xarxa d’aules d’estudi comarcals*

Tenint en compte que des de fa dos anys els IES públics de la comarca fan jornada intensiva i que la majoria de persones joves de la comarca tenen totes les tardes “lliures”, tenint en compte també les dades de fracàs escolar de la comarca i de joves que no finalitzen l’Educació Secundària Obligatòria, valorem com a fonamental promoure l'èxit escolar entre els i les joves de la comarca. Per a fer-ho volem incidir en la minimització del fracàs escolar a la comarca mitjançant la creació d’una xarxa d’aules d’Estudi comarcal que s’habilitaran

|  |  |  |  |
| --- | --- | --- | --- |
| als diferents | equipaments municipals i | que | treballaran, |
| bàsicament des | de tres vies complementàries: |  |  |

- Promoure l’obertura i la utilització de l’Aula d’Estudi municipal per part de les persones joves del municipi en igualtat de condicions.

- Promoure la creació i/o millora d'una Aula d'estudi a cadascun dels equipaments juvenils municipals, que compti amb la possibilitat de rebre classes de reforç escolar per a joves que estiguin cursant l’ESO. Grups de reforç

escolar dirigit formats per entre sis i vuit joves.

- Integrar a l’espai de les Aules d’Estudi municipals tutories de reforç dirigit a obtenir el certificat de l’ESO. La figura seria la mateixa que la explicada anteriorment però centrada en donar suport als/les joves del municipi perquè puguin anar seguint l’ESO a través de l’Institut Obert de Catalunya (IOC), així doncs aquesta via estaria adreçada a persones que ja han "abandonat" l'IES.

Actualment hi ha 12 aules d’estudi a diferents municipis de la comarca i s’està treballant per l’obertura de diverses noves aules. El Consell Comarcal de l’Alt Penedès prepara publicitat per fer difusió de la Xarxa que es reparteix entre els diferents equipaments municipals i als IES de la comarca.

*1.16 Mou-te Penedès. Projecte Compartir cotxe Penedès a través de les xarxes socials (pot derivar en una app x mòbil)*

Projecte Compartir cotxe Penedès a través de les xarxes socials (pot derivar en una app x mòbil). El projecte mou-te Penedès, actualment compta amb un grup al Facebook per afavorir l'ús compartit del vehicle privat entre les persones joves de la comarca.

*1.17 Suport a les activitats d’estiu municipals*

Suport econòmic i material en el desenvolupament de les activitats d’estiu per a joves programades des dels municipis. Aquest suport vol fomentar les activitats educatives en el temps de lleure que ofereixin una oferta d’oci alternatiu per a les persones joves dels municipis de la comarca. Aquest suport estarà destinat exclusivament als ajuntaments amb conveni amb el Servei Comarcal de Joventut.

*1.18 Taula política comarcal de joventut*

És l’encarregada d’establir les línies estratègiques generals de les polítiques de joventut municipals i comarcals, quines són les prioritats a mancomunar i treballar conjuntament i fer-les arribar a la taula tècnica comarcal per tal que les desenvolupi a nivell tècnic. Reunions periòdiques per establir les directrius de la política de joventut comarcal i els seu desenvolupament als diferents municipis de la comarca.

*1.19 Taula tècnica comarcal de joventut*

L’Alt Penedès és una comarca amb en la que 23 dels 27 municipis tenen una població compresa entre els 500 i 5.000 habitants. Així la comarca que té més municipis de menys de 5.000 habitants, comparada amb la resta de comarques de l’Àmbit Metropolità, la qual cosa fa molt necessari el treball en xarxa i el compartir els recursos, fins i tots els dels professionals destinats a desenvolupar les polítiques de joventut municipals, donat que la majoria d’ajuntaments de la comarca no disposen de personal tècnic propi. Reunions mensuals de treball conjunt per la planificació, execució i avaluació tècnica de les polítiques de joventut comarcals i el seu desenvolupament als diferents municipis en conveni; segons les directrius marcades per la Taula política.

*1.20 Formació tècnica comarcal de joventut*

És objectiu de la Taula tècnica comarcal de joventut treballar

conjuntament els programes i projectes comarcals d’interès juvenil que es vagin incorporant al PIECJ 2014-2015 i altres que es considerin interessants a nivell comarcal i municipal, a

partir de les directrius de la Taula política comarcal de joventut i de les administracions supramunicipals i nacionals pertinents en matèria de joventut. Formacions a la comarca de l’Alt Penedès destinades als professionals de joventut per tal d’evitar que s’hagin de desplaçar a fora per formar-se.

*1.21 Taula d'emancipació i cohesió social per a joves*

Aquest projecte aglutina el treball iniciat amb les diferents taules i els diferents protocols que es desenvolupen des del Servei Comarcal de Joventut i la Taula tècnica comarcal de joventut per afavorir l’emancipació de les persones joves de la comarca. Pretén desenvolupar el treball en xarxa i interdisciplinar, des d’una visió juvenil, amb professionals de diferents àmbits: joventut, ocupació, educació, salut, habitatge, etc. per tal de dissenyar, col·laborar i promoure informacions, programes i serveis que tenen com a objectiu afavorir l’emancipació de les persones joves de la comarca i millorar el coneixement de la realitat juvenil que tenen les diferents administracions i els diferents professionals que d’una manera o una altra treballen amb persones joves. Treball en xarxa amb els diferents professionals i serveis que d’una manera o una altra treballen amb temes d’emancipació i cohesió social per a persones joves.

*1.22 Oficina Jove de l’Alt Penedès*

Les Oficines Joves són els nous equipaments de la Xarxa Nacional d’Emancipació Juvenil (XNEJ) on la gent jove trobarà tots els serveis necessaris per tal d’afavorir la construcció del propi projecte de vida. Dins d’aquesta Xarxa s’intenten integrar i

coordinar les diferents administracions, departaments,

|  |  |  |  |  |  |  |
| --- | --- | --- | --- | --- | --- | --- |
| institucions, | entitats | i | agents que | disposen | de | serveis |
| destinats a la | gent jove. |  |  |  |  |  |

Cada Oficina Jove coordina els serveis d’informació i assessorament juvenil del seu territori i és d’abast comarcal o, excepcionalment, supramunicipal en les ciutats majors de 50.000 habitants. Estan conveniades amb la Direcció General de Joventut i les administracions locals (Consells Comarcals i Ajuntaments), i tenen, entre altres funcions, la missió de difondre convocatòries d’ajuts, tràmits i recursos per trobar feina, cercar habitatge i resoldre els dubtes en salut. L’objectiu final de les oficines és que el jovent pugui trobar en una finestreta única la informació que necessita per resoldre tot el que necessita.

Es preveu la creació d’una Oficina Jove d’abast comarcal a l’Alt Penedès, coordinada pel Servei Comarcal de Joventut, i amb accions descentralitzades als ajuntaments de la comarca.

**2 COST DELS PROGRAMES COMARCALS COMPARTITS DE JOVENTUT (PACTE BÀSIC)**

2.1 Per municipis SENSE personal propi de joventut 1. COST:

• Municipis fins a 550 habitants: 400 € anuals

• Municipis de 551 a a 2.000 habitants: 650 € anuals

• Municipis de 2.001 a 4.000 habitants: 900 € anuals

• Municipis de 4.001 a 9.000 habitants: 1.200 € anuals

• Municipis de 9.001 a 15.000 habitants: 1.450 € anuals

• Municipis de 15.001 habitants en endavant: cost a determinar

2.2 Per municipis AMB personal propi de joventut. COST:

• Municipis fins a 550 habitants: 800 € anuals

• Municipis de 551 a 2.000 habitants: 1.200 € anuals

• Municipis fins a 2.000 habitants: 1.200 € anuals

• Municipis de 2.001 a 4.000 habitants: 1.700 € anuals

• Municipis de 4.001 a 9.000 habitants: 2.200 € anuals

• Municipis de 9.001 a 15.000 habitants: 2.700 € anuals

• Municipis de 15.001 habitants en endavant: cost a determinar

2.3 Per municipis SENSE personal propi de joventut 2. COST:

1 Es garantirà la col·laboració comarcal amb el projecte Fórmula jove i que el punt mòbil de salut vagi a tots els municipis de la comarca, a banda d’altres projectes comarcals.

2 Es garantirà la col·laboració comarcal amb el projecte Fórmula jove i que el punt mòbil de salut vagi a tots els municipis de la comarca, a banda d’altres projectes comarcals: xerrades acadèmiques als IES, publicitat Aules d’estudi i equipaments municipals de joventut, suport activitats d’estiu per a joves, etc.

**Intervencions**

La Sra. Esther Marmaneu del grup PSC: Hola bona tarda, el present conveni té per objecte regular la col.laboració en relació a l’assistència i cooperació que ha de prestar el Consell Comarcal de l’Alt Penedès als ajuntaments de la comarca, per a prestar suport en matèria de joventut per a desenvolupar i enriquir les actuacions en matèria de joventut en l’àmbit de la prestació estratègica del protocol d’intervenció estratègica comarcal i del Pla Local de Joventut. Les actuacions es concreten en dos punts que són programes comarcals de joventut compartits que són per donar suport a l’hora de desenvolupar i enriquir les seves actuacions i potenciar l’eficiència i l’eficàcia en el desenvolupament dels programes i serveis compartits i els professionals de joventut compartits, que és per facilitar la creació i el manteniment de l’ampliació de l’estructura professional del servei municipal de joventut i aquesta modalitat inclou la modalitat de programes comarcals compartits que desenvoluparà el tècnic o dinamitzadora de joventut compartida. El Consell Comarcal ofereix als ajuntaments aquestes dues vies com instrument de suport en matèria de joventut de caràcter flexible i compatible entre elles que tenen l’objectiu de donar cabuda en diferents necessitats municipals. La finalitat d’aquest conveni és establir polítiques de joventut en la comarca establerts, coherents, eficaces i realistes a l’efecte de generar i posar de manifest oportunitats per l’emancipació i el desenvolupament personal de la població jove i per afavorir unes intervencions publiques més eficaces i de màxima qualitat en l’àmbit dels serveis de joventut. Val a dir que el conveni de joventut s’aprova anualment i pel número d’habitants que tenim al municipi l’import de l’any 2017, la vigència és del 2 de gener de 2017 al 2 de gener del 2018 i correspon a 2.200 € anuals.

La Sra. Alcaldessa Imma Ferret: Amb el present conveni el que es pretén és regular el treball que es fa conjuntament amb el Consell Comarcal de l’Alt Penedès amb el Servei de Joventut i que ja fa molts anys que des del Tangram s’està treballant en aquest sentit i seria doncs regular totes aquestes aportacions que des del Consell es fan aquí al municipi i tot el treball aquest conjunt que es fa des dels nostres tècnics que ja tenim aquí però que es regula a través d’un conveni com cal entre dues administracions.

El Sr. Joan B. Rubio del grup CIU: Per part de Convergència votarem a favor.

El Sr. Josep Arasa del grup ERC: Res a dir.

La Sra. Amanda Gallego del grup PA-CUP: Bé, nosaltres sí que tenim algunes coses a dir, el programa DINAMO, per una banda trobem fantàstic que el Consell Comarcal encara aposti per temes de joventut i no l’hagi deixat, cosa que fa molts anys que en altres coses sí que ho ha fet i que això sí que l’ha mantingut. Però creiem que el programa DINAMO queda obsolet, que hi ha temes que no es tracten com per exemple trastorns alimentaris, violència masclista, assetjaments, sobretot en festes, falta conscienciació, temes de drogues i sexe sí que els toca però s’han d’aprofundir més, potser s’han quedat als anys 90, estem al segle XXI, el bulling, el racisme, els temes dels estudis, quines sortides tenen. A vegades tots aquests programes són una mica paternalistes en el sentit de que als joves se’ls mira diferent, encara se’ls mira des del punt de vista dels pares i no com a joves. Llavors, una de les coses que creiem de mancança, que li falta al programa DINAMO són unes jornades una reconversió de parlar amb els joves de la comarca o en aquest cas del municipi, per saber quines són les seves inquietuds i saber el que a ells els agradaria poder-se trobar en aquest programa, quines oferta creuen que hauria d’haver i de quina manera poder-la treballar. A part d’això, també ens vam qüestionar, el DINAMO sabem que és a través del Tangram i també va a l’institut i fan coses més concretes, parlant d’això també ens vam qüestionar el Tangram està al Carrer Berenguer del nucli dels Monjos, la pregunta era: els joves de La Ràpita, Sardinyola, Cal Rubió, Muscarola, La Rovira, etc, amb el servei públic que no existeix, que és ridícul, sí que hi ha els circuits en bici, podrien anar-hi, però clar, quin accés hi tenen? Nosaltres aquí vam trobar una mancança, al plantejant-se el tema aquest vam qüestionar més coses, i aquesta era una d’elles, i sobretot el que ens van fer arribar els joves, era això que potser necessiten tenir ells paraula dintre dels programes aquests quan es creen.

La Sra. Esther Marmaneu del grup PSC: Com he comentat abans i el conveni ho diu, el Consell Comarcal amb aquest projecte de DINAMO el que ens està donant són eines, es a dir, el que no arriba del Consell Comarcal o no ens dona és el que arribem a fer nosaltres, el que els joves tinguin veu dintre d’aquestes taules de joventut que es fan anualment, es fa una taula de joventut pels tècnics i una política, els joves sí que tenen accés a les tècniques de joventut del municipi i els hi poden fer arribar aquests neguits i amb aquests nuclis que esteu comentant, sí que és cert que no tenim un punt en cada nucli perquè és inviable, s’està estudiant el fet de tenir-lo a La Ràpita pel 2017, però hi ha un punt d’informació que va cada setmana a l’IES EL FOIX, estant allà posats cada setmana, vull dir que tenen accés, igual que estan a l’IES EL FOIX estan a Vilafranca a l’institut, vull dir que tenen punts on els joves

es poden adreçar per fer arribar els seus neguits o com bé dius tu el que volen que es tractin a aquests polítiques de joventut com és l’abús, totes aquestes coses que tu comentaves, que des del Tangram sí que s’està fent de continu aquest treball amb ells i en principi el punt el tenen.

La Sra. Amanda Gallego del grup PA-CUP: Nosaltres només, vam estar mirant tot el que era el conveni, o sigui vam estar mirant el que són els programes que es fan, llavors non hem discutit si el Tangram ho treballa o no, arribàvem a la conclusió de que potser t’has d’anar regenerant i t’has d’anar formant de nou i has d’anar veient quines són les coses que hi ha, llavors sí que és veritat que hi ha el punt d’informació a l’IES, sí, això ens ho van comentar, però a vegades potser no és només això, potser de vegades és més difícil que els joves vinguin i et diguin, perquè això és lo més complicat, sino que has de saber com has d’arribar a ells i ells puguin donar-se compte que volen, perquè potser no és tan fàcil, però la manera en que ens ho van comentar era “sempre és lo de sempre, sempre és el mateix programa, sempre és el mateix” i clar, aportar no t’aporta res i ja no hi vas, com posar les coses més atractives, seria.

La Sra. Esther Marmaneu del grup PSC: Com dius tu, si no venen hem d’anar-hi nosaltres, i quan es fa el Tangram al carrer, sobretot el dia de piscina nocturna que és el dia que més afluència de joves tenim, tenim un punt d’informació de drogues, de sexualitat, hi ha un punt allà, on tenim tècnics del Consell Comarcal i les nostres tècniques que donen aquest suport. També és cert que costa molt arribar a segons quins joves.

La Sra. Alcaldessa Imma Ferret: El que sí que és cert és que a través del conveni són les eines a disposició de.. o sigui que tots aquests programes del Pla Comarcal de Drogues, el sistema PIDCE’s que és a través des d’on es treballa tota la informació d’educació secundària, el punt mòbil de salut, la formació dels joves agents de salut, tot això són programes engegats pel Consell Comarcal, que des d’aquí s’apliquen en la mesura que es creuen d’aplicació. I el que sí que té mantenir una mica la relació amb el Consell Comarcal i és interessant és que es creuen aquestes taules de tècnics que posen en comú el servei de joventut que es vol donar a la comarca i com es despleguen tots els serveis de joventut a la comarca relacionada a tota la xarxa de joventut que des de la Secretaria de Joventut es va fer. I en aquest sentit des del Tangram es treballen molts aspectes però sempre aquestes eines que ens arriben des del Consell Comarcal s’utilitzen aplicades allà on calgui. Que hi ha alguns programes que s’han de millorar, sí, però d’altres funcionen molt bé, un dels projectes que van funcionar molt bé, són els joves agents de salut, i això té realment un què important de que ells mateixos són els mateixos altaveus de tenir conductes saludables, tot això és un projecte engegat pel Consell Comarcal, amb relació amb tots els altres centres de

joventut de la comarca i és un projecte que de cara a la prevenció té molta iniciativa. En aquest sentit també temes de formació, d’activitats formatives pels joves, borsa d’habitatge, tot això són eines que des del Consell Comarcal estan a l’abast i que s’utilitzen aquí i que s’han de regular a través d’un conveni, i és això el que volem presentar.

La Sra. Esther Marmaneu del grup PSC: Només una dada perquè la tinguem, la última taula que vam tenir de polítiques de joventut, que hi vaig poder assistir, teníem la últimes dades del 2015 i aquí als Monjos érem dels primers en la comarca de joves apuntats al Pla de Sortida Laboral, sino recordo malament hi havia 14 joves apuntats quan als altres ajuntaments no arribaven a tenir ni 2 per municipi, i estic parlant de molt més que Vilafranca, a Vilafranca eren 3 els que hi havia i aquí 14, i despuntàvem, això vol dir que les nostres tècniques i des del Tangram s’està fent molt bona feina dintre d’aquest pla.

La Sra. Amanda Gallego del grup PA-CUP: En cap moment nosaltres hem volgut qüestionar als tècnics ni a les tècniques del Tangram, només estàvem comentant que crèiem pel que ens han constatat diferents joves de que potser aquests plans arriben només a un sector de gent i no arriba a tothom, llavors potser el que hem de començar a treballar és com abarcar a la gent que falta, només era això, llavors sí que ens vam donar compte dels nuclis que queden fora, nosaltres vam dir “el Tangram està a un lloc” sí que venen, sabem que els nanos de Cal Rubió i de Muscarola i de La Ràpita baixen aquí segurament, però que no tenen un espai allà. Però més que res els temes que nosaltres volíem fer incidència, igual que es treballa el tema de el dia de la dona, que es treballa des del Tangram, des de joventut, des d’infància, que és un eix transversal, una de les coses que ens contaven els joves, potser era això, treballar els temes transversalment, com per exemple assetjaments, que també ho pots treballar a la mateixa època o per exemple el de bulling treballar-ho amb educació, vull dir, seria diferents maneres que no només t’arriba des d’una banda i a uns nanos els agafaràs per un costat i als altres els arribarà potser des de la Biblioteca, o per esports, que a vegades és per altres llocs i eixos que hem d’intentar abarcar i arribar al màxim de gent.

La Sra. Esther Marmaneu del grup PSC: Aquest any 2016 es va engegar juntament amb educació, infància, biblioteca, dona, vull dir hi ha aquest eix transversal que està treballant la taula educativa per treballar tots aquests temes, perquè creiem que no només és sector de joves, sino que aquests joves te’ls trobes, el que no va al Tangram anirà a la Biblioteca o anirà a fer esport, llavors sí que està a moltes àrees i molts sectors i és el que estem treballant. Que sí que com a Consell Comarcal sí

que es podrien posar una mica les piles i treballar d’una altra manera però que nosaltres com a Ajuntament sí que fem aquest treball.

El Sr. J. Oriol Torrents del grup PSC: Si em permeteu només per acabar d’afegir una mica de cosa sobre aquest tema. El Consell Comarcal va crear aquest programa, el programa DINAMO cap a l’any 2000, en aquella època jo era conseller comarcal i aquest programa es creava bàsicament per municipis o no hi hagués serveis de joventut, on no hi haguessin tècnics de joventut. Jo vaig aixecar una mica la veu i vaig dir “i els que tenim tècnics i tenim servies també podem gaudir de certs aspectes” que es poden treballar en aquests plans. I així va ser com es va arribar a tothom, segurament un projecte de l’any 2000 s’ha d’anar renovant, s’ha d’anar modernitzant i més quan es tracta de joves i potser sí que hi ha alguns aspectes que han quedat obsolets i que té unes reminiscències una mica paternalistes. En temes de polítiques de joventut que comentàveu, en els anys

80 s’aplicaven unes polítiques de joventut que es deien horitzontals, que anaven sobretot dirigides als joves perquè no hi havia res, es tractava de fer un casal de joves perquè no hi havia res, després en els anys 90 la paraula que heu comentat és la que s’aplicava que llavors la diputada era la Imma Moraleda que treballava aquests temes i molt bé, es van començar a aplicar les polítiques transversals, o sigui, anem a treballar amb els joves de tots des de tots els aspectes, des de l’esportiu, del lúdic, educatiu, això és les polítiques transversals. Avui dia es fa d’una altra manera, que són les taules de joventut. Aquest conveni el que vol fer d’alguna manera és, anem assegurar-nos aquests diners i nosaltres ja treballarem, aplicarem algunes de les coses de les que diu, però també farem servir tots els recursos, farem servir totes les coses que ens ofereix per fer les nostres polítiques de joventut com nosaltres volem arribar als nostres joves, i els que realment ens veiem, no sigui com ara com a pares d’adolescents que sóc, que aquestes polítiques arriben, perquè a través de l'institut és una molt bona eina per treballar a més a més com us deia no només es treballa amb respecte de joventut, entenent com a joventut lúdic o d’oci, sinó que es treballa amb aspectes de joventut de des de diferents àmbits, perquè també va la infermera, es treballa amb el tema que comentàveu de bulling, que també es treballa, crec que s’està fent una bona feina, que segurament hem d’intentar millorar, ens hem d’anar posant el dia amb aquests temes perquè és difícil, segurament és un utòpic pensar que un dia arribarem a tots els joves, és complicat perquè la variabilitat és immensa, però la nostra obligació de tots els que estem aquí és intentar que tots aquests programes, tots aquests serveis, dedicat a la joventut acompanyar-los a escollir els estudis, acompanyar en les seves primeres feines o el que sigui, crec que és la nostra obligació, i és amb el que s’està treballant, m’he permès aquesta llicència només per acabar d’afegir una mica de llum sobre aquest tema.

|  |  |  |  |  |  |  |
| --- | --- | --- | --- | --- | --- | --- |
| La Sra. Alcaldessa Imma | Ferret: Molt | bé, | sino | hi | ha | cap |
| aportació més procediríem a | la votació. |  |  |  |  |  |

El Sr. Joan B. Rubio del grup CIU: Per part de Convergència votarem a favor.

El Sr. Josep Arasa del grup ERC: Favorablement.

La Sra. Amanda Gallego del grup PA-CUP: Ens abstenim.

El Sr. J. Oriol Torrents del grup PSC: Votarem a favor.

**Votació**

**La proposta d’acord és aprovada per MAJORIA ABSOLUTA** amb 11 vots a favor (8 regidors del grup PSC, 2 del grup ERC i 1 del grup CIU ) i 2 abstencions (2 del grup PA-CUP) dels 13 regidors assistents a la sessió, dels 13 que constitueixen el ple municipal.

4.- **APROVACIÓ, SI S’ESCAU, ANUALITATS IMPUTACIÓ DESPESA OBRA , PLEC DE CLÀUSULES I L’INICI DE LA LICITACIÓ PER A LA CONTRACTACIÓ DE LES OBRES CONTEMPLADES EN EL PROJECTE BÀSIC I EXECUTIU CONSTRUCCIÓ DE BLOC DE NÍNXOLS I ARRANJAMENT DEL CEMENTIRI MUNICIPAL,MITJANÇANT CONCURS - PROCEDIMENT OBERT EN EXPEDIENT DE TRAMITACIÓ ORDINÀRIA 295/2016.**

La Junta de Govern Local de Ajuntament de Santa Margarida i els Monjos en data de 18 d’abril de 2016 va acordar aprovar el contracte de **SERVEI DE CONSULTORIA I ASSISTÈNCIA TÈCNICA PER A LA REDACCIÓ DEL PROJECTE BÀSIC I EXECUTIU I ESTUDI DE SEGURETAT I SALUT, DIRECCIÓ D’OBRA, COORDINACIÓ DE SEGURETAT I SALUT I CONTROL DE QUALITAT CORRESPONENT A L’OBRA DE CONSTRUCCIÓ DE QUATRE BLOCS DE NINXOLS I ARRANJAMENT DE L’ENTRADA DEL CEMENTIRI MUNICIPAL** a l’arquitecte Joan Miró Miret. En data de 9 de setembre de 2016 el Sr Joan Miró Miret fa entrada de dos exemplars, del projecte bàsic i executiu i estudi bàsic de seguretat i salut.

L’objecte del document és el descriure i valorar les obres i materials necessaris per a la renovació, consolidació i millora dels espais del cementiri municipal incorporant un nou mòdul de nínxols en un espai desocupat i renovant l’accés i les rampes d’entrada.

La intervenció consisteix en la creació d’un nou mòdul de nínxols en un espai sustentat per nous murs de contenció generant una zona transitable, pavimentada i enjardinada. Es proposa la construcció d’una escala per facilitar la connexió entre la nova plataforma i la zona del cementiri situada a la cota inferior. Per altra banda es proposa la construcció d’una nova porta d’accés, es renovació de la pavimentació i la rampa que condueix a la cota inferior, fent-la accessible per a vehicles i vianants i s’adequa l’enjardinament de l’entorn.

La nova solució es proposa en dues fases per a una execució diferida al llarg del temps en funció de la disponibilitat econòmica. En una primera fase es realitzaria el bloc de nínxols, la seva plataforma i l’escala d’accés i en la segona fase es realitzaria l’adequació de la cota inferior, la rampa d’accés i la porta d’entrada. En qualsevol cas, aquest projecte es podria desenvolupar en dos fases o bé de forma conjunta sense que es modifiquin les condicions del projecte.

El pressupost d’execució material per a la execució del projecte s’estableix en 117.970,08 € de la fase 1 i en 130.545,92 de la fase 2; la qual cosa suposa un pressupost d’execució per contracte IVA inclòs de **169.865,11.-€** corresponent a la fase 1 i de **187.973,08.- €** de la fase 2. En total s’estableix un pressupost d’execució de contracte IVA inclòs de **357.838,19.- €.**

Per acord de la Junta de Govern local de data 26/09/16 es va aprovar inicialment el Projecte bàsic i executiu i estudi bàsic de seguretat i salut de construcció de bloc de nínxols i arranjament del cementiri municipal, amb un pressupost total d’execució de 357.838,19 €, IVA inclòs (TRES-CENTS CINQUANTA-SET MIL VUIT-CENTS TRENTA-VUIT EUROS AMB DINOU CÈNTIMS, IVA INCLÒS).

Atès que l’Ajuntament vol iniciar els tràmits per la contractació de l’obra i l’inici de l’actuació durant l’exercici 2016 i imputar la despesa a l’aplicació

pressupostària **164.62201 – Nínxols nous,** en dos anualitats:

|  |  |  |  |  |  |
| --- | --- | --- | --- | --- | --- |
| Aplicació | Pressupostària | | Any |  | import |
| 164 |  | 62201 |  | 2016 | 100.000,00 |
| 164 |  | 62201 |  | 2017 | 257.838,19 |
|  | TOTAL |  |  |  | 357.838,19 |

Atès que l’import de la despesa a imputar a l’any 2017 és superior al 70% de l’import a imputar l’any 2016, **i** de conformitat amb l’article 174 apartats 2,3 i 5 del Reial decret legislatiu 2/2004, de 5 de març, pel qual s’aprova el Text refós de la Llei reguladora de les hisendes locals**,** és competència del ple municipal aprovar l’ampliació del percentatge de despesa a imputar per l’anualitat 2017 .

Vist el Plec de Clàusules Administratives tècniques i particulars per la contractació de la realització de les referides obres

La tramitació de l’expedient és realitzarà de forma ordinària i l’adjudicació es farà mitjançant Procediment Obert mitjançant l’aplicació de més d’un criteri de valoració, en virtut d’allò que estableixen els articles 150 i 157 a 161 del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre.

El pressupost màxim de licitació de la contractació es fixa en la quantitat de **295.734.04** € (IVA exclòs). L’IVA que correspon aplicar és el 21 % i ascendeix a la quantitat de **62.104,15** euros. Total despesa ***357.838,19*** €

El termini d’execució de l’obra és de 9 mesos des de la signatura de l’acta ds replanteig.

Vist l’informe de la Secretària Interventora.

Tenint en compte que la competència *per raó de la quantia* correspon a la Junta de Govern Local per delegació efectuada per l’alcaldessa d’aquest ajuntament, mitjançant el Decret d’alcaldia, de 13 de juny de 2015 (BOP del 10/07/2015).

*S’acorda:*

**Primer.-** Aprovar per a la realització de les obres del Projecte bàsic i executiu i estudi bàsic de seguretat i salut de construcció de bloc de nínxols i arranjament del cementiri municipal, la distribució de la despesa en les dues anualitats següents, de conformitat amb l‘apartat 5 del Reial decret legislatiu 2/2004, de 5 de març, pel qual s’aprova el Text refós

de la Llei reguladora de les hisendes locals:

|  |  |  |  |
| --- | --- | --- | --- |
| Aplicació | Pressupostària | Any | import |
| 164 | 62201 | 2016 | 100.000,00 |
| 164 | 62201 | 2017 | 257.838,19 |
|  |  |  | 357.838,19 |

La despesa de l'exercici 2017 queda condicionada a l’existència de crèdit adequat i suficient en el respectiu pressupost municipal.

Segon.- Aprovar i Iniciar l’expedient de la següent contractació:

Naturalesa :Obres.

Objecte del contracte: realització de les OBRES CONTEMPLADES EN EL **PROJECTE BÀSIC I EXECUTIU DE CONSTRUCCIÓ DE BLOC DE NÍNXOLS I ARRANJAMENT DEL CEMENTIRI MUNICIPAL,** redactat per part de l’arquitecte Joan Miró Miret.

Tramitació: Ordinària. Procediment d’adjudicació: Obert.

Forma d’adjudicació: Oferta més avantatjosa.

**Tercer.- Aprovar** el plec de clàusules administratives particulars i l’inici de licitació del contracte per a la realització de les OBRES CONTEMPLADES EN EL **PROJECTE BÀSIC I EXECUTIU DE CONSTRUCCIÓ DE BLOC DE NÍNXOLS I ARRANJAMENT DEL CEMENTIRI MUNICIPAL**

**Quart.- Autoritzar** la despesa amb aplicació als exercicis i per l’ import següent:

|  |  |  |  |
| --- | --- | --- | --- |
| Aplicació | Pressupostària | Any | import |
| 164 | 62201 | 2016 | 100.000,00 |
| 164 | 62201 | 2017 | 257.838,19 |
|  |  |  | 357.838,19 |

La despesa de l'exercici 2017 queda condicionada a l’existència de crèdit adequat i suficient en el respectiu pressupost municipal.

**Cinquè.-Convocar** procediment obert, mitjançant l’aplicació de més d’un criteri de valoració, per a l’adjudicació de l‘esmentada contractació, de conformitat amb l’article 157 i següents del text refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre ( TRLCSP), donant publicitat a la licitació mitjançant anunci en el perfil del contractant de l’Ajuntament de Santa Margarida i els Monjos (plataforma electrònica de contractació pública la Generalitat de Catalunya), i en el Butlletí Oficial de la Província.

**Sisè.- Condicionar** l’eficàcia de l’adjudicació i de la formalització del contracte a l’aprovació definitiva del projecte.

**Setè.-** Reconèixer a la Junta de Govern local com òrgan competent per a l’adjudicació de l’obra .

**Intervencions**

La Sra. Alcaldessa Imma Ferret: A l’inici de la sessió se us ha fet arribar una documentació corregint petits aspectes que en la tramesa que es va fer quan la tramitació de la documentació del

ple no constava, o s’havia de corregir, i en tot cas ara us ho expliquem. Llegeix la proposta d’acord.

El Sr. Joan B. Rubio del grup CIU: Per part de Convergència votarem a favor a la proposta i per tant estarem d’acord.

El Sr. Josep Arasa del grup ERC: Bé, nosaltres considerem que hi ha una aportació important de diners, que el projecte pot ser interessant però que en cap cas s’agafa a la globalitat del tema cementiri, i és una pena que en aquests moments davant d’una inversió semblant, no resolguem problemes tant bàsics com és aparcament, i no resolguem problemes tant importants com són la part dels nínxols que s’han de tirar a terra, i que portem prou anys intentant-ho resoldre, i no s’acaben de resoldre. Són dos temes que considerem importants, ja que en aquests moments estem fent un projecte que val 357.000 €, que no és poca quantitat, al contrari, i en canvi ens quedarà tot envestat i mal acabat, simplement canviant unes portes o fent uns nínxols, o fent tantes altres coses. Demanaria que es reconsiderés tot el projecte, i es fes per acabar amb tots els problemes que té el cementiri, que realment mereix una dignificació.

La Sra. Alcaldessa Imma Ferret: Tal i com l’arquitecte municipal va informar a la comissió informativa, va explicar-nos el projecte en què consistia, i tal i com va dir la necessitat en aquests moments és de projectar ja nous nínxols, si no recordo malament es projecten 136 o 150, perquè és la necessitat que hi ha, encara hi ha nínxols lliures però s’ha de tenir la previsió per poder fer nínxols nous i aquesta era la necessitat de fer nínxols nous, alhora que també els temes accessibilitat que ara hi ha el cementiri, amb aquella rampa que té un tant per cent massa elevat per poder accedir, sobretot a la zona de baix del cementiri i amb tota aquesta actuació el que es fa és un arranjament integral de tot el que és el cementiri que no és parroquial, el que no venia del cementiri parroquial. Entenent que pel que fa a les restes que encara queden al cementiri vell que anomenem, doncs s’ha dut tot un treball des de fa uns quants anys, de inventariar-ho, algunes sepultures no se sap ben bé de qui són i això sí que és un treball que s’està duent a terme, ara sí que està bé inventariat, alguns encara no saben, però sí que estem treballant en aquest sentit. Entenem que són dos projectes diferents, per una banda el que comporta el cementiri vell, i per l’altra el que comporta el que és el cementiri nou i que necessita d'un arranjament, perquè ara feia temps que no s’hi feia una obra important, i en el moment en que es tots aquests nínxols nous, doncs s’adequa un espai que també pot donar peu a fer algun acte en el cementiri que ara no es pot fer, alhora sobretot de l’accessibilitat i els tancaments sobretot de la porta de fora que és on s’hi fa sobretot el projecte, en aquest sentit. Per això hem volgut separar les dues qüestions, el que és el cementiri vell i lo altre és l’adequació del que és el cementiri nou.

La Sra. Amanda Gallego del grup PA-CUP: Nosaltres, en el punt setè, on diu “reconèixer a la Junta de Govern local com òrgan competent per a l’adjudicació de l’obra”, ens agradaria saber si

també es ratificarà pel Ple, ja que estem parlant d’unes quantitats tan elevades.

La Sra. Alcaldessa Imma Ferret: Per quantia l’adjudicació de l’obra no s’hauria de ratificar pel Ple, per què ho fem ara pel Ple? Perquè ho fem en dues anualitats, i aquestes dues anualitats inicialment no prevèiem que la segona anualitat sigui superior a la primera segons el la llei d'hisendes locals és competència del ple fer això, sinó aquest projecte podria aprovar-se tranquil.lament per la Junta de Govern Local,

La Sra. Amanda Gallego del grup PA-CUP: Si hem estem perfectament perquè estàvem aprovant això, perquè el percentatge superava el 70%, però com que ara vèiem això altre, comentàvem si ho ratificaríem o no, o tant sols es passa per junta .

La Sra. Alcaldessa Imma Ferret: La Junta té competència per adjudicar-ho prèvia mesa de contractació que evidentment hi serà. Procediríem a la votació d’aquest punt.

El Sr. Joan B. Rubio del grup CIU: Si, votarem a favor.

El Sr. Josep Arasa del grup ERC: Votarem que no, les explicacions no ens han convençut, creiem que el cementiri necessita un aparcament, necessita agafar i retirar tots els nínxols, i que el projecte necessita ser retirat i fer-lo globalment i que quedi un cementiri digne, com el poble es mereix.

La Sra. Amanda Gallego del grup PA-CUP: Sí, nosaltres votarem a favor.

El Sr. J. Oriol Torrents del grup PSC: També votarem a favor.

**Votació**

**La proposta d’acord és aprovada per MAJORIA ABSOLUTA** amb 11 vots a favor (8 regidors del grup PSC, 2 del grup PA-CUP i 1 del grup CIU ) i 2 vots en contra (2 del grup ERC) dels 13 regidors assistents a la sessió, dels 13 que constitueixen el ple municipal.

**5.- DONACIÓ COMPTES DECRETS ALCALDIA.**

El Ple pren coneixement del decret que ha dictat l’Alcaldia des de la darrera sessió de la plenària ordinària, així com la notificació d’aquest que correspon, i que en síntesis és:

Decret de 22/09/16 de convocatòria sessió plenària del mes de setembre

Decret de 23/09/16 sobre reclamació patrimonial presentat per

Luis Osuna Carrillo.

Decret de 27/09/16 sobre reclamació patrimonial presentat per

Montserrat Escalfet Alsina

Decret de 29/09/16 d’altes al padró d’habitants.

Decret de 06/10/16 de convocatòria urgent ple per aprovació compte general.

**6.- ASSUMPTES FORA DE L’ORDRE DEL DIA APROVACIÓ DE LA URGÈNCIA**

L’Alcaldessa, Sra. Imma Ferret proposa que, a l'empara dels articles 106.2 TRLMRLC I 82.3 del ROF , es voti la urgència i s’incorpori a l’ordre del dia la MOCIÓ A PROPOSTA DELS GRUPS MUNICIPALS D’ERC I PA-CUP DE SUPORT AL REFERÈNDUM I AL PROCÉS CONSTITUENT i MOCIÓ DE POBLE ACTIU-CUP DE SUPORT AL REGIDOR JOAN COMA ROURA ARRAN DE LA INVESTIGACIÓ PER PRESSUMPTE DELICTE D'INCITACIÓ A LA SEDICIÓ que han estat presentades avui mateix

**Intervencions**

La Sra. Alcaldessa Imma Ferret: Abans de passar al torn obert de paraula, hi ha dues que es presenten com a fora de l’ordre del dia, una moció que presenta Esquerra i Poble Actiu-Cup que fa referència al suport al referèndum i al procés constituent, i l’altra moció que presenta Poble Actiu-CUP de suport al regidor Joan Coma Roura arran de la investigació per presumpte delicte d’incitació a la sedició. En tot cas procediríem primer a votar les urgències de cadascuna d’aquestes mocions presentades.

El Sr. Joan B. Rubio del grup CIU: Sí, votarem a favor de la urgència.

El Sr. Josep Arasa del grup ERC: Sí.

La Sra. Amanda Gallego del grup PA-CUP: Sí.

El Sr. J. Oriol del grup PSC: El nostre grup votarà en contra, entenem que no són uns temes d’urgència, per haver presentat avui unes instàncies, que no hem tingut temps ni de mirar-nos com pensem que es mereixen uns temes tant importants, de tenir una mica de debat intern dintre del nostre grup per valorar-les, per tant, entenem que no hi ha lloc a la urgència.

La Sra. Alcaldessa Imma Ferret: Vist el vot en contra del grup dels socialistes, no s’aprovaria la urgència d’incloure a l’ordre del dia aquesta moció, el que sí que proposaria és que pogués formar part de la sessió plenària dins de l’ordre del dia pel proper ple, si els dos grups que la presenten s’avenen a fer-ho.

El Sr. Josep Arasa del grup ERC: Sí, evidentment.

La Sra. Amanda Gallego del grup PA-CUP: Bé, nosaltres pel que fa a la de suport al referèndum del procés no hi ha cap problema en passar-la, en el fet d’en Joan Coma...

**Votació MOCIÓ 1**

**La urgència no és aprovada per** amb 8 vots en contra (8 regidors del grup PSC,) i 5 a favor ( 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

La Sra. Alcaldessa Imma Ferret: Primer votem una i després l’altra. Ara votem la urgència de la segona moció que presenta la CUP.

El Sr. Joan B. Rubio del grup CIU: Sí, votarem a favor. El Sr. Josep Arasa del grup ERC: Sí.

La Sra. Amanda Gallego del grup PA-CUP: Sí.

El Sr. J. Oriol del grup PSC: Nosaltres adduint els mateixos arguments que hem fet servir en l’anterior, i a més a més, són arguments que vosaltres vau fer servir l’altre dia quan us vam fer arribar una convocatòria per una reunió, heu d’entendre que necessitem una mica de temps. Això ha entra avui a les 10 del matí, em sembla, pràcticament hem tingut temps de llegir-la i poca cosa més, creiem que necessita una mica més de valoració, en tot cas, si voleu fer alguna explicació.

**Votació MOCIÓ 2**

**La urgència no és aprovada per** amb 8 vots en contra (8 regidors del grup PSC,) i 5 a favor ( 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

**Intervencions**

La Sra. Amanda Gallego del grup PA-CUP: L’hem fet amb caràcter d’urgència perquè avui era el dia en que declarava en Joan Coma, havia de declarar a l’Audiència a Madrid, ell es negava a anar- hi, s’ha quedat a Vic, no ha anat, per totes les raons que ja vam en el ple d’abril on ja ho vam comentar, més que res, era una moció d’urgència, per això la hem presentat avui al matí, no la hem presentat per cap raó més, era perquè avui era el dia en que a ell el feien anar a passar la declaració, el qual no sabem si ha sortit la llei de busca i captura, que és l’opció que ara l’Audiència haurà de fer, i no sabem les competències de que ell no hi anés a l’Audiència. Més que res per això la hem entrat per urgència, no la hem entrat per res més, era una cosa que sabíem que era possible, sabíem quines serien les sortides, i que sabíem que avui era el dia, i des de la CUP de Vic no estava

decidit fins casi avui que no s’anava, o sigui que és una cosa que no ho van decidir la setmana passada, s’estaven mirant quines eren les opcions i de quina manera reaccionaven, llavors per això ho hem fet, evidentment no ho podem passar pel ple següent. Molt diguem de ressò no en té, o potser sí, perquè potser la situació desencadena més coses. Cap problema, només era el nostre comentari.

La Sra. Alcaldessa Imma Ferret: Atenent doncs a les explicacions, que per part de la CUP ha fet, entenc que si hi ha alguna consideració per part dels socialistes per tenir-ho en compte.

El Sr. J. Oriol del grup PSC: Conforme a l’altre, té un fons més important, podem entendre que és com una declaració d’intencions, com un posicionament de cara a un tractament no correcte que està donant un tribunal al darrera del qual hi ha algo més que no només temes jurídics, de solució a un altre tipus de problema que té un altre fons.

El Sr. Josep Arasa del grup ERC: Malgrat que a la majoria no es deixi votar aquesta moció, de part d’Esquerra rep la nostra consideració i suport habitual.

La Sra. Alcaldessa Imma Ferret: Estàvem decidint la urgència, en tot cas acabem de decidir les consideracions que acaba d’esmentar el grup dels socialistes.

Secretària: S’hauria de fer al revés, o sigui, qui presenta la urgència ha de motivar perquè és la urgència i que tothom l’admeti com a tal, però bueno,

La Sra. Alcaldessa Imma Ferret: Bé, entenem que un cop escoltades les explicacions.

Secretària: Si de cas de nou, es proposés la urgència per un altre grup municipal i que es tornés a votar, però tornar a votar el que s’ha votat no correspon.

La Sra. Alcaldessa Imma Ferret: Per part d’algun grup si vol fer alguna aportació al respecte.

El Sr. Josep Arasa del grup ERC: Nosaltres des d’Esquerra assumim la responsabilitat de presentar aquesta moció, i de donar-hi tot el suport i la tornem a presentar i la entrem en aquests moments.

**APROVACIÓ DE LA URGÈNCIA**

L’Alcaldessa, Sra. Imma Ferret proposa que, a l'empara dels articles 106.2 TRLMRLC I 82.3 del ROF , es voti la urgència i s’incorpori a l’ordre del dia la MOCIÓ DE POBLE ACTIU-CUP DE SUPORT AL REGIDOR JOAN COMA ROURA ARRAN DE LA INVESTIGACIÓ PER PRESSUMPTE DELICTE D'INCITACIÓ A LA SEDICIÓ a instància del grup d’ERC que ha estat presentades avui mateix

La Sra. Alcaldessa Imma Ferret: Doncs atenent a aquesta petició del grup d’Esquerra, procedirem doncs a novament a votar una urgència pel que fa a aquesta moció.

El Sr. Joan B. Rubio del grup CIU: Votarem que sí a la urgència. El Sr. Josep Arasa del grup ERC: Sí.

La Sra. Amanda Gallego del grup PA-CUP: Sí, evidentment.

El Sr. J. Oriol del grup PSC: Bé, primer doncs, demanar disculpes per aquesta mala interpretació, i en tot cas, atenent a la explicació que s’ha donat i la motivació de que sigui en el dia d’avui que es celebra aquest ple i que es presenta aquesta moció, doncs votarem a favor de la urgència.

La Sra. Alcaldessa Imma Ferret: Vist l’unanimitat de la proposta d’urgència sigui debatuda aquesta moció, s’atendrà aquesta petició de moció i es debatrà.

**Votació**

**La urgència és aprovada** per unanimitat amb 13 vots a favor (8 regidors del grup PSC, 2 del grup PA-CUP, 2 del grup ERC i un del grup CIU) dels 13 regidors assistents a la sessió, dels 13 que constitueixen el ple municipal.

**6.1 MOCIÓ DE POBLE ACTIU-CUP DE SUPORT AL REGIDOR JOAN COMA ROURA ARRAN DE LA INVESTIGACIÓ PER PRESSUMPTE DELICTE D'INCITACIÓ A LA SEDICIÓ**

El 9 de novembre de 2014, i per primera vegada a la història, els catalans i les catalanes vam ser cridats pel govern de la Generalitat a opinar sobre el futur polític duna part del nostre país. Gràcies als més de 40.000 voluntaris i voluntàries, 2.344.828 catalans i catalanes vàrem acudir a les urnes en una procés participatiu protagonitzat per la democràcia. La resposta de I ‘Estat espanyol, a través de la Fiscalia General de I ‘Estat, va ser querellar-se contra el president de la Generalitat Artur Mas, la vicepresidenta i consellera de Governació i Relacions Institucionals Joana Ortega i la consellera d'Ensenyament Irene Rigau.

En el desenvolupament de les seves funcions com a càrrec electe, Joan Coma va expressar el seu suport a la Declaració del 9-N. Les declaracions, fetes en seu plenària i com a lliure expressió del mandat polític que té encomanat estan emmarcades no només en la llibertat d'expressió sinó en la legítima defensa de

l’autodeterminació deis pobles. Dret negat reiteradament per I ‘Estat Espanyol ¡ les seves institucions.

El delicte de sedició que pretén imputar-li la Fiscalia a ja és per si mateix una catalogació jurídica d'e excepcionalitat democràtica i que en cap cas es pot aplicar a un representant escollit democràticament quan defensa els seu ideari Es tracta d’un delicte que a la resta de països només s'aplica quan hi ha un alçament t

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| en armes, i | que en | el | cas | de | I | ‘Estat | Espanyol | pot |
| comportar penes | de presó. |  |  |  |  |  |  |  |

Aquests fets configuren un episodi extremadament greu en termes polítics ¡ democràtics, ja massa habituals a I ‘Estat Espanyol. Es tracta d'un procés penal amb una clara connotació censora que pretén criminalitzar la protesta ¡ legítima manifestació política, judicialitzant els responsables polítics que només expressen el que de forma massiva, popular i democràtica fa anys que expressa la majoria social del poble català. L'últim ¡ no menys important deis objectius, és instal·lar la cultura de la por a la societat catalana, per la corretja de transmissió deis seus càrrecs electes.

Per tot això que s'exposa, es proposa al Ple l'adopció dels següents acords:

1. Expressar el nostre suport al regidor de Capgirem Vic, Joan Coma, acusat del delicte de sedició per haver donat suport a la declaració del

9N i explicitar el seu compromís amb el mandat democràtic que té

encomanat, així com a tots els càrrecs públics encausats per defensar la declaració del 9N i/o per actuar en conseqüència amb aquesta declaració.

2. Denunciar l'escassa qualitat democràtica d'un Estat que fa un ús partidista de les institucions judicials i emet judicis polítics contra representants electes per impulsar processos democràtics.

3. Refermar el compromís d'aquest Ajuntament amb el dret democràtic del poble de Catalunya a decidir lliurement el seu futur.

4. Enviar una carta de protesta demanant al TSJC i al Tribunal Suprem que s’arxivi la causa oberta contra Joan Coma i la resta d'imputats.

5. Enviar una còpia d'aquesta moció al President de la Generalitat, al president del Govern Espanyol, als afectats, a la Mesa del Parlament de Catalunya, a les entitats del Pacte local pel Dret a Decidir, a I ‘Assemblea Nacional Catalana, a Òmnium Cultural, a I ‘Associació de Municipis per la independència i fer-la públic a través deis mitjans públics municipals.

**Intervencions**

El Sr. Josep Arasa del grup ERC: Cedeixo la paraula als companys de la CUP.

La Sra. Amanda Gallego del grup PA-CUP: Llegeix la moció. La moció és clara, més que res és recordar que en el plenari de l’abril del 2016 per unanimitat vam aprovar, no només a ell, tota la gent que està, com hem dit a l’encapçalament de la moció, a tota la gent que està que l’Estat espanyol està criminalitzant, i tot el nostre suport, sobretot ara a en Joan Coma, la setmana passada a la Montserrat Venturós, alcaldessa de Berga, que també ha fet els mateixos passos de negar-se a declarar i possiblement també desencalli a una búsqueda i captura, per tant, tota la solidaritat amb el companys i companyes que estan ara mateix en situacions conflictives.

El Sr. Joan B. Rubio del grup CIU: Des de Convergència donarem suport a la moció, votarem a favor, crec que és un tema prou explicat i prou digne, avui segons les notícies estava molt al dia el tema, per tant, per una part aprovar-la i acceptar-la avui doncs al mateix temps li donem suport des de l’Ajuntament, per tant votaré a favor de la moció.

El Sr. Josep Arasa del grup ERC: Votarem evidentment afirmativament, creiem que en aquests moments la única possibilitat davant uns tribunals constitucionals o davant uns tribunals espanyols és la desobediència.

El Sr. J. Oriol Torrents del grup PSC: El nostre grup votarà a favor per la politització i l’ús partidista que fa el Partit Popular en temes que fa referència al procés que està vivint Catalunya. Esperem, però, que les motivacions que porten aquesta moció, i d’altres que han seguit el mateix camí, siguin aplicables a altres processos jurídics que afecten a diferents partits o diferents colors polítics.

La Sra. Amanda Gallego del grup PA-CUP: Agrair al Consistori l’interés, per haver aprovat la moció d’urgència, el ressò que tindrà, almenys pel company Joan Coma. Gràcies.

La Secretària: Només apuntar que a l’apartat 4 de la normativa diu que enviar una carta de protesta demanant al Tribunal Superior que s’arxivi la causa, entenc que bàsicament és enviar la moció.

**Votació**

**La moció és aprovada per UNANIMITAT** a amb 13 vots a favor (8 regidors del grup PSC, 2 del grup PA-CUP, 2 del grup ERC i 1 del grup CIU ) dels 13 regidors assistents a la sessió, dels 13 que constitueixen el ple municipal.

**7.- TORN OBERT DE PARAULA.**

La Sra. Alcaldessa Imma Ferret: Ara passaríem al torn obert de paraula, abans però m'agradaria fer esment a aquest plenari d’una noticia que hem tingut coneixement fa molt poquets dies i que crec que per la importància que té, crec que el plenari ha de tenir coneixement i hem preparat una nota un comunicat de premsa que m'agradaria llegir a tot el plenari públic, abans de fer-lo públic, segurament demà mateix . Aquest comunicat va en referència la sentència emesa pel Jutjat de Vilanova el qual doncs referent a la querella contra l'exalcalde Jordi Girona, diu així: “L’Ajuntament de Santa Margarida i els Monjos ha tingut coneixement de la sentència emesa pel Jutjat de Vilanova i la Geltrú referent a la querella contra l'exalcalde. La sentència que no és ferma i admet apel.lació ha absol l'exalcalde Jordi Girona i la secretària municipal dels delictes de tràfic influències, aprofitament d’informació privilegiada, usurpació de funcions públiques i negociacions i activitats prohibides a funcionaris públiques i els condemna a inhabilitació de càrrec públic per prevaricació administrativa durant 9 anys en el cas de l'exalcalde i durant 5 anys i mig en el cas de la secretaria municipal. Val a dir que els advocats de la defensa estudiant la possibilitat d’apel.lació de la sentència davant l'Audiència Provincial de Barcelona i que l’ajuntament de Santa Margarida i els Monjos respecta la sentència però considera que la gestió sempre ha estat correcta i ha quedat demostrat que totes les determinacions que es van prendre es van dur a terme per afavorir la millora del municipi i sense cap afany de utilitzar els càrrecs públics per un enriquiment particular”. Aquesta és la nota que hem preparat i que segurament sortirà als mitjans i jo volia que tots els regidors i regidores, tal i com ho vam parlar en el seu dia, en prenguéssiu coneixement de la sentència que hem tingut coneixement. Dit això doncs ara sí donaria la paraula els grups si alguna aportació o alguna cosa a dir.

El Sr. Joan B. Rubio del grup CIU: En primer lloc voldria felicitar a l‘equip de el govern que d’una vegada per totes, segons he sentit a la ràdio, demà comencen les obres de l’Estació dels Monjos. Per tant felicitar a l’equip de govern per les pressions que s’han anat fent, constants, per poder tenir la possibilitat que ens puguin fer l’obra, per tant, aquest és un punt que voldria deixar clar. L’altre punt que tenia, era fer una pregunta al regidor de governació sobre la Policial, fa un temps enrere la policia teníem una altra valoració de la policia municipal, la vèiem més de poble, ara veiem que la policia està més per sancionar. La veiem més tipus sancionadora, jo és expresso un cas, i no l’expresso perquè m’afecti personalment, perquè si mai han denunciat a la meva senyora per aquí als Monjos, sempre he pagat la denúncia i s’ha acabat. Però és una denúncia que li van posar aquell dia, en que em va doldre de la manera que li van posar. Segurament ella estava en un puesto mal aparcada, però de la manera en que es va fer, que s’amagui el guàrdia, i esperi a que deixis el cotxe, en comptes de dir-te “escolta no aparquis”, que s’amagui darrera els contenidors i que quan entri a comprar surti el guàrdia i fiqui la denúncia, fa creure que es va més per la sanció que no pas per l’avís. Estava al Caprabo el divendres,

estem diem que volem que la gent vagi al comerç de proximitat, i va anar un moment al Caprabo i va aparcar un moment allà, va agafar quatre coses que necessitava, que a més a més ella, com que està delicada i no pot portar cap pes, li carregen tot, va estar cinc minuts comptats i quan va sortir, tres cotxes que hi havia que van entrar també a comprar, tots tres cotxes estaven també multats. Ella va veure el guàrdia quan va arribar, i en veure-la a ella, el guàrdia estava a l’altra banda als contenidors, i quan ella va arribar i va aparcar el guàrdia es va posar darrera del contenidor, ella va deixar el cotxe, va estar 5 o 6 minuts, quan va sortir ja tenien la multa els tres cotxes, i quan va marxar el guàrdia encara estava darrera dels contenidors amagat. Es bo explicar-ho, les coses s’han de dir, quan passen s’han de dir. S’avisa i es fa el que sigui conseqüent. És un tema que últimament es va més per la denúncia que no per la gent. Jo sempre he estat a favor de la Policial, ja ho sabeu, i ho estic, perquè crec que estan fent un treball excepcional, però en aquests temes, crec que ha de tenir una mica de marge en el poble. L’altre dia a la meva filla igual, a la Costa Daurada, va aparcar el cotxe davant de casa seva, perquè no hi havia puesto, el temps d’agafar la nena i pujar-la al pis, va deixar el cotxe amb els quatre intermitents, al costat a una plaça de minusvàlids que no aparca ningú, i no sé perquè hi és, i quan va baixar ja tenia la multa. Sapiguent la gent que són del poble, que viuen allà que no hi ha puesto, s’ha de tenir una mica més de marge, crec. Diferent que estigués tot el dia aparcat, però va deixar el cotxe amb els quatre intermitents, en aquella plaça de minusvàlids, que no hi ha cap minusvàlid allà, en aquell bloc. Es va fer la plaça aquella quan hi havia un minusvàlid, i aquella plaça ha quedat allà i no aparca ningú, i ella ho va deixar allà i quan va baixar ja tenia la denúncia. Ho ha recorregut, no sé si ha arribat o no, però la recorregut perquè no està disposada a pagar-la, perquè no és normal, a més siguent gent que estàs a dins del poble, que tens un negoci, que vas corrents a portar la nena, per tant és un tema que l’hauríem de vetllar una mica més perquè volem fer proximitat però també al mateix temps estem apretant. L’any passat la meva dona va parar al Carbonell a buscar pa, va parar a la càrrega i descàrrega aquella, entrar a buscar la barra de pa i sortir i ja li havien fet la multa, quant realment tenim puesto de sobra per aparcar al municipi, perquè normalment el que aparquen són furgonetes d’anar i venir, però el temps de parar a buscar una mica de pa, s’ha de tenir una mica de consciència. I un altre tema és si aquesta gent del CAPRABO si t’havien comentat algo.

La Sra. Alcaldessa Imma Ferret: En tot cas contestaré referent a les obres de sí que és cert que la setmana passada des de renfe ens van informar de què finalment avui dia 24 començaven les obres. Pel que sabem ha estat així s'ha firmar l’acta d'inici de les obres i pel que sabem s’estan duent a terme uns temes d'arranjaments elèctrics per poder donar il·luminació, mentre durin les obres a les andanes. Realment ara, aquesta vegada sembla que sigui cert que finalment es duguin a terme aquestes obres. Veurem, són unes obres que duraran uns mesos, que esperem que siguin el mínim dificultoses per vianants i per

a usuaris i que esperem que es puguin resoldre ben aviat perquè són molt necessàries. La part referent a la policia us contestarà el regidor.

El Sr. J. Oriol Torrents del grup PSC: Començaré comentant el tema de l’aparcament a la plaça de minusvàlids, efectivament a la Costa Daurada hi havia 2 places de minusvàlids, totes dues amb matrícula, per diferents motius per defunció o pel que sigui, totes dues van quedar sense l'usuari corresponent, de les dues es va decidir deixar-ne una sense matrícula, sense persona de lliure disposició de la plaça, si algun dia ve algun veí que té alguna visita té alguna minusvalia dons que tingui un lloc per aparcar relativament fàcil. Per això es va decidir deixar aquesta. En tot cas com qualsevol altre veí pot presentar el recurs que cregui oportú, el que clar, en teoria, amb intermitents o sense intermitents, les places de minusvàlids entenem que són bastant sagrades. Pel que fa referència al Caprabo, en el seu dia crec que fa 4 anys, són ells els que demanen en una zona de càrrega i descàrrega, després de parlar i valorar, s’arriba a un acord d’horari que va de les 9 del matí fins a la una del migdia de dilluns a dissabte, això és una cosa que ens demana els responsables de la botiga, no és una cosa que l’ajuntament vulgui ficar aquest horari, ni aquests dies, són ells els qui ens ho demanen. Com bé saps la setmana passada i em vaig reunir amb els responsables d’aquest establiment, doncs perquè segurament se’ls havia fet arribar aquesta queixa o tema, no ho han volgut tocar, els vaig oferir la possibilitat d’escurçar, de modificar el tema de l’horari, no l’han volgut tocar, el que sí que estem treballant és per arreglar, o pintar, adequar d’alguna manera la zona del davant amb un aparcament en bateria que permeti que hi hagin més cotxes. En tot cas els responsables de l’establiment em van comentar que en alguna ocasió, ja sabem la policia quan ens multa és molt dolenta i quan ens ajuda a és molt bona, que la policia en alguna ocasió entra i diu “si us plau si algú que tingui aquest cotxe el retiri”, en alguna ocasió segurament no fa, jo no ficaré com he dit moltes vegades la mà al foc per l’actuació per personals d’una persona, em sembla una mica descabellat, però respecto el que tu em dius i no ho estic ficant en consideració, però de que s’amagava i va multar, em sembla una mica.... no vull entrar, en tot cas jo ho posaré en coneixement del cap de la policia i ell ja farà les valoracions que hagi de fer perquè es pot saber pel butlletí quin agent era, però en tot cas, que en alguna ocasió s’entra, es demanar si es pot apartar, els responsables de la botiga també sempre insisteixen en aquest tema, dir que el Caprabo té un servei que et porta la compra a casa, per tant no cal ni carregar ni tot això i el que estem treballant és per adequar la zona frontal de l'altra vorera diguéssim, on hi ha uns contenidors dons que hem de valorar amb els regidors si els canviem de costat o els repartim o que fem per fer un aparcament en bateria perquè es pugui aparcar amb més facilitat. en tot cas, jo recullo la teva queixa i la meva intenció és que la policia no sigui sancionadora sinó que sigui una policia de proximitat que treballi al costat de les persones, que en el municipi tots els comerços puguin guanyar-se la vida i puguin tirar endavant i que la gent pugui quedar-se a

comprar en el municipi, com la campanya que estem fent ara de compra de proximitat. Potser hi ha alguna actuació puntual que a vegades se’ns escapa, en tot cas, de totes maneres penso que ni una multa ni l’altra estan mal posades, són correctes, en tot cas la valoració no és si la multa està ben posada, la valoració és com s'han de posar i és el moment d’intentar reconduir aquest tema.

El Sr. Joan B. Rubio del grup CIU: No és el fet de que faci, una multa són 200 €, no estem parlant de 50 euros, son 200 euros, val tres vegades més que la compra, que això és un altre tema també parlar, jo l’altre dia vaig pagar una a Vilanova 25 euros, en un càrrega i descàrrega. El tema és que a l’aparcament aquell al Caprabo, el camió del Caprabo no aparca mai quan va a descarrega, perquè ells tenen la càrrega al cantó, aparquen al cantó i descarreguen els containers.

El Sr. J. Oriol Torrents del grup PSC: Perdona Joan, però estàs mal informat, perquè precisament el Caprabo ara té el local del costat on abans hi havia al centre islàmic.

El Sr. Joan B. Rubio del grup CIU: Doncs ho he vist entrar els carros per allà.

La Sra. Alcaldessa Imma Ferret: Els carros sí, però el camió para a la càrrega i descàrrega.

El Sr. Josep Arasa del grup ERC: Respecte al regidor d’obres, si és que ja està previst en aquests moments que comencen les obres Renfe, sortosament, gràcies a la iniciativa de Renfe, o d’ADIF, aleshores, doncs si en aquests moments està previst arreglar tal i com es va parlar en el debat de pressupostos de l’any passat, el solar de Cal Barreres per fer-ne un aparcament, i enllumenar- lo.

El Sr. Raimon Gatell del grup PSC: Ara ens hem deixat aquest solar per fer l’acopi de material, i quan acabi l’obra tenen previst d’arreglar també aquest solar i poder fer l’aparcament per quan acabin les obres.

El Sr. Josep Arasa del grup ERC: Hem d’entendre que en aquests moments aquest solar està cedit a ADIF perquè facin acopi de material.

El Sr. Raimon Gatell del grup PSC: Ens han demanat un lloc per fer l’acopi de material i hem deixat aquest solar municipal.

La Sra. Amanda Gallego del grup PA-CUP: Pel que comentàveu del tema de l’estació, m’ha sorgit un dubte, en el moment en que, com ha de ser soterrat, hi ha algun moment en que s’ha d’anul·lar l’estació? O sigui, podrà haver algun moment en que no es podrà agafar el tren aquí als Monjos?

La Sra. Alcaldessa Imma Ferret: Se suposa que no, en principi l’execució de les obres, i segurament, pel que ens han dit des de Renfe, és que una mica el retard de tota aquesta obra, ha vingut de la ma de que no s’entenien prou bé a l’hora d’executar l’obra i a l’hora de conviure el pas dels trens, i en aquest sentit té aquesta dificultat afegida, però ens han dit que el servei funcionarà com fins ara, i evidentment s’habilitaran passos en certs moments per accedir a cadascuna de les andanes amb seguretat, però s’entén que no, ara que en un moment donat es digui “aquest dia concret no hi haurà aturada de trens a l’estació dels Monjos”, en principi ens han dit que no, que les obres conviuran amb el transport de viatgers com fins ara.

La Sra. Amanda Gallego del grup PA-CUP: Aquest estiu hem vist queles fonts públiques no s’han hagut de tancar, comparat amb l’estiu passat que es van haver de tancar o que el cabal d'aigua sortia més fluix, hem vist que no, en el passat ens vau comentar que va ser pel tema de la legionel.la, aquest estiu suposo que no hi havia cap risc de legionel·losi i per tant suposo que no s’han hagut d’afluixar ni tancar. Cosa que nosaltres tenim entès que aquest estiu ha estat més sec. Les fonts públiques totes han rajat normal, teniu algun informe sobre el risc aquest de legionel·losi? Més que res per poder-ho mirar, perquè l’any passat vam portar tot el seguiment, i aquest estiu també veiem que casi totes les fonts funcionen, ens vam qüestionar quina era la diferència entre un i l’altre, per això si teniu els informes, ho agrairia.

La Sra. Alcaldessa Imma Ferret: Més que informes són les recomanacions de Salut Pública es fan als municipis de cara a la minimització de problemes de legionel·losi, però bàsicament van en el sentit de temes de reg per aspersió i sobretot a fons d'aquest tipus ornamentals que puguin causar certa difusió. En aquests casos sí que hi ha risc i per això la font de l'església està tancada, i el que són les fonts de carrer s’encanyen una miqueta el cabal per evitar les pèrdues massives per excés de pressió, també. Però en principi el rec sí que es controla molt es fan en horaris on no hi ha gent.

La Sra. Amanda Gallego del grup PA-CUP: Aquestes recomanacions, les podríem tenir?

La Sra. Alcaldessa Imma Ferret: Sí, crec que estan públiques en el web de Salut Pública, però en qualsevol cas ho demanem a l’enginyer, i que us ho faci arribar.

La Sra. Amanda Gallego del grup PA-CUP: Després, tal i com has presentat al principi abans del torn de paraula, teníem quatre dubtes que ens agradaria poder aclarir, en el paper document que se'ns va enviar detallant on hi ha els costos, relació de tots els procediments, totes les costes i com estan, no ens queda gens clar el cost total de la defensa de la secretària en aquest

procediment concret, no està especificat, perquè els que ens vau passar tots eren els contenciosos administratius, el penal no hi consta. Sí que en la junta de govern on es diu, allà hi ha un acord de contractació. Però no sabem si allò és la totalitat de tot el procediment o tan sols és la contractació per estudiar el cas i portar-lo a cap, perquè allò era al 2013 i estem a octubre de 2016. Aquest seria un primer dubte, després, el que has comentat a la nota de premsa, que s’està estudiant si s’apel.la o no, i si és així, si també l’afrontarà l’Ajuntament, el que seria l’apel.lació del recurs en quant a la secretària. I després hi havia un nou punt, que a la nota de premsa no consta, que hi ha un nou procediment que se li obriria a la secretària, on es posa en entre dit la bona fe, que parla d'un delicte de falsedat documental, quina és la posició del govern municipal i si també afrontarà aquestes costes? i després una mica el resum de tot, quan acabi a resoldre’ls tot quin seria el paper del govern municipal davant de tot això.

La Sra. Alcaldessa Imma Ferret: Jo crec que ha quedat bastant ben resumit en la nota de premsa que hem elaborat el respecte, per una banda val a dir que s’absolen en molts dels càrrecs dels quals imputava, i en aquest sentit s’està estudiant la possibilitat de presentar apel.lació. Aquesta apel.lació encara està en estudi per part dels advocats i això sí que té el seu termini encara està dins el termini per poder-ho dur a terme, i evidentment la secretaria com fins ara té dret a aquesta defensa jurídica fins que no hi hagi una sentència ferma que falli al respecte del que sigui, i en aquest sentit, la intenció d’aquest ajuntament és defensar, com ja he dit abans aquesta bona gestió que ha dut l’ajuntament i que sempre sigut amb finalitats d'utilitat pública general i en aquest sentit crec que hem de deixar fer a la justícia a la qual evidentment respectem i confiem que pugui donar un fallo que correspongui quan sigui el moment adequat i en aquest sentit, dir que la secretaria té dret com a treballadora funcionària d’ aquest ajuntament a aquesta defensa jurídica de tot el procediment. El tema de les despeses relacionades amb aquesta defensa jurídica, consta a les factures aprovades per junta de govern, no sé si es van posar en el quadre aquest, però en tot cas, sí que es poden fer arribar les juntes de govern on es van aprovar les factures en relació aquesta jurídica. I el fet de la investigació, que veig que teniu a mans aquesta sentència, jo només tinc la part del fallo i sí que parla de la investigació que s’obri a través del Jutjat de Vilafranca, doncs aquesta cosa que durant el judici va sortir, que era una possibilitat falsedat documental, en relació a uns documents que es van presentar en el seu moment durant el judici, i que obre aquesta investigació el Jutjat d’Instrucció, com a Jutjat d’Instrucció haurà de fer les diligències que cregui oportunes evidentment això, l’advocat de la defensa haurà d’estudiar si arribar a aquesta investigació a prosperar o no, això serà una altra qüestió, un altre procediment.

La Sra. Amanda Gallego del grup PA-CUP: El tema de les factures sí que ens interessaria poder mirar, perquè així tenim tots els contenciosos, però amb el tema penal no teníem les factures i

més que res amb el fet que en cap moment nosaltres tenim el fallo igual que vosaltres, no tenim res més extra. El que ens qüestionàvem era una mica que ara mateix encara tenim temps un temps d’apel.lació sobre sentència, en aquest període evidentment tot segueix normal, no passarà res, més que res com afrontarem una mica a partir de que algunes coses potser es posin en evidència, que no es puguin apel.lar o si s’apel.len d’aquí un any i que amb el recurs i tota la història s’acabi donant allò, en el fons el que ens preocupa és una mica les arques, el tema de facturació que anem pagant com ajuntament per aquest procediment, perquè en el fons ho paguen els veïns i veïnes del municipi, no és per res mes, llavors tota aquesta cosa que es va generant i cada vegada més, i cada vegada més dons una mica és la preocupació que teníem.

La Sra. Alcaldessa Imma Ferret: Repeteixo el fet del ex de l'exalcalde, les factures ja des del seu inici no s’afrontaven des de l’Ajuntament, en el cas de la secretaria té dret a la defensa jurídica com a qualsevol treballadora té dret a poder disposar d'aquesta defensa, i en aquest sentit com a ajuntament tenim l’obligació de poder-ho costejar si així ho desitja la Sra. Secretària, i en aquest sentit quan es resolgui finalment hi hagi una sentència ferma doncs es prendrà la determinació que oportunament calgui, però s'entén que s’hauria de determinant aquell moment, no abans, no avançar esdeveniments perquè no cal. Evidentment es donarà coneixement de tota la despesa jurídica com es fa de totes les altres despeses d'aquest ajuntament en relació als treballadors i en relació a qualsevol altre acte, però en aquest sentit hem d’entendre què hem de donar el termini que correspon i després es prendrà la determinació que procedeixi. Però repeteixo, que aquest ajuntament defensa aquesta gestió, la bona gestió que ha dut de durant tots aquests anys i evidentment respectarà qualsevol sentència qualsevol sentència que el jutjat determini, i evidentment la presumpció innocència per damunt de tot fins que no sigui una sentència ferma i crec que aquesta és la postura que des d’aquest ajuntament s’ha determinat fins ara i anirem determinant fins que es resolgui del tot. Evidentment es donarà coneixement de les quanties destinades a les defenses jurídiques, si s'escau, que així ho vol la Sra. Secretària, si així ho desitja, però en principi ho deixaríem fins a resoldre definitivament aquest procediment. Si hi ha alguna altra qüestió per part dels grups, si hi ha alguna pregunta per part del públic assistent que avui ens acompanya, sinó doncs donarem per finalitzada aquesta sessió plenària d'avui, no sense recordar que tenim prevista una sessió d’audiència pública pel proper dia 8 de novembre i que esperem doncs que a tots i totes ens podem trobar aquí. Moltes gràcies i bona nit

I sense més assumptes a tractar, la senyora Presidenta, aixeca la sessió essent les vint-i-una hores ordenant s’estengui acta del tractat del que jo la Secretària, certifico.